
ŽVAIGŽD ŽIŲ . 
DIENORAŠČIAI 


PRATARMĖ 


Pristatydamas Skaitytojui rinktines Jono Tykiojo “Zvaigž- 
džių Dienoraščių“ ištraukas, Leidėjas neeikvos rašalo, apraši- 
nėdamas šio keliautojo, kurio vardas garsus abiejuose Paukščių 
Tako kupoluose, dorybes. Garsusis Kosmoso klajūnas, tolimo- 
jo galaktinio plaukiojimo kapitonas, meteorų ir kometų me- 
džiotojas, nenuilstantis aštuoniasdešimties tūkstančių trijų pla- 
netų atradėjas ir tyrinėtojas, abiejų Grigo Ratų universitetų 
garbės daktaras, Mažųjų Planetų Globos Draugijos bei daugy- 
bės kitų draugijų narys, takų ir ūkų ordinų kavalierius Jonas 
Tykusis pats atsiskleis Skaitytojui šiuose “Dienoraščiuose", 
kurie prilygina jį tokiems bebaimiams praeities vyrams, kaip 
Karlas Fridrichas Jeronimas Miunhauzenas, Pavlas Masloboi- 
nikovas, Lemuelis Guliveris arba metras Alkofribasas. 

Pilnas “Dienoraščių" tekstas, iš viso aštuoniasdešimt septy- 
nitomai in guarto su priedais (žvaigždžių žodynas ir skrynia su 
vaizdinėmis priemonėmis) bei visų kelionių žvaigždėlapiais, 
“ šiuo metu tvarkomas astrogatorių bei planetininkų mokslinės 

grupės, atsižvelgiant į milžinišką nuveiktinų darbų apimtį pasi- 
rodys negreit. Manydamas, kad nederėtų slėpti didžių Jono 
Tykiojo atradimų nuo plačiosios Publikos, Leidėjas atrinko 
nedidelę “Dienoraščių" dalelę, ir pateikia ją neredaguotą, be 
prierašų, pastabų, komentarų bei kosminių terminų žodyno. 
Rengiant “Dienoraščius" spaudai, man, tiesą sakant, niekas 
„nepadėjo; trukdžiusiųjų nevardinu, nes tai užimtų pernelyg 
daug vietos. 


Metralė Šlerna farantoga 


Fomalhauto Universiteto 
astrozoologijos profesorius 
Fomalhautas, Kosminės Pulsacijos VI. 18 d. 

Ašrunroji kelionė 


Taigi nuspręsta. Aš - Žemės delegatas Suvienytųjų Planetų 
Organizacijoje, o tiksliau kandidatas, nors ir ne visai, nes Plena- 
rinė Sesija svarstys ne mano, bet visos žmonijos kandidatūrą. 

Gyvenime nesu patyręs tokio siaubingo susijaudinimo. Per- 
džiūvęs liežuvis trankėsi į dantis kaip koks basliukas, o kai ėjau 
nutiestu nuo astrobuso raudonu kiliminiu taku - nežinojau, ar 


čia kilimas toks minkštas, ar mano keliai linksta. Derėjo pasakyti 


prakalbą, o aš nebūčiau įstengęs nė žodžio išspausti - jausmai 
išdžiovino burną, taigi išvydęs didelį tviskantį automatą su 
chromuotu čiaupu bei mažutėmis spragelėmis monetoms, kuo 
skubiau įmečiau vieną ir pakišau po čiaupu apdairiai pasiimtą 
termoso dangtelį. Taip žmonija pirmą kartą patyrė tarpplanetinę 
gėdą diplomatinėje galaktinėje arenoje - tariamasis gazuoto 
vandens automatas pasirodė besąs tarrakoniečių delegacijos 
vadovo pavaduotojas paradine uniforma. Visa laimė -tarrakonie- 
Čiai pasišovė paremti mūsų kandidatūrą sesijoje, tikaš neiš karto 
sužinojau apie tai, o kai aukštasis diplomatas apspjaudė man 
batus, pagalvojau - blogas ženklas; suklydau, nes tai tebuvo 
. kvapnios sveikinimo liaukų išskyros. Viską supratau, prarijęs 
informacinę-vertiminę tabletę, kurią padavė kažkoks geraširdis 
SPO pareigūnas; tą pačią akimirką mane supantys zirziantys 
garsai tiesiog ausyse virto puikiausiai suprantamais žodžiais, 
ketvertas aliumininių kėglių pliušinio kilimo gale tapo garbės 


sargyba, o pasitinkantis tarrakonietis, iki tos akimirkos panėšė- | | 


jęs veikiau į labai didelį vyniotinį, pasirodė esąs visai normalios, 
seniai pažįstamos išvaizdos asmuo. Nepradingo tik jaudulys. 
Privažiavo nedidelis karutis, specialiai pritaikytas dvikojų būty- 
bių -tokių kaip aš - gabenimui, bendrakeleivis tarrakonietis gana 


nelengvai įsispraudė paskui mane į vidų ir, atsisėdęs iškart man | 


iš kairės ir dešinės, pasakė: 

- Gerbiamasis žemieti, turiu jums paaiškinti, kad atsirado 
smulki procedūrinė komplikacija, susijusi su tuo, kad tikrasis 
mūsų delegacijos vadovas, kaipo specialistas-žemistas labiausiai 
tinkantis įvesdinti jūsų kandidatūrą, vakar, deja, buvo atšauktas 
į sostinę, ir man tenka jį pavaduoti. Ar jūs susipažinote sų 
protokolu?.. 

- Ne... Nepasitaikė proga, - suniurzgėjau aš, Gėjsteidėtais 
kaip nors patogiau įsitaisyti krėsle, kuris nebuvo pakankamai 

pritaikytas žmogiško kūno reikmėms. Sėdynė priminė stačią 
beveik pusmetrio gilumo duobę, tad važiuojant nelygiu keliu 
keliai trankėsi į kaktą. 

“ - Na, nieko, kaip nors susidorosime, - tarė tarrakonietis. 
Blizganti it metalas klostėta jo mantija, sulaidyta briaunotomis 
formomis (pirmiau ją palaikiau bufetu), paskleidė negarsų skam- 
besį, o jis kostelėjo ir kalbėjo toliau: 

- Jūsų istoriją žinau; koks gi nuostabus dalykas - žmonija! 
"Tikrai, viską žinoti - tai įeina į mano pareigas. Pagal dienotvarkę 
mūsų delegacija pasisakys aštuoniasdešimt trečioji ir pasiūlys 
„priimti jus į Asamblėjos gretas kaip pilnateisius, neabejotinus 
bei visapusiškus narius... O skiriamųjų dokumentų ar kartais 
nepametėt? - pasiteiravo taip netikėtai, kad visas sudrebėjau ir 
"puoliau karštai prieštarauti. Tąjį pergamento ritinį, kiek su- 
minkštėjusį nuo prakaito, gniaužiau dešinėje rankoje. 

- Gerai, - pagyrė jis. - Taigi, taip sakant, pasakysiu prakalbą, 
pavaizduosiu aukštus jūsų pasiekimus, suteikiančius teisę užim- 
"ti deramą vietą Žvaigždžių Federacijoje... Čia, suprantate, tam 
tikras senovinis formalumas;. tikriausiai nesitikite kokių nors 
prieštaraujančių pasisakymų... Ką? 

- Nne... Nemanyčiau, - sumurmėjau aš. | > 

- Neabejoju! Pagaliau iš kur gi. Taigi, taip sakant, formalumas, 
betmanvisvien reikalingi tam tikri duomenys. Faktai, smulkme- 
nos, suprantate? Atominę energiją, aišku, įvaldėte? 

- O taip! Taip! - skubiai patikinau aš. 

-Puiku. A, teisybė, turiu čia, vadovas paliko man savo užrašus, 
bet jo braižas, hm, taigi... Ar seniai pažabojote tą energiją? 

- Nuo 1945 rugpjūčio šeštosios! 

- Nuostabu. Kas tai buvo? Pirmoji jėgainė? 

„Ne, - atsakiau aš, jausdamas, kad raustu, - pirmoji atominė 
bomba. Sunaikino Hirosimą... Ė 

- Hirosimą? Kažkoki meteorą? 

- Ne meteorą... Miestą. 

- Miestą? - truputį sunerimęs pakartojo jis. - Taigi kaip čia 
pasakius... 

Kurį laiką tarrakonietis meditavo. Staiga nusprendė: 

- Verčiau nieko nesakyti. Na, gerai, bet man būtinai reikia už 
kažką jus pagirti. Prašau ką nors pasufleruoti, greičiau, netrukus 
būsime vietoje. 

-E... e... Kosminiai skrydžiai, - pradėjau aš. | ž 


- Tai savaime suprantama, jei ne jie - jūsų čia nebūtų, - 
paaiškino - man pasirodė, kiek įžūlokai - tarrakonietis. - Kam 
skiriate didžiąją bendrųjų pajamų dalį? Na, prašau prisiminti 
kokį stambų inžinerinį projektą, kosminių mastų statybas, gravi- 
tacinės-saulės energijos reaktorių, ką? - skubiai pasakinėjo man. 

- Ogi statoma... Statoma, - neišlaikiau aš. - Bendrosios paja- 
mos ne tokios jau ir didelės, nemažai suryja gynyba... 

- Kokia gynyba? Kontinentų? Nuo žemės drebėjimų? 

- Ne... Kariuomenė... Armija... 

- Kas tai? Hobis? 

- Ne hobis... Vietiniai konfliktai, - veblenau aš. 

- Tai anaiptol ne rekomendacija! - aiškiai nusivylęs pasakė jis. 
- Juk neatskridot čionai tiesiai iš urvo! Jūsų mokslininkai turėjo 
jau seniai apskaičiuoti, kad visos planetos bendradarbiavimas 
visuomet naudingesnis už kovą dėl grobio ar hegemonijos! 

- Apskaičiavo, apskaičiavo, bet yra priežasčių... Šuprantate, 
susiklosčiusių istoriškai. * 

- Nebekalbėsime apie tai! - tarė jis. - Juk man pavesta jus čia 
ne ginti kaip kokius nusikaltėlius, bet siūlyti, rekomenduoti, 
vardinti jūsų nuopelnus ir dorybes. Supratote? 

- Supratau. 

Mano liežuvis sustingo, tarytum jį kas būtų užšaldęs, puošnių 
marškinių apykaklė smaugė, antkrūtinis ištižo nuo srūte srūvan- 
čio prakaito, skiriamaisiais raštais užkliudžiau ordinus ir įplė- 
šiau viršutinį lapelį. Tarrakonietis - nekantrus, o kartu poniškai 
pasipūtęs - mintimis nuklydo kažkur kitur; netikėtai ramiai ir 
švelniai (ką reiškia diplomatas!) pareiškė: 

- Verčiau kalbėsiu apie jūsų kultūrą. Apie nepaprastas jos | 
aukštumas. Kultūrą turite? - staiga susirūpino jis. 

- Turime! Ir dar kokią! - patikinau aš. 

- Tai gerai. Menas? | 

- O, taip. Muzika, poezija, architektūra... 

- Tad vis dėlto architektūra! - šūktelėjo tarrakonietis. - Nuos- 
tabu. Reikia užsirašyti. Sprogdinimo priemonės? 

- Kaip tai sprogdinimo? 

- Na, kūrybiniai 'sprogimai, valdomi - klimatui. KešyBuon, 
žemynams perstumti, upių vagoms pakeisti - turite? 

- Kol kas tik bombos... - pasakiau aš, ir jau pašnibždomis 
pridūriau: - Bet labai įvairios: napalminės, fosforinės, net su 
nuodingomis dujomis... 

- Čia ne tai, - sausai pasakė jis. - Lisos dvasinio gyveni- 
mo. Ką tikite? 

Jau spėjau suprasti, kad tasai turintis mus pristatyti tarrako- 
nietis - menkas žemiškųjų reikalų žinovas, ir pagalvojus apie tai, 
kad tokios neišmanančios būtybės prakalba netrukus nulems, 
būti mums ar nebūti visos Galaktikos forume, man, tiesą sakant, 
kvapą užgniaužė. Tai nesėkmė, galvojau sau, ir būtinai prireikė 
kaip tik dabar atšaukti tikrąjį Žemės specialistą! + 

- Tikime visuotine brolybe, taikos ir bendradarbiavimo prana- 
šumu prieš karą ir neapykantą, manome, kad visa ko matu turi 
būti žmogus... 

Bendrakeleivis padėjo sunkų čiuptuvą man ant kelioir pasakė: | 

- Kodėl žmogus? Galų gale nesvarbu. Bet jūs vardijate neigi- 
nius: karo nebuvimą, neapykantos nebuvimą - ūkai susimylėkit, 
argi neturite jokių teigiamų idealų? 

Aš tiesiog dusau. 

- Tikime pažanga, geresne rytdiena, mokslo jėga. 

- Pagaliau bent šis tas! - nudžiugo jis. - Taip, mokslas... Tai 
gerai, šitai man pravers. Kokiems mokslams skiriate daugiausia 
lėšų? 

- Fizikai, - atsakiau aš, - atominės energijos tyrimams. 

- Jau girdėjau. Žinot ką? Tik jūs tylėkit. Aš jau pats viską 
padarysiu. Kalbėsiu aš. Prašau viską patikėti man. Nebijokit! 

Sulig šiais žodžiais mašina sustojo priešais rūmus. 

Man galva sukosi ir akyse tavaravo; buvau vedamas krištoli- 
niais koridoriais, melodingai dūsaudamos atsidarinėjo kažko- 
kios nematomos durys, paskui lėkiau žemyn, aukštyn, vėl že- 
myn, tarrakonietis stovėjo greta - milžiniškas, tylus, apsisiautęs 
klostėtu metalu; staiga viskas sustingo, prieš mane išsipūtė ir | 
sprogo stiklinis burbulas. Stovėjau Didžiosios Posėdžių Salės 
dugne. Platėjantis tarsi piltuvas, baltutėlaitis, tiesiog sidabrinis 
amfiteatras suolų vijomis kilo aukštyn; nuotolio sumažintos 
delegatų figūrėlės dabino spiralinių ložių baltumą smaragdu, 
auksu, purpuru, akį vėrė miriadai slaptingų žiežirbų. Iš pradžių 
neįstengiau atskirti akių nuo ordinų, narių nuo dirbtinių jų 
tęsinių, mačiau tiktai, kad visi gyvai juda, stumdo sniego baltu- 
mo stalais pluoštus dokumentų, kažkokias juodas blizgančias - 
sakytum, antracitines - plokšteles, o ant pakylos už keliasdešim- 
ties žingsnių priešais mane apsitvėręs elektroninių mašinų sie- 
nomis iškilniai sėdėjo pirmininkas, aplink kurį žėlė mikrofonų 

miškelis. Ore sklandė pokalbių nuotrupos - tūkstantis tarmių 
vienu metu; ir tų kosminių šnektų diapazonai įvairavo nuo 
žemiausių bosų iki aukštų tartum paukščių čiulbesys tonų. 
Jausdamas, kad tuoj prasmegsiu skradžiai grindis, apsitampiau 
fraką. Pasigirdo pratisas, nesibaigiantis skambesys - tai pirminin- 
kas įjungė mašiną, kuri plaktukėliu stuktelėjo į gryno aukso 
plokštę; metalinis virpesys gręžte gręžė ausis. Dunksantis virš 
manęs tarrakonietis parodė mūsų vietas; iš nematomų megafo- 
nų pasruvo pirmininko balsas, o aš, taisydamasis už stačiakam- 
pės lentelės su gimtosios planetos pavadinimu, bėgau akimis vis 
aukščiau ir aukščiau kylančių ložių ratais, ieškodamas bent 
vienos giminingos sielos, bent vienos žmogaus pavidalo esybės 
- veltui. Didžiuliai, šilti, bulvės atspalvių drebučių (sakytum, 
serbentinių) ritiniai, stalais besidriekiantys mėsingi stiebai, gerai 
užgardintų paštetų arba šviesios ryžių apkepo spalvos pavidalai, 
pelekai, siurbtukai, čiuptuvai, valdantys artimų ir tolimų žvaigž- 
džių likimus, slinko prieš mane tarytum sulėtintas filmas; juose 
nebuvo nieko siaubingo, jie - priešingai taip dažnai girdėtoms 
Žemėje prielaidoms - nekėlė pasibjaurėjimo, tarytum čia bend- 
raučiau ne su pabaisomis iš žvaigždžių, o su skulptorių abstrak- 
cionistų išskaptuotomis arba kažkokių gastronomų fantazijos 
sukurtomis būtybėmis... 

- Aštuoniasdešimt antras punktas, - sušnypštė man į ausį 
atsisėdęs tarrakonietis. Aš taip pat atsisėdau. Pakėliau prie ausies 
gulinčias ant stalo ausines ir išgirdau: 

“Irenginiai, sutinkamai su šios Aukštosios Asamblėjos ratifi- 
kuota sutartimi Altairo Bendrijos pristatyti pagal tikslias šios 
sutarties nuostatas Fomalhauto Šešeto Sąjungai, pasižymi, kaip 
patvirtino specialios SPO pakomisijės protokolas, savybėmis, 
negalinčiomis būti smulkių nukrypimų nuo aukštųjų besideran- 
čių šalių aprobuotos technologinės receptūros išdava. Nors, 
kaip teisingai pareiškė Altairo Bendrija, jos pagaminti spindulia- 
vimo filtrai privalėjo turėti reprodukavimosi savybę, užtikrinan- 
čią mašininių palikuonių atsiradimą, kaip numatyta abiejų aukš- 
tųjų besiderančių šalių mokos sutartyje, tačiau minėtoji poten- 
cija turėjo pasireikšti, sutinkamai su visoje Federacijoje privalo- 
mainžinerine etika, singuliarinio pumpuravimosi pavidalu, o ne 
išplaukti iš minėtųjų įrenginių aprūpinimo priešingų ženklų 
programomis, kaip, deja, įvyko. Toks programų dvejopumas 
tapo Lekšas antagonizmų svarbiausiųjų Fomalhauto ener- 

getinių bendrovių sferoje bei iš to sekančių viešąją moralę 
papiktinančių scenų, taipogi darančių šaliai ieškovei žymius 
materialius nuostolius, priežastimi. Pristatytieji agregatai, užuot 
dirbę jiems skirtą darbą, dalį pamainos pašvęsdavo atrankos 
procedūroms, be to, nesiliaujantis jų lakstymas su kištukais, 
turint tikslą atlikti rekreacijos aktą, baigėsi Panundo Statutų | 
pažeidimu ir mašinografinio piko atsiradimu, ir abiejų šių apgai- 
lėtinų reiškinių kaltininkė yra šalis atsakovė. O dėl to šiuo 
pripažįstame Altairo įsiskolinimą anuliuom". 

Padėjau ausines, nes labai jau įsisopėjo galvą. Velniai mecha- 
niniai rautų viešą papiktinimą, Altairą, Fomalhautą irvisus kitus! 
Dar nespėjus tapti SPO nariu, man jos jau gana iki kaklo. Prastai 
jaučiausi. Kodėl paklausiau profesoriaus Tarantogos? Kam man 
ta siaubinga garbė, verčianti raudonuoti už nesavas nuodėmes? 
Ar nederėjo veikiau... 

„Mane pervėrė nematomas žaibas, nes štai milžiniškame ekra- 
ne įsižiebė skaičius 83, ir pajutau energingą kumštelėjimą. Tai 
manasis tarrakonietis, pašokęs ant siurbtukų, o gal čiuptuvų, 
tempėsi mane iš paskos. Plaukiojantys po salės sliautais jupite- 
riai nukreipė į mus mėlynos šviesos liūtį. Maudomasišvisų pusių 
srūvančios šviesos, kuri tarytum smelkė mane kiaurai, beveik 
užmiršęs gniaužiamą visiškai ištižusių skiriamųjų raštų ritinį, 
girdėjau kurtinantį stovinčio greta tarrakoniečio bosą, galingai 
irlaisvai griaudėjantį per visą amfiteatrą, bet sąmonę pasiekdavo 
tik prakalbos turinio nuotrupos - nelyginant štormo metu bangų 
purslai, aptaškantys palinkusį virš molo drąsuolį. 

- „žymioji Žemija (net manosios tėvynės vardo teisingai 
ištarti nesugeba!)... neprilygstamoji žmonija... jos čia dalyvau- 
jantis garsusis atstovas... įmantrūs, simpatiški žinduoliai... bran- 
duolinė energija viršutinėse jų galūnėse, meistriškai ir įgudusiai 
išlaisvinta... jauna, veržli kultūra, kupina dvasingumo... gilus, 
nors ir ne be amfibruntų tikėjimas gaivamolija (tikrų tikriausiai 
supainiojo mussukažkuo kitu)... atsidavę žvaigždėtaučių vienybės 
reikalui... vildamiesi, kad priėmus į sąjungą... užbaigiant vaisin- 
gobendradarbiavimo epochą... norsirvieniši savojoje galaktinė- 
je periferijoje... pakilo drąsiai ir savarankiškai, yra verti... 

Kol kas, kad-ir kaip ten būtų, tvarka, šmėkštelėjo man. Mus 
giria, lyg ir neblogai... O čia dabar kas? 

- Tikrai, poriniai! Nelankstūs pagrindai... vis dėlto reikia 
suprasti... atstovauti šioje Aukštojoje Asamblėjoje turi teisę taip 


E 11 


pat ir normų bei taisyklių išimtys... joks nukrypimas neteršia... : 

"sunkios jų vystymosi sąlygos... vandeningumas, netgi druskin- 
gas, negali, neturi tapti kliūtimi... su mūsų pagalba ateityje 
atsikratys savo siaub.... savo dabartinės išvaizdos, į kurią Aukštoji 
Asamblėja su jai būdingu kilniaširdiškumu teiksis neatsižvelgti... 
todėl tarrakoniečių delegacijos ir Betelgeuzės Žvaigždžių Sąjun- 
gos vardu šiuo siūlau priimti žmoniją iš Žymėjos planetos į SPO 
gretas, 0 tuo pačiu pripažinti čia esantį žymietį pilnateisiu 
delegatu, akredituotu prie Suvienytųjų Planetų Organizacijos. 
Aš baigiau. : 

Kilo baisingas triukšmas, skardėjo mįslingi švilpesiai (ploji- 
mų, nesant delnų, nebuvo, nesgi ir negalėjo būti); suskambus 
gongui, tasai triukšmas ir šurmulys staiga nutilo, tad pavyko 
išgirsti pirmininko balsą: i 

- Ar kuri nors iš aukštųjų delegacijų ketina prašyti žodžio 
Žmonijos iš Žemojos planetos priėmimo klausimu? 

Švytintis tarrakonietis - matyt, nepaprastai patenkintas savi- 
mi - nusitempė mane į vietą. Atsisėdau, nerišliai veblendamas 
padėkos žodžius joadresu; tuo metu išskirtingų amfiteatrovietų 
blykstelėjo iškart du salotiniai spinduliai. 

- Žodis suteikiamas Thubano atstovui! - tarė pirmininkas. 

Atsistojo kažkoks padaras. 

- Gerbiamoji Taryba! - išgirdau tolimą, šaižų balsą, panašų į 
garsą, kokį skleidžia pjaustoma skarda; tačiau netrukus jo temb- 
ras liovėsi mane dominęs. - Čionai iš polpitoriaus Voretekso 
lūpų išgirdome šiltą tolimos planetos genties, kurios čia susirin- 
kusieji iki šiol nepažino, pristatymą. Geidaučiau išreikšti apgai- 
lestavimą, kad netikėtas sulpitoriaus Ekstrevoro nedalyvavimas 

"šiandieniniame *posėdyje atėmė iš mūsų galimybę išsamiau 
susipažinti su genties, kurios priėmimo į SPO taip trokšta Tarra- 
konija, istorija, papročiais ir prigimtimi. Nors nesu kosminės 
teratologijos klausimų žinovas, visgi trokštu, kiek leis kuklios 
mano jėgos, papildyti tai, ką turėjome malonumą išgirsti. Pir- 
miausia kiek probėgšmaisir tik tarp kitko pažymėsiu, kad gimtoji 
Žmonijos planeta vadinasi ne Žemija, Žymėja ar Žemoja, kaip, 
suprantama, ne iš nežinojimo, ovien tik - esu įsitikinęs iki širdies 
gelmių - per oratorišką įsibėgėjimą bei įkarštį pasakė puikusis 
pirmiau manęs kalbėjęs oratorius. Tai, be abejo, neesminė 
smulkmena. Tačiau ir tasai terminas “žmonija", kurį pastarasis 
vartojo, yra perimtas iš Žemės - būtent taip skamba minėtosios 

tolimos provincijos planetos pavadinimas - genties kalbos, tuo 
tarpu mūsų mokslininkai apibūdina žemiečius truputį kitaip. 
Drįstu - tikėdamasis, kad nepriversiu Aukštosios Asamblėjos 
nuobodžiauti - išnagrinėti pilną rūšies, kurios narystę SPO 
svarstome, pavadinimą bei klasifikaciją, tuo tikslu pasitelkdamas 
neprilygstamą specialistų, o būtent Grampliuso ir Karnėzo, 
veikalą - “Galaktinę Teratologiją". 

Atvertęs pažymėtą juostele milžiniškos padėtos ant stalo 
knygos vietą, Thubano atstovas pradėjo skaityti: 

- Sutinkamai su priimta sistematika, mūsų Galaktikoje pasi- 
taikančios anormalios formos priskiriamos tipui Aberrantia (Iš- 
sigimėliai), kuris skirstomas į potipius Debi/itates (Bukapročiai) 
ir Antisapientinales (Priešpročiai). Pastarajam potipiui priklau- 
so grupės Canaliaceae (Šlykštūnai) ir Necroludentia (Lavonžai- 
džiai). Savo ruožtu, Lavonžaidžių tarpe skiriame klases Patrici- 
diaceae (Tėvamušiai), Matripbagideae (Motinėdžiai) irLascivia- 
ceae (Bjaurikliai, arba Tvirkalai). Bjauriklius - tai jau kraštutinai 
išsigimėliškos formos - klasifikuojame, skirstydami į Cretininae 
(Bukiniai, pvz. Cadaverium Mordans - Lavongraužys Mulkiška- 
sis) ir Horrorissimae (Pabaisūnai, kurių klasikinis atstovas yra 
Vėplūnas Statmenasis - Idiontus Erectus Karnėzii). Kai kurie 
Pabaisūnai susikuria savotiškas pseudokultūras; jiems priskiria- 
mos tokios rūšys, kaip Anopbilus Belligerens, Pasturgmeilis 
Plėšikinis, kuris pats save vadina Genius Pulcberrimus Munda- 
nus, arba taip tasai ypatingas, visiškai plikas egzempliorius, kurį 


- Grampliusas pastebėjo tamsiausiame mūsų Galaktikos užkam- 
-pyje-Monsiroteratum Furiosum (Slykštūnas Tūžmingasis), ku- 


ris vadina save Homo Sapiens. 

Salėje kilo triukšmas. Pirmininkas ijungė mašiną su plak- 
tukėliu. 

- Tvardykitės! - šnypštelėjo man tarrakonietis. Nemačiau jo - 
akino jupiteriai, o gal akis užliejęs prakaitas. Širdyje suruseno 


"menkutė viltis, nes kažkas paprašė žodžio procedūriniu klausi- 


mu; prisistatė klausytojams kaip Vandenio delegacijos narys, o 
kartu astrozoologas, ir pradėjo prieštarauti thubaniečiui - deja, 
tik dėl to, kad, kaip profesoriaus Hagranapso mokyklos šalinin- 
kas, laikė pristatytąją klasifikaciją neišsamia; mat sekdamas savo 
mokytoju, skyrė Degeneratores rūšį, kuriai priklauso Perrijai, 
Nepririjai, Lavongraužiai bei Miriamylos; pareiškė, kad terminas 
“Monstroteratus" žmogui netaikytinas - kadangi labiau derėtų 

vartoti vandeniškosios mokyklos nomenklatūrą, taigi ir terminą 
Dirbtinasis Bjaurūnėlis (Artefacium Abborrens). Po trumpo pa- 
sikeitimo nuomonėmis thubanietis tęsė savo kalbą: 

- Garbingasis Tarrakonijos atstovas, siūlydamas mums vadi- 
namojo Žmogaus Protingojo, arba -teisingiau pasakius - Bjaurū- 
nėlio Tūžmingojo, tipiško Dvėsžaidžių pavyzdžio, kandidatūrą, 
nepaminėjo - pristatinėdamas - žodžio “baltymai", laikydamas jį 
nešvankiu. Iš tiesų, tas žodis primena tai, apie ką kalbėti plačiau 

"neleidžia padorumas. Tiesa, NETGI tokios kūno sudėties nerei- 
kia gėdytis (šūksniai: “Klausykit! Klausykit!"). Ne baltymuose 
esmė! Ir ne apsiskelbime - norsgi esi Dvėsžaidis Siutingasis - 
Žmogumi Protinguoju. Galų gale tai savimeilės padiktuota silp- 
nybė, kurią galima suprasti, nors ir negalima atleisti. Tačiau 
svarbiausia ne tai, Gerbiamoji Taryba! 

„Mano dėmesys trūkinėjo tarsi alpstančiojo - sąmonę pasiek- 
davo vos nuotrupos. 

- Netgi mėsėdystė nelaikytina nusikaltimu, jeigu susiformavo 
natūralios evoliucijos būdu! Tačiau žmogus beveik niekuo nesis- 
kiria nuo savo giminaičių žvėrių! Panašiai kaip AUKŠTESNIS 
individas negali manyti, jog aukštumas suteikia teisę ėsti 
ŽEMESNIUS ūgiu, taip ir apdovanotasis šiek tiek AUKŠTESNIU 
intelektu neturi teisės žudyti bei ryti ŽEMESNIO intelekto būty- 
bių (šūksniai: “Teisingai! Tegu valgo špinatus!) - jeigu, kartoju, 
tragiškos paveldėjimo naštos spaudžiamas NEGALI neėsti kruvi- 
nų aukų, privalo tai daryti bailiai, vogčiomis, savo urve ir tam- 
siausiame katakombų užkaboryje, draskomas sąžinės priekaiš- | 
tų, sielvarto bei vildamasis, kad kada nors pavyks atprasti nuo 
tokių begalinių žudynių bjaurasties. Deja, ne taip elgiasi Šleikš- 
tūnas Tūžmingasis! Išniekina palaikus, žaidžia jais - troškina, 
votulioja, -ir tik po to suėda viešose rijyklose, tarp drykčiojančių 
apsinuoginusių savo rūšies patelių, nes tai didina jo apetitą 
mirėlienai, o pusskystėje jo galvoje net nešmėkšteli mintis, kad 
būtina atsisakyti tokių dalykų, šaukte besišaukiančių visos Ga- 
laktikos keršto! Priešingai, jis išsigalvojo aukštesnius motyvus, 
kurie, įkurdinti tarp jo skrandžio - to nesuskaičiuojamų aukų 
kapinyno - ir begalybės, girdi, suteikią jam teisę žudyti iškėlus 
galvą. Tai ir viskas - nenoriu gaišinti Aukštosios Asamblėjos laiko 
- apie vadinamojo Žmogaus Protingojo potraukius bei papro- 
čius. Vienas jo protėvių lyg ir teikė šiokių tokių vilčių. Tai buvo 
Homo Neandertbalensis rūšis. Pastaruoju verta pasidomėti. Jis, 

panašus į šiuolaikinį žmogų, turėjo didesnės apimties kaukolę, 
taigi ir didesnes smegenis, vadinasi - protą. Linkęs medituoti, 
įsimylėjęs menus, švelnus, fIlegmatiškas grybų rinkėjas, be abejo, 
vertas, kad šiandien būtų svarstoma jo narystė šioje Aukštojoje 


Organizacijoje. Deja, jo nebeliko gyvųjų tarpe. Gal Žemės pa- 


"siuntinys, kurį turime garbę čia priimti, malonėtų pasakyti, kas 
ištiko nepaprastai kultūringąir patrauklų neandertalietį? Žemie- 
tis tyli, tad už jį atsakysiu aš: neandertaliečius visiškai išnaikino, 
nušlavė nuo planetos paviršiaus vadinamasis bomo sapiens. 
Tačiau pasibjaurėtinos brolžudystės dar negana: vėliau Žemės 
mokslininkai puolė juodinti sunaikintąją auką, sau, o ne jai - 
didžiasmegenei - priskirdami protavimo pranašumą. Ir štai tarp 
mūsų, šioje garbingoje salėje, tarp šių šlovingųjų sienų, matome 
Lavonėdžių atstovą, išradingą žudikiškų pramogų ieškotoją, 

"sumanų naikinimo priemonių kūrėją, kurio išvaizda kelia kartu 
ir juoką, ir pasibaisėjimą, kurį vos įstengiame įveikti; štai regime 
tenai, ant iki šiol nesuteršto balto suolo, būtybę, kuri netgi 
nuoseklaus nusikaltėlio drąsos neturi, nesgi savąją žudynių 
pėdsakais nužymėtą karjerą be paliovos dailina išsigalvotais 
vardais, kurių baisią tikrąją prasmę sugebėtų iššifruoti bet kuris 
objektyvus kosminių rasių tyrinėtojas. Taip, gerbiamoji Taryba... 

Iš tiesų supratau tik tos dvi valandas trukusios prakalbos 
fragmentus, bet ir jų su kaupu pakako. Thubanietis piešė besi- 
murkdančių kraujyje pabaisų paveikslą, ir darė tai neskubėda- 
mas, nuosekliai atversdamas vis kitas sukrautas ant stalo moks- 
liškas knygas, analus, kronikas, o jau panaudotus veikalus trenk- 
davo į grindis, tarsi staiga apimtas pasišlykštėjimo, tarsi patys 
lapai, kuriuose aprašyti mes, būtų sulipę nuo aukų kraujo. 
Paskui ėmėsi civilizuotosios mūsų istorijos: pasakojo apie žudy- 
nes, skerdynes, pjautynes, karus, kryžiaus žygius, demonstravo 
nusikalstamų technologijų irsenovėsbei viduramžių kankinimo 
prietaisų plakatus ir skaidres, o kai perėjo prie šių laikų, šešiolika 
patarnautojų atrideno karučius, linkstančius nuo papildomos 
faktografinės medžiagos kaugių; tuo metu kiti patarnautojai, ar 
veikiau SPO sanitarai, skraidantys nedideliais malūnsparniais, 
teikė pirmąją pagalbą pulkais alpstantiems šio referato klausyto- 
jams, aplenkdami tik mane vieną - jie nuoširdžiai tikėjo, kad 
kruvinos informacijos apie žemiškąją kultūrą tvanas man nė 
trupučio nekenksmingas. Tačiau aš maždaug nuo prakalbos 
vidurio pradėjau - tarsi prie pamišimo ribos -baidytis pats savęs, 

„ tarytum tarp mane supančių keistų, neapsakomų esybių būčiau 
vienintelis siaubūnas. Galvojau, kad baisioji kaltinamoji kalba 
niekados nesibaigs, kai pasigirdo žodžiai: LŽ 

- O dabar Aukštajai Asamblėjai siūloma pereiti prie balsavimo 
dėl tarrakoniečių delegacijos pasiūlymo! s 

Salę sustingdė mirtina tyla; staiga visai greta manęs kažkas 
sujudėjo. Tai pakilo manasis tarrakonietis, mėgindamas atremti 
bent dalį kaltinimų - nelaimingasis. Įklampino mus galutinai, 
bandydamas įtikinti klausytojus, esą žmonija gerbia neanderta- 
liečius kaip šlovingus savo protėvius, kurie išmirė savaime ir tik 
savaime; thubanietis tačiau iškart pritrėškė gynėją vienu taikliu, 
betarpiškai man pateiktu klausimu: ar kieno nors pavadinimas 
“neandertaliečiu" Žemėje laikomas pagyrimu, ar - priešingai - 
įžeidžiančiu epitetu? 

Maniau, kad jau viskas baigta, prarasta amžiams, kad tuojau 
pat šliaušiu atgal į Žemę nelyginant vejamas būdon šuo, iš kurio 
nasrų išplėštas pasmaugtas paukštis; tačiau negarsų salės šur- 
muliavimą nustelbė palinkusio prie mikrofono pirmininko bal- 
sas: 

- Žodis suteikiamas Eridano delegacijos atstovui. 

Eridanietis buvo nedidukas, pilkšvai sidabrinis ir Zauruotas 
tarsi nuožulnių žiemos saulės spindulių apšviestas miglos tumu- 
las. Jis tarė: 

- Norėčiau paklausti, kas mokės stojimąjį žemiečių įnašą? Ar 
jie patys? Šiaip ar taip, jis nemažas: milijardas tonų platinos - tai 
našta, kokią pakelia ne kiekvienas mokėtojas! 

Amfiteatrą sudrebino pasipiktinusių balsų klegesys. 

- Šis klausimas bus prasmingas tik teigiamai nubalsavus už 
tarrakoniečių delegacijos pasiūlymą! - kiek padvejojęs pareiškė 
pirmininkas. 

- Jūsų Galaktybei leidus! - atkirto eridanietis. - - Drįstu laikytis 
kitos nuomonės, ir todėl savo pateiktąjį klausimą paremsiu kai 
kuriomis, mano nuomone, didžiai reikšmingomis pastabomis. 
Štai turiu, pirmučiausia, garsaus konsultanto planetografo, hi- 

. perdaktaro Vragraso veikalą, iš kurio cituoju: Planetoms, kurio- 
segyvybė spontaniškai užgimti negali, būdingi tokie bruožai: A) 
katastrofiškas klimato kaitaliojimasisgreitupasikartojančiurit- 
mu (vad. ciklas “žiema-pavasaris-vasara ruduo") bei dar siaubin- 
gesni ilgieji ciklai (Iledynmečiai); B) didelių nuosavų mėnulių 
buvimas- ———11 

C) neretai pasitaikantis centrinės, arba motininės, žvaigždės 
dėmėtumas, nes dėmės -pražūtingo spinduliavimo šaltinis; D) 


"vandenųpaviršiauspersvarakontinentųpaviršiaus atžvilgiu; E) 
„nuolatinis ašigalių apledėjimas; F) skysto arba kristalizuoto 


vandens krituliai... Kaip matyti išto... 

- Prašau žodžio procedūriniu klausimu!!! - pašoko, sakytum, 
naujos vilties atgaivintas manasis tarrakonietis. - Noriu paklaus- 
ti, ar Eridano delegacija balsuos už mūsų pasiūlymą, ar prieš? 

-Balsuosime už pasiūlymą -su pataisa, kurią netrukus pateik- 
siu Aukštajai Asamblėjai, - atsakė eridanietis, po to tęsė nutrauk- 
tą kalbą: 

- Garbingoji Taryba! Devyni šimtai aštuonioliktosios Visuoti- 
nio Susirinkimo sesijos metu čia svarstėme Tvirkalų Sėdyngalvių 
rasės narystės klausimą; pastarieji mums prisistatė kaip “amži- 
natviai tobuliniai", nepaisant to, kad jų kūnai tokie netvarūs, jog 
minėtosios Susirinkimo sesijos metu jų delegacijos sudėtis pasi- 


„ keitė penkiolika kartų, nors sesija truko ne ilgiau nei aštuonis 


šimtus metų. Kai reikėjo nupasakoti rasės biografiją, tie nelai- 
mingieji painiojosi prieštaringumuose, tiek tuščiažodišku, tiek. 
ir tuščiagarbišku būdu tikindami Aukštąją Asamblėją, neva juos 
sukūręs kažkoks Tobulasis Atlikėjas pagal nuostabų savo atvaiz- 
dą, ir todėl, be kita ko, jų siela esanti nemirtinga. Kadangi iš kitų 
šaltinių paaiškėjo, kad jų planeta atitinka bionegatyvias hiper- 
daktaro Vragraso sąlygas, Plenariniame Posėdyje buvo sudaryta 
Tyrimo Komisija; pastaroji konstatavo, jog kaltinama priešpro- 
tizmu rasė atsirado ne dėl Gamtos išdaigos, bet per apgailėtiną 
nesusipratimą, kurio kaltininkai - tretieji asmenys. 

(“Ką jis šneka?! Cit! Netiesa! Prašau patraukti tą čiuptuvą, 
tvirkale tu!" - vis audringiau ūžė salė.) 

- Tyrimo Pakomisės darbinės išvados, - tęsė eridanietis, - 
privertė eilinę SPO sesiją priimti Suvienytųjų Planetų Statuto 
antro punkto pataisą; minėtoji pataisa skamba štai kaip (čia 
išvyniojo sieksninį pergamentą ir pradėjo skaityti): Šiuo įveda- 
maskategoriškas draudimas atlikti gyvybę kuriančius veiksmus 
visoseA, B, C, DbeiEtipo (pagal Vragrasą) planetose, otuopačiu 
tiriamųjų ekspedicijų bei laivų, nusileidžiančių tokiuose gaub- 
liuose, vadovai įpareigojami griežtai laikytis minėtojo draudimo. 
Jisapimanetiksąmoningągyvybėskūrimopraktikavimą, pavyz 
džiui, mikrobų, bakterijų ir ban. barstymą, bettaippatnetyčinį 
bioevoliucijos i a dėlaplaidumo arba išsiblaškymo. Si 

kontraceptinė profilaktika yra padiktuota geriausių norų bei 
patirties, nesSPOaitsižvelgia įžemiau pateikiamus faktus. Pirma 
-atneštiišišorėsgyvybės daigai, prigiję natūraliai nepalankioje 
aplinkoje, toliau besivystydamiįgaunatokias iškreiptas ir nesvei- 
kas formas, kokių natūralios biogenezės rajonuose niekuomet 
nesutiksi. Antra-šiomis sąlygomis išsivysto ne tik luošos fiziškai, 

bet ir slegiamos sunkiausių dvasinių išsigimimų rūšys, gi jeigu 
panašioje aplinkoje užgimsta benttruputį mąstančios būtybės - 
otaip kartais atsitinka -jų likimas kupinas protinių kančių.Juk 
pasiekępirmąjį sąmoningumo laipsnį, pradeda dairytis aplink 
saveirieškotisavo atsiradimo priežasties, oneįstengdamitokios 
rasti-nuklysta į sąmyšio ir nevilties sąlygojamų tikėjimų šunke- 
lius. Ypatingai - kadangi tokiems padarams svetima normali. 
evoliucinių procesų Kosmose samprata -tiek savąją kūno (kad 
irkokiosuluošinto) sandarą, tiekir savąjį pseudomąstymo būdą 

laikotipiškais, normaliais ir būtent taip pasireiškiančiais visoje 
Visatoje dalykais. O dėl to SPO Generalinė Taryba, nuoširdžiai 
rūpindamasi gyvybe apskritai bei mąstančių būtybių gerove ir 
vertumu konkrečiai, nutaria, jog šiuo nustaiomo galiojančio 

SP Statuto kontraceptinio straipsnio pažeidėjui bus taikomos 
sankcijos ir bausmės sutinkamai suatitinkamais Tarpplanetinės 
Teisės Kodeksoreikalavimais. 

Padėjęs SP Statutą, eridanietis pakėlė masyvų Kodekso tomą, 
kurį padėjėjai įspraudė jam į čiuptuvus, ir atvertęs tą milžinišką 
knygą pažymėtoje vietoje, skardžiu balsu perskaitė: 

- Tarpplanetinio Baudžiamojo Kodekso antrasis tomas, aš- 
tuoniasdešimtas straipsnis, “Apie planetinį ištvirkavimą". 

Paragrafas212: Kasapvaisinanatūraliainevaisingą "planetą, 
baudžiamas nužvaigždinimu nuo šimto iki tūkstančio penkių 
šimtų metų, nepriklausomai nuo civilinės atsakomybės už mO- 
ralinius irmaterialinius nukentėjusiųjų nuostolius. 

Paragrafas 213: Kas įvykdo 212paragrafepaminėtą veiksmą, 
parodydamas aiškų piktybiškumą, būtentsąmoningaiimasitvir- 
kališko pobūdžio manipuliacijų, kurių pasėkoje turi išsivystyti 
ypatingai iškreiptos gyvybės formos, keliančios visuotinį pasib- 


jaurėjimąarbavisuotinįpasibaisėjimą, baudžiamasnužvaigždi- | 


nimu iki tūkstančio penkių šimtų metų. : 
Paragrafas214: Kasapvaisinanevaisingąplanetą "peraplaidu- 

mą, išsiblaškymąarba dėlprivalomų kontraceptinių priemonių 

nevartojimo, baudžiamas nužvaigždinimu iki keturių šimtų me- 

tų; jei veikia nepakankamai suvokdamas veiksmo pasekmes, 
bausmė gali būti sumažinama iki šimto metų. 

- Neminėsiu, - pridūrė eridanietis, - bausmių už kišimąsi i 
evoliucinius procesus iz statu nascendi*, kadangi tai nesusiję su 
nagrinėjama tema. Tačiau pabrėšiu, kad Kodekse numatoma 
materiali nusikaltėlių atsakomybė planetinio ištvirkavimo aukų 
atžvilgiu; nenorėdamas gaišinti Asamblėjos narių, atitinkamų 
Civilinio Kodekso straipsnių necituosiu. Pridursiu tik tiek: dan- 
gaus kūnų, pripažintų neabejotinai nevaisingais tiek pagal hi- 
perdaktarą Vragrasą, tiek pagal Suvienytųjų Planetų Statutą bei 
Tarpplanetinį Baudžiamąjį Kodeksą, kataloge, du tūkstančiai 
šeši šimtai aštuonioliktame puslapyje, aštuntoje nuo apačios 
eilutėje įrašyti tokie dangaus kūnai: Žebėlija, Žemaja, Žemė ir 
Žyžmė... 

Mannukaro žandikaulis, manišrankos išsprūdoįgaliojamieji 
raštai, man akys aptemo (“Dėmesio! - šūkavo salėje. - Klausykite! 
Ką jis kaltina?! Šalin! Tegyvuoja!"). Kai dėl manęs - tai aš kaip 
įmanydamas stengiausi pasislėpti po stalu. 

-Aukštoji Taryba! -užgriaudėjo Eridano atstovas, trenkdamas 
į amfiteatro grindis Tarpplanetinio Kodekso tomus (matyt, SPO 
oratoriai labai mėgsta šią išraiškos priemonę). - Niekuomet 
nebus per daug pasakytą apie dalykus, dėl kurių privalu smerkti 
Suvienytųjų Planetų Statuto pažeidėjus! Niekuomet nebus per 
daug sugėdinti neatsakingieji elementai, pradedantys gyvybę 
netinkamoje tam aplinkoje! a 

Štai į mus kreipiasi būtybės, nesuvokiančios nei savo egzista- 


vimo šlykštumo, nei jo priežasčių! Štai beldžiasi į garbingas šios 


šlovingos Asamblėjos duris, ir ką gi tuomet mes galime atsakyti 
visiems tiems tvirkalams, bjaurūnėliams, šlykštūnams, motinė- 
džiams, bukiniams, grąžantiems savo pseudorankas ir krintan- 
tiems nuo pseudokojų, kai sužino, jog priklauso pseudotipui 


“Artefacta", jog tobulasis jų kūrėjas - kažkoks bastūnas, kuris ant 


negyvos planetos uolų išpylė iš raketos kibiro fermentuotas 
pamazgas, pramogos dėlei suteikdamas apgailėtinoms gyvybės 
užuomazgoms savybes, kurios vėliau pavers jas visos Galaktikos 
pajuokosobjektu! Kaipgi po to ginsis nelaimingieji, kokiam nors 
Katonui išmetinėjant gėdingąjį baltymų kairiasraigtiškumą! (Sa- 


lė kunkuliavo, veltui mašina be perstojo trinkčiojo plaktuku, iš 


* Čia: jau užsimezgusius (lot.). 

visų pusių skardėjo: “Gėda! Šalin! Nubausti! Apie ką jis šneka? 
Žiūrėkit, žemietis jau tirpsta, šleikštūnas visas varva!) 

Iš tikrųjų - mane išmušė prakaitas. Skardžiu savo balsu 
perrėkdamas šurmulį salėje, eridanietis šaukė: 

- Užduosiu garbingai Tarrakonijos delegacijai kelis baigia 
muosius klausimus! Ar ne tiesa, kad kadaise į anuomet negyvą 
Žemės planetą nusileido laivas su jūsų vėliava, kuriame dėl 
šaldytuvų gedimo pašvinko dalis atsargų? Ar ne tiesa, kad tame 
laive būta poros dykaduonių, už begėdiškas machinacijas su 
praujeniniais vėliau išbrauktų iš visų sąrašų, ir kad tiedu nenau- 
dėliai, tie Grigo Ratų veltėdžiai;vadinosi Donnas ir Pievvas? Ar ne 
tiesa, kad Donnas ir Pievvas pasigėrę nutarė nepasitenkinti 
paprastu beginklės, dykos planetos užteršimu, kadangi jiems 
panižo surežisuoti joje - nusikalstamu bei smerktinu būdu - 
biologinę evoliuciją, kokios pasaulis dar neregėjo? Ar ne tiesa, 
kadtiedu tarrakonai sąmoningai, akinami kuo bjauriausių kėslų, 
apgalvojo, kaip paversti Žemę - visagalaktinio masto išsigimėlių 
perykla, kosminiu cirku, panoptikumu, makabriškų keistenybių 
kunstkamera, kurios gyvieji eksponatai, laikui atėjus, taptų 
tolimiausių Ūkų patyčių objektu? Ar ne tiesa, kad praradę bet 
kokį padorumo jausmą bei etinius stabdžius tiedu nedorėliai 
išpylė ant negyvų Žemės akmenų šešias statines pašvinkusių 
želatinos klijų ir dvi skardines apgedusio albumininio tepalo, 
kad į tuos teršalus įbėrė fermentuotos ribozės, pentozės ir 
levuliozės, be to, lyg dar būtų maža tos bjaurasties, išliejo ant jos 
trejetą didelių laistytuvų apgliaumėjusių aminorūgščių tirpalo, 
O po to plakė susidariusią pliurzę nulinkusiu į kairę anglies 
žertuvėliu bei persuktu į tą pačią pusę žarstekliu, dėl ko visų 
būsimų žemiškųjų būtybių baltymai tapo KAIRIAsraigčiai?! Ar 
pagaliau ne tiesa, kad Pievvas, tuomet sirgęs stipria sloga bei 
kurstomassvirduliuojančio nuo piktnaudžiavimo svaigalais Don- 
no, sąmoningai pričiaudėjo į plazminį raugą, o šitaip apkrėtęs jį 
kenksmingais virusais kvatojo, girdi, tuo būdu įkvėpęs “šventos 
dvasios" į nelaimingąjį evoliucijos gemalą?! Ar ne tiesa, kad po to 
tasai kairiasraigtiškumas prigijo žemiškųjų organizmų kūnuose 
"ir išliko juose iki šiol, nuo ko dabar kenčia niekuo dėti Artefac- 
tum Abborrens rasės atstovai, pasivadinę “homo sapiens" vardu 
vien iš tamsuoliško naivumo? Ar tataigi ne tiesa, kad tarrakonie- 
čiai ne tik turi sumokėti už žemiečius stojamąjį įnašą - milijardą 

tonų rūdos, bet taip pat privalo išmokėti nelaimingosioms 
planetinio ištvirkavimo aukoms KOSMINIUS ALIMENTUS?! 

Po šių eridaniečio žodžių amfiteatras virto tikru pragaru. 
Susiriečiau, nes ore į visas puses skraidė aplankai, Tarpplaneti- 
nės Teisės Kodekso tomai ir netgi daiktiniai įrodymai - neišpasa- 
kytai sutrūniję laistytuvai, statinės bei žarstekliai, kurie atsirado 
nežinia iš kur; galbūt sumanieji eridaniečiai, griežiantys dantį 


anttarrakoniečių, nuo neatmenamų laikų vykdė Žemėje archeo- | 


loginius kasinėjimus ir rinko kaltės įrodymus, rūpestingai kau- 
'" piamus Skraidančių Lėkščių triumuose; tačiau man buvo sunku 
svarstyti tokius klausimus, kadangi aplinkui viskas drebėjo, 
šmėkščiojo čiuptuvai ir siurbtukai, manasis tarrakonietis didžiai 
pasipiktinęs pašoko iš vietos, rėkdamas kažką, ko vis vien nesi- 
girdėjovisuotiniame klegesyje, o aš tarytum skendėjau triukšmo 
dugne, ir paskutinė besitrankanti galvoje mintis buvo apie aną 
"tyčinį čiaudulį, kuris mus pradėjo. | 
Staiga kažkas skaudžiai įsikibo man į plaukus, net aiktelėjau; 
tai tarrakonietis, norėdamas pademonstruoti, kaip gerai mane 
pagamino žemiškoji evoliucija ir kaip labai nenusipelniau pras- 
tos, atmestinai suklijuotos iš sušvinkusių atliekų būtybės vardo, 
be paliovos trankė man per galvą sunkiu milžinišku čiuptuvu... 
Gi aš, jausdamas, kad gyvybė mane apleidžia, spurdėjau vis 
silpniau, dar porą kartų dusdamas agoniškai klyktelėjau - ir 
susmukau ant pagalvių. Pusiau atgavęs sąmonę, pašokau kaip 
įgeltas; sėdėjau lovoje, čiupinėdamasis kaklą, galvą, krūtinę - ir 


tuobūdu įsitikinau, jog visa, ką pergyvenau, tebuvo košmariškas | 


sapnas. Lengviau atsikvėpiau, tačiau paskui mane pradėjo ka- 
muoti šiokios tokios abejonės. Kartojau sau: “Kas sapnas, tai ne 
tiesa", bet tai nė trupučio nepadėjo. Galų gale, norėdamas 
atsikratyti slogių minčių, išvykau pas tetą į Mėnulį. Vis dėlto 
aštuonias minutes trukusį skrydį planetobusu, kuris sustoja 
greta mano namų, sunku pavadinti aštunta kosmine kelione -to 
pavadinimo jau veikiau verta ekspedicija sapne, kurios metu 
šitiek prisikentėjau už žmoniją. 


Dvylikroji kelionė 


Turbūt nė vienoje kelionėje nepatyriau tokių siaubingų pa- 
vojų, kaip ekspedicijoje į Amauropiją, planetą Kiklopo žvaigždy- 

ne. Užtai, kąjoje iškentėjau, turiu dėkoti profesoriui Tarantogai. 
Tasai mokslingasis astrozoologas - ne tik didis tyrinėtojas; kas 


„ nežino, kad laisvalaikiu jis dar ir atradėjauja. Be kita ko, išrado 
„skystį nemaloniems atsiminimams naikinti, banknotus su guls- 


čia aštuoniuke, vaizduojančia be galo didelę pinigų sumą, tris 
miglos dažymo maloniomis akiai spalvomis būdus, o taip par 
specialius miltelius, kuriais galima barstyti debesis - tuomet jie 
įgauna nekintamas, tvirtas formas. Taip pat jo kūrinys - aparatū- 
ra, padedanti panaudoti paprastai švaistomą veltui vaikų energi- 
ją: vaikai, kaip žinome, anei akimirką nenustygsta nejudėdami. 

Tasai įrenginys - tai įvairiose buto vietose įtaisytų rankenų, 
pasvarų bei keltuvų sistema: žaisdami vaikai juos stumdo, tampo 
ir kilnoja, tuo būdu nesąmoningai pumpuodami vandenį, skalb- 
dami, skusdami bulves, gamindami elektrą ir t.t. Profesorius 
pasirūpino ir mažyliais, kuriuos tėvai kartais palieka vienus 
namuose: išgalvojo neįsižiebiančius degtukus, kurie Žemėje jau 
gaminami masiškai. 

„Vieną dieną profesorius parodė man naujausiąjį savo išradi- 
mą. Pirmą akimirką pamaniau, kad priešais mane geležinė kros- 
nelė; beje, Tarantoga prisipažino, kad krosnelė iš tiesų pasitar- 
navo kaip pusfabrikatis. 

- Čia, brangusis Jonai, įvilkta į apčiuopiamą formą amžinoji 
žmonijos svajonė, - pareiškė jis, - o būtent - laiko ištempiklis, 
arba, jeigu nori, lėtintuvas. Jis įgalina neribotai prailginti gyveni- 
mą. Jo viduje viena minutė trunka apie du mėnesius, jei nesuk- 
lydau apskaičiuodamas. Ar norėtum išbandyti?.. 

Mane visuomet traukia technikos naujovės, todėl mielai 
sulinksėjau ir įsispraudžiau į aparatą. Vos spėjus pritūpti, profe- 
sorius užtrenkė dureles. Man panižo nosis, nes uždaromų dure- 
lių trinktelėjimas pakėlė į orą neišgramdytas suodžių liekanas, 
tad įkvėpęs sučiaudėjau. Tą akimirką profesorius įjungė maitini- 
mą. Dėl laiko tėkmės sulėtėjimo čiaudulys truko penketą parų, 
ir kai Tarantoga vėl atidarė aparatą - išvydo mane vos gyvą nuo 
išsekimo. Iš pradžių nustebo ir sunerimo, o sužinojęs, kas 
atsitiko, geraširdiškai nusišypsojo ir tarė: 

- O iš tikrųjų pagal mano laikrodį teprabėgo vos kerarios 
sekundės. Na, Jonai, ką pasakysi apie šį išradimą? 

- Ne, man, teisybę sakant, atrodo; kad jis dar netobulas - nors 
ir vertas dėmesio, - pasakiau aš, kai pavyko atgauti žadą. 


23 


1 


Dorasis profesorius truputį nusiminė, bet paskui kilniaširdiš- 
kai dovanojo man aparatą, paaiškinęs, kad tasai gali tiek sulėtin- 
ti, tiek ir pagreitinti laiko tėkmę. Jaučiausi truputėlį pavargęs, 


“ todėl kol kas neskubėjau išmėginti tos papildomos galimybės, 


nuoširdžiai padėkojau ir parsigabenau mašiną namo. Teisybę 
sakant, nelabai teišmaniau, ką su ja veikti; taigi pastačiau kosmo- 
garažo palėpėje, kur aparatas ir stovėjo bent pusmetį. 

Rašydamas aštuntąją garsiosios “Astrozoologijos" tomą, pro- 
fesorius labai nuodugniai išnagrinėjo medžiagą, pasakojančią 
apie būtybes, gyvenančias Amauropijoje. Tada jam šovė mintis, 
kadjos-puikusobjektas laiko ištempiklio (o kartu ir greitintuvo) 
išbandymui. 

Susipažinęs su tuo projektu taip susižavėjau, kad per tris 
savaites aprūpinau raketą maisto bei degalų atsargomis, paskui, 
pasiėmęs su savimi to mažai man pažįstamo Galaktikos rajono 
atlasus ir aparatą, startavau nebegaišuodamas nė akimirkos. 
Šitai juo labiau suprantama, turint omenyje, kad kelionė iki 
Amauropijos trunka maždaug trisdešimt metų. Apie tai, ką 
veikiau pertą laiką, tikriausiai parašysiu kitą kartą. Paminėsiu tik 
vieną rimtesnių netikėtumų, būtent - susitikimą Galaktikos 
branduolio apylinkėse (tarp kitko, pridursiu, jog labiau priš- 
nerkštą rajoną vargu berasi visame Kosmose) su tarpžvaigždinių 
valkatų, vadinamų išginomis, gentimi. š 

Tie nelaimingieji neturi jokios tėvynės. Švelniai tariant, tai 
fantazijų kupinos būtybės, kadangi beveik kiekvienas pasakojo 
man apie genties istoriją skirtingai. Vėliau sužinojau, kad jie 
tiesiog nuniokojo savo planetą, iš didelio godumo versdamiesi 
grobikiška kalnakasyba bei įvairių mineralų eksportu. Verslinin- | 
kai taip išrausė ir iškniso visą planetos vidų, kad visiškai ją 
nusiaubė, galų gale išjos teliko vien milžiniška ertmė, kuri vieną 
gražią dieną prasižiojo po gyventojų kojomis. Esama, tiesa, ir 
tokių, kurie tvirtina, jog išginos kartą prisisriaubė, pasiklydo ir 
paprasčiausiai nebesugebėjo rasti kelio į namus. Nežinia, kaip 
ten buvo iš tikrųjų; šiaip ar taip, niekas nemėgsta tų kosmoso 
valkatų; kai švaistydamiesi po erdves užklysta į kokią planetą, 
netrukus paaiškėja, kad kažko trūksta: tai truputis oro dingo, tai 
kokia upė staiga išdžiūvo, tai sala galas žino kur pasidėjo. 

Girdėjau, kartą Ardenurijoje nušvilpė ištisą kontinentą - 
laimė, nenaudojamą, apledėjusį. Išginos mielai samdosi valyti ir 
derinti mėnulių, tik mažai kas jiems patiki tokį atsakingą darbą. 

Jų vaikiūkščiai apsvaido kometas akmenimis, jodinėja sudūlėju- 
siais meteorais, žodžiu - nemalonumų su jais iki kaklo. Pama- 
niau, kad nedera taikstytis su tokiomis gyvenimo sąlygomis, tad 
trumpam nutraukęs kelionę pasiraitojau rankoves - ir dar kaip; 
mat atsitiktinai pavyko gauti visai padorų mėnulį. Jis apremon- 
tuotas ir manųjų pažinčių dėka pakeltas į planetos rangą. 

Ten, tiesa, nebuvo oro, bet suorganizavau sumestinį: aplinki- 
niai gyventojai davė kas kiek galėdamas, ir kad būtumėt matę, 
kaip džiaugsmingai dorieji išginos įžengė į nuosavą planetą! Jų 
padėkoms tiesiog galo nebuvo. Širdingai atsisveikinęs su jais, 
leidausi keliauti toliau. Iki Amauropijos beliko ne daugiau nei 
šeši kvintilijonai kilometrų; įveikęs paskutinę kelio atkarpą ir 
susiieškojęs reikiamą planetą (o jų ten gyvas galas), pradėjau 
leistis į jos paviršių. 

Ijungęs stabdžius, kažkurią akimirką pasibaisėjęs supratau, 
kad stabdžiai neveikia ir krentu į planetą tarsi akmuo. Dirstelėjęs 
pro iliuminatorių pastebėjau, kad stabdžių visai nėra. Pasipikti- 
nęs prisiminiau nedėkinguosius išginas, tačiau tokiems apmąs- . 
tymams neliko laiko, nes jau įsiveržiau į atmosferą, ir raketa 
pradėjo žėrėti it rubinas - dar akimirka, ir gyvas sudegsiu. 

Laimė, paskutinę akimirką prisiminiau laiko ištempiklį; įjun- 
giau ir nustačiau tokią lėtą laiko tėkmę, kad kritimas į planetą 
truko tris savaites. Šitaip išvengęs pražūties, ėmiau dairytis 
aplinkui. 

Raketa nusileido plačioje laukymėje kurią iš visų pusių juosė 
blyškiai melsvas miškas. Pakilę virš drumzlinos medžių lapijos 
smaragdiniai padarai nepaprastai greitai purpčiojo aplink: Išvy- 
dę mane, į violetinius krūmus nukurnėjo pulkas būtybių, stebė- 
tinai panašių į žmones, tiktai su blizgančia žydra oda. Apie jas šį 
tą jau girdėjau iš Tarantogos, o susiradęs kišeninį kosmonauto 
patarėją pasisėmiau saujelę papildomų žinių. 

Planetoje gyvena humanoidinių būtybių rūšis, vadinama - 
kaip skelbė tekstas - mikrocefalais; jų išsivystymo lygis nepapras- 
tai žemas. Mėginimai pasišnekėti su jais rezultatų nedavė. Pata- 
rėjas aiškių aiškiausiai teisus. Mikrocefalai lakstė keturiomis, 
tupinėjo tai čia, tai ten, labai mitriai blusinėjosi, o kai priartėda- 
vau prie jų - dėbsojo į mane smaragdinėmis akimis, kuo bepras- 
miškiausiai laidydami gerkles. Nors ir nebuvo protingi, bet 


pasižymėjo geraširdišku ir švelniu būdu. 


Ža 


Dvi dienas tyrinėjau mėlynąjį mišką ir jį supančius plačius 
tyrlaukius, o grįžęs į raketą nutariau pailsėti. Jau gulėdamas 
lovoje prisiminiau greitintuvą ir nusprendžiau porai valandų jį 
"įjungti, o kitą dieną pažiūrėti, kas iš to išeis. Ne be vargo 
ištempiau tad jį iš raketos, pastačiau po medžiais, įjungiau laiko 
greitinimą ir grižęs lovon užmigau teisuolio miegu: 

Mane pažadino smarkus kresčiojimas. Pramerkęs akis, išvy- 
dau palinkusių viršum manęs mikrocefalų veidus: mikrocefalai 
-jau virtę dvikojais - rėksmingai šnekėjosi ir didžiai susidomėję . 
tampė mane užrankų, o kai pabandžiau priešintis -vos neišlaužė 
jų išsąnarių. Stambiausiasis - šviesiai violetinis milžinas - per jėgą 
pražiodė mane, ir, ibrukęs į burną pirštus, skaičiavo mano 
dantis. 

Bergždžiai bespurdantį mane išnešė į laukymę ir pririšo prie 
raketos uodegos. Iš tos pozicijos mačiau, kaip mikrocefalai velka 
iš raketos ką nutvėrę; didesnius,. nepralendančius pro liuką 
daiktus iš pradžių suskaldydavo į gabalus akmenimis. Staiga ant 
raketos ir besisukiojančių aplink ją mikrocefalų pasipylė akme- 
nų kruša; vienas akmuo pataikė man į galvą. Supančiotas nega- 
lėjau pažiūrėti į tą pusę, iš kurios lėkė akmenys. Girdėjau tik 
kovos garsus. Mane surišę mikrocefalai pagaliau leidosi bėgti. 
Atpuolė kiti, išlaisvino mane iš pančių ir rodydami didžią pagar- 
bą nunešė ant pečių į miško gilumą. 

Eisena sustojo plačiašakio medžio pavėnėje. Nuo medžio 
šakų sviro pritvirtinta lianomis lyg ir kokia kabanti šėtra su mažu 
langeliu. Pro tą langelį mane įbruko vidun, tuo tarpu susirinkusi 
po medžiu minia puolė ant kelių; pasigirdo pamaldus striūbavi- 
mas. Mikrocefalai iškilmingai aukojo man gėles ir vaisius. Per 
sekančias dienas buvau viešo garbinimo objektas, be to, iš mano 
veido išraiškos šventikai spėjo ateitį, o kai jiems atrodydavo, kad 
grimasa nieko gero nepranašauja, smilkydavo mane dūmais -vos 
nenutroškau. Laimė, aukojant deginamas aukas šventikas sū- 
puodavo koplytėlę, kurioje tūnojau, dėl to kartkarčiais ok . 
vo gurkštelėti kiek-oro. 

Ketvirtą dieną mano garbintojus užpuolė būrys apsiginklavu- 
sių kuokomis mikrocefalų, vadovaujamų milžino, kuris andai | 
skaičiavo mano dantis. Kautynių metu ėjau iš rankų į rankas, + 
pakaitomis tapdavau tai garbinimo, tai patyčių objektu. Mūšį 


laimėjo užpuolikai, vadovaujami ano milžino, vardu Kirmiolo- | 


tas. Dalyvavau pergalingoje eisenoje atgal į jų stovyklą, pririštas 

prie aukštos karties, kurią nešė vado artimieji. Tai tapo tradicija: 
nuoto laiko likau kaip ir savotiška vėliava, nešiojama į visus karo 
žygius. Tai buvo nemalonu, tačiau teikė tam tikrų privilegijų. 

Pramokęs mikrocefalų šnektos, pradėjau aiškinti Kirmiolo- 
tui, kad jis ir jo pavaldiniai taip sparčiai išsivystė 72220 dėka. 
Sekėsi sunkiai, tačiau susidariau įspūdį, kad jam šis tas jau 
„pradeda aiškėti - deja, vadą nunuodijo brolėnas Nukuokštėzas. 
Pastarasis suvienijo iki tol kariavusius miško ir laukų mikroce- 
falus, vesdamas miškinių šventikę Mastozimazę. 

Sutuoktuvių puotos metu išvydusi mane (buvau valgių ragau- 
tojas - šią pareigybę įsteigė Nukuokštėzas), Mastozimazė džiu- 
giai spygtelėjo: 

- Oi, kokia tavo odelė baltutėlė! 

Tai sukėlė man blogas nuojautas, kurios netrukus pasitvirti- 
no. Mastozimazė pasmaugė miegantį sutuoktinį ir morganatine 
tvarka susituokė su manimi. Bandžiau ir jai iš eilės paaiškinti 
savo nuopelnus mikrocefalų atžvilgiu, bet ji mane klaidingai 
„suprato, nes jau po pirmųjų žodžių suriko: 

- Aha, aš tau jau atsibodau! 

Ir teko ilgai ją raminti. 

Kito rūmų perversmo metu Mastozimazė žuvo, o aš išsigelbė- 
jau - pasprukau pro langą. Iš mūsų sąjungos teliko vien baltai 
violetinė valstybinės vėliavos spalva. Pabėgęs susiradau miško 
mintis, kad tikriausiai būtų išmintingiau palauki, kol mikroce- 
falai sukurs demokratiškesnę civilizaciją. 

Kurį laiką gyvenau miške, maitinausi vien šaknelėmis, o prie 
stovyklavietės prisėlindavau tik naktimis; ji sparčiai keitėsi ir 
virto miestu, aptvertu statinių tvora. 

Sėslieji mikrocefalai dirbo žemę, o miesčionys juos užpuldi- 
nėjo, prievartavo jų žmonas, žudė ir apiplėšinėjo juos pačius. 
Netrukusišto išsivystė prekyba. Tuo metu sustiprėjo ir religiniai 
įsitikinimai, kurių apeigos kasdien turtėjo. Didžiam mano nusi- 
minimui, mikrocefalai nusitempė raketą iš laukymės į miestą ir 
“ įkurdino ją kaip kokį stabą centrinės aikštės viduryje, o tą vietą 
apjuosė siena ir apstatė sargybiniais. Susivieniję žemdirbiai 
'užpuldinėjo Violetyną (taip vadinosi miestas) ir kelis kartus 
bendromis pastangomis sugriovė jį iki pamatų, tačiau kiekvieną 
kartą viskas baigdavosi labai spėriu atstatymu. 


21 


1 a 


E i 1 A 
Si 16! Š 
"E 


NT 
Ka is RS 


i“! 
SA 
NT ZAL 


LS 


„Tuos karus užbaigė Sarceponas, kuris sudegino kaimus, 
iškapojo miškus ir žemdirbius, o tuos, kurie liko gyvi, apgyven- 
dino priemiesčio ūkiuose kaip karo belaisvius. Neturėdamas kur 
dėtis, atklydau į Violetyną. Pažinčių dėka (rūmų tarnai prisiminė 
mane nuo Mastozimazės laikų) gavau karališkojo masažuotojo 
vietą. Pamėgęs mane Sarceponas nutarė suteikti man valstybinio 
 kapotojo, einančio vyresniojo tortūranto pareigas, titulą. Susi- 

ssielojęs patraukiau į laukymę, kurioje veikė greitintuvas, ir 
nustačiau didžiausią galingumą. Iš tikrųjų -tą pačią naktį Sarce- 
ponas mirė nuo persivalgymo, ir į sostą atsisėdo Trimonas 
Melsvasis - armijos vadas. Jis įvedė valdininkų hierarchiją, mo- 
kesčius bei privalomąjį šaukimą į kariuomenę. Mane nuo karinės 
tarnybos išgelbėjo odos spalva. Tapau pripažintas albinosu ir, 
kaip toks, netekau teisės prisiartinti prie karališkosios reziden- 
cijos. Gyvenau tarp belaisvių, kurie manevadinoJonu Blyškonu. 

Pradėjau skelbti visuotinę lygybę ir aiškinti apie savo vaidme- 
nį mikrocefalų visuomenės vystymesi. Netrukus aplink mane 
susibūrė daug šio mokymo šalininkų, pasivadinusių Mašinistais. 
Prasidėjo bruzdėjimai ir maištai; juos žiauriai slopindavo Trimo- 
no Melsvojo gvardija. Mašinizmas buvo uždraustas grasinant 
užkutenimo mirtinai bausme. | 

Kelis kartus turėjau bėgti iš miesto ir slapstytis užmiesčio 
kūdrose, o mano pasekėjai patyrė žiaurius persekiojimus. Pas- 
kui į viešas mano paskaitas pradėjo rinktis vis daugiau asmenų, 
priklausančių aukštiesiems sluoksniams - suprantama, inkogni- 
to. Kai per išsiblaškymą užmiršęs kvėpuoti Trimonas tragiškai 
žuvo, valdžią parėmė Karbadujus Sumanusis. Šis manojo moky- 
mo šalininkas pakėlė jį į valstybinės tikybos rangą. Aš gavau 
Mašinos Globėjo titulą ir prabangią rezidenciją greta rūmų. 
Turėjau daugybę darbų, ir net pats nežinau, kaip čia atsitiko, bet 
man tarnaujantys šventikai pradėjo skelbti tezes apie dangišką 
mano kilmę. Veltui stengiausi prieštarauti. Tuo metu pradėjo 
veikti Antimašinistų sekta, skelbianti, jog mikrocefalai vystosi 
natūralių būdu, o aš - tik buvęs vergas, kuris, išsibalinęs kalkė- 
mis, begėdiškai mulkina liaudį. 

Sektos vadus suėmė, ir karalius pareikalavo, kad aš, kaip 
Mašinos Globėjas, skirčiau jiems mirties bausmę. Nematydamas 
kitos išeities, pasprukau pro rūmų langą ir kurį laiką slapsčiausi 
užmiesčio kūdrose. Vieną dieną mane pasiekė žinia, kad šventi- 
kai pranešė apie Jono Blyškono, kuris, įvykdęs misiją planetoje, 

grįžo pas dieviškuosius savo gimdytojus, dangun žengimą. Lei- 

-dausi į Violetyną pasakyti tiesos, tačiau suklupusi priešais mano 
atvaizdus minia po pirmųjų žodžių panūdo užmėtyti mane 
akmenimis. Apgynė šventikų sargyba - vien tam, kad, kaip 
apsišaukėlis ir piktžodžiautojas, būčiau įkalintas požemiuose. 
Tris dienas mane šveitė ir gremžė, bandydami nutrinti tariamus 
baltylus, kurių dėka - kaip pareiškė kaltintojai - apsimečiau 
dangun paimtuoju Blyškonu. Kadangi nepamėlau, nutarta ma- 
ne paveikti kankinimais. To nemalonumo pavyko išvengti - 
padėjo vienas sargas, kuris pristatė man truputį mėlynų dažų. 
Pakniopstomis pasileidau į mišką, kur liko greitintuvas, ir gero- 
kai pasikrapštęs dar labiau sustiprinau jo veikimą vildamasis, 
kad tuo būdu paspartinsiu padoresnės civilizacijos atėjimą; 
paskui dvi savaites slapsčiausi užmiesčio kūdrose. 

Grįžau į sostinę paskelbus respubliką, infliaciją, amnestiją ir 
luomų lygybę. Prie miesto vartų sargyba jau reikalavo dokumen- 
tų, o kad jokių neturėjau - mane suėmė už valkatavimą. Išėjęs į 
laisvę tapau - dėl pragyvenimo lėšų stygiaus - pasiuntiniu Švieti- 
mo Ministerijoje. Ministrų kabinetai keitėsi kartais ir dusyk per 
parą, o kadangi kiekviena nauja vyriausybė pradėdavo valdyti 
anuliuodama ankstesniosios dekretus ir leisdama naujus, išvien 
laksčiau aplinkraščiais nešinas. Galų gale man ištino kojos, ir 
pasiprašiau išleidžiamas į atsargą, tačiau mano prašymą atmetė, 
nes kaip tik buvo karo stovis. Pergyvenęs respubliką, du direkto- 
ratus, apsišvietusios monarchijos restauraciją, generolo Grū- 
miaus diktatūrą bei jo, kaip valstybės išdaviko, nukirsdinimą, 
netekęs kantrybės dėl lėto civilizacijos vystymosi dar kartą įnikau 
krapštytis po aparatą, ir nuveikiau tiek, kad trūko veržlė. Dėl to 

“ nelabai tepergyvenau, tačiau po poros dienų pastebėjau, kad 
dedasi keisti dalykai. 

Saulė tekėjo vakaruose, kapinėse girdėjosi visokiausi triukš- 
mai, sutikdavai bevaikštančius velionis, be to, jų sveikata kas 
akimirką gerėjo, suaugusieji mažėjo bežiūrint, o maži vaikai 
kažkur pradingdavo. 

Grįžo generolo Grūmiaus diktatūra, apsišvietusioji monar- 
chija, direktoratas, pagaliau ir respublika. Kai savo akimis išvy- 
dau atvirkščias karaliaus Karbadujaus laidotuves - karalius po 
trijų dienų pakilo iš katafalko ir buvo nubalzamuotas - supratau, 
kad tikriausiai sugadinau aparatą, ir dabar laikas bėga atgal. 
Blogiausia buvo tai, kad pats taip pat pastebėjau nuosavo kūno 

jaunėjimo požymius. Nusprendžiau palaukti, kol iš numirusiųjų 
prisikels Karbadujus I, o aš vėl tapsiu Didžiuoju Mašinistu, mat 
“ pasinaudodamas anuometiniu savo įtakingumu galėsiu nekliu- 
„ domas įsigauti į dieviškąją raketą. 

Tačiau labiausiai gąsdino nepaprastas permainų greitis; ne- 
buvau tikras, ar sulauksiu reikiamos akimirkos. Kasdien stoda- 
vausi kieme po medžiu ir užbrėždavau brūkšnelį pakaušio 
aukštyje - mažėjau neregėtai sparčiai. Kai tapau Mašinos Globėju 
Karbadujaus pašonėje, atrodžiau turintis daugių daugiausia 
devyneris metus, o čia dar reikėjo sukaupti atsargas kelionei. 
Nešiojau jas į raketą naktimis - o tai pareikalavo nemažų pastan- 
gų, nes dariausi tolydžio silpnesnis. Neišpasakytam savo nuste- 
bimui pajutau, kad laisvu nuo rūmų pareigų metu mane nesu- 
valdomai traukia vaikiški žaidimai. 

Kai raketa jau buvo parengta kelionei, ankstyvą rytą pasislė- 
piaujojeir pabandžiau pasiekti starto svirtį - bet ji buvo per daug 
aukštai. Teko ropštis ant kėdutės - tik tada pavyko ją pajudinti. 
Startuodamas dar vaikščiojau, bet, matyt, suteiktojo impulso 
poveikis nutrūko ne iš karto, nes jau apleidus planetą, kai jos 
diskas šmėkšojo tolumoje nelyginant balkšva dėmė, vargais 
negalais benurepečkojau iki buteliuko su pienu, kuriuo apdai- 
riai pasirūpinau iš anksto. Šitaip maitintis teko ištisus šešis 
mėnesius. ) 

Kaip jau minėjau pradžioje, kelionė iki Amauropijos trunka 
maždaug trisdešimt metų, taigi kai grįžau į Žemę, mano išvaizda 
neišgąsdino draugų. Tik gaila, kad nemoku fantazuoti - tada 
nereikėtų vengti susitikti su Tarantoga, ir galėčiau išgalvoti kokią 
neįžeidžiančią pasakėlę, liaupsinančią išradėjiškus jo talentus. 


Ašruoniolikroji kelionė 


Ekspedicija, kurią noriu aprašyti - didžiausias mano gyveni- 
mo darbaš rezultatų iružmojo požiūriu. Aišku, puikiai suprantu, 
kad šiais žodžiais daug kas nepatikės. Tačiaugi - nors tai primena 
paradoksą - būtent Skaitytojų nepatiklumas palengvina manąją 
užduotį. Juk negalėčiau tvirtinti, kad tai, ką planavau, atlikau 


tobulai. Kad ir kaip ten būtų, nors prikiauiiojau ne aš, o visokie 
pavyduoliai bei neišmanėliai, kurie stengėsi sužlugdyti mano 


planus - man nuo to ne lengviau. 

Tad štai - manosios ekspedicijos tikslas buvo sukurti Visatą. 
Iranaiptol ne kažkokią naują, ypatingą, kokios anksčiau nebuvo. 
Nieko panašaus. Man rūpėjo kaip tik toji Visata, kurioje gyvena- 
me. Iš pažiūros toks teiginys beprasmiškas, netgi beprotiškas - 
juk kaip įmanoma sukurti kažką, kas jau egzistuoja, ir dar taip 
ilgai bei nenuginčijamai, kaip Kosmosas? Nejaugi, tikriausiai 
pagalvos Skaitytojas, autorius siūlytų ekstravagantišką hipotezę, 
tvirtinančią, jog iki šiol nebuvo nieko, išskyrus Žemę, o visos 
galaktikos, saulės, ūkai bei paukščių takai - tai tik savotiška 
fatamorgana? Betgi ne „anaiptol ne. Nesašištiesų sukūriau viską, . 
visiškai Viską - taigi kartu ir Žemę, ir likusią Saulės sistemą, ir 
Metagalaktiką, kas, be abejo, suteiktų šiokį tokį pagrindą di- 
džiuotis, jeigu ne daugybė gaminio trūkumų. Iš dalies jie paste- 
. bimi statybinėje medžiagoje, tačiau užvis pirmiausia - gyvojoje 
materijoje su žmogumi priešakyje. Skaudžiausiai graužiuosi dėl 
jo. Beabejo-tie, kurių pavardes paminėsiu, prikišo nagus irviską 
sugadino, bet tai jokiu būdu neleidžia man jaustis nekaltam. 
"Reikėjo viską kruopščiau suplanuoti, prižiūrėti, numatyti. Ypač 
kai jau nebegalima net kalbėti apie jokius taisymus ar tobulini- 
mus. Nuo praėjusių metų spalio dvidešimtos dienos visos, visut 
visutėlės Visatos konstravimo klaidos bei žmogiškosios prigim- 
ties ydos užrašytinos į mano sąskaitą. Nuo to suvokimo pabėgti 
neįmanoma. 

Viskas prasidėjo prieš trejetą metų, kai profesoriaus Taranto- 
gos dėka Bombėjuje susipažinau su vienu slavų kilmės fiziku. Jis 
ten viešėjo kaip vadinamasis “Visiting Professor". Tasai mokšli- 
ninkas, Solonas Razglazas, daugiau nei trisdešimt metų tyrinėjo 
kosmogoniją, tai yra, tą astronomijos šaką, kuri nagrinėja Visatos 2 
kilmės priežastis ir aplinkybes. 

Nuodugniai išstudijavęs dalyką, mokslininkas padarė mate- 
matiškai tikslią išvadą, kuri visiškai pribloškė jį patį. Kaip žinote, 
kosmogenezės teorijos skirstomos į dvi grupes. Pirmajai priski- 
riamos tos, kurios pripažįsta Visatą amžina, tai yra, neturinčia 
pradžios. Antroji apima teorijas, teigiančias, jog Visata kadaise 
atsirado, ir ne bet kaip, o sprogimo būdu, proatomo skilimo 
dėka. Abiejų minėtųjų požiūrių šalininkai visuomet susidurdavo 
su didžiuliais sunkumais. Kai dėl pirmojo - tai vis gausėja 
mokslinių įrodymų, teigiančių, kad matomas Kosmosas egzis- 
tuoja keliolika milijardų metų. Jei kažkas pasižymi konkrečiu 
amžiumi, tai labai paprasta skaičiuojant atgal pasiekti akimirką, 

kuomet tasai amžius prasidėjo nuo nulio. Bet juk Amžinasis 
Kosmosas tokio “nulio", tai yra Pradžios, turėti negali. Naujiems 
duomenims spaudžiant, šiuo metu dauguma mokslininkų pasi- 
"sako už Visatą, kuri esą atsirado prieš kokius penkiolika aštuo- 
„niolika milijardų metų. Iš pradžių buvęs toks dalykas, vadinamas 
" Ilemu, Proatomu ar dar kaip kitaip, kuris sprogęs, ir iš to 
užgimusi materija kartu su energija, žvaigždžių telkiniai, besisu- 
kančios galaktikos, tamsūs ir šviesūs ūkai, plūduriuojantys pil- 
nose spinduliavimo išretintose dujose. Visa tai galima labai 
tiksliai ir dailiai apskaičiuoti, jei tik niekieno galvon nešaus 
klausimas: “O iš kur, tiesą sakant, atsirado tas kažkoks Proato- 
mas?“ Kadangi į tą klausimą nėra atsakymo. Teisybė, esama 
šiokių tokių išvedžiojimų, bet joks doras astronomas jais ne- 
patikės. 

Prieš imdamasis kosmogonijos, profesorius Razglazas ilgai 
studijavo teorinę fiziką, ypač vadinamųjų elementariųjų dalelių 
reiškinius. Įsigilinus į naująją temą, Razglazui netrukus susidės- 
tė šitoks paveikslas: Kosmosas kuo neabejotiniausiai turėjo 
Pradžią. Kuo aiškiausiai užgimė iš vieno Proatomo prieš 18,5 
milijardo metų. Tačiau kartu Proatomas, iš kurio galėtų atsirasti 
Kosmosas, būti negalėjo. Na, juk kas gi jį padėtų tuščioje vietoje? 
Iš pat pradžių nebuvo nieko. Jei kas nors būtų buvę, tai tas kas 
nors, aiškus dalykas, kaipmat būtų pradėjęs vystytis, ir visas 
Kosmosas būtų atsiradęs žymiai anksčiau, o jei jau visai tiksliai - 
begaliniai anksčiau! Kurio galo tasai kažkoks pirminis Proato- 
mas būtų turėjęs net nekrustelėdamas būti irbūti, ir būti negyvas 
ir nejudrus per nesuskaičiuojamus eonus, ir kas, meldžiamieji, 
vieną akimirką galėjo jį krestelėti ir trūktelėti taip, kad jis 


išsiplėstų ir suskiltų į kažką tokio milžiniško, kaip ištisa Visata? 


Susipažinęssu S.Razglazo teorija, pradėjau kamantinėti neats- 
todamas apie atradimo aplinkybes. Mane visuomet nepaprastai 
domino tokie klausimai, o jau tikriausiai vargu berasi ką nepa- 
prastesnio už kosmogeninę Razglazo hipotezę! Profesorius, 
tykus ir negirdėtai kuklus žmogus, prisipažino, jog paprasčiau- 
siai mintijo ortodoksinės astronomijos požiūriu nepadoriai. Visi 
astronomai puikiai žino, kad toji atominė sėklelė, iš kurios 
turėjęs išaugti Kosmosas - tai baisiausias galvasopis. Tad ką gi jie 
daro? Na taip - traukiasi iš kelio. Vengia to klausimo, nes jis 
bjauriai neparankus. Razglazas, priešingai, ryžosi paaukoti visas 
savo jėgas kaip tik jam. Bekaupdamas faktus, besirausdamas 

bibliotekose, begamindamas modelius, apsistatęs pulkais sudė- 
tingiausių -kompiuterių - vis aiškiau matė, jog čia pakastas 
kažkoks neįprastas šuo. Iš pradžių profesorius vylėsi, kad laikui 
bėgant pavyks tą prieštaringumą sušvelninti, o gal net ir panai- 
kinti. 

Tuo tarpu prieštaringumas tik aštrėjo. Nes visi faktai liudijo, 
kad Kosmosas iš tiesų kilo iš vieno atomo, bet tuo pat metu - kad 
jokio tokio atomo negalėjo būti. Čia, savaime suprantama, 
piršosi Pono Dievo hipotezė, tačiau ją Razglazas atidėjo į šalį 
blogiausiam atvejui. Prisimenu, kaip šypsojosi, sakydamas man: 
“Nedera visko suversti Ponui Dievui. O jau astrofizikui jokiu 
būdu negalima taip elgtis..." Mėnesių mėnesius svarstydamas tą 
dilemą, Razglazas prisiminė ankstesnius savo tyrinėjimus. Jei 
netikite, paklauskit bet kurio pažįstamo fiziko - tas jums pasakys, 
kad kai kurie labai mažos apimties įvykiai atsitinka tarytum 
kreditavimo būdu. Mezonai - tos ėlementarios dalelės - kartais 
pažeidžia elgsenos taisykles, bet daro tai taip negirdėtai greitai, 
jog beveik nieko ir nepažeidžia. Tai, ką draudžia fizikos dėsniai, 
atlieka žaibiškai, ir tuojau pat lyg niekur nieko vėl paklūsta tiems 
dėsniams. Ir štai vieno rytinio pasivaikščiojimo po universiteto 
parką metu Razglazas pats savęs paklausė: oką, jei Kosmosas irgi 
taip padarė, tik žymiai plačiau užsimojęs? Jeigu mezonai gali taip 
elgtis sekundės dalelę, tokią mažytę, jog pati sekundė, palyginus 
su ja, atrodo kaip amžinybė, tai Kosmosas, turint omenyje jo 
matmenis, turėtų tuo draudžiamu būdu elgtis atitinkamai i/- 
giau. Pavyzdžiui, penkiolika milijardų metų... 

Tuo atveju ir atsirado, nors ir negalėjo atsirasti, nes neturėjo 
iš ko. Kosmosas - tai neleistina fluktuacija. Tai akimirkos nuok- 
rypis, mirksniškas elgesio taisyklių pažeidimas, tiktai toji akimir- 
kairtasai mirksnis yra monumentalios apimties. Visata - toks pat 
fizikos dėsnių pažeidimas, koks mikrofizikoje būna mezonas! 
Apimtas nuojautos, jog aptiko paslapties pėdsakus, profesorius 
nedelsdamas nuskubėjo į laboratoriją ir įniko į skaičiavimus,- 
kurie žingsnis po žingsnio patvirtino jo teisumą. Tačiau dar 
"nespėjusbaigti tikrinti šmėkštelėjo nuojauta, kad Kosmogonijos 
mįslės įminimas - pats grėsmingiausias dalykas, kokį tik B: 
ma įsivaizduoti. 

Juk Kosmosas egzistuoja skolon. Jis su visais žvaigždynais ir 
galaktikomis yra viena siaubinga skola, jis tarsi koks užstatinis 
dokurhentas, vekselis, kurį galų gale reikės išpirkti. Visata - tai 

nelegali paskola, tai materijos-energijos įsiskolinimas, jos taria-. 
masis “Turi " iš tikrųjų reiškia nuogą “Privalo ". Taigi Kosmosas, 
- Neteisėtas Išpuolis - vieną gražią dieną sprogs it muilo burbu- 
las. Kaip anomalija, vėl prasmegs į tą pačią Nebūtį, iš kurios 
„ išniro. Tik tą akimirką grįš Tvarka! 

Tai, kad jis toks didelis ir kad jame jau spėjo tiek atsitikti - 
paprasčiausiai Didžiausiojo iš visų įmanomų Mastų Nukrypimo 
rezultatas. Razglazas negaišuodamas puolė skaičiuoti, kada ateis 
lemtingoji akimirka, tai yra, kada materija, Saulė, žvaigždės, 
planetos, taigi ir mes su Žeme pranyksime nebūtyje it nupūsti. 
Tačiau įsitikino, jog šito numatyti neįmanoma. Suprantama, kad 
neįmanoma, jei jau kalbama apie anomaliją, tai yra nukrypimą 
nuo galiojančių dėsnių! Grėsmė, sklindanti iš to atradimo, 
neleido profesoriui užmigti. Užuot paskelbęs kosmogoninius 
savo veikalus, po ilgokos vidinės kovos supažindino su jais 
nemaža garsiausių astrofizikų. Šie mokslininkai pripažino jo, 
teorijos bei išjos išplaukiančių išvadų teisingumą. Tačiau tuo pat 
metu privačiuose pokalbiuose išsakė nuomonę, jog padėties 
pagarsinimas sukeltų mūsų pasaulyje dvasinę sumaištį ir siaubą, 
kurių pasekmės gali sužlugdyti civilizaciją. Kas gi norės dar bent 
ką dirbti, tegu ir mažąjį pirštelį pakrutinti, kai žinos, kad bet 
kurią sekundę viskas gali pražūti kartu su juo pačiu? 

Klausimas įstrigo mirties taške. Razglazas, tasai didžiausias nę 
vien žmonijos istorijoje atradėjas, pritarė mokslingųjų kolegų 
nuomonei. Nors ir nusiminęs, nutarė savo teorijos nepublikug- 
ti. Užtat įniko ieškoti visame fizikos arsenale priemonių, kurios 
kaip nors tarytum paremtų Kosmosą, sustiprintų ir palaikytų 
„ skolintą jo būtį. Bet visos pastangos pražuvo veltui. Juk nepai- 
sant visko, ką bedarytum dabar, neįmanoma grąžinti kosminės 
„skolos, nes ji glūdi ne pačioje Visatoje, o prie jos Ištakų - Tenąj, 
kur Visata tapo galingiausia, o kartu ir lengviausiai pažeidžiamą 
Nebūties skolininke. 

Kaip tik tuo metu aš susipažinau su profesoriumi; prasidėjo 
savaičių savaites trukę pašnekesiai, kurių metu jis iš pradžių 
patikėjo man savojo atradimo esmę, o po to kartu su maninni 
ieškojo išsigelbėjimo. 

Ak, galvojau grįždamas į viešbutį karščiuojančia galva įr 


sopančia širdimi, kad taip pavyktų nors dalį sekundės atsidurti S 


Ten - prieš 20 milijardų metų! Juk pakaktų palikti tuštumoje 
vieną vienintelį atomą, ir iš jo, tarsi iš pasėto grūdo, galėtų 

prasikalti Kosmosas, jau visiškai legalus, neprieštaraujantis fizi- 
kos dėsniams, materijos ir energijos tvarumo taisyklėms - bet 
kaip Ten nusigauti? ši 

Kai papasakojau apie tąsumanymą, profesorius melancholiš- 
kai nusišypsojo ir pasakė, jog iš paprasto atomo Visata atsirasti 
negali, kadangi Kosmoso gemale turi tilpti tiek energijos, kadjos 
- pakaktų visai kaitai irveiklai, išsiplėsiančioms iki metagalaktinių 
tolių. Supratau savo klaidą, bet vis vien atkakliai nagrinėjau 
klausimą toliau. Ir štai vieną popietę, betrindamas eteriniu 
aliejumi nuo uodų įkandimų sutinusias kojas, mintimis nukly- 
dau į senus laikus, kai skrisdamas per kamuolinį Skalikų Spiečių 
iš neturėjimo ką veikti skaitinėjau teorinės fizikos veikalus. Be 
kita ko, tuomet perskaičiau ir tomą, skirtą elementariosioms 
dalelėms; prisiminiau, kad esama dalelių, judančių laiko tėkme 
“prieš srovę". Kai šitaip juda elektronas, mes jį pastebime kaip 
teigiamo krūvio dalelę (pozitroną). Sumerkęs kojas į dubenį, . 
tariau sau: o ką, jei taip paėmus vieną elektroną ir suteikus jam 
pagreitį, tokį pagreitį, kad pradėtų lėkti prieš laiką vis greičiau ir 
greičiau - nejau nepavyktų suteikti impulso, kurio pakaktų 
elektronui išsviesti už kosminio laiko pradžios, į tą kalendoriaus 
vietą, kurioje dar nieko nebuvo, nejau iš tokio įgreitinto pozitro- 
no negalėtų užgimti Visata?! 

Kaip stoviu - basas, varvančiomis šlapiomis kojomis - pasilei- 
dau pas profesorių. Jis kaipmat suprato manosios idėjos didin- 
gumą ir tuščiai neplepėdamas sėdo skaičiuoti. Ir apskaičiavimai 
parodė, kad tai įmanoma. Nesgi judantis prieš laiko srovę 
elektronas, kaip teigė skaičiavimai, įgis vis daugiau energijos, O 
kai išlėks už Visatos Pradžios, sukauptoji energija jį susprogdins, 
osprogimo metu toji dalelytė bus sukaupusi lygiai tokią atsargą, 
kurios dėka skola bus padengta. Taigi Visata bus išgelbėta nuo. 
bankroto, kadangi egzistuos nebe skolon! 

Dabar bereikėjo apgalvoti sumanymo, turinčio legalizuoti - 
taigi tiesiog sukurti - Pasaulį, praktinę pusę. Kalbėdamas su prof. 
Tarantoga, o taip pat su savo asistentais ir bendradarbiais, 
S.Razglazas, krištolinio tyrumo žmogus, ne kartą pabrėžė, jog 
Visatos Sukūrimo koncepcija - mano nuopelnas, ir kad iš tikrųjų 
tai man, one jam priklauso tiek Kūrėjo, tiek Pasaulio Išgelbėtojo 
vardas. Užsimenu apie tai norėdamas ne pasigirti, o veikiau 
sutramdyti pasipūtimo pagundą - juk liaupsinimai, didžiausio 
susižavėjimo pareiškimai, kurių anuomet Bombėjuje prisiklau- 

siau iki soties, man, bijau, šiek tiek susuko galvą, ir todėl 
neprižiūrėjau darbų taip, kaip derėjo. Deja, užmigau ant laurų, 
naiviai manydamas, jog svarbiausia jau atlikta - mintimis -ir dabar 
belieka grynai vykdomoji dalis, kuria pasirūpinti gali kiti. 
„„  Pražūtinga klaida! Mudu su prof. Razglazu vargome visą 
vasarą ir geroką dalį rudens, nustatinėdami parametrus, tai yra, 
xpatybes bei savybes, kurios turėjo glūdėti kosminėje sėkloje - 
elektrone. Gal labiau tiktų vadinti jį gaminamuoju užtaisu; juk 
techninė pasaulio sukūrimo pusė atrodė taip: už pabūklą, kurio 
šūvio taikinys - Laiko Pradžia, panaudojome atitinkamai perdirb- 
“tą milžinišką universiteto sinchrofazotroną. Visa jo energija, 
sutelkta reikiamu būdu, koncentruota į vieną vienintelę dalelytę 
„- būtent tą kuriamąjį elektroną - turėjo išsilaisvinti spalio 20 d.; 
profesorius Razglazas primygtinai reikalavo, kad vienintelį.Ch- 
ronopatrankos šūvį, sukursiantį pasaulį, būtinai iššaučiau aš - 
sumanymo autorius. Kadangi pasitaikė tokia negirdėta, vienin- 
telėistorijoje proga, tai iš mūsų mašinos, mūsų katapultos turėjo 
išlėkti ne bet koks, ne pirmas pasitaikęs elektronas, atitinkamai 
perdirbta, pakeista dalelytė, permodeliuota taip, kad iš jos 
užgimtų visais atžvilgiais padoresnis, žymiai patikimesnis už 
dabar egzistuojantį Kosmosas - 0 jau ypatingiausią dėmesį sky- 
rėme netiesioginiam ir vėlyvam Kosmokreacijos produktui, 
kokiu vis dėlto turėjo tapti Žmonija! 

Be abejo, suprogramuoti viename elektrone, sutalpinti į 
vieną elektroną tokią nepaprastą valdančiosios bei kontrolinės 
informacijos masę - nelengvas darbas. Teisybės vardan pridur- 
siu, kad plušau anaiptol ne vienas. Mano ir prof. Razglazo darbų 
pasidalijimas atrodė taip: aš išgalvodavau patobulinimus bei 
pagerinimus, ojis vertė juos į tikslią fizikos parametrų, vakuumo 
teorijos, elektronų, pozitronų ir visokiausių kitokių tronų teori- 
jos kalbą; taip pat įrengėme tokią lyg ir peryklą ar veislyną, kur 
laukė patikimai izoliuotos bandomosios dalelytės, iš kurių keti- 
nome išrinkti tik geriausiai nusisekusią - tą, iš kurios, kaip 
minėjau, spalio 20 dieną turėjo užgimti Visata! 3 

“ Irkokių tik gėrybių, tiesiog tobulybių nesuprojektavau tomis 
karštomis dienomis! Kiekgi naktų nemiegojau, triūsdamas prie 
fizikos, etikos, zoologijos knygų kalnų, norėdamas surinkti, 
suspausti į vieną, sukoncentruoti vertingiausius duomenis, ku- 
riuos paskui profesorius nuo ankstyvo ryto kimšdavo į elektroną 
- Kosmoso gemalą! Norėjome, be kita ko, kad Kosmosas vystytųsi . 

harmoningai, o ne kaip iki šiol, kad jo nepurtytų supernovų 
sprogimai, kad kvazarų bei pulsarų energija nebūtų taip lengva- | 
būdiškai švaistoma, kad žvaigždės nepoškėtų ir nerūktų kaip | 
kokie žvakigaliai sudrėkusiais dagčiais, kad mažesni atstumai 
tarp planetų palengvintų keliavimą iš vietos į vietą, o tuo pačiu 
padėtų kosmonautikai tapti geresniu protingų būtybių bendra- 
vimoirvienijimosi įrankiu. Visų patobulinimų, kuriuos suspėjau 
suplanuoti per palyginti trumpą laiką, ir į jaučio odą nesurašy- 
čiau. Beje, tai anaiptol ne svarbiausi dalykai - juk tikriausiai 
nereikia ilgai įrodinėti, kodėl daugiausia dėmesio skyriau žmo- 
nijai. Norėdamas pagerinti ir ją, pakeičiau natūralios evoliucijos 
principą. 

Kaip žinome, evoliucija yra arba stipresniųjų vykdomas ma- 
sinis silpnesniųjų ėdimas, arba silpnesniųjų, naikinančių stip- 
resniuosius iš vidaus, sąmokslas, tai yra parazitavimas. Padoriau 
elgiasi tik žalieji augalai - jie verčiasi savo lėšomis iš Saulės 
sąskaitos. Tad apgalvojau, kaip chlorofilizuoti viską, kas gyva; be 
kita ko, suprojektavau žmogų lapuotąjį. Kadangi tuo būdu 
ištuštinau pilvą - perkėliau į jį proporcingai padidintą nervų 
sistemą, aišku, netiesiogiai - juk teturėjau vieną vienintelį elekt- 
roną. Pasitaręs su profesoriumi, į Naujajame Neprasiskolinusia- 
me Kosmose turinčią vykti evoliuciją paprasčiausiai įvedžiau 
fundamentalų dėsnį - kiekvieno gyvo padaro padoraus elgesio 
visų kitų atžvilgiu taisyklę. Taip pat sumaniau nepalyginamai 
estetiškesnį kūną, subtilesnį lytiškumą ir daugybę kitų patobu- 
linimų, kurių netgi nevardinsiu, nes vien prisiminus tuos planus 
širdis krauju pasrūva. Gana paminėti, kad baigiantis rugsėjui jau 
turėjome parengtą Pasaulio Sukūrimo Pabūklą bei elektroninį jo 
užtaisą. Dar reikėjo atlikti tam tikrus labai sudėtingus apskaičia- 
vimus, kurių ėmėsi profesorius su asistentais, nes taikymasis 
iššauti į laiką (o tikriau - truputį už laiko) - tai operacija, 
reikalaujanti nepaprasto kruopštumo. 

Argi neprivalėjau sėdėti vietoje kaip pririštas ir viską prižiūrė- 
ti, turėdamas omenyje, kokia nepaprasta atsakomybė slegia 
mano pečius? Ką gi, kai panūdau pailsėti... Ir išvažiavau į mažą 
pajūrio kurortą. Gėda sakyti, tačiau prisipažinsiu: mane baisiai 
nukamavo uodai, ištinau, ir todėl tiesiog svajojau pasimaudyti 
vėsioje jūroje. Ir kaip tik pertuos prakeiktus uodus... Bet neturiu 
teisės suversti savo kaltę ant kitų arba kitko. Prieš pat išvažiuo- 
damas susikivirčijau su vienu profesoriaus bendradarbiu. Tiesą 

sakant, jis net nebuvo Razglazo bendradarbis - paprastas labo- 
rantas, tik tiek, kad profesoriaus giminaitis, kažkoks Aloyzas 
Krūva. Minėtasis individas, kuriam buvo patikėta laboratorinės 
įrangos priežiūra, nei iš šio, nei iš to pareikalavo, kad į Pasaulio 
Kūrėjų sąrašą įtrauktume ir jį, nes,atseit, jei ne jis, tai kriotronas 
neveiktų kaip pridera, o jei kriotronas neveiktų, tai elektronas 
o jis apsimetė atsisakęs nepagrįstų pretenzijų, bet iš tikrųjų 
pradėjo paslapčiomis regzti savo planus. Pats nieko gero nuveik- 
ti nesugebėjo, tačiau susiuostė su pora atsitiktinių draugelių, 


kurie sukiojosi aplink Bombėjaus Branduolinių Tyrimų Institu-- 


tą, tikėdamiesi susirasti šiltą vietelę. Tai buvo vokietis Asta Rotas 
ir pusiau anglas, pusiau olandas Belis Z.Bubas. 

Pavėluotai pradėtas tardymas parodė, kad A.Krūva naktį 
įleido juodu į laboratoriją, o visa kita užbaigė prof. Razglazo 
jaunesniojo asistento, kažkokio magistro Žalčiaus, aplaidumas. 
Pastarasis paliko ant stalo nedegamos spintos raktus, o tai 
palengvino įsibrovėlių užduotį. Vėliau Žalčius teisinosi sirgęs, 
pristatinėjo medikų pažymas, bet visas institutas žinojo, kad 
tasai snargliuotas pienburnis rėžė sparną aplink vieną ištekėju- 
sią moterį, tokią Ievą A., ir besimergindamas, tiesiog šliaužioda- 
masaplink jos kojas- užmiršo tarnybines pareigas. Krūva nuvedė 
sėbrus į patalpas, kur stovėjo kriotroninė aparatūra, tie ištraukė 
Diuaro indą, o iš jo - dėklą, kuriame slypėjo neįkainojamasis 
šaudmuo, ir atliko savo niekšiškas parametrų “pataisas", kurių 
pasekmėmis grožėtis gali kas tik pageidauja, tegu tik pasidairo 
po šį košmarišką pasaulį, kuriame gyvename. Vėliau viens per 
kitą teisinosi, tvirtindami, jog “turėjo kuo geriausias intencijas", 
be to, tikėjosi išgarsėti (!!!), ypač kad jų būta trejeto. 

Irgi man Trejybė! Spaudžiant įrodymams bei kryžminės apk- 
lausos ugniai, jiems teko prisipažinti, kaip pasidalijo darbais. 
A.Rotas, kadaise studijavęs Getingene (bet patsai Heizenbergas 
į Astono spektrografą), “pasirūpino" fizikine Sukūrimo puse ir 
atsakančiai ją sudarkė. Tai per jį vadinamosios silpnosios ir 
stipriosios sąveikos nesutampa, o tvarumo dėsnių simetrija 


“ šlubuoja. Bet kuris fizikas šiuos žodžius supras be aiškinimų. Tas 
"pats Rotas, padaręs paprasčiausios aritmetinės sudėties klaidą, 


kaltas dėl to, kad elektrono krūvis - kai dabar bandoma jį 
apskaičiuoti - įgauna begalinę reikšmę. Per tą žioplį taipogi 

neįmanoma niekur rasti kvarkų, nors teorija teigia, jog jie 
privalo egzistuoti! Nemokša - užmiršo padaryti pataisą dispersi- 
jos formulėje! Taip pat ir tai, kad interferuojantys elektronai 
akivaizdžiai prieštarauja logikai - jo “nuopelnas". Tik pagalvokit 
- dilemą, prie kurios Heizenbergas laužė galvą visą gyvenimą, 
pakepė blogiausias ir kvailiausias jo mokinys! 


Beje, jis įvykdė žymiai sunkesnį nusikaltimą. Planuodamas | 


Sukūrimą, numačiau branduolines reakcijas - juk be jų nebūtų 
spindulingosios žvaigždžių energijos; tačiau panaikinau urano 
grupės elementus, kad žmonija negalėtų pagaminti atominių 
bombų XX amžiaus viduryje - per anksti. Įvaldyti branduolinę 
energiją būtų tekę verčiant vandenilio branduolius heliu, o 
kadangi šitai sunkiau, atradimo nevertėjo tikėtis anksčiau nei 
XXI amžiuje. Tačiau A.Rotas grąžino uranidus į projektą. Deja, 
nepavyko įrodyti, kad veikė vienos imperialistinės žvalgybos 
palieptas, kas sietina su karinio pranašumo planais. „Betištiesų 
jamvis vien reikėtų iškelti bylą už masines žmogžudystes, nes jei 
nejis-II pasaulinio karo metu nebūtų SUB BDarUaE apaLojes 
“ miestai. 

Antrasis tos rinktinės trijūlės “specialistas", Z.Bubas, kadaise 
baigė medicinos studijas, bet praktikavimo teisė už gausius 
nusižengimus iš jo buvo atimta. Tasai “pasirūpino" biologine 
puse ir atitinkamai ją “patobulino". Aš tai mąstau šitaip: pasaulis 
yra koks yra, o žmonija elgiasi kaip elgiasi, nes visa tai atsirado 
atsitiktinai, vadinasi - kaip pakliuvo, dėl to, kad buvo pažeisti 
fundamentalieji dėsniai. Pakanka akimirką pasvarstyti - ir pada- 


rysime išvadą, kad tokiomis aplinkybėmis galėjo atsitikti netgi | 


dar blogiau! Juk lėmė loterija - nesgi “Kūrėju" tapo fluktuacinė 
nebūties, kuri siaubingai ir košmariškai įsiskolino, be proto ar 
plano pūsdama metagalaktinį burbulą, užgaida! 


Teisybė - sutinku, kad kai kurias Kosmoso savybes, deramai . 


"paretušavus ir pakoregavus, galima palikti, taigi sąžiningai patai- 
siau, ką reikėjo. Tačiau kai jau dėl Žmogaus -a, čia tai darbavausi 
iš peties. Vienu ypu perbraukiau pašvinkusi šlykštynę. Aukščiau 
minėtasis lapuotumas, pakeičiantis kūno plaukų dangą, būtų 
padėjęs įdiegti naująją gyvenimiškąją etiką, tačiau ponas Bubas 
nusprendė, kad plaukai svarbiau, nes, matote, “jam jų pagailo". 
Esą iš jų galima daryti tokius gražius garbinius, bakenbardus bei 
kitokius gaurų išraitymus. Čia - naujoji solidarumo-humanišku- 
mo moralė, o ten - vertybės, matuojamos vien kirpėjiškais 

kanonais! Galiu jus patikinti: patys savęs nepažintumėte, jeigu 
ne p. Beliš Z.Bubas, kuris vėl sudėjo į kapsulėje laikytą eiEšuooą 
visą bjaurastį, kokią pastebite savyje ir kituose. 

Na, o pagaliau laborantas Krūva - tasai, tiesą sakant, pats 
nieko nemokėjo, bet vis vien reikalavo, kad sėbrai įamžintų jo 
dalyvavimą pasaulio sukūrime; tataigi užsimanė (net tirtu rašy- 
damas apie tokį dalyką) - kad visame skliaute puikuotųsi jo: 
pavardė; tačiau kai Rotas paaiškino, jog žvaigždės juda, ir dėl to 
neįmanoma suformuoti nekintamų monogramų arba raidžių, 
Krūva pareikalavo, kad jos bent būtų sugrupuotos į didelius 
telkinius, tai yra krūvas. Kas ir padaryta. 

Spalio 20 dėdamas pirštą ant valdymo pulto klavišo, supran- 
tama, nė nenutuokiau, ką gi kuriu. Viskas paaiškėjo tik po poros 
dienų, kai tikrindami apskaičiavimus aptikome juostose infor- 
maciją, begėdiškosios Trejybės įamžintą mūsų pozitrone. Šne- 
kant apie mane - nežinojau, ar privalau nusišauti; ar nušauti ką 
nors kitą. Galų gale šaltas protas įveikė pyktį ir neviltį - juk 
supratau, kad jau nieko nebepakeisi. Nedalyvavau net tardant 
niekšus, subjaurojusius mano sukurtą pasaulį. Po kokio pusme- 
čio profesorius Tarantoga man pasakė, kad pasaulio sukūrime 
trejetas neprašytų pagalbininkų suvaidino vaidmenį, kurį įvai- 
rios religijos priskiria šėtonui. Gūžtelėjau pečiais. Irgi man 
šėtonas iš trejeto asilų. Šiaip ar taip, vis vien kalčiausias aš - juk 
apsileidau ir apleidau postą. Jei norėčiau ieškoti pasiteisinimų, 
sakyčiau, kad kaltas tasai Bombėjaus vaistininkas, kuris vietoje 
padoraus repelento pardavė man tepalą, traukiantį uodus tarsi 
medusbites. Bet šitaip galima dievai žino ką dar apkaltinti Būties 
Prigimties Iškraipymu. Neketinu šitaip gintis: atsakau už pasaulį 
tokį, koks yra, ir už visas žmonijos ydas, kadangi tikrai galėjau ir 
viena, ir kita atlikti geriau. 


Dvidešimroji kelionė 


Viskas prasidėjo nepraėjus net parai po sugrįžimo iš Hiadžių 

- kamuolinio spiečiaus, kuriame taip tiršta žvaigždžių, kad te- 
nykštės civilizacijos grumdosi it kruopos puode. Dar neiškraus- | 
čius ir pusės lagaminų su parsivežtais pavyzdžiais, man rankos 
nusviro. Iš pradžių ketinau sunešti visą bagažą į rūsį ir sutvarkyti 
jį vėliau, kai atsipūsiu, nes kelionė namo siaubingai prailgo, tad 

tetroškau tik atsisėsti į raižytinį savo krėslą priešais židinį kabi- | 
nete, ištiesti kojas, sukišti rankas į sunešioto chalato kišenes ir 

“pasakyti sau, jog išskyrus užkaisto pieno išbėgimą man niekas 
nebegresia. Vis dėlto po ketverių tokio trankymosi metų Kosmo- 
sas gali įkyrėti iki gyvo kaulo - bent kuriam laikui. Prieisiu sau, 
maniau, prie lango, o už jo - ne juoda bedugnė, ne čirškiantys 
protuberantai, o gatvė, sodeliai, krūmeliai, po medeliu šunelis 
atlieka savo reikalą, demonstruodamas tokį abejingumą Paukš- | 
čių Tako problemoms, kad net linksma žiūrėti. 

Bet - kaip jau paprastai būna su svajonėmis - iš to nieko 
neišėjo. Pastebėjau, kad jau pirmas ištrauktas iš raketos ryšulys 
sulamdytas, baisiai sunerimau dėl gausybės surinktų neįkaino- 

; jamų eksponatų ir nedelsdamas įnikau į išpakavimą. Murdangai 
neblogai išsilaikė, bet paliktos dugne kaliošėlės susiglamžė - 
tiesiog negalėjau šito taip palikti, ir per porą valandų nuplėšiau 
didžiausių skrynių dangčius, atidariau dėžes, šveplius sukroviau 
ant radiatorių apdžiūti, nes juos kiaurai permerkė išsiliejusi iš 
termoso arbata, o jau pamatęs kimšalus net sutirtėjau. Jie turėjo 
tapti mano kolėkcijos puošmena; dar keliaudamas numačiau 

„jiems garbingas vietas, nesgi tai retenybių retenybė - tie Regulo 
militarizacijos produktai (toji civilizacija kraštutinai sukarinta, 
ten neišvysi nė vieno civilio). Iškimšinėjimas - anaiptol ne 
reguliečių “hobis", kaip rašo Totenhamas; tai kažkas tarpinio 
tarp religinių apeigų ir sporto. Totenhamas paprasčiausiai ne- 
suprato, kokiu pagrindu tenai iškimšinėjama, Regule iškimšinė- 
jimas - tai simbolinis aktas; taigi kupinos nuostabos pastabos 
kartu su retoriniais klausimais -vien visiško Totenhamo neišma- 
nymo apraiška. Vienas dalykas -santuokinis iškimšinėjimas, visai 
kitas - mokomasis, ekskursinis, meiliškasis ir pan. Tačiau dabar 
negaliu gilintis į tuos dalykus. Pakaks paminėti, kad tampydamas 
regulietiškuosius trofėjus iš pirmo aukšto į antrą pasitempiau 
slankstelį, taigi nors darbo dar liko baisybė, pasakiau sau, jog 
šitokia saviveikla nieko gero neduos. Dar tik sukabinėjau rūsyje 
ant skalbinių virvės mulkeles, ir nuėjau į virtuvę pasigaminti 
vakarienės. Dabar jau tik siesta, idilė, dolce far niente* - tvirtai 
pasižadėjau sau. Tiesa, manyje ir toliau bangavo prisiminimų 
vandenynas, atkaklus tarytum mūša po audros. Mušdamas kiau- 
šinius, žvilgtelėjau į melsvą dujinės viryklės ugnelę -sakytum, kas 


* Saldus dykinėjimas (ita/.). 

čia tokio, bet visai panašiai atrodė Persėjo Nova. Pažiūrėjau į 
užuolaidą - balta tarsi asbesto lopas, kuriuo dengiau atominį 
reaktorių, kai... Gana! - paliepiau sau. Verčiau pasvarstyti, kas 
skaniau - plakti ar leisti kiaušiniai? Kaip tik nusprendžiau, kad 
geriau leisti, kai sudrebėjo namas. Dar nesutirštėjusi kiaušinienė 
šleptelėjo ant grindų, ir tuo pat metu, jau pasigręžęs link laiptų, 
išgirdau pratisą griaudėjimą - tarsi lavina grumėtų. Mečiau 
keptuvę ir nuskubėjau į viršų. Nejau stogas sugriuvo? Meteoras?.. 
Negali būti! Šitaip neatsitinka! 

Vienintelis kambarys, kurio neužgriozdinau ryšuliais, buvo 
“mano kabinetas; kaip tik iš ten ir sklido dundesys. Pirmiausia 
pamačiau kalną knygų pasvirusios lentynos papėdėje. Iš po 
storų enciklopedijos tomų keturpėsčias atbulomis ropojo kaž- 
koks žmogus, mindydamas suvirtusias knygas, lyg jam nepakak- 

“tų jau pridarytos žalos, lyg norėtų jas dar labiau suniokoti: Man 
dar nespėjus prabilti, ištraukė iš po savęs kažkokį ilgą metalinį 
baslį, nusitvėręs už rankenos, panašios į beračio dviračio vairą; 
kostelėjau, bet vis dar keturpėsčias įsibrovėlis nekreipė į tai anei 
menkiausio dėmesio. Sukosėjau garsiau - tada man pasirodė, 
kad jo figūra keistai pažįstama; bet pažinau jį tik tuomet, kai 
atsistojo. Tai aš. Visiškai taip, lyg žiūrėčiau į veidrodį. Beje, 
kadaise jau patyriau ištisą eilę tokių susitikimų - tiesa, gravitaci- 
nių verpetų sūkuriuose, o ne ramiame bute! 

Anas išsiblaškęs dėbtelėjo į mane ir palinko prie savo prietai- 
so; tiek savavališkas jo šeimininkavimas, tiek - ypač! - tai, kad 
nesiteikia atsiliepti, galutinai išmušė mane iš pusiausvyros. 

- Ką visa tai reiškia! - dar nekeliu balso. 

- Tuoj paaiškinsiu... Luktelėk, - murma tas. Atsistojo, velka 
dalbą prie lempos, perkreipia abažūrą, kad būtų šviesiau, patai- 
so įbruktą į šarnyrą popierėlį - žino, bjaurybė, kad abažūras 
smunka, tad čia bejokios abejonės kuo tikriausias aš, - aiškiausiai 
sunerimęs čiupinėja kažkokius vielgalius. 

- Derėtų bent pasiaiškinti! - jau nebeslepiu augančio pykčio. 

Anas šypsosi. Padeda savo aparatą, tai yra, atremia jį į sieną. 
Sėdasi ant mano krėslo, ištraukia antrąjį stalčių, išsiima iš jo 
manonumylėtą pypkę irneklysdamassiekteli kapšelio su tabaku. o 

Šito man jau per daug. Ė 

- Akižaga! - sakau aš. 

Apvaliu rankos mostu siūlo man prisėsti. Žvilgsniu nevalingai 

vertindamas padarytus nuostolius - sulūžo dviejų sunkių dan- | 

gaus atlasų aptaisai! - prisitraukiu kėdę ir pradedu narstyti 
pirštus. Duosiu jam penkias minutės pasiaiškinti ir atsiprašyti, o 
jei ne - atsiskaitysime kitaip. S 3 

-Niekai!-prabyla neprašytasis svečias, - Elkis gi kaip inteligen- 
tiškas žmogus! Ir kaip ketini su manimi atsiskaityti? Juk kiekviena 
šiandieninė mano mėlynė vėliau priklausys tau! Š 

Tyliu, ir pradedu kažką suprasti. Iš tikrųjų, jei jis - tai aš, jei 
pakliuvau (bet kokiu būdu, velniai rautų?) į laiko kilpą (tačiau 
kodėl būtent mane amžinai ištinka tokie dalykai?!), tuomet jis 
gali reikšti šiokias tokias pretenzijas į mano pypkęirnėt butą. Bet 
kam reikėjo griauti biblioteką? 2 

- Aš netyčia, - sako jis, leisdamas kvapnių dūmų kamuolius, 
įsispitrėjęs į visai elegantiško pusbačio nosi, - chronociklą užme- 
tė bestabdant. Užuot patekęs į aštuntą trisdešimt, įlėkiau į 
aštuntą trisdešimt ir vieną šimtąją sekundės. Jei būtų tiksliau 
nustatytas taikiklis, būčiau atsiradęs pačiame kambario viduryje. 

-Kaipgi taip? (Nieko nesuprantu.) Pirmiausia-artu telepatas? 
Kaip gali atsakinėti į klausimus, apie kuriuos tik galvoju? O antra 
- Jeigu iš tikrųjų esi aš ir atvykai per laiką, tai kaip jis susijęs su 
vieta? Kam suniokojai knygas?! S 

(„Jei truputį pagalvotum, tai viską suprastum. Esu vėlesnis už 
tave, todėl privalau atsiminti viską, ką galvojau, t.y., galvojai, nes: 
aš - tai tu, tik ateityje. O apie laiką ir vietą - tai juk Žemė sukasi. 
Slystelėjau pervieną šimtąją sekundės, gal net truputį mažiau, ir 
per tą akimirką planeta kartu su namų spėjo pasisukti tuos 
ketvertą metrų. Sakiau Rozenbeiseriui, kad geriau sustoti sode, 
bet jis man įpiršo šitą taikymo variantą. 

+ Gerai. Tarkim, tu kalbi tiesą. Bet ką visa tai kartu reiškia? 

- Neabejok, pasakysiu. Bet geriau“ paruošti vakarienę, nes 
pasakojimas ilgas ir nepaprastai reikšmingas. Atvykau pas tave 
kaip pasiuntinys su istorine misija. 3 

Žodis požodžio -ir įtikino: Nusileidome žemyn, pasigamino- 
me tą vakarienę, tik teko praimti sardines (šaldytuve beliko vos: 
pora kiaušinių). Paskui taip ir pasilikome virtuvėje - nenorėjau 
gadintis nuotaikos, žiūrėdamas į biblioteką. Anasai nesiveržė 
plauti indų, bet prabilau į jo sąžinę, tad sutiko šluostyti. Paskui, 
susėdus prie stalo, rimtai pažvelgė man į akis ir tarė: 

- Atvykau iš 2661 metų pateikti tau pasiūlymą, kokio dar 
niekad joks žmogus negirdėjo ir neišgirs. Temporistikos Institu- 
to Mokslinė Taryba pageidauja, kad aš, tai yra, kad tu taptum 

HIPVALIO Programos Vyriausiuoju Direktoriumi. Ši santrumpa 
reiškia: “Hiperpiuterio Valdomas Istorijos Optimalizavimas". 
Esu giliai įsitikinęs, kad imsiesi tų garbingų pareigų, nes tai 
reiškia nepaprastą atsakomybę prieš žmonesiristoriją, o esu, ty. 
esi, energingas ir kupinas taurumo žmogus. 

- Visgi pirmiau norėčiau išgirsti kažką konkretesnio - o jau 
visai nesuprantu, kodėl pas mane atvyko ne koks nors, sakykim, 
to instituto įgaliotinis, o tu, t.y. aš? Iš kur ten atsiradai, ty. 
atsiradau? : 

- Šitai paaiškinsiu paskiausiai ir atskirai. Kai dėl svarbiausio 
dalyko - aišku, prisimeni tą bėdžių Molterį, kuris išrado rankinę 
keliavimo laiku mašinėlę ir norėdamas ją pademonstruoti bep- 
rasmiškai žuvo, nes mirtinai suseno vos startavęs? 

Linktelėjau galva. 

- Tokių mėginimų bus ir daugiau. Kiekvieno naujo išradimo 
bandomasis modelis pareikalauja aukų. Molteris išrado vienvie- 
tę laiko mašinėlę be jokios apsaugos. Padarė tą patį, ką ir anas 
viduramžių kaimietis, kuris susikurpęs sparnus užlipo ant cerk- Ą 
vės kupolo ir užsimušė vietoje. XXIII amžiuje atsirado, tai yra, | 
tavo požiūriu atsiras chronoeigiai, laikvežiai ir tempobiliai, ta- 
čiau tikroji chronomocinė revoliucija prasidės tik po trijų šimtų 
metų; jos kūrėjų nevardinsiu - pats su jais susipažinsi. Trumpa 
kelionėlė per laiką - vienas dalykas, o ekspedicija į milijonų metų. 
gelmes - visiškai kitas. Skirtumas daugmaž toks, kaip tarp iškylos 
į užmiestį ir kosmonautikos. Atvykau iš Chronoeigos, Chrono- 
mocijos ir Telechronijos Epochos. Apie keliavimą po laiką prira- 
šyti kalnai nesąmonių, lygiai kaip kadaise apie astronautiką - 
girdi, kažkoks išradėjas, šelpiamas kažkokio turtuolio, kažkokia- 
me užkampyje kaip niekur nieko padaro raketą, kuria abu, ir dar 
pasikvietę pažįstamas damas, lekia į kitą Galaktikos galą. Chro- 
nomocinei, kaip ir Kosmonautinei Technologijai būtinai reikia 
milžiniškos pramonės, kolosalių investicijų, planavimo... Bet 
visa tai pamatysi vietoje, t.y. savo laiku. Dabar svarbiausia nė“ 
techninė pusė. Privalai suprasti svarbiausią to darbo tikslą; į jį 
tiek daug įdėta ne tam, kad tūlas galėtų gąsdinti faraonus arba 
prikulti nuosavą proprosenelį. Sureguliuoti socialiniai santy- 
kiai, sureguliuotas Žemės klimatas - XXVII amžiuje, iš kurio 
atvykau, taip gera, kad geriau ir būti negali, bet pertą istoriją vis 
neturime ramybės. Pats žinai, kaip ji atrodo; seniai metas tai 
baigti! 

- Neskubėk, - man ūžė galvoje, -jaujumsistorija nebepatinka? 


| Ir kas iš to? Juk ji turi likti kokia buvusi, ar ne? - 


-Netaukškniekų. Darbotvarkės klausimas -būtent HIPVALIO, 
„arba Hliperpiuterio Valdomas Istorijos Optimalizavimas. Jau 
sakiau. Žmonijos istorija bus sureguliuota, išvalyta, pataisyta, 
padailiata i is patobulinka, kaip reikalauja Humaniarizmo, racio- 
nalizmo ir bendrosios etikos principai; tikriausiai supranti, kad 
kai genealogija - išvien skerdynės ir kapotynės, gėda brautis į 
aukštųjų kosminių civilizacijų tarpą! 

- Istorijos reguliavimas?.: - apstulbęs pakartojau aš. 

- Taip. Jeigu prireiks, bus pataisyti net žmogaus protėviai, kad 
išsivystytų tobulesnis žmogus. Jau sukauptos lėšos ir fondai, 
tačiau Projekto Vyriausiojo Direktoriaus postas vis dar neužim- 
tas. Visus baido rizika, susijusi su šiomis pareigomis. 

- Neatsiranda norinčių? - dar labiau nustebau aš. 

- Tai ne ta ateitis, kur kiekvienas asilas norėjo valdyti pasaulį. 
Neturėdamas tinkamo išsilavinimo nieks netrokšta užsikrauti 
sunkios užduoties. Tad darbuotojo nėra, o darbai nelaukia! 

- Tai kad aš tokių dalykų neišmanau. Ir kodėl būtent aš? 

- Tau bus pavaldi ištisa rinktinė specialistų. Technine puse 
rūpintis nereikės; laukia daugybė į įvairių veiklos planų, daugybė 
projektų, būtini gerai apgalvoti, atsakingi sprendimai. Spręsti 
privalau aš, tai yra tu. Mūsų Hiperpiuteris psichozondavo visus 
bet kada gyvenusius žmones, ir nustatė, kad vienintelė Projekto 
viltis - aš, tai yra tu. 

Ilgokai patylėjęs prabilau: 

- Reikalas, matau, rimtas. Galbūt sutiksiu eiti tas pareigas, 0 
galir nesutiksiu. Visuotinė istorija, tai bent! Čia reikia pasvarsty- 
ti. Bet kaip ten atsitiko, kad kaip tik aš, tai yra tu atsibeldei pas 
mane? Aš tai jau per jokį laiką nekeliavau. Tik vakar grįžau iš 
Hiadžių. 

- Aišku! - nutraukė jis. - Juk tu esa Kai priimsi pasiū- 
lymą, atiduosiu tau chronociklą, ir keliausi kur -t.y. kada- reikia. 

- Čia ne atsakymas į mano klausimą. Pasakyk, kaip patekai į į 
XXVII amžių? 

- Nukeliavau atitinkama laiko transporto priemone, negi 
neaišku. O paskui iš ten atvykau į tavo čia ir dabar. 

- Bet jei aš niekur nekeliavau jokia laiko transporto priemo- 
ne, tai ir tu, kuris esi aš... 

- Nenusišnekėk. Aš vėlesnis už tave, todėl tu dar negali žinoti, 
kas gi tave ištiks, kad leistumeisi į XXVII amžių. 

- Ei, tu kažką rezgi! - suniurnėjau aš. - Jei priimsiu tą pasiūly- 
mą, iš karto pateksiu į XXVII amžių. Ar ne taip? Vadovausiu tam 
Hipervaliui ir taip toliau. Bet iš kur fu ten at... 

- Šitaip plepėti galima kiaurą naktį! Nepilstyk iš tuščio į 
kiaurą. Beje, žinai ką? Paprašyk Rozenbeiserio, tegu jis tau. 
paaiškina. Galų gale tai jis laiko specialistas, o ne aš. Ir šiaip tas 
klausimas, nors ir sunkiai suvokiamas - taip visuomet būna su 
laiko kilpomis - yra menkniekis, palyginus su mano; t.y. tavo 
misija. Juk tai Istorinė Misija! Tai kaip? Sutinki? Chronociklas 
veikia. Jam nieko neatsitiko, aš patikrinau. 

- Ką ten chronociklas! Negaliu šitaip staiga... 

- Privalai! Tai tavo pareiga! Privalai! 

-Ohoho! Tik jau ne su manim šitaip. Jokių “privalai"! Žinai, 
kaip to nemėgstu. Galiu, jei panorėsiu, jei nuspręsiu, kad šito 
reikalauja situacija. Kas tas jūsų Rozenbeiseris? 

- TI mokslinis direktorius. Jis bus pavaldus betarpiškai tau. 

- TI? 

- Temporistikos Instituto. 

- O kas bus, jei nesutiksiu? . 

- Tu negali nesutikti... Tu taip nepadarysi... Tai p kad 
išsigandai... S 

Tai sakant jo lūpos virptelėjo tarytum nuo tramdomos šypse- 
nos. Aš tuojau pat pasidariau įtarus. 

- Labas. Ogi kodėl? 

- Todėl... Et, ką aš čia tau aiškinsiu. Tai priklauso nuo paties 
laiko sandaros. 

- Nepasakok niekų. Jeigu nesutiksiu, tai niekur iš čia nejudė- 
siu, taigi nei koks Rozenbeiseris man ką paaiškins, nei jokios 
istorijos nereguliuosiu. 

Taip kalbėjau dalinai norėdamas išlošti laiko, nes juk panašūs 
„klausimai nesprendžiami pastriuokomis, bet taip pat ir dėl to, 
"kad niekaip nesupratau, kodėl jis, t. y. aš, atvyko pas mane; 
neaiškiai nujaučiau, jog čia glūdi kažkokia klasta, kažkoks kab- 
liukas. Pareiškiau: 

- Atsakysiu per keturiasdešimt aštuonias valandas! 

Jis pradėjo reikalauti, kad apsispręsčiau iš karto, bet kuo 
labiau spaudė, tuo mažiau man visa tai patiko. Galiausiai netgi 
ėmiau abejoti, ar mudu iš tiesų tapatūs. Galų gale visai įmanoma, 

kad čia koks nugrimuotas provokatorius! Vos pagalvojęs apie tai, 
ėmiau jį tardyti. Reikėjo prisiminti paslaptį, apie kurią niekas, 
išskyrus mane, nežinotų. 

- Iš kur „spragos mano “Žvaigždžių dienoraščių" kelionių 
numeravime? - staiga paklausiau aš. 


- Cha cha cha!-- nusikvatojo jis. - Tai jau nebetiki, kad aš - tai 


aš? Štai iš kur, branguti: vienos kelionės vyko erdvėje, o kitos - 
laike, tad net ir pirmoji neįmanoma - juk visuomet galima 
persikelti atgal, į ten, kur nebūta nė vienos, ir kur nors išvykti; 
tuomet ta, kuri buvo pirma, virs antra, ir taip be galo! 

Teisingai. Tačiau apie tai žinojo pora asmenų, tiesa, patikimų 
mano pažįstamų iš profesoriaus Tarantogos tykiologinės gru- 
pės; todėl pareikalavau asmens dokumentų. Popieriai tvarkingi, 
bet tai dar nieko neįrodo: juk juos galima padirbti. Mano 
dvejones išsklaidė tai, kad antrininkas mokėjo padainuoti viską, 
ką pats dainuoju tik skrisdamas tolybėse, vienas kaip pirštas; 
tačiau pastebėjau, kad jis klaikiai iškraipo dainos “Meteorai, 
meteorai!" priedainio melodiją. Pasakiau - anas įsižeidė ir pareiš- 
kė, atseit tai aš visada falšuoju, o ne jis; pokalbis, iki tol vykęs 
palyginti ramiai, virto ginču, paskui triukšmingų barniu, paga- 
liau jis taip mane įsiutino, kad paliepiau nešdintis velniop. Tai 
pasakiau iš pykčio, anaiptol šito nenorėjau, bet jis netaręs anei 
žodžio atsistojo, užlipo aukštyn, ištempė savo chronociklą, ap- 
žergė kaip dviratį, kažką timptelėjo ir čia pat išnyko kaip dūmas, 
o tikriau - kaip cigaretės dūmelis. Po minutės ir to nebebuvo - 
beliko tik kaugė išvartytų į visas puses knygų. Stovėjau gana 
kvailu veidu, nes šito nesitikėjau, bet jam pradėjus ruoštis išvykti 
jau nebenorėjau nusileisti. Kiek pasvarstęs nulipau įvirtuvę, nes 
praplepėjome beveik tris valandas, ir vėl pasijutau išalkęs. Šaldy- 
tuve dar liko pora kiaušinių, o taip pat bryzelis šoninės, bet 
uždegus dujas ir įmušus kiaušinius, viršuje pasigirdo baisus 
trenksmas. 

Taip persigandau, kad pražudžiau kiaušinienę: ji su visais 
spirgučiais šleptelėjo tiesiai į viryklės liepsną, o aš, keikdamas 
visą pasaulį, nulėkiau ae, vienu šuoliu įveikdamas po tris 
pakopas. 

Lentynose jau nebebuvo anei vienos knygos; iš po suvirtusių 
įdidžiulę krūvą jų likučių rabždinosi tas tipas, tempdamas iš po 
savęs chronociklą - griūdamas prispaudė jį savo kūnu. . 

- Ką tai turėtų reikšti! - įniršęs surikau aš. 

- Tuoj paaiškinsiu... Luktelėk, -veblena jis, vilkdamas chrono- 
ciklą arčiau lempos: Rūpestingai jį apžiūrinėja, nesiteikdamas 
netgi atsiprašyti už eilinį antpuolį. Man šito jau iš tikrųjų buvo 
per daug. 

- Derėtų bent pasiaiškinti!!! - sublioviau tūždamas. 

Jis nusišypsojo. Padėjo chronociklą, tai yra, atrėmė jį į sieną, 
susiieškojo pypkę, prikimšo iš mano tabokmakio, prisidegė, 
užsikėlė koją ant kojos - aš jau nebeįstengiau valdytis. 

- Akižaga!!! - surikau aš. Nors ir nepajudėjau iš vietos, kuo 
rimčiausiai nutariau prikulti jį taip, kad vien mėlynės liktų. 
Juokus mat kažkokius iš manęs darysis - mano namuose! 

- Niekai, - flegmatiškai atsiliepė jis. Aiškiausiai matėsi, kad | 
visai nesijaučia kaltas. Ojuk išvertė ant grindų visas mano knygas 
iki paskutinės. 

- Aš netyčia, - pūsdamas dūmus pasakė jis. - Man vėl chrono- 
ciklas slystelėjo... 

- Bet kodėl grįžai? 

- Negalėjau negrįžti. 

- Nesuprantu. 

- Esame, mieliausiasis, laiko žiede, - ramiai tarė jis. - Dabar vėl 
įtikinėsiu tave tapti direktoriumi. Jeigu atsisakysi - važiuosiu sau, 
netrukus grįšiu, ir viskas prasidės nuo pradžių... 

- Negali būti! Esame uždaroje laiko srovėje? 

- Kaip tik taip. 

- Netiesa! Jei taip būtų, viskas, ką sakome ir darome, turėtų 
idealiai, iki smulkmenų kartotis, o tai, ką dabar šneku, ir tai, ką 
šneki tu, skamba ne visai taip, kaip pirmą kartą! 

- Visokiausių paistalų prisigalvota apie laiko keliones, - pa- 
reiškė jis, - O tai, ką tu išvardinai - patys nesąmoningiausi 
paistalai. Laiko žiede viskas turi vykti panašiai, bet anaiptol ne . 
taip pat, kadangi uždaras laikas, kaip ir uždara erdvė, nepanai- 
kina laisvės visiškai, o tik labai griežtai ją apriboja! Jeigu priimsi 
pasiūlymą, keliausi į 2661 metus, o tuo pačiu žiedas virs atvira 
kilpa. Bet jei atsisakysi ir vėl mane išvarysi, grįšiu... Ir žinai, kas 
bus! 2 

- Tai kitos išeities neturiu?!! - užviriau aš. - O, kažkoks balsas 
nuo pat pradžios man kuždėjo, kad už viso šito slypi kažkokia 
suktybė! Nešdinkis iš čia! Kad daugiau man nė į akis nepasirody-- 
tum!!! 

- Nešnekėk kvailysčių, - šaltai atkirto jis, -tai, kas vyksta, dabar 
priklauso išimtinai nuo tavęs, tik jau ne nuo manęs, o jei dar 
tiksliau - Rozenbeiserio žmonės už mūsų abiejų uždarė, tai yra 
užtrenkė kilpą, ir bastysimės po ją tol, kol tapsi direktoriumi! 

- Dailutėlis “pasiūlymas"! - riktelėjau aš. - O kas bus, jei tau 
visus šonkaulius suskaičiuosiu? 

- Tik tiek, kad vėliau, metui atėjus, pats turėsi tvarstytis. 
Sutikti neprivalai - ta prasme, kad galime šitaip žaisti iki gyveni- 
mo galo... | 2 

- Irgi išgąsdinai! Galiu užrakinti tave rūsyje ir keliauti sau kur 
tik patiks! 

- Tai jau greičiau aš tave ten užrakinsiu, nes esu stipresnis! 

-O? 

- Kad žinotum. Maitinausi 2661 meti produktais, ojie žymiai 
maistingesni už dabartinius, taigi sa manimi nepasigalynėsi nė 
minutės. 

- Tai dar pamatysim... - grėsmingai burbtelėjau, keldamasis 
nuo kėdės. 

Jis net nekrustelėjo. Flegmatiškai pastebėjo: 

- Moku “dziurdziudo". 

- Ką tai reiškia? 

- Tai toks patobulintas 2661 metų a Nukenksminsiu 
tave per vieną akimirką. 

Buvau įsiutęs, betilgametė gyvenimiška patirtis išmokė mane 
valdyti netgi kraštutinį įtūžį. Taigi, išsišnekėjęs su juo, t. y. su 
savimi, padariau išvadą, kad iš tikrųjų kitos išeities nėra. Beje, 
istorinė misija, laukianti ateityje, atitiko tiek mano pažiūras, tiek 
prigimtį. Mane piktino tik daromas spaudimas, tačiau pripaži- 
nau, jog atsiskaitinėti dera ne su antrininku - įrankiu, o su jo 
siuntėjais. 

"Jis parodė, kaip vairuoti chronociklą, davė porą praktiškų 
patarimų, taigi įsitaisiau ant balnelio ir dar norėjau pasakyti, kad 
sutvarkytų ką suvertęs ir iškviestų stalių sutaisyti lentynų biblio- 
tekoje, bet nė to nespėjau - anas paspaudė starterį. Antrininkas, 
lempų šviesa, visas kambarys - viskas dingo kaip nebuvę. Mašina 
pomanimi-toji metalinė dalba su piltuvo pavidaložiotimis-ėmė 
tirtėti, retkarčiais taip sušokčiodavo, kad teko išvisų jėgų gniauž- 
ti rankenas, besistengiant nenukristi nuo balnelio; nieko nema- 
čiau, otik jaučiau, lyg manoveidą ir kūną kažkas šveistų vieliniais 

-šepečiais; kai atrodė, kad laiko pagreitis pernelyg padidėjo; 

trūktėlėjau stabdį, o tada iš juodos pragarmės ėmė kilti neaiškūs 
pavidalai. 

Tai buvo kažkokie milžiniški statiniai - vieni pilvoti, kiti 
grakštūs; lėkiau kiaurai juos nelyginant vėjas pro tinklinę tvorą. 
Kaskart rodėsi, kad atsitrenksiu į sieną, todėl nevalingai užsi- 
merkdavau ir vėl padidindavau greitį, tai yra tempą. Porą kartų 
mašina taip krestelėjo, kad man net galva šokčiojo, o dantys 
tarškėjo. Kažkurią akimirką pajutau sunkiai nusakomą pasikei- 
timą - man pasirodė, kad patekau į tirštą tarsi sirupas, lipnią ir 
stingstančią masę; šmėkštelėjo mintis, jog braunuosi pro kažko- 
kią užtvarą, kuri galiausiai taps mano kapu, ir įklimpęs į betoną 
kaip koks neregėtas vabzdys į gintarą sustingsiu kartu su chrono- 
ciklu. Tačiau chronociklas vėl šoktelėjo pirmyn, sudrebėjo, o aš 
nukritau ant kažko standaus, kas įlinko ir susiūbavo. Iš po manęs 
dingo mašina, akis apžilpino baltas tviskesys, teko užsimerkti, 
apakau. 5 : 

Kai atsimerkiau, aplink mane klegėjo daugybė balsų. Gulėjau 
pačiame didelio putplastinio disko, išpaišyto koncentriniais 
žiedais nelyginant taikinys, viduryje; už kokio žingsnio kėpsojo 
apvirtęs chronociklas, o aplinkui stovėjo kelios dešimtys žmonių 
žvilgančiais kombinezonais. Neaukštas pliktelėjęs blondinas 
užlipo ant apskrito čiužinio, padėjo atsistoti ir keliskart pakratė - 
mano ranką, sakydamas: 

- Sveikinu jus kuo nuoširdžiausiai! Rozenbeiseris. 

- Tykusis, - automatiškai atsakiau aš. Apsidairiau. Stovėjome 
didžiulėje tarsi miestas halėje be langų, aukštos lubos buvo 
nudažytos dangaus spalva, vienas paskui kitą eile rikiavosi dis- 
kai, tokie pat, kaip tas, ant kurio nusileidau, vieni tušti, prie kitų 
triūsė žmonės; neslėpsiu - turėjau parengęs porą kandžių pasta- 
bų, skirtų Rozenbeiseriui ir kitiems laiko žabangų kūrėjams, 
ištempusiems mane iš namų, tačiau nutylėjau, nes staiga suvo- 
kiau, ką primena toji didžiulė patalpa. Jaučiausi visai kaip 
milžiniškoje kino studijoje! Pro mus praėjo trejetas šarvuotų 
žmonių: pirmojo šalmą dabino povo plunksnos, jis nešėsi pa- 
auksuotą skydą, laborantai taisė išpuoštą brangakmeniais jo 


-  medalikėlį, daktaras leido vaistus į apnuogintą dilbį, dar kažkas 


skubiai sagstė šarvų dirželius, padavė dvirankį kalaviją ir platų 
apsiaustą, išsiuvinėtą herbais su grifais; dvejetas kitų, apsigerbu- 
sių paprasta geležimi (tikriausiai ginklanešiai) jau sėdėjo ant 

chronociklobalnelių disko centre; pasigirdo balsas iš megafono: | 
“Dėmesio... Dvidešimt, devyniolika, aštuoniolika..." 

„- Kas tai? - visiškai pasimečiau aš, nes tuo pat metu dar už 
keliasdešimties žingsnių traukė džiūsnų su milžiniškais baltais 
turbanais procesija, jiems irgi leido vaistus, o su vienų ginčijosi. 
technikas, mat paaiškėjo, kad po burnusu keliauninkas slepia 
nediduką pistoletą; mačiau išsidažiusius karo spalvomis indė- 
nus, nešinus ką tik pagaląstais tomahaukais - laborantai karštli- 
giškai taisinėjo plunksnų karūnas, o patarnautojas balta prijuos- 
te stūmė link kito disko mažą medinį vežimėlį, kuriame sėdėjo 
siaubingai murzinas skarmaluotas bekojis elgeta, kaip du van- 
dens lašai panašus į pabaisiškuosius Breigelio luošius. 

- Nulis! - paskelbė megafonas. Trejetas šarvuotijų ir chrono- 
ciklas dingo mažame tvykstelėjime, kuris išsisklaidė ore balkšvu 
dūmeliu, primenančiu magnio bkžkstės garus; tą efektą jau 
buvau matęs. 

- Tai mūsų apklausinėtojai, - paaiškino Rozenbeiseris, - jie 
tiria visuomenės nuotaikas įvairiose epochose - Čia, žinote, 
statistinė medžiaga, ne daugiau; kol kas nepradėjome jokių 
praktinių tobulinimo veiksmų, nes laukėme jūsų! 

Ranka parodė kelią ir nuskubėjo paskui mane; girdėjau 
skaičiuojant, tai čia, tai ten blykčiojo, sklaidėsi balkšvų dūmų 
sruogos, dingdavo vis naujos tyrinėtojų partijos, tuo pat metu 
artinosi kitos - visai kaip milžiniškamė paviljone filmuojant 
istorinį superkičą. Supratau, kodėl negalima neštis pracitin 
jokių anachroninių daiktų, tačiau apklausinėtojai mėgino pras- 
mukti su jais -gal iš užsispyrimo, o gal dėl patogumo; pagalvojau, 
kad norint įvesti tvarką, prireiks drakoniškų priemonių, tačiau 
tepaklausiau: 

-Oarilgai trunka toks duomenų Kokias Kada grįš tas riteris 

su ginklanešiais? | 

- Nustatyto tvarkaraščio nepažeidžiame, - patenkintas nusi- 
šypsojo Rozenbeiseris. - Ta trijulė grįžo dar vakar. 

Nutylėjau, galvodamas, kad nebus lengva priprasti prie chro- 
nomocinės civilizacijos gyvenimo sąlygų. Kadangi sugedo labo- 
ratorijos elektromobilis, turėjęs nuvežti mus į direkcijos patal- 
pas, Rozenbeiseris liepė keliems apklausinėtojams beduinams 
lipti nuo kupranugarių -iršiuo improvizuotu transportu atvyko- 
me į vietą. š 3 

Mano kabinetas buvo didžiulis, apstatytas naujoviškais, tai 
„yra skaidriais baldais - čia dar švelniai pasakyta, nes daugumos 
fotelių nesimatė, o sėdėdamas už stalo tik iš popieriaus pluoštų 
spręsdavau, kur tas stalo viršus; kadangi kaskart, kai palinkdavau 
prie darbo, pamatydavau nuosavas kojas su dryžuotomis kelnė- 
mis, O tų dryžių reginys kliudė susikaupti - vėliau paliepiau 
nudažyti visus baldus, kad taptų nepermatomi. Tada paaiškėjo, 
kad ne pasižiūrėjimui projektuotų baldų formos tiesiog idiotiš-- 
kos; galų gale pasikeičiau juos į antikvarinį antros XXIII amžiaus 
pusės baldų rinkinį, ir tik tuomet pasijutau jaukiau. Pasakoda- 
mas apie tokias smulkmenas netik užbėgu už akių įvykiams, bet 
kartu ir pabrėžiu Projekto netobulumą. Tiesą sakant, jei netikęs 
būtų vien apstatymas-dekoravimas, tai direktoriškas mano gyve- 
nimas būtų tikras rojus. 

Norint išpasakoti, kas nuveikta A man vadovaujant, 
prireiktų enciklopedijos, Todėl kiek įmanoma glausčiau aprašy- 
siu svarbiausius darbų etapus. Pirmiausia organizacinė sandara 
-ji buvo dvilypė. Vadovavau Techniniam-Kalendoriniam Sekto- 
riūi su smūginės-kvantinės bei dispersinės temporistikos sky- 
riais, ir Istoriniam Sektoriui, padalintam į Žmonišką ir Nežmo- 
nišką žinybas. Technologų šefas buvo daktaras R.Boskovičius, 
istorikams gi vadovavo profesorius P.Lattonas. Be to, tiesiogiai 
man buvo pavaldūs smogistorikų bei laiksantininkų daliniai. Ši 
gelbėjimo tarnyba - tam tikri gaisrininkai nenumatytiems ir 
grėsmingiems nesusipratimams likviduoti - sutrumpintai vadi- 
nosi MOIRA (Mobili Inspekcija Reidams Atgal). Kai atvykau, 
technologai-laikininkai jau buvo pasirengę pradėti plataus mas- 
to telechroninę operaciją, tuo tarpu Žmoniškų reikalų žinyboje 
(vadovas - doc. Haris Tottelis) laukė nesuskaičiuojami specialis- 

- tų sudaryti HAREMAI (Harmoningo Etinio Melioravimo Atlaso 
Izogramos). Tuo pat metu Nežmoniškų reikalų žinyba (kūnų 
inž. O.Gudlis) projektavo įvairius Saulės sistemos, t.y. planetų su 
Žeme priešakyje, Gyvybės, Evoliucijos, antropogenezės ir pan., 
pataisymo variantus. Visų čia paminėtų darbuotojų teko paeiliui 
atsikratyti; mano prisiminimuose kiekvienas jų asocijuojasi su 
kokia nors Projekto vykdymo krize; metui atėjus, papasakosiu 1 
apie juos - tegul žmonija žino, kam dėkoti už savo nelaimes. 

Iš pradžių buvau kupinas kuo šviesiausių vilčių. Išklausęs 
sutrumpintą įžanginį elementariosios telechronijos bei chrono- 
mocijos kursą, taip pat išstudijavęs organizacinius klausimus 

(zinybinė kompetencija, darbų paskirstymas ir t.t.) - beje, jau 
tada kilo nesutarimai su Vyriausiuoju Buhalterių Eug. Klidu - 
kaip reikiant supratau, kokia titaniška mano užduotis: XXVII 
amžiaus mokslas pateikė man daugybę įvairių veikimo laike 
technologijų, negana to - mano nuosprendžio laukė šimtai 
įvairiausių istorijos taisymo planų. Už kiekvieno slypėjo garsių 
specialistų žinios ir autoritetas, o man teko rinktis iš šios erzbar- 
ras dericbesse*! Juk vis dar vyko nesiliaujantys ginčai tiek dėlto, 
kokiu metodu gėrinti praeitį, tiek - nuo kokio laiko pradėti ją 
gerinti, ir netgi kiek į ją kištis. 

Pirmajame, kupiname optimizmo etape ketinome kol kas 
neliesti žmonijos istorijos, tik apdoroti tai, kas vyko daug anks- 
. čiau; mūsų monumentalaus užmojo programoje buvo numaty- 
tas -išvardinsiu dėl aiškumo - planetų devulkanizavimas, Žemės 
ašies ištiesinimas, palankių būsimai kolonizacijai sąlygų Marse ir 
Veneroje parengimas, be to, Mėnulis turėjo tapti tam tikru 
emigracinės kosmonautikos slenksčiu, tai yra, persėdimo stoti- 
mi, kurią planuota statyti tris keturis milijonus metų. Geresnės 
Ateities vardan įsakiau įjungti Generatorius, Teikiančius Izoch- 
ronines Sroves (GENTIS). Buvo parengti trijų tipų generatoriai: 
MEKEKE, KAR ir KVAK. Tiksliai nebepamenu, ką reiškia tos 
santrumpos; KAR veikė kardinaliai, o KVAK nusakė Kvantinę 
Korekciją. 

Įjungimo rezultatai pranoko blogiausius lūkesčius: avarija 
vijo avariją. Užuot švelniai stabdęs ir sinchronizavęsis su laiko 
tėkme, KVAKas sprogo, iškepė Marsą, pavertė jį ištisa dykuma; 
visi vandenynai užvirė ir išgaravo erdvėse, o sukepusi planetos 
pluta suskirdo - atsirado neregėtas šimtų mylių pločio griovių 
tinklas. Iš čia XIX amžiuje kilo hipotezė apie Marso kanalus. 
Nenorėdamas, kad ankstyvoji žmonija sužinotų apie mūsų akci- 
ją- tai galėjo sukelti kenksmingus kompleksus - paliepiau visus 
kanalus gerai užbetonuoti, ką inž. Lavašas ir padarė maždaug 
1910 metais; kanalų dingimas vėlesnių astronomų nenustebino, 
nes jie nutarė, jog kaltos optinės pirmtakų iliuzijos. KARą, kuris 
turėjo tręšti Venerą, apdraudėme nuo KVAKoO avarijos: buvo 
imontuotas EROTUKAS (Energijos Rotoriaus Unipolinis Kinech- - 
roninis Amortizacinis Saugiklis), tačiau nesuveikė MULKIS (Mu- 
felinis Laipsniško Kompensavimo-Išsklaidymo Skydas), ir visą 


* Turtų gausa (pranc.). 

Venerą apsiautė nuodinga atmosfera - chronoklazmo pasekmė. 
Atsakingą už minėtąją operaciją inžinierių Vadenlekerį atleidau 
iš pareigų, bet Mokslinei Tarybai tarpininkaujant leidau jam 
vykdyti baigiamąjį tyrimų etapą. Šįsyk įvyko jau nebe avarija, o 
kosminio masto katastrofa. Didžiulių greičiu lekiantis prieš 
būties tėkmę MEKEKE įsirėžė į 6,5 milijardo metų senumo 
dabartį taip netoli nuo Saulės, kad išplėšė iš jos milžinišką 
žvaigždinės materijos skiautę, kuri veikiant traukai susisuko ir 
davė pradžią visoms planetoms. 

Vadenlekeris bandė gintis, sakydamas, jog jo dėka asicatio 
„Saulės sistema, nes jei ne chroninio užtaiso avarija - planetų 
atsiradimo tikimybė praktiškai būtų lygi nuliui. Vėliau astrono-. 
mai laužė galvas, kokia gi žvaigždė galėjo pralėkti taip arti Saulės: 
ir išplėšti iš jos protoplazminę materiją, nes iš tiesų tokie artimi 
žvaigždžių pasažai priskirtini beveik neįmanomiems reiškiniams; 
galutinai nušalinau tą akiplėšą nuo vadovavimo telechronijai, 
kadangi maniau, jog Projekto prasmė ir dvasia neleidžia daryti 
tokių dalykų netyčia, per aplaidumą ar nerūpestingumą. Jeigu 
jau labai reikėjo - būtume galėję suformuoti planetas žymiai 
padoriau. Pagaliau techninis sektorius iš tikrųjų Rs kuo 
girtis - po Veneros ir Marso nusiaubimo. 
 Dienotvarkėje liko Žemės sukimosi ašies ištiesinimo klausi- 
mas: norėjome, kad klimatas pasidarytų vienodesnis, kad nelik- 
tų ašigalių speigo ir pusiaujo kaitros. Operacijos tikslas buvo 
humaniškas: kovoje už būyį galėjo išlikti daugiau rūšių. Pasek- 
mės pasirodė esą priešingos planuotosioms. Didžiausią Žemėje 
kambro periodo ledynmetį sukėlė inžinierius Hansjakobas Pliot- 
licas, iššovęs galingą “koreguojantį" užtaisą, kuris parūpino 
Žemės ašiai vadinamąjį “dublį". Užuot privertęs mitrųjį veikėją 
susimąstyti, pirmasis apledėjimas netiesiogiai tapo antrojo prie- 
žastimi, kadangi pamatęs, ko pridirbo, Pliotlicas man nežinant 
iššovė dar vieną “koreguojantį" užtaisą. Naujojoje ledynų epo- 
„choje, šįkart pleistocene, įvyko chronoklazmas. 

Prieš pavarant jį iš pareigų, tas nepataisomas žmogus spėjo 
„sukelti trečią chronokoliziją; nuo tol - per jį - magnetinis Žemės 
polius nesutampa su sukimosi ašimi, nes planetavis dar nesiliau- 
ja siūbavusi. Viena laiko “korektoriaus" skeveldra įlėkė į į milijo- 
nas pirmuosius metus prieš mūsų erą - toje vietoje dabar yra 
Didysis Arizonos Krateris; laimė, niekas nežuvo, nes tada dar: 
nebuvo žmonių, tiktai giria sudegė. Antroji skeveldra sustojo tik 

1908 metais - tenykščiai šitai pavadino “Tunguskos meteoro 
nukritimu". Tataigi jokie čia ne meteorai, bet išsilakstę po laiką 
nevėkšliškai sutvarkyto “optimalizatoriaus" gabalai. Išmečiau 
Pliotlicą nepaisydamas užtarėjų, o kai jį sučiupo naktį chronora- 
torijoje - inžinierių, girdi, sąžinė graužusi, norėjęs "pataisyti", ką 
pridirbo - pareikalavau nubausti pašalinimu iš laiko. 

Galų gale nusileidau - dabar gailiuosi - Rozenbeiserio įkalbi- 
nėjimams ir į vakuojančią vietą paskyriau inžinierių Taballį. Net 
nenutuokiau, kad jis - profesoriaus svainis. Nepotizmo, į kurį 
buvau įveltas pats nežinodamas, rezultatų ilgai laukti nereikėjo. 
Taballis išrado Stabdymo Amortizavimo Sistemą (STABAS), ku- 
rią patobulino laiko inžinierius Bumelandas. Jie samprotavo 
taip: net jei chronoklazmo metu atsipalaiduotų siaubinga giga- 
chroninė energija, tai tegu bent, užuot tapusi sprogimo banga 
(tokia, kokia iškepė Marsą), virsta grynu spinduliavimu. Ši neiš- 
baigta (geri norai nesiskaito!) idėja pridarė man baisių rūpesčių. 

„STABAS iš tiesų pavertė kinetinę energiją radiacine, bet kas išto, 
jei nuo spinduliavimo - pačiame mezozojaus eros viduryje - 
išmirė visut visutėliai ropliai ir Dievas težino kiek dar kitų rūšių. 

Bumelandas bandė gintis, tvirtindamas, atseit čia nieko blo- 
go, kadangi į ištuštėjusią evoliucijos procesų sceną jo dėka galėję 
įžengti žinduoliai, iš kurių kilęs ir žmogus. Tarytum taip būtų 
nulemta jau iš anksto. Sukėlė zaurocidą, šitaip atėmė iš mūsų * 
antropogenetinio manevro laisvę, ir dar nori tuo pasigirti! Tabal- 
lis apsimetė apgailestaująs ir netgi pasakė savikritišką kalbą, bet 
kad savo noru atsisakė posto - netiesa. Nesgi aš pareiškiau 
Rozenbeiseriui, kad kol Projekte dalyvauja jo svainis - mano nė 
kojos direkcijoje nebus. 

Po šios nelemtosios serijos susikviečiau visus darbuotojus ir 
pasakiau prakalbą - perspėjau, jog manausi esąs priverstas 
nusižengiančiųjų praeities saugumui atžvilgiu nuo šiol taikyti 
drakoniškas sankcijas. Tokie dalykai vien šiltos vietelės praradi- 
mu "daugiau nebesibaigs! 

Šnekėta, kad paleidžiant tokią beprecedentinę technologiją 
avarijos, suprantama, tiesiog neišvengiamos; kiekgi raketų an- 
dai susprogdavo auštant kosmonautikos erai; tačiau mūsų veik- 
la, kaipo vykdoma /aike, yra nepalyginamai pavojingesnė. Moks- 
linė Taryba rekomendavo man naują laiko specialistą, profeso- 
rių L.Nardo de Vincį. Prieš pradedant kitą eksperimentą, įspėjau 

jį ir Boskovičių, kad jokia galybė neprivers manęs nuolaidžiauti, 
jei per jų aplaidumą atsitiks kokia ri1nta avarija. 

„Parodžiau jiems Vadenlekerio, Bumelando ir Taballio Moks- 
linei Tarybai pateiktus (man užakių) raportus, pilnus prieštarin- 
gumų; tai teisinosi objektyviais sunkumais, tai vadino savo 
klaidų pasekmes nuopelnais. Pasakiau, jog klysta tie, kas laiko 
mane analfabetu. Gana išmanyti keturis aritmetikos veiksmus, 
norint apskaičiuoti, kiek Saulės materijos jau iššvaistyta bergž- 
džiai; vis dėlto visos uraninės planetos, tikros atliekų krūvos, kur 
ten - amoniako pilnos kloakos - vartojimui nebetinka; Marsą ir 
Venerą taip pat peržegnojau, ir leidau pradėti paskutinį Saulės 
sistemos tobulinimo bandymą. Pagal programą Mėnulis turėjo 
būti perdirbtas į 02zę nuvargusiems ateities kosmonautams, o 
“ kartu į persėdimo stotį pakeliui į Atėnę. 

Nežinote, kas ta Atėnė? Nė E trupučio nesistebiu. Patobulinti tą 
planetą turėjo Geštirnerio, Žvaigždšikos ir Astrojanio brigada. 
Tokių nevėkšlų Projektas dar neregėjo. MIGLA (Magnetinė- 
Ignitroninė Laiko Atskaita) apvylė, KAKA (Kontra-Avarinė Kiber- 


netinė Apsauga) sprogo, na o Atėnė, iki tol skriejusi orbita tarp“ 


ZŽemėsir Marso, ištiško į devyniasdešimt tūkstančių gabalų -išjos 
teliko vadinamoji Asteroidų Juosta. Kai dėl Mėnulio - ponai 
optimalizatoriai nusiaubė jo paviršių. Keista, kad ir jis nesuspro- 
g0. Šitaip užgimė garsusis XIX-XX amžiaus astronomų galvosū- 
kis: anie niekaip neįstengė suprasti, iš kur ėmėsi tokia gausybė 
kraterių. Išgalvojo dvi teorijas: vulkaninę ir meteorinę. 

Juokų juokai. Vadinamųjų vulkaninių kraterių autorius - tai 
laiko inž. Geštirneris, atsakingas už KAKĄ, o “meteorinių" kūrė- 
jas - Astrojanis, kuris nusitaikė į trijų tūkstančių metų senumo 
Atėnę, sudaužė ją į druzgus, o besiblaškanti į visas puses chro- 
noklazmo atatranka galutinai sustabdė Veneros sukimąsi, pra- 
turtino Marsą dviem netikrais palydovais, skriejančiais idiotiško- 


mis orbitomis priešingai negu reikėtų, o jau visiška to specialisto 
kvailystė - Mėnulio paviršiaus pavertimas tikru artilerijos poligo- - 


nu, į kurį Atėnės gabalai krito ištisus milijardą metų. Kai sužino- 
jau, kad viena sprogimo išgleizoto po 2950000000 metų plotą 
chronotraktoriaus skeveldra pasiekė priešistorinius laikus, pūkš- 
telėjoį vandenyną ir prakiurdė jo dugną, pakeliui užtvindydama 
Atlantidą - asmeniškai išmečiau kompleksinės katastrofos kalti- 
ninkus iš Projekto, gi atsakingųjų už operacijos priežiūrą atžvil- 


59 


giu griebiausi sankcijų sutinkamai su ankstesniuoju savo spren- 
dimu. Jų skundai "Tarybai nė kiek nepadėjo. 

Profesorių Nardo de Vincį ištrėmiau į XVI, o Boskovičių - į 
XVII amžių, kad negalėtų susiuostyti ir vėl regzti intrigų. Kaip 
žinote, Leonardas da Vinčis visą gyvenimą mėgino susiręsti 
chronoeigį, bet jam nepavyko; vadinamieji Leonardo “helikop- 
teriai" bei kiti mechanizmai, tiek juokingi, kiek ir nesuprantami 
jo amžininkams - tai neišnešioti bandynių pabėgti iš laiko trem- 

"ties vaisiai. 

Boskovičius iš jei galima taip pasakyti, protingiau. Tas 

nepaprastai gabus, preciziškai mąstantis žmogus, pagal išsilavi- 

- nimą matematikas, tapo, tiesa, garsiu, tačiau visų atstumtu 
septynioliktojo amžiaus mąstytoju. Stengėsi populiarinti teori- 
nės fizikos idėjas, tačiau anei vienas amžininkas nesuprato nė 
žodžio iš jo traktatų. Norėdamas praskaidrinti jo tremtį, pasiun- 
čiau jį į Ragūzą (Dubrovnikas); nors jaučiau jam asmeninį 
palankumą, bet maniausi privaląs griežtai bausti prasižengusius 
asmenis, kad ir kaip už tai pyktų Mokslinė Taryba. 

Taigi pirmoji projekto fazė baigėsi visišku fiasko, kadangi 
pareiškęs negailestingą veto sukliudžiau imtis bet kokių tolimes- 
nių serijos GENTIS bandymų. Jau irtaip gana bergždžiai išeikvo- 
tų lėšų. Milžiniškos dykynės Jupiterio palydovuose, amžinai 
išdegintas Marsas, dvigubai užnuodyta Venera, nuniokotas Mė- 
nulis (vadinamieji “maskonai" - koncentruotos masės po jo 
paviršiumi - tai susmigę giliai į gruntą, sukrešėję lavoje MIGIA ir 
KAKA užtaisų liekanos), iškreivinta Žemės ašis, skylė vandenyno 
dugne bei to skilimo sukeltas Eurazijos ir dviejų Amerikos 
žemynų išsiskyrimas - štai anaiptol nelinksmas ligtolinių opera= 
cijų balansas. Nepaisydamas nieko, uždraudžiau sau nugrimzti 
neviltin ir atvėriau kūrybingos optimalizacijos plotus Istorinio 
sektoriaus brigadoms. 

Čia, primenu, buvo dvi žinybos - žmogiškų (doc. Haris 
Tottelis) ir nežmogiškų (kūnų inž. Gudlis) reikalų; sektoriui 
vadovavo profesorius P.Lattonas, kurio radikalizmas ir pažiūrų 
bekompromisiškumas nuo pat pradžių žadino šiokį tokį nepasi- 
tikėjimą. Todėl vis dar nenorėjau užkabinti pačios istorijos - juk 

„teisingiau būtų sukurti tokius mąstančius individus, kurie patys 
deramai ją civilizuotų. Taigi tramdžiau Lattoną ir Tottelį (tai 
buvo nelengva - taip jiems nagai niežėjo griebtis istorijos), O 
Gudliui pavedžiau įjungti Gyvybės Žemėje Evoliuciją. Kad nebū- 

tų prikaišiojama, jog varžau kūrėjus, suteikiau projektui HOPS 
(Homo Perfectus Sapiens) nemažą autonomiją. Tiktai kreipiausi 
į vadovus (Z.Gudlis, H.Omeras, H.Boschas, V.Eikas), prašyda- 
mas pasimokyti iš Gamtos klaidų - juk ji iškraipė visa, kas gyva, 
ir pati sau atkirto naudingiausius kelius, vedančius į Išmintį; 
beje, jos kaltinti negalima, nes ji veikė aklai, kaip paklius. Tuo 
tarpu mes privalome darbuotis tikslingai, nuolat galvodami apie 
tikslą, tai yra HOPS4; vadovai pasižadėjo laikytis mano direktyvų, 
užtikrino, kad viskas bus gerai, ir puolė prie darbo. 

 -Kadjaugavotą savo autonomiją, tai nesikišau ir nekontrolia- 
vau jų pusantro milijardo metų, tačiau daugybė gaunamų ano- 
niminių skundų privertė mane atlikti reviziją. Ko nepražilau nuo 
to, ką išvydau. Iš pradžių kokius keturis šimtus milijonų metų 
žaidė kaip vaikai - plukdė šarvuotas žuveles ir kažkokius trilobi- 
tus; o kai pamatė, kai iki milijardmečio pabaigos liko labai 
nedaug laiko - puolė šturmuoti. Montavo elementus bet kaip, 
gamino pabaisų pabaisas - tai kažkokius keturkojus mėsos 
kalnus, tai vien uodegas, tai neaiškią smulkmę; vienus egzemp- 
liorius aptraukė storais kiautais, į kitus kūr pakliuvo prismaigstė 
ragų, nagų, vamzdžių, straublių, čiuptuvų; o-jau bjaurumas, 
šlykštumas, beprasmybė - žiūrėti baisu: grynas abstrakcionizmas 
ir formalizmas po antiestetiškumo vėliava. 

„Mane tiesiog įsiutino “veikėjų" pasipūtimas: jie sakė, kad 
dabar nulaižytas realizmas nemadingas, kad aš apie tai neišma- 
nau, kad “nejaučiu formos" ir t.t. Čia dar menkniekiai - jei tuo 
būtų apsiriboję! Kur tau. Visi šios rinktinės komandos nariai 
riejosi tarpusavyje. Nieks net negalvojo apie Mąstantį Žmogų -tik 
apie tai, kaip pagadinti kolegų projektus, todėl vos Gamtoje 
pasirodydavo naujas egzempliorius, tuojau pat būdavo projek- 
tuojama pabaisa, turinti pribaigti varžovo gaminį ir įrodyti jo 
menkumą. Tai, kas vadinama “kova už būvį" - pavydo ir intrigų 
pasekmė. Evoliucijos nagai ir ragai - tiesiog žinyboje viešpatavu- 

dyti tolimesnį vystymąsi kuria nors Si priklausančiabend- 
radarbių kompetencijai: štai iš kur gyvybės viešpatijoje tiek 
akligatvių. Ką čia šneku - gyvybės: jie įrengė kažkokį pusiau 
panoptikumą, pusiau kapinyną. Nebaigę vieno darbo, puldavo 
prie kito; išnaikino iš pradžių dvikvapius, o paskui nariuotako- 

jus - pribaigė konstruodami trachėjas; jei ne aš, garo ir elektros 
energijos amžius būtų net neprasidėjęs, nes “užmiršo" anglį, t.y. 
neprisodino medžių, iš kurių turėjo susidaryti anglis būsimo- | 
sioms garo mašinoms. 

Apžiūros metu tik rankas grąžiau: planeta - išvien puvėsių ir 
atliekų kapinynas; O jau ypatingai pasistengė Boschas - kai 
teiravausi, Kuriam galui Rampornikui uodega, nuplagijuota nuo 
vaikiško aitvaro, ar negėda dėl Proboscidae, kam driežams ant 
sprandų dygliai tarsi aštriatvorė, tas sakė, kad nesuprantu kūry- 
binės aistros. Pareikalavau nurodyti, kur tokiomis sąlygomis 
turėtų išsivystyti protas; tai buvo retorinis klausimas, nes tie 
darbuotojai pražudė visas šio to vertas kryptis, kaišiodami paga- 

„lius viens kitam į ratus. Nepiršau jiems gatavų sprendimų, tačiau 
buvau užsiminęs apie paukščius, apie erelius, tuo tarpu vikruo- 
liai jau spėjo sumikrominiatiūrinti visų skraidančių gyvių galvas, 
o-bėgiojančius - tarkime, strutį - pavertė visiškais besmegeniais. 
Nebeliko nieko, išskyrus alternatyvą: arba gaminti Žmogų Pro- 
tingąjį iš antrarūšių atliekų, arba griebtis vadinamosios privers- 
tinės evoliucijos, t.y., jėga laužtis į užkimštas vystymosi linijas. 
Tačiau prievarta neleistina, nes vėliau tokios aiškios inherenci- 
jos taptų paleontologų pripažintos stebuklingomis, tuo tarpu aš 
jau seniai uždraudžiau bet kokias stebukladarystes, kad nebūtų 
klaidinamos ateities kartos. 

Visus savavalius projektuotojus išsiunčiau į visas keturias 
puses, t.y. laikus; vėliau regėjau neišnešiotų jų vaisių hekatom- 
bą, nes - negyvybingi - anie dvėsė milijonais. Šnekos, neva aš 
liepęs išnaikinti tas rūšis, priklauso šmeižtų, kokių man negailė- 
ta, repertuarui. Tai ne aš stumdžiau gyvybę iš vieno evoliucijos 
kampoj kitą nelyginant kokią spintą, ne aš sudvejinau amebedo- 
dono straublį, ne aš išpūčiau kupranugarį iki dramblio dydžio, 
ne aš žaidžiau banginiais, ne aš priverčiau mamutus susinaikinti 
-aš gyvenau Projekto idėjomis, o ne pasileidėliškomis pramogo- 
mis, kokiomis Gudlio grupė pavertė Evoliuciją. Eiką su Boschu 
ištrėmiau įviduramžius, gi Omerą -užtai, kad parodijavo HOPSO 
temą (sukurpė, be kita ko, arkliažmogį ir moterį-žuvį, priedo dar 
apdovanotą aukštu sopranu) - į gilią senovę, Trakijon. Ir vėl 
atsitiko tai, su kuo dar ir vėliau teko ne kartą susidurti. Išmesti 
iš darbo tremtiniai, nebegalėdami kurti tikrovės, liejo neviltį 
kurdami pakaitalus, imitacijas. Jei kam įdomu, ką dar laikė 
atsargoje Boschas - gali sužinoti, žiūrėdamas į jo paveikslus. Be 

abejo, tai didis talentas. Matosi kad ir iš to, kaip sugebėjo 
prisitaikyti prie epochos dvasios - iš čia pretenzinga religinė jo 
„darbų tematika, visi tie paskutinieji teismai ir pragarai. Beje, 
Boschas nesusivaldė he sias “Žemiškųjų džiaugsmų sode", 
“Muzikiniame pragare" (dešinioji tripticho dalis) pačiame vidu- 
ryje stovi dvylikavietis chronobusas. Ir ką tokiam padarysi? 

Kai dėl H.Omero - matyt, teisingai padariau, pasiuntęs jį 
paskui jo kūrinius į senovės Graikiją. Jo teplionės pražuvo, užtat 
išliko raštai. Nežinau, kodėl niekas nepastebėjo jų anachroniš- 
kumo. Nejau nematyti, kad jis tyčiojosi iš Olimpo gyventojų, 
kurie ištisai riejasi, vienu žodžiu, elgiasi kaip tik taip, kaip jo 
kolegos institute? “Iliada" ir “Odisėja" - tai šifruoti pasakojimai; 
na, o cholerikas Dzeusas - tai sukarikatūrintas aš. 

Gudlį pašalinau ne iš karto, nes jį užstojo Rozenbeiseris; jei 
tas žmogus apvils, saikstėsi man, galėsiu jį patį, Projekto moks- 
linį direktorių, ištremti kad ir į archeozojų. Gudlis, girdi, turįs 
slaptų gamybinių rezervų; kadangi priešinausi beždžioniškų 
liekanų panaudojimo koncepcijai - atsirado DILBA (Dailinimas 
Išvystant Loginę Binarinę Antropogenezę). Netikėjau Gudlio 
DILBA, bet neprieštaravau, nes spėjo pasklisti kalbos, esą aš 
žlugdąs visus projektus. Kitas skubotas patikrinimas parodė štai 


ką: Gudlis įvarė porą nedidelių žinduolių į jūrą, pavertė juos - 


"beveik žuvimis, kaktose įmontavo radarus ir kaip tik pasiekė 
delfino etapą. Prasimanė, esą darnumo įsiviešpatavimui reika- 
lingos dvi mąstančios rūšys - žemėje ir vandenyje. Na ir idiotiz- 
mas! Taigi būtinai kiltų konfliktai! Pasakiau jam: “Jokių protingų 
povandeninių būtybių nebus!" Tad delfinas toks ir liko - su 
peraugėliškomis smegenimis, o mus ištiko krizė. 

Ką gi daryti - dar kartą pradėti evoliuciją nuo pat pradžių? 
Man pritrūko drąsos. Pasakiau Gudliui, kad veiktų savo nuožiū- 
ra, tai yra, leidau panaudoti beždžionę kaip pusfabrikatį, bet 
įpareigojau estetizuoti modelį, o kad negalėtų išsisukinėti - 
pasiunčiau nurodymus raštu, oficialiais tarnybiniais kanalais; 
„tiesa, į kiekvieną smulkmeną nesigilinau. Tačiau pabrėžiau, kad 
nuplikę sėdmenys - blogo skonio apraiška, ir patariau kultūrin- 
giau spręsti lyčių klausimus, siūlydamas ką nors gėliško, neuž- 
mirštuoliško, pumpuriško, ir dar prieš išvykdamas - turėjau 
dalyvauti Tarybos posėdyje - asmeniškai prašiau, kad nepriderg- 
liotų savaip, o paieškotų kokių dailesnių motyvų. Jo dirbtuvėje 
viešpatavo klaiki netvarka, riogsojo kažkokie stiebai, diskai, 

pjūklai - ryšium su meile? Ar jūs, pone, pamišote, sakau aš, meilė 
diskinio pjūklo principu? Gudlis turėjo duoti garbės žodį, kad 
išmes tą pjūklą, uoliai pritarinėjo ir kikeno į kumštį, nes jau 
žinojo, kad mano stalčiuje guli įsakymas jį atleisti, taigi jam jau 
buvo vis vien. 

Nusprendė pasityčioti iš manęs. Grasino, visiems pasakojo, 
kad direktoriui (tai yra man) grįžus akys stulpu stosis; teisybė - 
iš tikrųjų pakraupau; Dieve galingasis, išsikviečiau jį nedelsda- 
mas, tas vaidino stropuolį: tvirtino, jog vykdė nurodymus! Užuot 
likvidavęs aną plikę užpakalyje, nuskuto visą beždžionę, tai yra, 
padarėatvirkščiai; na o meilėirlytys -tai jau tikras sabotažas. Pats: 
. vietos pasirinkimas! Beje, ką čia daug kalbėti apie tą diversiją. 
Patys matote, kas iš to išėjo. Tai bent pasistengė ponas inžinie- 
rius! Kokios jau buvo tos beždžionės, tokios, bet bent vegetarės. 
Gudlis pavertė jas mėsėdėmis. 

Sušaukiau neeilinį Tarybos susirinkimą Hoz20 Sapiens nu- 
kenksminimo klausimu; čia išgirdau, kad vienu ypu nieko nebe- 
pataisysi, tektų nurašyti ne mažiau nei dvidešimt penkis, o gal 
net trisdešimt milijonų metų; balsų dauguma buvo prieš mane, 
vetoteise nepasinaudojau -galir negerai padariau, betjau buvau 
visiškai išsekęs. Tiesa, gavau skundų iš XVIII ir XIX amžiaus: 
norėdami pasilengvinti gyvenimą MOIROS pareigūnai, kuriems 
pabodo nuolat važinėti pirmyn ir atgal po laiką, įsikurdino 
įvairiose senose pilyse, rūmuose, rūsiuose, nesiimdami net 
menkiausių atsargumo priemonių, ir pasklido gandai apie pas- 
merktas sielas, apie grandinių žvangesius (užvedamo chronocik- 
lo aidas), apie šmėklas (kaipgi, rengėsi baltai, tarsi jau nebebūtų 
galima sugalvoti geresnės spalvos uniformoms), susuko žmo- 
nėms galvas, gąsdino vaikščiojimais kiaurai sienas (laiko išvyki- 
mas visuomet taip atrodo, nes chronociklas stovi, o Žemė toliau 
sau sukasi) - vienu žodžiu, pridirbo tiek, kad iš to užgimė 
romantizmas. Nubaudęs kaltuosius, ėmiau į nagą Gudlį ir Ro- 
zenbeiserį. 

Ištrėmiau abu. Žinojau, kad šito Mokslinė Taryba neužmirš. 
Beje, liksiu objektyvus: Rozenbeiseris, kuris vėliau mano atžvil- 
giu elgėsi tiesiog skandalingai, tremtyje laikėsi gana padoriai ' 
(kaip Julijus Atskalūnas). Nemažai nuveikė, stengdamasis page- - 
rinti vargingiausiųjų bizantiečių buitį. Iš to matyti, kad nuvylė 
savo poste, nes nebuvo iki jo priaugęs. Imperatoriauti lengviau, 
negu vadovauti visos istorijos taisymui. 

Taip baigėsi antroji Projekto fazė. Perdaviau teisę veikti 
socialinių reikalų žinybai, nes taisyti galėjome jau tik civilizuotą 
istoriją. Pradėdami darbus, Tottelis ir Lattonas nesitvėrė džiaugs- 
mu, kad jų pirmtakams taip nenuskilo, o tuo pat metu iš anksto 


“ kėlėišlygas -apsidraudėliai - girdi, dabar, kai Homo Sapiens toks, 
- iš HIPVALIO jau nebegalima tikėtis pernelyg daug. 


Haris Tottelis patikėjo pirmosios eksperimentinės taisomo- 
sios programos vykdymą chronoalergistams - Khand el Abrui, 
Kane de Ia Bro, Žiranui Doliui ir Ž.L.R.Andoliui. Grupei betarpiš- 
kaivadovavo inž. istorikas Hemdreiseris. Jis irjo kolegos planavo 
pagreitinti kultūrinimą pasitelkiant urbanizacinę akseleraciją. 
Žemajame Egipte, XII, o gal XIII Dinastijoje - jau nebepamenu - 
sukaupė kalnus statybinių medžiagų, laiko pasiuntinių (mes 
juos neoficialiai vadiname “temporiniais šnipais") padedami 
pakėlė statybos technikos lygį, bet per nepakankamą priežiūrą 
planas nepasiteisino. Trumpai tariant, užuot pradėjus masines | 
butų statybas, asmens kulto pagrindu pradėtos statyti nė velnio 
nevertos kapavietės visokiems faraonams. Ištrėmiau visą grupę 
į Kretą; štai iš kur atsirado Mino rūmai. Beterpartas sakė (neži- 
nau, teisybė ar ne), kad tremtiniai susikivirčijo, visa būriu 
užgriuvo buvusį savo šefą ir įmetė jį į labirintą. Nepažiūrėjau į 
dokumentus, taigi, kaip jau minėjau, nesu tikras,-bet man 
Hemdreiseris nepanašus į Minotaurą. 

Nutariau padaryti galą partizanavimui, todėl pareikalavau 
pateikti kompleksinio pobūdžio projektus. Reikėjo nuspręsti, ar 
veiksime atvirai, ar slapčiomis, tai yra, ar įvairių epochų žmo- 
nėms apskritai leistina suprasti, kad jiems padeda kažkas iš už 
istorijos ribų. Gana liberalus Tottelis pasisakė už kriptochroniją, 
kurios šalininkas buvau ir aš. Nes alternatyvi strategija reikalavo 
atviro įvairių Praeities tautų Protegavimo, o tai sukeltų jose 
neveiksnumo pojūtį. Taigi privalome padėti, bet kartu ir slėptis. 
Lattonas prieštaravo - mat turėjo susigalvojęs idealios valstybės, 
iki kokios norėjo pritempti visas bendruomenes, planą. 

Manojobalso dėkanugalėjo Tottelis, kuris pristatė manvieną 
jaunųjų, esą geriausiųjų savo darbuotojų; tasai asistentas, ma- 
gistras A.Donajis, išrado monoteizmą. Dievas - aiškino jis man - 
kaipo gryna idėja niekam nepakenks, o mums, optimalizato- 
riams, atriš rankas, nes sutinkamai su projektu Dievo sprendi- 
mai nenuspėjami: žmonės jų suprasti negalės, tai ir nesikabinės, 
odrauge ir neįtars, kad kažkas kišasi - telechroniškai -į jų istoriją. 

Koncepcija skambėjo lyg ir neblogai, bet dėl visa ko jaunajam 
magistrui daviau tik nedidelį bandomąjį poligoną, ir dar tolima- 

- me pasaulio užkampyje - Mažojoje Azijoje; šitaip jo dispozicijon 
pateko Judo gentis. Magistrui padėjo inž. istorikas J.Obas. Kont- 
rolė parodė, kad pridaryta sunkių nusižengimų. Jau neminint 
to, kad Donajis paliepė atlikti 60000 tonų miežinės košės išver- 
timą kažkokios žydų klajonės po dykumą metu, jo teikiama 
“diskretiška pagalba" pasirodė esanti tokia inherentiška (atvėri- 
nėjo ir užvėrinėjo Raudonąją jūrą, siuntinėjo ant Judo priešų 
distancinio valdymo skėrius), kad per tai globotiniams galvos 
susisuko: jie pasiskelbė išrinktųjų tauta. 

Tipiškas atvejis: kai nepavykdavo įgyvendinti kokio nors 
plano, jo autorius, užuot keitęs taktiką, pradėdavo taikyti toly- 
džio galingesnius materialius akstinus. A.Donajis perspjovė vi- 
sus- griebėsi napalmo, Kodėl leidau? Irgi klausimas! Paprasčiau- 
siai nieko nežinojau. Instituto poligone jis demonstravo vien 
distancinį krūmo uždegimą, tikino panašiai darysiąs ir toliau -va, 
gal sudeginsiąs kelis sausus kaktusus dykumoje; tokios de- 
monstracijos atseit padėsią įdiegti moralės normas. Ištrėmęs jį į 
Sinajaus pusiasalį, kuo griežčiausiai uždraudžiau visų grupių 
vadovams finansuoti antgamtinio pobūdžio akcijas. Kitas dalykas 
-kad tai, ką spėjo nuveikti Donajis ir Obas, turėjo istorinį tęsinį. 

Bet taip būna visuomet. Kiekvienas telechroninis įsikišimas 
stumteli įvykių laviną, kurios nesustabdysi, nesigriebdamas de- 
ramų priemonių; šios, savo ruožtu, iššaukia kitą perturbaciją - ir 
taip be galo. Tremtyje A.Donajis elgėsi neišpasakytai įžūliai: 
išnaudojo anksčiau, dar istoriko poste, įgytą šlovę. Tiesa, “ste- 
buklų" daryti nebegalėjo, bet prisiminimai apie juos išliko. Kai 
dėl J.Obo - žinau, šnekėta, neva užsiundžiau ant jo istsmogikus, 
bet tai šmeižtas. Smulkmenų nežinau - juk negalėjau gaišti laiko 
tokiems menkniekiams; atrodo, Obas susipyko su Donaju, ir tas 
taip jį nustekeno, kad iš to net atsirado Jobo legenda. Labiausiai 
nuo minėtojo eksperimento nukentėjo žydai, nes įtikėjo savo 
išskirtinumu, tad kai Projektas buvo uždarytas, jie patyrė daug 
kartėlio tiek tėvynėje, tiek diasporoje. Jau nebepasakosiu, ką šia 
tema apie mane tauškė mano priešininkai Projekte. 

Projektas, beje, pasiekė sunkiausių persilaužimų fazę. Kalti- . 
nu save tik dėl to, kad nusileidęs Totteliui ir Lattonui leidau 
gerinti istoriją plačiu frontu, t.y., ne atskirose vietose ir akimir- 
kose, bet per visą temporinį istorijos ilgį. Šios melioracijos, 

vadinamosintegraline, strategija baigėsi veiksmų atvaizdo susid- 
rumstimu; norėdamas to išvengti, išsiuntinėjau į visus šimtme- 
čius stebėtojų grupes. O Lattoną įgaliojau suorganizuoti slaptąją 
chroniciją, kuri kovotų prieš chuliganizmą laike. : 
2 Tasai chuliganizmas, kokio net košmariškame sapne nesu- 
sapnuosi, sietinas su vadinamąja šluotų afera. Šitaip išdykauda- 
vo pasileidę pienburniai, užverbuoti dalinai iš mūsų pagalbinio 
personalo, laborantų, sekretorių ir pan. Gausybė viduramžių 
pasakų apie sandėrius su velniais, apie inkubus ir sukubus, apie 
piktų dvasių orgijas, raganų teismus, šventųjų gundymus ir pan. 
atsirado dėl “ laukinės" chronomocijos, kurią pamėgo jaunimas, 
neturintis moralinių principų. Asmeninis chronociklas - tai 
vamzdis su balneliu ir išmetamosiomis žiotimis, taigi nesunku jį 
palaikyti - ypač esant nepakankamam apšvietimui - šluota. Viso- 
kios besarmatės leisdavosi į iškylas - mieliausiai naktimis - 
gąsdinti ankstyvųjų viduramžių kaimiečių. Negana, kad skraidy- 
davo jiems virš galvų skutamuoju skridimu - dar drįso keliauti į 
XIII ar XII amžių begėdiškai nusirėdę, taigi visai nenuostabu, kad 
neturint tinkamesnio apibūdinimo jos apšauktos plikomis raga- 
nomis, besišvaistančiomis apžargom ant šluotų. Keistai sutapus 
aplinkybėms, susekti ir aptikti kaltuosius man padėjo jau esantis 
tremtyje H.Boschas: mat jis nealpdavo, išvydęs pirmą pasitaikiu- 
sį laikinėtoją, ir savajame “pragaro" cikle kaip gyvus pavaizdavo 
ne kažkokius velnius, o dešimtis nelegalių chronociklininkų su 
draugužėmis, kas jam pavyko juo lengviau, kad daugumą paži- 
nojo asmeniškai. 

Paskaičiavęs, kiek aukų pareikalavo chronoliganų išpuoliai, 
ištrėmiau kaltininkus septyniais šimtmečiais atgal (“XX amžiaus 
maištininkai“). Tuo tarpu darbų frontui išsiplėtus daugiau nei * 
per keturiasdešimt amžių, MOIRA (vadovas N. Beterpartas) 
pareiškė, kad nebevaldo situacijos, ir pareikalavo ypatingo pas- 
tiprinimo avarinės chronošiutininkų brigados pavidalu. Galvot- 
rūkčiais prisisamdę gausybę naujų darbuotojų, žaibiškai siųsda- 
vome juos ten, iš kur sklido pavojaus signalai, nors dauguma šių 
pareigūnų nebuvo pakankamai apmokyti. Jų gausumas kai ku- 
riuose amžiuose sukėlė rimtus incidentus, pavyzdžiui, tautų“ 
kraustymąsi; ir, nors stengėmės maskuoti kiekvieno tokio desan- 
to išmetimą, XX amžiuje (maždaug viduryje) pasklido gandai 
“ apie “skraidančias lėkštes", kadangi žinioms plisti padėjo tuo- 

met jau išvystyta masinės informacijos priemonių industrija. 

Tačiau čia dar niekai, palyginus su nauja afera, kurios kalti- 
ninkas, ovėliau pagrindinisveikėjas pasirodė esąs patsai MOIROS 
šefas. Gaudavau laiko raportus, kad jo žmonės ne tiek stebi 
melioravimo pažangą, kiek aktyviai kišasi į istorijos procesą, ir | 
darne laikydamiesi Lattono ar Tottelio nurodymų, ovadovauda- 
miesi sava tėmporine politika, kurią Beterpartas varė išsijuosęs. 
Nespėjau išmesti jo iš posto - išgaravo, tai yra, pabėgo į XVIII 
amžių, nes ten galėjo kliautis savaisiais chronicininkais; net 
apsidairyti nespėjau - o tas jau tapo Prancūzijos imperatoriumi. 
Toks pasibjaurėtinas nusikaltimas šaukėsi griežtos bausmės; 
Lattonas patarė mesti prieš 1807 metų Versalį rezervinę brigadą, 

„bet panašūs sumanymai nepriimtini: juk toks antpuolis būtinai 
sukeltų negirdėtą visos vėlesnės istorijos perturbaciją - žmonija 
būtų supratusi, kad yra kuruojama. Kiek sumanesnis Tottelis 
sudarė “natūralaus", t.y. kriptochroninio, Napoleono nubaudi- 
mo planą: pradėjome montuoti antibonapartinę koaliciją, reng- 
ti karo žygius, tik kas iš to - MOIROS šefas iškart suuodė svilėsius 
ir nedelsdamas pats perėjo į puolimą: ne veltui buvo profesiona- 
lus strategas, teoriją išmanė puikiai, taigi iš eilės sumušė visūs 
priešus, kuriuos Tottelis vertė jam ant sprando; atrodė, kad 
Rusijoje jam privėrė uodegą, bet ir tada kažkaip išsikapstė - o Čia 
jau pusė Europos virto griuvėsiais ir degėsiais; tik nustūmęs 
ponus istorikus į šalį, pats susidorojau su Napoleonu prie 
Vaterlo. Galiu tuo pasigirti nesikuklindamas! 

Napoleonas pabėgo iš Elbos salos, nes neįstengiau pasirūpin- 
ti padoresne tremties vieta - spaudė daugybė kitų reikalų: dabar 

- nusižengėliai jau nebesėdėjo rankas sudėję, o pirmi sprukdavo 
įgilią praeitį, gabendamiesi kontrabandą, padedančią įgyti šlovę 
ar neregėtų galių aureolę (štai iš kur tie alchemikai, Kaliostras, 
Simonas Stebukladarys ir dešimtys kitų). Mane pasiekdavo pra- 
nešimai, kurių apskritai neįmanoma patikrinti, pvz., kad Atlan- 
tidą užtvindė anaiptol ne operacijos GENTIS rikošėtas, o dakta- 
ras Bolonė - tyčia, kad nesužinočiau, ko jis ten pridirbo. Žodžiu, 
viskas nesisekė. Praradau tikėjimą sėkme, o blogiausia - pasida- 
riau įtarus. Jau nebesusigaudžiau, kur optimalizavimo išdavos, 
kur jo atsisakymo pasekmės, o kur šimtmečio chronicininkų 
suktybės ir savivaliavimas. s 

Nutariau veikti iš kito galo. Pasiėmiau Didžiosios Visuotinės - 
Istorijos dvylikatomjį ir įnikau studijuoti, o kur tik aptikdavau ką 
įtartina - siųsdavau skubią kontrolę. Taip, pavyzdžiui, buvo su 

kardinolu Rišeljė: patikrinęs MOIRĄ ir įsitikinęs, jog tai ne mūsų 
agentas, paliepiau Lattonui nusiųsti ten sumanų kontrolierių. Jis 
patikėjo tą misiją tokiam Reichplacui; man kažkaip dingrelėjo 
žvilgtelėti į žodyną: pastėrau, supratęs, kad Rišeljė ir Reichplacas 
reiškia viena ir tą patį, būtent “Turtingą vietą", bet buvo per vėlu 


. -jis spėjo įsitrinti į aukščiausias rūmų sferas ir tapti Liudviko XIII 


pilkaja eminencija. Nebejudinau jo, nes po Napoleono karų jau 
žinojau, kuo kvepia tokie bandymai. 

Tuotarpu brendo kita problema. Atskiruose amžiuose knibž- 
dėte knibždėjo tremtinių; chronicija nebeįstengė jų sužiūrėti - 
tie skleidė visokius gandus, prietarus, kad tik mane paerzintų, 
arba tiesiog stengdavosi papirkti tikrintojus; todėl ėmiau siųsti 
visus, kurie kaip nors prasižengdavo, į vieną vietą ir vieną laiką, 
būtent į senovės Graikiją, ir štai kas iš to išėjo: kaip tik ten 
greičiausiai išsivystė aukšta kultūra; tokiuose Atėnuose filosofų 
atsirado daugiau, negu visoje likusioje Europoje. Tai buvojau po 


" Lattono ir Tottelio ištrėmimo - abu piktnaudžiavo manuoju 


pasitikėjimu: Lattonas, vienas kietakaktiškiausių radikalų, sabo- 
tavo mano nurodymus ir varė savą politiką (jos aprašymą galima 
rasti jo “Respublikoje") - kraštutinai antidemokratišką, kur ten, 
tiesiog pagrįstą prievarta; štai Vidurio Dinastijos, kastinė struk- 
tūra Indijoje, Vokiečių Tautos Romėniškoji Imperija, netgi tai, 
kad nuo 1868 metų japonai tiki Mikado dieviškimu - vis jo 
darbeliai. Nežinau, ar galima tikėti tuo, esą jis pasipiršo kažko- 
kiai Šiklgruber, kad gimtų garsusis vaikelis, kuris pusę Europos 
dūmais paleido - man taip sakė Tottelis, o jis ir Lattonas riejosi 
kaip šuo su kate. 

Lattonas suprojektavo actekų valstybę - Tottelis užleido ant 
jos ispanus; paskutinę akimirką gavęs MOIROS raportus, liepiau 
suvėlinti Kolumbo ekspediciją, o Pietų Amerikoje paauginti 
arklių, nes Korteso raiteliai nebūtų atsilaikę prieš indėnų kava- 
leriją, bet per rangovų aplaidumą arkliai išgaišo dar kvartero 
periode, kai jokių indėnų nebuvo, tad neliko kam tempti kovos 
vežimų, nors ratas ir pristatytas laiku; kai dėl Kolumbo - 1492 
metais jam išdegė, nes patepė ką reikia. Štai kaip atrodė tasai 
optimalizavimas. Man prikaišiojama netgi tai, kad - tarytum dar 
maža filosofų Graikijoje prisigrūdo - pasiunčiau ten H.Tottelį ir 
P.Lattoną. Melas! Vien iš geraširdiškumo leidau jiems išsirinkti 
tremties laiką ir vietą; tiesa, Platoną įkurdinau ne visai ten, kur 
jis veržėsi, o Sirakūzuose - juk žinojau, kad dėl nesibaigiančių 

karų tame mieste jam nepavyks įgyvendinti savo numylėtos 
“Filosofų Valstybės" idėjėlės. 

“Haris Tottelis, kaip žinote, tapo jaunojo Alcksandio Makedo- 
niečio mokytoju. Jis buvo košmariškai nedėmesingas, jam amži- 
nai rūpėjo vien sudarinėti didžiules enciklopedijas ir žaisti 
klasifikavimais bei Tobulo Projekto Teorijos apibendrinimais, 
kuomet už akių darėsi baisūs dalykai: vyriausiasis buhalteris 
pabėgo nuo kontrolierių, susimokė su pažįstamu naru ir išgrie- 
bė Montesumos auksą iš kanalo, kuriame jį paskandino sprun- 
kantys Korteso žmonės; o 1922 metais abu pradėjo lošti biržoje; 
"vogtas daiktas į sveikatą neina, tad prasidėjo garsioji 1929 m. 

krizė. Nemanau, kad būčiau nuskriaudęs Aristotelį - juk mano 
dėka jį apgaubė šlovė, kokios, turint omenyje aplaidumą Projek- 
te, jis tikrai nenusipelnė. O dar vėlgi šnekėta, atseit prisidengęs 
trėmimais bei rotacija užvedžiau nepotizmo karuselę ir skiriu 
seniems draugeliams sinekūras visuose amžiuose. Bet ant ma- 
nęs jau taip visus šunis korė, kad ką bepadaryčiau - vis vien 
negerai. 

Negaliu leistis į smulkmenas, todėl nepasakosiu apie aliuzijas 
įmanoasmenybę Platono ir Aristotelio raštuose. Suprantama, jie 
nejautė dėkingumo už ištrėmimą, bet man nerūpėjo niekieno 
pasipiktinimas - juk sprendėme žmonijos likimą. Kitas dalykas - 
tai Graikijos žlugimas; dėl to labai graužiausi. Netiesa, jog 
Graikiją pražudžiau aš, užleidęs filosofais; Graikiją globojo Lat- 
tonas - jam rūpėjo Sparta, jis tikėjosi sutvarkyti ją pagal savo 
numylėtos utopijos pavyzdį, tad atleidus jį iš pareigų spartiečių 
niekas neberėmė, ir jie neatlaikė persų antplūdžio, bet kuo gi 
galėjau padėti? Vietinis protekcionizmas nepateisinamas - taigi 
globoti turėjome visą žmoniją, o čia vien tremtinių problema 
griovė puikiausius planus; išvaryti į ateitį negalėjau - tenykščiai 
saugojasi; o kadangi visi nuteistieji vienu balsu prašėsi į Žydrąją 
pakrantę - nusileidau: aplink Viduržemio jūrą susitelkė baisybė 
asmenų, turinčių aukštąjį išsilavinimą, tai va šitaip būtent ten 
išdygo Vakarų civilizacijos, o paskui ir kultūros daigai. 

Dabar apie Spinozą: pripažįstu - labai doras žmogus, bet | 

"pradėjo kryžiaus karus, tai yra, sukėlė juos netyčia. Spinozą | | 
paskyriau į likusią po Lattono vakansiją, tyras tarsi krištolas | | 
žmogus, bet išsiblaškėlis kokių reta - pasirašinėdavo nežiūrėda- | 
mas visus pakištus popierius, suteikė neribotus įgaliojimus | 

Lauenhercui (Liūtaširdžiui), o kai prasidėjo nusikaltėlio paieš- 

kos, Lauenhercas siuntė seklius tiesiog chronobusais, todėl 
ieškomasis - nebepamenu, kas toks - užvirė kryžiaus karus, 
norėdamas pasislėpti kilusioje sumaištyje. Neišmaniau, kur dėti 
Spinozą - Graikija jau duso nuo panašių mąstytojų; iš pradžių 
“ paliepiau švaistyti jį pirmyn ir atgal per visus šimtmečius, kad 
siūbuotų keturiasdešimties amžių amplitude, iš to kilo legenda 
apie Amžiną Žydą, tačiau kaskart pralėkdamas pro mūsiškę 
dabartį Spinoza skundėsi pervargimu, todėl galiausiai nukrei- 
“ piaujį į Amsterdamą - mėgsta meistrauti, tegu šau ten deimantus 
šlifuoja. 

Mane daug kas kamantinėja, kodėl anei vienas tremtinys 
neprisipažino, iš kur atvykęs. Gražiai atrodytų! Taigi bet kuris, 
pasakęs tiesą, kaipmat atsidurtų beprotnamyje. Ar prieš XX 
amžių nebūtų palaikytas pamišėliu žmogus, pasakojantis, kad iš 
paprasčiausio vandens galima padaryti bombą, sugebančią sup- 
lėšyti į gabalus visą planetą? O juk iki XXIII amžiaus chronomo- 
“cijos nebuvo. Beto, tokie prisipažinimai atskleistų, jog dauguma 
tremtinių - plagiatoriai. Jiems buvo uždrausta pranašauti ateitį, 
bet vis vien daug ką išpliurpė. Viduramžiais, laimė, į tai neatk- 
reipta dėmesio (turiu omenyje Bekono užuominas apie reakty- 
vinius lėktuvus ir batiskafus bei apie kompiuterius Lulijaus “Ars 
Magna"); prasčiau išėjo su neapdairiai išsiųstaisiais į XX amžių: 
tie apsišaukė “futurologais" ir puolė išdaginėsi tarnybines pas- 
laptis. 

Laimė, A.Tila, kuriam po Napoleono tapo pavaldi MOIRA, 
pasitelkė vadinamąją Babelio sistemos taktiką. Čiava kaip buvo. 
Šešiolika pelnytai ištremtų į Mažąją Aziją laiko inžinierių nusp- 
rendė pabėgti, pasidarę chronotraukinį: apsimetė, neva stato 
kažkokią pilį ar bokštą; jo pavadinimas - tai užšifruotas sąmoks- 
lininkų šūkis (Bandome Agregatą Belaidei Emisijai Laisvėn); 
pastebėjus jau gana toli pažengusius jų darbus, MOIRA kaipo 
“naujus tremtinius" pasiuntė ten savo specialistus, kurie sąmo- 
ningai įvedė į konstrukcijos planą tokias klaidas, kad į Įrenginys 
sprogo pirmąkart pabandžius jį įjungti. Šį “kalbų sumaišymo" 
manevrą Tila pakartojo, metęs diversantų grupes į XX amžių: šie 
diskreditavo kandidatus į ateities pranašautojus, publikuodami 
visokius paistalus - vadinamąją mokslinę fantastiką - bei įterpę į 
futurologų gretas mūsų agentą, tokį Mak Laheną. 

Teisybę sakant, kai perskaičiau tauškalus, kuriuos parengė 

MOIRA ir kuriuos Mak Lahenas turėjo skelbti kaip “prognozes" 

- stvėriausi už galvos, nes man neatrodė įmanoma, kad bet kas, 
kienosmegenys savo vietoje, bent sekundei patikėtų prasimany- 
mais apie “pasaulinį kaimą", link kurio atseit judanti žmonija, ir 
kitomis nesąmonėmis iš tos mišrainės. Tuo tarpu pasirodė, kad 
Mak Lahenas sukėlė kur kas didesnį furorą, negu visi kiti nevėkš- 
los, išdavinėjantys gryniausią tiesą; jis taip išgarsėjo, kad galų 
gale, atrodo, pats įtikėjo nesąmonėmis, kurias nurodėme skelbti. 
Beje, netrukdėme, nes mums tai nė trupučio nepakenkė. Kai dėl 
Svifto ir jo “Guliverio kelionių", kur nelyginant ragas kyšo 
informacija apie du nedidelius Marso palydovus su visomis jų 
judėjimo smulkmenomis, kurių tais laikais niekas negalėjo žino- 
ti - tai kvailo nesusipratimo išdava. Tuomet Marso palydovų 
orbitiniai duomenys buvo į Anglijos pietus pasiųstos mūsų 
kontrolierių grupės slaptažodis, ir vienas jų, trumparegis, smuk- 
lėje palaikė Sviftą naujuoju agentu, su kuriuo turėjo ten susitikti; 


apie apsirikimą nepranešė, nes manė, kad Sviftas nieko nesup- | 


ras, tačiau po poros metų (1726) pirmajame “Guliverio kelio- 
nių" leidime aptikome abiejų Marso palydovų koordinates; 
slaptažodį tuojau pat pakeitėme, bet toji SE taip ir liko 
knygoje. 

Pagaliau šitokios smulkmenos nieko nereiškė, kitas dalykas - 
Platonas; kai skaitau jo pasakojimą apie urvą, kuriame sėdi 
nusisukęs nuo pasaulio, vien jo šešėlius ant sienos matydamas 
- mane visuomet apima gailestis. Nedera stebėtis, kad vienintele 
autentiška tikrove tremtinys laikė XXVII amžių, o primityvūs 
laikai, kur jį įkalinau, atrodė jam nelyginant “tamsus urvas". O 
doktrina apie žinias, kurios tėra tik “prisiminimai" apie tai, kas 
kadaise, “prieš E, žinota žymiai geriau - dar ryškesnė 
užuomina. 

Tuo tarpu mane slėgė tolydžio sunkesni rūpesčiai. Teko 
ištremti Tilą, nes jis padėjo Napoleonui pabėgti iš Elbos; šiuokart 
tremties vieta pasirinkau Mongoliją, nes siaubingai įtūžęs Tila 
grasino, kad dar jį prisiminsiu; neįsivaizdavau, ką gi tokio galima 
nuveikti tų dykrų viduryje - tačiau jis žodį išlaikė. Matydami, kas 
darosi, projektuotojai viens per kitą siūlė vis keistesnius planus. 
Pavyzdžiui - tiekti skurstančioms tautoms prekių masę ištisais 
chronotraukiniais - betgi taip sustabdytume bet kokią pažangą. 
Tai vėl - imti kokį milijoną apsišvietusių mūsų amžiaus piliečių 
ir mesti jų desantą į paleolitą; puiki mintis - o kur dėti Ž žmoniją, 
jau sėdinčią ten olose? 

Skaitydamas tokius planus ir revizuodamas XX amžių, paju- 
tau kylant įtarumą. Ar tik ten nepakištos masinio naikinimo 
priemonės? Girdėjau, pora Instituto radikalų norėtų sulenkti 


laiką žiedu, kad naujoji era kažkur už XXI amžiaus suaugtų su ; 


priešistore. Tuo būdu, atseit, viskas vėl prasidėtų nuo pat pra- 
džių, tik vyktų sklandžiau. Liguista, fantastiška, pamišėliška idėja 
- bet mačiau lyg ir pasirengimo požymius. Prieš suauginant 
būtina iš anksto sunaikinti jau egzistuojančią civilizaciją, “grįžti 
į Gamtą" -tai juk nuo XX amžiaus vidurio vis daugėjo žiaurumų, 
grobimų, sprogdinimų, jaunimas kasmet labiau laukėjo, visa 
erotika sugyvulėjo, atsirado ordos gauruotų skarmalių, baubi- 
mu šlovinančių jau nebe Saulę, o kažkokias žvaigždes ar žvaigž- 
dinus, skambėjo raginimai naikinti techniką, mokslą, netgi vadi- 
nami mokslininkais futurologai skelbė - kieno primokyti?!! - 
artėjant katastrofą, žlugimą, galą, tai čia, tai ten netgi pradėta 
rausti urvus, vadinant juos - tikriausiai, kad niekas nesuprastų - 
slėptuvėmis. 

Taigi nusprendžiau visą dėmesį skirti sekantiems šimtme- 


„čiams, nes pakvipo išvirkščiu darbu, t.y. laiko apgręžimu atgal - 
kaip tik pagal žiedo teoriją; o čia gavau kvietimą į Nepaprastąją 


Mokslinės Tarybos sesiją. Bičiuliai kaip paslaptį pasakė, kad 
ketinama mane teisti. Tai nesukliudė man vykdyti savo pareigas. 
Paskutinis nuveiktas darbas -sprendžiau tokio Adelio bylą; tasai, 
dirbdamas priežiūros pareigūnu, atsivežė iš XII amžiaus mergi- 
ną, pagrobtą plyname lauke - užpuolė gausybės žmonių akivaiz- 
doje, vidury baltos dienos užsitempė ant chronociklo; mergina 


 apskelbta šventąja, o pagrobimas laike - dangun ėmimu. Jau 


seniai reikėjo jį išvaryti, tai visiškas galvijas, nepaprastai atstu- 
miančios išvaizdos, su tomis savo įdubusiomis akutėmis ir stam- 
biu žandikaulių panašus į gorilą - bet bijojau, kad man prikiš 
asmeninę antipatiją. Dabar visgi jį ištrėmiau, ir dar- dėlviso pikto 
- labai toli, 65000 metų atgal. Jis tapo akmens amžiaus Kazanova 
ir pagimdė neandertaliečius. 

Ėjau į sesiją pakėlęs galvą, nes visai nesijaučiau prasižengęs. 
Sesija užtruko ilgiau nei dešimt valandų; kaltinimų išgirdau 
baisybę. Išmetinėta, esą savivaliauju, įsakinėju mokslininkams, 
nepaisau ekspertų nuomonės, proteguoju Graikiją, sužlugdžiau 
Romą, nužudžiau Cezarį (irgi šmeižtas - jokio Bruto niekur, 
nesiunčiau), pripainiojau su Reichplacu, t.y. kardinolu Rišeljė, i 
piktnaudžiavau MOIRA ir slaptosios policijos paslaugomis, pri- 

kepiau popiežių ir antipopiežių (iš tikrųjų “viduramžių tamsy- 
bes" užleido Beterpartas, kuris, vadovaudamasis pamėgta “stip- 
rios rankos" taisykle, prikaišiojo VIII-XIII amžiuose tiek slaptų 
agentų, kad prasidėjo žudynės ir kultūros smukimas). 
Suformuluotas iš 7000 paragrafų kaltinamasis aktas iš esmės 
buvo viešas istorijos vadovėlio skaitymas. Gavau pylos už A.Do- 
najį, už liepsnojantį krūmą, Sodomą ir Gomorą, už vikingus, už 
Mažosios Azijos kovos vežimų ratus, už tai, kad Pietų Amerikos 
vežimams žrūko ratų, už kryžiaus žygius, Albihenų skerdynes, 
Bertoldą Švarcą ir jo paraką (o kur turėjau jį ištremti - į priešis- 
torę, kad jau ten pradėtų pyškinti?), ir taip toliau -be galo. Dabar 
gerbiamai tarybai niekas nebepatiko - nei reformatai, nei kontr- 
reformatai, o tie, kas anksčiau brovėsi pas mane su būtent tais 
projektais, rėkdami apie išganingą jų pobūdį (Rozenbeiseris 


kone keliaklupsčias maldavo leisti pradėti Reformaciją), dabar - 


sėdėjo tarsi niekuo dėti. 

Kai man suteikė paskutinį žodį, pareiškiau anaiptol neketi- 
nąs gintis. Tegu mus teisia ateities istorija. Prisipažįstu - baigda- 
mas kalbą leidau sau mestelėti vieną kandžią pastabą. Būtent, 
pasakiau, jog visa, ką po Projekto darbų Istorijoje matome 
pažangaus ir gero - išimtinai mano nuopelnas. Juk daug ką lėmė 
teigiami masinių tremčių rezultatai. Man žmonija turi dėkoti už 
Homerą, Platoną, Aristotelį, Boskovičių, Leonardą da Vinčį, 


Boschą, Spinozą ir nesuskaičiuojamus anonimus, šimtmečiais 


turtinusius jos kūrybines galias. Kad ir koks sunkus būtų trem- 
tinių likimas - jie to nusipelnė, o kartu mano dėka išpirko savo 
nusikaltimus istorijai, nes gerino ją kiek įstengdami - bet tik 
pavaryti iš aukštų Projekto postų! Ojei kas pageidautų patikrinti, 
ką tuo metu nuveikė Projekto specialistai - tegu pažvelgia į 
Marsą, Jupiterį, Venerą, į nuniokotą Mėnulį, tegu pažiūri į 
Atlantidos kapą Atlanto dugne, tegu suskaičiuoja abiejų didžiųjų 
ledynmečių, katastrofų, epidemijų, marų, karų, religinio fanatiz- 
mo aukas, vienu žodžiu, tegu įdėmiai apžvelgia Visuotinę Istori- 
ją, kuri po “pataisymo" tapo ištisu melioracinių planų mūšio 
lauku, chaosu ir makalyne. Istorija - tai Instituto duka, jame 
viešpataujančios intrigų, sumaišties, trumparegiškumo, impro- 
vizavimo, nuolatinių rietenų, neišmanymo atmosferos auka. Ir 
jei priklausytų nuo manęs - ištremčiau visus ponus istorikus ten, 
kur brontozaurai žiemoja. 

Turbūt nereikia aiškinti, kad į mano žodžius reaguota gana 
rūgščiai. Nors tai turėjo būti baigiamasis žodis, kalbėti užsirašė 
dar keli garbūs laikininkai, toks, va, I.G.Norantas, M.Taguelė ir 
patsai Rozenbeiseris, dalyvavęs sesijoje, nes dorieji bendradar- 
biai jau spėjo parsigabenti jį iš Bizantijos; iš anksto žinodami 
balsavimo rezultatus, lemsiančius manąjį direktoriavimą, insce- 


 nizavo Julijaus Atskalūno “žūtį mūšio lauke" 363 m. - taip jam 


knietėjo dalyvauti šiame spektaklyje. Prieš jam prabylant, papra- 
šiau žodžio procedūriniu klausimu ir pasiteiravau, nuo kada 


„visokie Bizantijos imperatoriai turi teisę dalyvauti Instituto po- 


sėdžiuose, tačiau niekas net nesiteikė man atsakyti. 
Rozenbeiseris pasikaustė išanksto - matyt, medžiagą gavo dar 
Konstantinopolyje; to baltais siūlais siūto suokalbio nieks nė 
nebandė nuo manęs nuslėpti. Profesorius apkaltino mane dile- 
tantizmu ir tuo, €są apsimečiau muzikos žinovu, o iš tiesų 
medinė mano klausa, atseit, sukėlusi rimtus teorinės Gzikės 
vystymosi nuokrypius. Pono profesoriaus žodžiais tariant, buvo 
taip: distanciniu zondavimu patikrinęs visų XIX-XX amžių san- 
dūros vaikų intelektą, mūsų Hiperpiuteris atrinkęs mažylius, jau 
vaikystėje gebėjusius suformuluoti materijos ir energijos tvaru- 
mo dėsnį - atominės energijos išlaisvinimo pagrindą. Tai, be 
kitų, buvę Pjeras Soliteris, T.Adnokamenjakas, Stanislavas Razg- 
lazas, Džonas Vanstonas, Trofimas Odincevas-Bulyžnikovas, Aris- 
tidas Monolapidas ir Džovanis Unopetra - neskaitant mažojo 
Albertuko Einšteino. Aš drįsęs proteguoti pastarąjį, nes man 
patikęs jo grojimas smuiku; po keleto metų tai baigęsi Japonijos 
bombardavimu. Ž 
Rozenbeiseris iškraipinėjo faktus taip begėdiškai, kad aš 
netekau žado. Kuo čia dėtas smuikavimas? Sukčius suvertė man 
savo kaltę. Pagal tikimybių teoriją prognostiškai modeliuoda- 
mas tolimesnę įvykių eigą, Unopetros atveju Hiperpiuteris išp- 
ranašavo atominę bombą Musolinio valdomoje Italijoje ir eilę 
dar baisesnių kataklizmų likusių mažylių atžvilgiu. Pasirinkau 
Einšteiną, nes klusnus- buvo vaikelis, o už tai, kas vėliau išėjo su 
atomais, nei jis, nei aš atsakyti negalime. Pasielgiau priešingai nei 
siūlė Rozenbeiseris, kuris patarinėjo “profilaktiškai apvalyti Že- 
mc nuo ikimokyklinio amžiaus vaikų tam, kad atominė energija 
būtų atrasta saugiame XXI amžiuje", ir net pristatė man chroni- 
cininką, pasirengusį atlikti tą užduotį. Suprantama, kaipmat 
ištrėmiau tą pavojingą tipą - E.Rodą - į Mažąją Aziją,.kur jis irgi — 

S; 
pridarė pasibaisėtinų dalykų; jie, beje, figūravo kažkuriame 
kaltinamojo akto punkte. O kurreikėjo jį dėti? Jukturėjau kažkur 
tokį ištremti! Bet nederėtų veltis į polemiką su krūvomis šitaip 
suklastotų suktybių. 

Nubalsavus pašalinti mane iš Projekto, R abknbEišeris paliepė 
man tučtuojau prisistatyti į direkciją: radau jį jau besėdint mano 
vietoje kaipo einantį direktoriaus pareigas. Kaip manote, ką 
išvydau aplink jį? O kaipgi - Gudlį, Geštirnerį, Astrojanį, Žvaigžd- 
šiką ir likusius nevėkšlas. Rozenbeiseris jau spėjo juos išgraibyti 
iš visų amžių, kuriuose tie kalėjo. Jam pačiam atostogos Bizan- 
tijoje išėjo į sveikatą: žygio prieš persus metu suliesėjo ir įdegė, 
parsigabeno monetų su iškaldintu nuosavu profiliu, auksinių 
sagių, antspaudinių žiedų ir gausybę šiaip niekaliukų, kuriuos 
kaip tik rodinėjo savo sėbrams, bet vos įėjau aš - tuoj pat sukišo 
viską į stalčių, ojau pasipūtė, ojau sėdėjo, ojau košė žodžius pro 
dantis, nežiūrėdamas į mane - kaip koks imperatorius. Vos 
suvaldydamas triumfo jausmą, kuris jį sprogdinte sprogdino, iš 
aukšto pareiškė, kad galiu grįžti namo, jei įsipareigosiu atlikti 
vieną pavedimą. Būtent - grįžęs privalau įšnekėti tą Joną Tykųjį, 
kurisvisąlaiką gyveno mano namuose, imtisvadovauti HIPVALIO. 

Mano sąmonę pervėrė staigus supratimo blyksnis. Tik šią 
akimirką suvokiau, kodėl pasiuntimui pas save patį išrinktas 
kaip tik aš! Juk Hiperpiuterio prognozė nesiliovė galioti, tad 
niekas geriau netinka į Istorijos Taisymo direktoriaus postą! Jie 
vadovaujasi ne taurumu, to nė už skatiką neturi, 0 grynai 
išskaičiavimu: juk ištikrųjų J.Tykusis, prikalbinęs mane imtis šio 
vaidmens, liko praeityje ir gyvena mano namuose. Supratau dar 
daugiau: laiko žiedas užsivers tik tą akimirką, kai įgriūsiu - jau aš 
- į biblioteką ir stabdydamas chronociklą nužersiu visas knygas 
nuo lentynų. Aną Joną rasiu virtuvėje, su keptuve rankoje, ir 
priblokšiu jį netikėtu pasirodymu, nes šįkart jau aš vaidinsiu 
ateities pasiuntinio vaidmenį, tuo tarpu jis, namo gyventojas, 
bus tas, pas kurį aš siunčiamas. Iš pažiūros paradoksali situacija 
- tiesiog neišvengiamo laikų santykinumo, kurį sukelia chrono- 
mocinės technikos naudojimas, pasekmė. Hiperpiuterio suregz- 


to plano klasta glūdi štai kur: jis sukūrė dvigubą laikožiedą: mažą | 


dideliame. Mažajame mudu su antrininkų sukomės iš pradžių, 
kol aš pagaliau sutikau vykti į ateitį. Bet ir po to didžioji kilpa vis 
dar liko atvira; todėl anąkart nesupratau, kaip jis atsidūrė 
kažkokioje būsimoje epochoje, iš kurios sakėsi atvykęs. 


76 


al 


Mažajamežiedeašvis darbuvau ankstesnysis, ojis-vėlesnysis 
J.Tykusis. Tik dabar teks susikeisti vietomis: aš atvyksiu pas jį 


kaip pasiuntinys iš ateities; jis, dabar jau ankstesnis, turės griebti 
'į rankas, Projekto vairą. Vienu žodžiu - galutinai susikeisime 

„vietomis Jaike: Nebesupratau tik vieno dalyko: kodėl anuomet 

virtuvėje jis to nepasakė - bet ir tai čia pat paaiškėjo, nes. 
„ Rozenbeiseris pareikalavo mano garbės žodžio, kad tylėsiu kaip 

- kapas apie viską, kas vyko Projekte. 


Jei atsisakysiu laikyti paslaptį, gausiu ne chronociklą, o pen- 
siją, ir niekur nekeliausiu. Kas man beliko? Žinojo, sukčiai, kad 
neatsisakysiu. Atsisakyčiau, jei į mano vietą pretenduotų bet 
kuris kitas žmogus, tačiau kaip galiu nepasitikėti įpėdiniu - - pačiu 
savimi? Taigi turėdami galvoje tokią galimybę ir surezgė rafinuo- 
tąjį planą! 


Be garbingų palydų, be iškilmių, be jokio šilto padėkos 


žodelio, be menkiausio atsisveikinimo paminėjimo, mirtinai 
tylint buvusiems bendradarbiams, kurie taip neseniai nuo ryto 
iki vakaro be perstojo mane liaupsino ir vienas per kitą žavėjosi 
manųjų minčių platybėmis, o dabar nusisuka mane išvydę - 
patraukiau į starto angarą. Negarbinga piktdžiuga pakuždėjo 
buvusiems pavaldiniams duoti man labiausiai išklibusį chrono- 
ciklą, kokį tik įstengė surasti. Jau supratau, kodėl tikrai nesustab- 
dysiu kaip reikiant ir išvartysiu visas knygų lentynas! Bet nepai- 
siau ir to paskutinio pasityčiojimo. Nors chronociklas siaubingai 
šokčiojo amžių sandūruose (tai vadinamieji sekuliariniai lūžiai), 
nes amortizatoriai neveikė, tolau nuo XXVII amžiaus be pykčio 
ar kartėlio, galvodamas vien apie tai, kaipgi seksis telechroniškai 
optimalizuoti istoriją - mano įpėdiniui. 


DvidešimT penkroji kelionė 


Vienas svarbiausiųjų Didžiuosiuose Grigo Ratuosė tarpž- 
vaigždinių maršrutų jungia Veržlijos ir Išvietidės planetas. Pake- 
liui jis aplenkia Slapynę - akmeningą gaublį, apie kurį keliautojų 
nuomonė kuo prasčiausia, o tai dėl uolų, ištisomis kaimenėmis 
besibrukančių aplink planetą. Tas rajonas - tikras pirmykščio 
chaoso ir siaubo įsikūnijimas, planetos diską sunku įžiūrėti pro 
akmeninius debesis, kur be pas žybčioja ir trinksi susidu- 
riančių uolų luitai. 

* Prieš keletą metų pilotai, kursuojantys tarp Veržlijos ir Išvie- 


tidės, pradėjo pasakoti apie kažkokius siaubingus padarus, 
kurie netikėtai išnyra iš kunkuliuojančių virš Slapynės verpetų, 
puola raketas, apipina jas ilgais čiuptuvais ir bando nusitempti 
į tamsias savo irštvas. Kol kas viskas baigdavosi tik keleivių 
panika. Kiek vėliau pasklido žinia, jog pabaisos užpuolė vieną 
keliautoją, kuris po pietų išėjęs pasivaikščioti žingsniavo ra- 
miausiai su skafandru savo raketos paviršiumi. Čia jau gerokai 
perdėta, kadangi tasai keliautojas (geras mano pažįstamas) 
aplaistė skafandrą arbata ir pakabino už liuko džiovinti; tuo 
“ metu atlėkė keisti besirangantys padarai, pagrobė skafandrą ir 
“paspruko. 

Galų gale aplinkinėse planetose kilo toks pasipiktinimas, kad 
į Slapynės apylinkes pasiųsta speciali tiriamoji ekspedicija. Kai 
kurie jos dalyviai tvirtino pastebėję Slapynės debesų gelmėse 
kažkokius gyvatiškus padarus, panašius į aštuonkojus, tačiau tai 
nepatikrinta, ir po mėnesio ekspedicija, neišdrįsusi nusileisti į 
niūrias titnaginių Slapynės debesų platybes, grįžo į Išvietidę 
nieko nepešusi. Vėliau organizuotos dar kelios ekspedicijos, bet 
nė viena nedavė rezultatų. 

Pagaliau garsus kosmoso perėjūnas, narsusis Ao Murbras, 
susirengė į Slapynę medžioti mįslingųjų padarų, pasiėmęs vien 
porą skafandruotų šunų. Po penkių dienų grįžo vienas, neišpa- 
sakytai išsekęs. Pasakojo, kad iš ūko netoli Slapynės staiga išniro 
daugybė pabaisų, apraizgė jį ir šunis čiuptuvais; drąsusis me- 
džiotojas gynėsi peiliu, badė kur pasiekdamas, ir šiaip taip 
išsivadavo iš pražūtingų gniaužtų, kurių šunys, deja, neįstengė 
įveikti. Ant Murbro skafandro išorės ir vidaus išliko kautynių 

- pėdsakai, o keliose vietose kabojo kažkokios žalios skiautės, 
panašios į skaidulingus stiebus. Sąžiningai ištyrinėjusi tas atplai- 
šas mokslinė kolegija paskelbė, jog tai puikiai žinomo Žemėje 
daugialąsčio organizmo fragmentai, o būtent - kalbama apie 
Solanum tuberosum, gumbiašaknį daugiasėklį organizmą su 
neporiniais plunksniškais atsišakojimais, XVI amžiuje ispanų 
atvežtą iš Amerikos į Europą. Jau vien ta žinia sudirgino protus, 
o jau visai sunku apsakyti, kas pasidarė, kai kažkas išvertė 
mokslingąją išvadą į kasdieninę kalbą, ir pasirodė, jog Murbras 
ant savo skafandro pargabeno bulvienojų trupinius. 

Šaunusis kosmoso klajūnas, mirtinai įžeistas įtarimo, esą 
keturias valandas kovėsi su bulvėmis, pareikalavo kolegijos 

atšaukti tą gėdingą šmeižtą, tačiau mokslininkai atkirto, kad 
negali paneigti anei vieno žodžio. Kilo skandalas. Užgimė Bulvi- 
ninkų ir Antibulvininkų judėjimai, kurie apėmė iš pradžių Ma- 
žuosius, 0 paskui ir Didžiuosius Grigo Ratus; priešininkai svai- 
dėsi kuo baisiausiais įžeidimais. Tačiau visa tai niekai, palyginus 
su tuo, kas prasidėjo, kai į ginčą įsitraukė filosofai. Iš Anglijos, 
Prancūzijos, Australijos, Kanados ir Jungtinių Valstijų plaukė 
patys garsiausi pažinimo teoretikai bei grynojo proto atstovai, 0 
jų pastangų vaisiai pribloškė visus. 

Visapusiškai išnagrinėję klausimą, fizikistai pareiškė, jog kai 
juda du kūnai, Air B-skonio reikalas sakyti, ar Ajuda B atžvilgiu, 
ar B juda Aatžvilgiu. Kadangi judėjimas yra reliatyvus, vienodai 
pagrįstai galime teigti, kad žmogus juda bulvės atžvilgiu arba kad 
bulvė juda žmogaus atžvilgiu. Tokiu būdu klausimas, ar bulvės 
gali judėti, yra beprasmiškas, ovisa problema -tariamąa, t.y. išviso 
neegzistuoja. . 

Semantikai pareiškė, kad viskas priklauso nuo to, kaip sup- 
rantami žodžiai “bulvė", “yra" ir “judrus". Kadangi esminis žodis 
-tai veiksmažodinė jungtis “yra", jį būtina ištyrinėti nuodugniau- 
siai. Po to ėmėsi sudarinėti Kosminės Semasiologijos Enciklope- 


| „diją, kurios pirmieji keturi tomai buvo skirti žodžio “yra" jungia- 


mosios prasmės nagrinėjimui. 

Neopozityvistai pareiškė, kad betarpiškai duotos ne bulvių, 
bet prasminių įspūdžių puokštės; po to sukūrė loginius simbo- | 
lius, reiškiančius “įspūdžių puokštę" ir “bulvių puokštę", vien iš 
algebros ženklų sudarė specialią lygtį ir išrašę marias rašalo gavo 


matematiškai tikslų bei visiškai neabejotinai teisingą atsakymą, 


jog 0 = 0. 

Tomistai pareiškė, jog Dievas sukūrė gamtos dėsnius tam, 
kad galėtų daryti stebuklus, nes stebuklas - tai gamtos dėsnio 
pažeidimas, o kur nėra dėsnio, ten nėra ko pažeisti. Minėtuoju 
atveju bulvės juda, jei tokia Visagalio valia, tik nežinia, ar čia 
nebus prakeiktųjų materialistų, besistengiančių diskredituoti 
Bažnyčią, išdaiga; todėl reikia palaukti Aukščiausiosios Vatikano 
Kolegijos sprendimo. 

Neokantistai pareiškė, jog daiktai yra dvasios kūriniai, o ne 
suprastini dalykai; jei sąmonėje užgims judančios bulvės idėja, 
tai judanti bulvė ir egzistuos. Tačiau toks tik pirmasis įspūdis, 
nes dvasios taip pat neįmanoma pažinti, kaip ir jos kūrinių, taigi 
niekas neaišku. Š 

- Holistai-pliuralistai-biheivioristai-fizikistai pareiškė, jog, kaip 
skelbia fizika, dėsningumai gamtoje tėra grynai statistiniai. Pana- 
šiai kaip neimanoma visiškai tiksliai nustatyti atskiro elektrono 
trajektorijos - lygiai taip neįmanoma tiksliai sužinoti, kaip elgsis 
atskira bulvė. Ligtoliniai stebėjimai moko, kad žmogus kasė 
bulves milijonus kartų, bet nėra neimanoma, kad vieną kartą iš 
milijardo bus priešingai - bulvė kas žmogų. 

Profesorius Urliponas, vienišas Raselo ir Reichenbacho mo- 
kyklos mąstytojas, sukritikavo visas tas išvadas kuo negailes- 
tingiausiai. Jis nustatė, kad žmogus nepatiria jutiminių įspūdžių, 
nesgi niekas nėra pastebėjęs stalo jutiminio įspūdžio, o pastebi 
tik patį stalą; kadangi, be to, žinoma, jog apie išorinį pasaulį 
nieko nežinoma, tai nėra nei išorinių dalykų, nei jutiminių 
įspūdžių. Profesorius Urliponas skelbia: “Nėra nieko. O jei kas 
mano kitaip - klysta". Taigi apie bulves neimanoma nieko pasa- 
kyti, bet visai ne dėl tos priežasties, kurią pateikia neokantistai. 

Kol Urliponas dirbo be perstogės, neišeidamas iš namų, 
priešais kuriuos laukė Antibulvininkai su supuvusiomis bulvė- 
mis, nesgi aistros aptemdė visiems protus, scenoje pasirodė, o 
tiksliau tariant - į Išvietidę atskrido profesorius Tarantoga. Nek- 
reipdamas dėmesio į bergždžias rietenas, nutarė ištirti paslaptį 
sine ira et studio*, kaip ir dera tikram mokslininkui. Tyrimus 
pradėjo nuo aplinkinių planetų lankymo, kur sėmėsi informaci- 
jos iš gyventojų. Tokiu būdu sužinojo, jog paslaptingieji padarai 
vadinami: balžėkais, gumbiais, ropukais, marmaliūzais, prės- 
kiais, topinambiais, tufeliais, kiauluogėnais, pumpukais, dū- 
liais, uranais, dumpliais, krankštais ir batatynėmis; tai suteikė 
daug peno apmąstymams, kadangi, pasak žodynų, visi tie pava- 
dinimai vienaip ar kitaip susiję su paprasčiausia bulve. 

Su pasigėrėjimo vertu atkaklumu ir nepalaužiamu ryžtu 
Tarantoga veržėsi į paslapties gelmes, ir po penketo metų jau 
turėjo išbaigtą teoriją, kuri viską paaiškino: 

Senų senovėje į meteorų rifą netoli Slapynės atsitrenkė laivas; 
gabenęs bulves Išvietidės naujakuriams. Pro pramuštą šarve 
skylę visas krovinys išbyrėjo. Nuimtą nuo rifo laivą gelbėjimo 
raketos nubuksyravo į Išvietidę, paskui tas nuotykis nugrimzdo 


užmarštin. Tuo tarpu bulvės, nukritusios ant Slapynės pavir- 


šiaus, sudygo ir ėmė augti kaip pašėlusios. Tačiaugi jų buities 


* Be pykčio ir šališkumo (/ot.). - 

sąlygos buvo negirdėtai sunkios: iš aukštybių be paliovos krito 
akmens nuotrupos, nudaužydavo jaunus ūglius, netgi visą auga- 
Ią užmušdavo. Visa tai baigėsi tuo, kad išlikti įstengė tik pačios 
sumaniausios bulvės, kurios sugebėjo atitinkamai apsisaugoti ir 
susirasti užuoglaudą. Šitaip užgimusi mitrių bulvių rasė vystėsi 
vis veržliau. Pasikeitus kelioms kartoms, bulvėms nusibodo 
sėslus gyvenimas, todėl jos pačios išsikasė ir pasirinko klajokliš- 
ką gyvenseną. Tuo pat metu visiškai prarado švelnumą ir pasyvu- 
mą, būdingą Žemės bulvėms, prijaukintoms rūpestingos globos 
ir priežiūros dėka. Bulviagyviai vis labiau laukėjo, o galų gale 
virto plėšrūnais. Tai užkoduota pačioje jų genealogijoje. Kaip 
žinome, bulvinių (Solanaceae) šeimai priklauso ir trakropė, 0 kai 
vienas giminaitis patrakęs, suprantama, galima tikėtis patrak- 
siant ir kitą. Taip ir atsitiko su Slapynės bulvėmis. Kai planetoje 
pradėjo darytis ankšta, užgriuvo nauja krizė: jaunoji bulviagyvių 
karta nesitvėrė, trokšdama veiklos, jaunimas geidė didžių žygių, 
kokių daržovės dar nėra patyrusios. Pakėlė bulvienojus dangop, 
paregėjo tenai sklandančius akmenų kalnus ir nusprendė apsi- 
gyventi ant jų. 

Per daug toli nuklystume, jei norėčiau čia atpasakoti visą 
profesoriaus Tarantogos teoriją, apsakančią, kaip bulviagyviai iš 
pradžių išmoko skraidyti, plasnodami lapais, kaip vėliau kilo už 
Slapynės atmosferos ribų ir pagaliau įsikūrė ant planetą supan- 
čių uolų nuolaužų. Kaip ten bebūtų, jiems sekėsi juo lengviau, 
kad išlaikę augališką medžiagų apykaitą galėjo gana ilgai būti 
tuštumoje, apsieiti be deguonies ir semtis gyvybės jėgų iš saulės 
spindulių. Galų gale augalai tiek suįžūlėjo, kad pradėjo užpuldi- 
nėti praskrendančias pro planetą raketas. 

Tarantoga dėtas, kiekvienas tyrinėtojas paskelbtų tokią nuos- 
tabią teoriją ir užmigtų ant laurų, bet profesorius nutarė nenu- 
rimti, kol nepagaus mažų mažiausiai vienos plėšrios bulvės. 

Taigi po teorinio sprendimo atėjo eilė praktinei - mažų 
mažiausia tokiai pat sunkiai -veiklai. Visi žinojo, kad bulviagyviai 
tūno didžiulių uolų spragose, ir kad leistis jų ieškoti į judantį 
skriejančių akmens luitų labirintą - tiesiog savižudybė. Kita 
vertus, Tarantoga neketino bulvių šaudyti: jis geidė įsigyti gyvą, 
sveiką, kupiną jėgų egzempliorių. Kurį laiką galvojo apie me: 
džioklę su varovais, bet ir tą planą atmetė kaipo negana tobulą,- 
o pasirinko visiškai naują būdą, kuris turėjo plačiai išgarsinti jo 
vardą. Nutarė gaudyti bulves su jauku. Tuo tikslu mokyklinių 

reikmenų parduotuvėje nusipirko didžiausią kokį tik radęs 
gaublį - dailiai nulakuotą šešių metrų skersmens rutulį. Taip pat 
įsigijo nemažai medaus, batsiuvių dervos bei žuvies klijų, sudėjo 
lygiomis dalimis, gerai išmaišė, o gautąja substancija nutepė 


gaublio paviršių. Paskui ilga virve prikabino jį prie raketos ir 


nuskrido Slapynės link. Pakankamai priartėjęs, profesorius pa- 
sislėpė artimiausio ūko pakraštyje ir užmetė virvę su jauku. Viso 
plano esmė - nepaprastas bulvių smalsumas. Po kokios valandos 
lengvas virptelėjimas pranešė, kad kažkas artinasi. Atsargiai 
žvilgtelėjęs iš užuoglaudos, Tarantoga pamatė, kaip keletas 
bulviagyvių krato lapus ir lėtai judina gumbus, sėlindami link 
gaublio - matyt, palaikė jį kažkokia nepažįstama planeta. Netru- 
kus įsidrąsino, aptūpė gaublį ir prilipo prie jo paviršiaus. Profe- 
sorius vikriai griebė virvę, pririšo prie raketos uodegos ir nusk- 
rido Išvietidės kryptimi. 

Sunku apsakyti džiūgavimą sveikinant drąsųjį tyrinėtoją. 
Sučiuptus it muses bulviagyvius su visu gaubliu įkišo į narvą ir 
išstatė viešai parodai. Įtūžio ir panikos apimtos bulvės kapojo 
orą lapais, trypė šakniagumbiais, tik tai joms, suprantama, nė 
kiek nepadėjo. 

Kai kitą dieną mokslininkų delegacija leidosi pas Tarantogą 
įteikti garbės diplomo ir didžiojo padėkos medalio, profesoriaus 
nebebuvo. Pergalingai baigęs darbą, naktį jis išskrido nežinoma 
kryptimi. 

Aš gerai žinau tokio netikėto išvykimo priežastį. Tarantoga 
skubėjo, nes po devyneto dienų turėjo susitikti su manimi 
Korulėjoje. Kai dėl manęs -tai aš tuo metu lėkiau link sutartosios 
planetos iš priešingo Paukščių Tako galo. Mudu ketinome drau- 
ge leistis ekspedicijon į dar neištirtą Galaktikos atšaką, besidrie- 
kiančią už tamsiojo ūko Orione.- Dar nebuvome susipažinę 
asmeniškai; norėdamas parodyti profesoriui, jog esu tesintis 
žodį ir punktualus žmogus, spaudžiau kiek variklis nešė, deja, 
kaip dažnai atsitinka, kai ypatingai skubame, ir šį kartą koją 
pakišo nenumatyta avarija. Va, kažkoks meteorpalaikis pramušė 
degalų baką ir įstrigęs išmetamajame vamzdyje užkimšo jį akli- 
nai. Daug negalvodamas, užsitempiau skafandrą, pasiėmiau 
galingą žibintą ir įrankius, paskui išėjau lauk iš kabinos. Žnyplė- 
mis raudamas meteorą, netyčia stumtelėjau žibintą, kuris tolokai 
nulėkė ir pradėjo savarankišką kelionę erdvėmis. Užkimšau 

skylę bake ir grįžau į kabiną. Žibinto vytis negalėjau, nes prara- 
daubeveikvisas degalų atsargas: ir taip vos įstengiau nuskristi iki 
artimiausios planetos - Timpijos. 

Timpiečiai - mąstančios būtybės, labai panašios į mus; vienin- 
telis, tiesa, neesminis skirtumas toks: jų kojos tik iki kelių kojos, 
ožemiau yra ratai - ne dirbtiniai, bet organizmo dalis. Timpiečiai 
juda nepaprastai greitai ir vikriai, nelyginant cirko artistai ant 
rato su pedalais. Jie labai apsišvietę, o užvis labiausiai domisi 
astronomija: žvaigždžių stebėjimas tenai toks populiarus, kad 
kiekvienas praeivis, senas ir jaunas, nesiskiria su kišeniniu 
teleskopu. Vartojami išimtinai saulės laikrodžiai, tad viešas me- 
chaninio laikrodžio išsiėmimas laikomas baisiai nedorovingu 
poelgiu. Dar timpiečiai turi gausybę pažangių išradimų. Pame- 
nu, pirmąkart viešėdamas planetoje, dalyvavau baliuje, sureng- 
tame garsaus astronomo, senojo Maratiliteco, garbei. Vieną 
akimirką pradėjau su juo aptarinėti kažkokį astronomijos klau- 
simą. Profesorius oponavo, diskusijos tonas kas akimirką aštrė- 
jo; senis svilino mane žvilgsniu, atrodė, kad tuoj tuoj sprogs. 
Staiga pašoko ir skubiai pasišalino. Po penkių minučių grįžęs į 
salę atsisėdo greta manęs - švelnus, besišypsantis, romus kaip 
kūdikis. Vėliau iš smalsumo pasiteiravau, kas taip stebuklingai 
pakeitė jo nuotaiką. 

- Kaip, - nustebo paklaustasis, - nežinote? Profesorius buvo 
išdūklėje. 

- Kas gi tai yra? 

-Šio išradimo pavadinimas kilęs iš šžodžio“ "išsidūkti". Užsirūs- 
tinęs arba kieno nors supykintas žmogus įeina į nedidelę kabiną, 
išklotą kamštiniais čiužiniais, ir duoda valią jausmams. 

Kai šįkart priartėjau prie Timpijos, dar nenusileidęs pama- 
čiau plūstančias gatvėmis minias: gyventojai mojavo žibintuvė- 
liais ir džiaugsmingai šūkavo. Palikęs raketą mechanikų globoje, 
patraukiau į miestą. Sužinojau, kad kaip tik pažymimas naujos 
žvaigždės, pasirodžiusios danguje praeitą naktį, atradimas. Tai 
privertė mane susimąstyti, o kai širdingai pasisveikinęs Maratili- 
tecas pakvietė mane prie galingojo savo refraktoriaus, vos prig- 
laudęs akį prie objektyvo supratau, kad tariamoji žvaigždė - 
paprasčiausiai sklendžiantis kosmose mano žibintuvėlis. Užuot 
prisipažinęs timpiečiams, gana lengvabūdiškai nutariau suvai- 
dinti pranešesnį už juos astronomą, ir, mintyse skubiai apskai- 

čiavęs, kuriam laikui pakaks žibinto baterijos, garsiai paskelbiau 
susirinkusiems, jog naujoji žvaigždė šešias valandas švies balta 
šviesa, paskui pagels, paraus, o galiausiai visai užgęes. Šią prana- 
šystę sutiko visuotinis nepasitikėjimas, o visuomet karštakošis 
Maratilitecas riktelėjo, kad jei taip atsitiktų - jis pasirengęs 
suvalgyti nuosavą barzdą. 

Žvaigždė pradėjo blankti mano numatytu metu, o kai vakare 
pasirodžiau observatorijoje - aptikau grupę susikrimtusių asis- 
tentų, kurie man pasakė, kad Maratiliteco savimeilė skaudžiai 
užgauta, irjis užsidaręs kabinete, ketindamas ištesėti neapgalvo- 
tą priesaiką. Baimindamasis, kad tai gali pakenkti jo sveikatai, 
bandžiau išuž durų susikalbėti su juo-betveltui. Priglaudęs ausį 
prie rakto skylutės, išgirdau šnaresį, patvirtinusį asistentų žo- 
džius. Didžiai sutrikęs parašiau viską paaiškinantį laišką, pada- 
viau asistentams, prašydamas įteikti jį profesoriui iškart man 
išskridus, ir kiek kojos neša nuskuodžiau į kosmodromą. Priva- 
lėjau bėgti, kadangi nebuvau tikras, ar prieš pokalbį su manimi 
profesorius spės užeiti į išdūklę. 

Pirmą valandą nakties išskridau iš Timpijos; pertą skubėjimą 
visai užmiršau įsipilti degalų. Už kokio milijono kilometrų bakai 
ištuštėjo, ir tapau kosmoso belaisvių bejėgiškai plūduriuojančia- 
me erdvėmis laive. Iki sutartos susitikimo su Tarantoga datos 
beliko vos trys dienos. 

Korulėja puikiai matėsi pro iliuminatorių - švytėjo vos trijų 
šimtų milijonų kilometrų nuotolyje, bet galėjau tik žiūrėti į ją, 
bejėgiškai niršdamas. Štai kaip menkos priežastys kartais sukelia 
rimtas pasekmes! 

Gal po kokios valandos pastebėjau lėtai didėjančią planetą; 
pasyviai atsidavęs jos traukai laivas lėkė vis greičiau, pagaliau 
smigo žemyn nelyginant akmuo. Nutaisiau gerą miną prastam 
lošimui ir sėdau prie šturvalo. Planeta buvo gana nedidelė, 
tuščia, bet jauki: pastebėjau oazes su vulkaniniu šildymu ir 
tekančiu vandeniu. Ugnikalnių buvo daug, iš jų be paliovos virto 
ugnies ir dūmų stulpai. Jau skriejau atmosfera, manevruodamas 
ir stengdamasis kiek įmanoma sumažinti pagreitį, bet tai tik 
nutolino nukritimo akimirką. Staiga lekiant virš ugnikalnių 
grupės šovė netikėta mintis; kurį laiką svarsčiau, o paskui 
nusprendžiau - kas bus, tas: nukreipiau raketos nosį žemyn ir 
tarsi žaibas smigau stačiai į žiojintį apačioje didžiausio ugnikal- 

nio kraterį. Paskutinę akimirką, kai mane jau rijo įkaitę nasrai, 
vikriu manevru apgręžiau raketą nosimi aukštyn, ir tokioje 
padėtyje panirau į griaudėjančią lavos pragarmę. 

Baisiai rizikavau, bet kitos išeities neturėjau. Tikėjausi, kad 
staigaus raketos smūgio pakutentas ugnikalnis atsakys išsiverži- 
mu-irnesuklydau. Pasigirdo griausmas, nuo kurio šarvai subraš- 
kėjo, ir su daugiamyliu ugnies, lavos, pelenų bei dūmų stulpu 
išlėkiau į padangę. Kreipiau laivą taip, kad jis gultų stačiai 
Korulėjos kursu, kas man puikiai pavyko. 

Atskridau per tris dienas, pavėlavau vos dvidešimt minučių. 
Tačiau Tarantogos neberadau: išskrido, tepalikęs laišką “iki 
pareikalavimo". Rašė: 


Brangusis kolega, aplinkybės mane verčia išvykti nedelsiant, 
todėl siūlau susitikti jau neištirtojo rajono gilumoje; kadangi 
tenykštės žvaigždės neturi pavadinimų, pateikiuorientacinius 
duomenis: skriskite tiesiai, už mėlynos saulės pasukite į kairę, 
už kitos - oranžinės - į dešinę; ten bus ketvertas planetų, tai 
trečiojoje iš kairės susitiksime. Laukiu! 

AtsidavęsJums Tarantoga 


Prisipylęs degalų, startavau brėkštant. Kelią įveikiau per 
savaitę, o patekęs į neištirtas sritis be vargo atradau reikalingas 
žvaigždes, ir nenukrypstamai laikydamasis profesoriaus nurody- 
mų aštuntosios dienos rytą išvydau sutartą planetą. Tą didžiulį 
gaublį dengė žalias gauruotas kailis - milžiniškos tropikų džiung- 
lės. Šis vaizdas mane kiek sutrikdė, nes neišmaniau, kaip čia 
reikės ieškoti Tarantogos, tačiau tikėjau jo išradingumu - ir 
neapsirikau. Lėkdamas stačiai link planetos, vienuoliktą valandą 
ryto pietiniame pusrutulyje pastebėjau kažkokius neryškius 
kontūrus - ir kaipmat netekau žado. 

Visuomet sakau jauniems, naiviems astronautams: netikėki- 
te, jei kas jums pasakoja, esą artėdamas prie planetos perskaitė 
jos pavadinimą - tai tiesiog paprasčiausias kosmonautų pokštas. 
Tačiau šįkart patekau į keblią padėtį, nes žalių girių fone aiškiai 
matėsi užrašas: 


Negalėjau laukti. Susitiksime kitoje planetoje. 
Tarantoga 

Raidės buvo kilometrinės, kitaip, suprantama, būčiau jų 
nepastebėjęs. Nesitverdamas iš nustebimo ir smalsumo, kaip tas 
profesorius tik ir išvedžiojo tą milžinišką užrašą, ėmiau skristi 
žemiau. Tada pamačiau, kad raidžių linijos - tai platūs išvartyto, 
sumaitoto miško rėžiai, aiškiai išsiskiriantys iš neliestų plotų. 

Taip ir neįminęs mįslės, nuskubėjau, kaip nurodyta, į kitą 
planetą - apgyventą ir civilizuotą. Pradedant temti nusileidau 
kosmodrome. Veltui uoste klausinėjau apie Tarantogą: ir šį kartą 
manęs laukė ne profesorius, o laiškas. Tarantoga rašė: 


Mielasis Kolega, karštai atsiprašau užtai, kad Jus apvyliau, 
tačiauneatidėliotinamšeimyniniamreikalui spaudžiant, deja, 
privalaunegaišuodamas grįžti į namus. Norėdamas sušvelninti 
Jūsų nusivylimą, palieku uosto biure siuntinį: teikitės Jtpaimti, 
Jame-naujausiųjų mano tyrimų vaisiai. Justikriausiai domina, 
kokiu būdu palikau rašytinę žinutę ankstesnėje planetoje; tai 
buvolabaipaprasta. Dabartinisplanetos vystymosi etapasatitin- 
kažemiškąjįAnglies periodą, joje gyvena milžiniški ropliai, tarp 
Jųir baisingiketuriasdešimties metrų ilgio ailantozaurai. Nusi- 
leidęs planetoje, prisėliniau prie didžiulės atlantozaurų kaime- 
nės ir erzinau juos tol, kol jie mane užpuolė. Pradėjau bėgti 
mišku, vingiuodamas taip, kad mano sprukimo trasa sudarytų 
raidžių kontūrus, o besivejanti kaimenė vertė medžius iššaknų. 
Tokiubūduatsirado aštuoniasdešimties metrųpločio biržė. Tai, 
kartoju, buvopaprastas, tačiaukiekvarginantis darbas, nesteko 
nubėgti daugiau nei 30 kilometrų, ir dar gana greitai. 

Nuoširdžiai apgailestauju, kad ir šį kartą nesusibažinsime 
asmeniškai, spaudžiu Jūsų ranką irreiškiu aukščiausią susižavė- 
Jjimąjūsų dorybėmis bei drąsa. 

Taranioga 


P.S. Primygtinai patariu vakare nueiti į koncertą mieste - 
koncertas nuostabus. 


Atsiėmiau paliktą man biure siuntinį, liepiau nuvežti jį į 
viešbutį, o pats patraukiau į miestą. Jo išvaizda buvo gana įdomi. 
Planeta sukasi taip smarkiai, kad diena ir naktis trunka vos po 
valandą. Dėl to atsiranda išcentrinė jėga, kurios dėka laisvai 
kabantis svambalas yra ne statmenas paviršiaus atžvilgiu, kaip. 

Žemėje, o sudaro su juo 45 laipsnių kampą. Tad ir visi namai, 
bokštai, sienos, apskritai bet kokie statiniai yra palinkę virš 
grunto45 laipsnių kampu -žmogaus akiai toks reginys keistokas. 
Vienoje gatvės pusėje namai tarytum gulasi aukštielninki, o 
kitoje, priešingai, tarytum kabo palinkę virš gatvės. Planetos 
gyventojų kojos natūralios atrankos dėka nevienodos: viena 
trumpesnė, užtat kita ilgesnė - kad netektų griuvinėti; ožmogus 
eidamas turi nuolat lenkti vieną galūnę, kas po kurio laiko 
gerokai įkyri ir nukamuoja. Taigi ėjau taip lėtai, kad man pasie- 
"kus pastatą, kuriame turėjo vykti koncertas, salės durys jau buvo 
uždaromos. Paskubomis nusipirkau bilietą ir įbėgau vidun. 
Vos spėjau atsisėsti, dirigentas pabarbeno batuta, ir visi 
nuščiuvo. Atlikėjai įniko guviai krutėti - groti neaiškiais instru- 
mentais, primenančiais dūdas su skylėtais tarsi laistytuvų žiome- 
nys piltuvais; dirigentas tai aistringai iškeldavo priekines galū- 
nes, tai ištiesdavo jas į šalis, tarytum reikalaudamas groti “pia- 
no", o aš kuo toliau, tuo labiau stebėjausi, kadangi negirdėjau 
nei menkiausio garselio. Paslapčia dirsčiodamas į kaimynus, 
mačiau jų veiduose švytinčią ekstazę: vis labiau trikdamas ir 
nerimaudamas, pamėginau vogčiomis prasikrapštyti ausis, bet 
tai nė trupučio nepadėjo. Galų gale, nutaręs, kad apkurtau, 
tylutėliai pastuksenau nagu į nagą, tačiau šį silpną garsą išgirdau 
aiškiai. Štai šitaip - nė iš tolo nenutuokdamas, ką apie visa tai 
manyti, stulbinamas visuotinio estetinio pasigėrėjimo požymių 
- ir išsėdėjau iki kūrinio pabaigos. Prapliupo plojimų audra; 
dirigentas nusilenkė, paskui vėl pastukseno batuta, ir orkestras 
pradėjo kitą simfonijos dalį. Visi aplinkui tirpo iš susižavėjimo; 
girdėjau garsius šniurkščiojimus, kuriuos palaikiau gilaus susi- 
jaudinimo ženklu. Pagaliau prasidėjo audringas finalas - apie tai 
galėjau spręsti tik iš staigių dirigento protrūkių ir prakaito lašų, 
riedančių muzikantams per kaktas. Vėl sugriaudėjo plojimai. 
Kaimynas kreipėsi į mane, reikšdamas susižavėjimą simfonija ir 
atlikėjais. Atsakiau nei į tvorą, nei į mietą, ir visiškai pasimetęs 
sprukau į gatvę. 
Jau nuėjus kelias dešimtis žingsnių man dingtelėjo pažvelgti 
į pastato fasadą. Jis, kaip ir kiti, sviro virš gatvės aštriu kampu; ant 
frontonomatėsi didžiulis užrašas: “Miesto Olfaktorija",ožemiau 
išklijuotos programinės afišos skelbė: 

ODONTRONO 

ŪKSMINŲ SIMFONIJA 

I Preludium Odoratum 

II Allegro Aromatoso 
III Andante Olens 
Diriguoja 
atvykęs į gastroles garsusis nosistas 

HRANTRAS 


Piktai nusikeikiau, pasisukau ant kulnies ir nuskubėjau į 
viešbutį. Už tai, kad nepatyriau estetinių įspūdžių, Tarantogos 
nekaltinau - iš kur jis galėjo žinoti, kad mane vis dar kamuoja 
Satelinoje pasigauta sloga. 

Norėdamas atlyginti sau už nusivylimą, vos atvykęs į viešbutį 
išpakavau siuntinį. Jame radau garsinį kino BroIEkBBEŲ ritę su 
juosta ir laišką, kuriame buvo rašoma: 


Mano brangusis Kolega! 
Tikriausiai pamenate mūsų pokalbį telefonu, kuomet viešė- 
Jotė Mažuosiuose, o aš Didžiuosiuose Grigo Ratuose. Tada 
sakiau, jog įtariu, kadesama būtybių, įstengiančių gyventi aukš- 
toje temperatūroje, karštose, dar nesukietėjusiose planetose, ir 
kad ketinu imtis tos srities tyrinėjimo. Jūs teikėtės išreikšti 
abejonę, artokiaveiklaprasminga. TaištaiįrodymaipriešaisJus. 
Išsirinkęs ugninę planetą, priskridau raketa kiek įmanoma ar- 
čiau, po to pririšau prie ilgos asbesto virvės kino kamerą su 
mikrofonu ir nuleidau žemyn; tokiu būdu gavau daugybę įdo- 
miųnuotraukų. Leidžiu sau nedidelę medžiagos dalį pridėti prie 
šio laiško. 
IštikimasJums Tarantoga 


Mane degino toks pažinimo geismas, kad vos baigęs skaityti 
įdėjau juostą į projektorių, pakabinau ant durų pasičiuptą nuo 
lovos paklodęiružgesinęs šviesą įjungiau projektorių. Iš pradžių 
improvizuotame ekrane šmėkščiojo vien spalvų dėmės, girdėjau 
kimų šnaresį ir traškesį, tarytum krosnyje spragsėtų malkos, 
paskui vaiždas išryškėjo. 

Saulė leidosi už horizonto. Okeano paviršius ribuliavo, juo 
bėginėjo mažytės melsvos liepsnelės. Ugniniai debesys blyško, 
vis labiau temo. Pasirodė pirmos neryškios žvaigždės. Dienos 

darbų nukamuotas jaunasis Kralošas, ką tik išlindęs iš savo 
trišerdės, ruošėsi į vakarinį pasivaikščiojimą. Niekur neskubė- 
jo: ritmingai judindamas stagarus, palaimingai kvėpavo gaiviais, 
kvapniais įkaitusio amoniako garais. Kažkas, vos įžvelgiamas 
tirštėjančiose sutemose, artėjo prie jo. Kralošas įtempė gruoslę; 
bet tik tada, kai anas atsirado greta, jaunuolis pažino savo 
draugą. 

- Koks puikus vakaras, tiesa? - tarė Kralošas. Draugas pasvyra- 
vo nuo šlajos ant šlajos, iki pusės išlindo iš ugnies ir pasakė: 

- Iš tikrųjų gražus. Šiemet nepaprastai užderėjo amonio 
chlorido, girdėjai? 

- O kaipgi, derlius žada būti gausus. 

Kralošas tingiai pasiūbavo, pasisuko kniūbsčias ir išvertęs 
visus spokselius įsižiūrėjo į žvaigždes. 

- Žinai, brangusis, - po kurio laiko tarė jis, - visuomet, kai 
žvelgiu į nakties dangų, kaip dabar, negaliu atsikratyti minties, 
kad ten, toli toli, yra kiti pasauliai, panašūs į mūsiškį, o juose taip 
pat gyvena mąstančios būtybės... 

- Kas čia šneka apie mąstymą? - nuskambėjo gretimais. Abu 
jaunuoliai pasisuko į tą pusę nugaromis, norėdami atpažinti 
atėjusijį. Pamatė gumbuotą, bet dar tvirtą Flamento figūrą. 
Senasis mokslininkas didingai artinosi prie jų, obūsimi palikuo- 
nys, panašūs į vyno uogų kekes, jau tvinko ir leido pirmuosius 
daigus ant plačių jo pečių. 

- Aš šnekėjau apie mąstančias būtybes, gyvenančias kituose 
pasauliuose... - atsakė Kralošas, sveikindamasis didžiai pagarbiu 
žvynų pakėlimų. 

- Kralošas kalba apie mąstančias būtybes iš kitų pasaulių? - 
atitarė mokslininkas. - Tik pasigėrėkit! Iš kitų pasaulių!!! Ak, tas 
Kralošas, tas Kralošas! Ką gi tu čia išsigalvoji, jaunuoli? Visai 
nusifantazavai? Teisybė... Nesmerkiu... Tokį gražų vakarą gali- 
ma... Tiesą sakant, gerokai atvėso, ar pastebėjote? 

- Ne, - vienu balsu atsakė abu jaunuoliai. 

- Kaipgi, jauna ugnis, suprantu. O visgi dabar tėra vos aštuoni 
šimtai šešiasdešimt laipsnių; reikėjo užsimesti dvigubos lavos 
apsiaustėlį. Ką darysi, senatvė. Tai tu sakai, -vėl pasisuko nugara 
į Kralošą, - kad kituose pasauliuose esama protingų padarų? Ir 
kokios gi tai, tavo nuomone, būtybės? 

- Tiksliai pasakyti neįmanoma, - nedrąsiai atsiliepė Amo 
- galvočiau, kad jos įvairios. Girdėjau, tikėtina, kad vėsesnėse 

planetose iš medžiagos, vadinamos baltymais, galėtų atsirasti 
gyvi organizmai. 

- Kas tau taip sakė?! - piktai riktelėjo Flamentas. 

- Implozas. Tai tas jaunasis biochemikas, kuris... 

- Verčiau sakyk “jaunasis kvailys"! - rūsčiai rėžė Flamentas. - 
Baltyminė gyvybė? Gyvos esybės iš baltymų? Ir tau negėda tokius 
niekus taukšti savo mokytojui girdint?! Štai nemokšiškumo ir 
pasipūtimo, nūnai siaubingai sukerojusių, vaisiai! Ar žinai, ką 
reikėtų padaryti tam Implozui? Pašlakstyti jį vandeniu, va! 

- Betgi, garbusis Flamentai, - drįso įsiterpti Kralošo draugas, 
- kodėl reikalauji taip žiauriai bausti Implozą? Ar negalėtumei 
pasakyti mums, kaip gali atrodyti kitų planetų būtybės? Ar jos 
negalėtų turėti stačios povyzos ir judėti vadinamųjų kojų pa- 
galba? 

- Kas tau taip sakė? 

Persigandęs Kralošas tylėjo. 

- Implozas... - sukuždėjo jo draugas. 

- Ojau duokit man kartą šventą ramybę su tuo savo Implozu 
ir jo prasimanymais! - suriko mokslininkas. - Kojos! Iš tikrųjų! 
Tarytum dar prieš dvidešimt penkias Liepsnas nebūčiau mate- 
matiškai įrodęs, kad vos pastatytas dvikojis padaras kaipmat 
nuvirstų kaip ilgas! Pagaminau net atitinkamą modelį, nubrai- 
žiau brėžinį, bet ką jūs, tinginio pančiai, galite apie tai žinoti? 
Kaip atrodo mąstančios būtybės? Nesakysiu tiesiai, pats pasvars- 
tyk, mokykis galvoti. Pirmiausia joms būtini amoniako įsisavini- 
mo organai, ar ne tiesa? Koks organas tam tiktų geriau nei 
stagarai? Ar jos neprivalo judėti pakankamai atsparioje, pakan- 
kamai šiltoje aplinkoje, panašioje į mūsiškę? Privalo, ką? Pats 
matai! Kaip gi tai darysi kitkuo, negu šlajomis? Panašiai formuo- 
sis taipogi jutimo organai - spokseliai, žvynkiaučiai ir spurgpū- 
kiai. Tačiau mus, penkiarėpius, tokios būtybės turi priminti ne 
vien kūno sandara, bet ir gyvensena apskritai. Juk visi žino, kad 
penkrėpė - svarbiausioji šeimyninio mūsų gyvenimo ląstelė; 
pamėgink išfantazuoti ką nors kita, įtempk vaizduotę kiek nori, 
bet sakau tau: nieko nelaimėsi! Taip, nes norint sukurti šeimą, 
norint duoti gyvybę palikuonims, privalo susijungti Dada, Gaga, 
Mama, Fafa ir Haha. Bergždžia tarpusavio simpatija, bergždi 
planai ir svajonės, jei pritrūksta bent vienos tų penketo lyčių 
atstovo - tolie dalykai, deja, gyvenime kartais atsitinka, ir vadina- 

metai ketverto drama, arba nelaiminga meile... Taigi, kaip matai, 
jeisamprotausime visiškai bešališkai, remdamiesi išimtinai moks- 
liniais faktais, jei pasinaudosime tiksliuoju logikos organu, jei 
mąstysime šaltai ir objektyviai - padarysime nepaneigiamą išva- 
dą: kiekviena protinga būtybė negali nebūti panaši į penkiarė- 
pi... Šitaip. Na, tikiuosi, įtikinau jus? 


DvidešimT ašTuNTOji kelionė 


Jau greit įdėsiu šiuos prirašytus lapus į tuščią deguonies 
butelį ir mesiu už borto - tegu lekia į juodus tolius, nors visai 
nesitikiu, kad jį kas nors suras. Navigare necesse est*, bet, matyt, 
ši begalinė kelionė išsekino netgi manąjį atsparumą. Skrendu ir 
skrendu metų metus, o galo nematyti. Blogiausia - laikas raizgo- 
si, trūkinėja, patenku į kažkokias atšakas, užutėkius, kurių nėra 
jokiame kalendoriuje, nei čia ateitis, nei praeitis, nors kartais ima 
ir pakvimpa viduramžiais. Yra specialus proto gelbėjimo perdė- 
toje vienatvėje metodas, kurį išgalvojo mano senelis Kosma: 
susimanyti tam tikrą skaičių bendrakeleivių, galima ir abiejų 
lyčių, bet jau po to niekur nuo jų nepabėgsi. Mano tėvas irgi 
pasitelkdavo šį metodą, nors jis gana rizikingas. Šitokioje tylu- 
moje tokie bendrakeleiviai pasidaro pernelyg savarankiški, pra- 
sideda nesusipratimai ir nesutarimai, kai kurie kėsinosi į mano 
gyvybę, turėjau kautis, kajutė - tikras mūšio laukas; negalėjau 
atsisakyti to metodo, nes gerbiu senelį. Garbė Dievui, visi žuvo, 
ir dabar galiu atsikvėpti. Turbūt pradėsiu, kaip jau tiek kartų 
planavau, rašyti glaustą savo giminės kroniką - gal ten, praeities 
kartose, pasisemsiu jėgų nelyginant Antėjas. Svarbiausios Tykių- 
jų šakos pradininkas buvo Anonimas, kurį gaubė paslaptis, kuo 
glaudžiausiai susijusi su garsiuoju Einšteino Dvynių Paradoksu. 
Vienas jų išskrenda į Kosmosą, o antras lieka Žemėje, paskui 
pasirodo, jog grįžęs dvynys jaunesnis už pasilikusijį. Pirmą kartą 
pamėginus patikrinti minėtąjį paradoksą praktiškai, savanoriais 
pasisiūlė du jaunuoliai - Kasparas ir Ezekielis. Per sumaištį 
startuojant į raketą įsodinti abu. Taigi eksperimentas žlugo 
pačioje pradžioje, dar blogiau - po metų grįžusioje raketoje“ 


* Plaukioti būtina (/ot.). 

bebuvo tik vienas keleivis. Jis gedulingai pareiškė, jog praskren- 
dant pro Jupiterį brolis per toli palinko pro langą. Tais kupinais 


„ skausmo žodžiais niekas nepatikėjo, ir nirtulingai spaudos kam- 


panijai akompanuojant jaunuolis apkaltintas brolėdryste. Už 


" daiktinį įrodymą prokuratūrai pasitarnavo aptikta laive kulinari- 


jos knyga, kurios skyrius “Apie mėsos sūdymą vakuume" buvo 
apvestas raudonu pieštuku. Vis dėlto atsirado kilnus, o kartu ir 
protingas žmogus, kuris tapo gynėju. Jis patarė kaltinamajam 
proceso metu nepraverti burnos, kad ir kas vyktų. Užtat nors 
teismas stengėsi iš visų jėgų - nuteisti mano protėvio nepavyko, 
nes skelbiant nuosprendį privalo figūruoti kaltinamojo vardas ir 
pavardė. Visaip pasakoja senos kronikos: vienos - kad jis ir 
anksčiau vadinosi Tykiuoju, kitos - kad pravardė atsirado dėl 
principingo tylėjimo, nes protėvis išlaikė inkognito iki mirties. Iš 
tiesų turėtų vadintis Tyliuoju, bet notaras šveplavo. To mano 
bočiaus gyvenimas susiklostė nepavydėtinai. Šmeižikai ir mela- 
giai, kurių niekur netrūksta, šnekėjo, esą tardymo metu kaltina- 
masis apsilaižydavęs kaskart, kai tik būdavo minimas brolio 
vardas, be to, gandonešiams nė kiek nekliudė faktas, kad niekas 
nežinojo, kas čia kieno brolis. Apie tolimesnį to protėvio likimą 
nedaug težinau. Jis turėjo aštuoniolika vaikų, buvo vėtytas ir 
mėtytas, kurį laiką netgi vertėsi pardavinėdamas vaikiškus ska- 
fandrus išnešiotinai. Senatvėje tapo literatūros kūrinių pabaigų 
prikūrinėtoju. Ši profesija mažai kam žinoma, todėl turiu paaiš- 
kinti: jos paskirtis - išpildyti romanų bei dramų mėgėjų reiškia- 
mus pageidavimus. Priėmęs užsakymą, prikūrinėtojas privalo 
įsijausti į veikalo atmosferą, stilių bei dvasią ir sukurti epilogą, 
kuris skirtųsi nuo tikrojo. Šeimos archyvuose išliko keletas 
juodraščių, liudijančių, kokių nepaprastų meninių gabumų tu- 
rėjo pirmasis Tykusis. Ten yra “Otelo" variantų, kur Dezdemona 
pasmaugia maurą, arba ir tokių, kur ji, jis ir Jagas gyvena sau 
patenkinti kartu. Yra Dantės “Pragaro" versijų, kur užsakovo 
išvardyti asmenys patiria ypatingas kančias; be to, tragiškus 
autorinius finalus keisti laimingomis pabaigomis tekdavo retai - 
dažniau būdavo priešingai. Turtingi smaguriai užsakydavo ma- 
no protėviui epilogus, kuriuose dorasis paskutinę akimirką 
neišsigelbėdavo, o - atvirkščiai - triumfuodavo blogis. Tuos 
turtinguosius užsakovus, be abejo, skatino žemi polinkiai, tačiau 
vykdydamas užsakymus manasis proprosenelis sukurdavo tik- 

rus meno šedevrus, o kartu, nors ir tarytum netyčia, priartėdavo 
prie gyvenimiškos tiesos kur kas labiau, negu veikalų autoriai. 
Pagaliau reikėjo išlaikyti gausią šeimą, taigi dirbo ką mokėjo, 
visiems laikams - nesunku tai suprasti - atsižegnojęs kosminių 
kelionių. Pradedant juo, mūsų giminėje ilgus amžius išliko 
talentingo, užsidariusio savyje, originaliai mąstančio, dažnai 
netgi linkusio į keistenybes, atkakliai siekiančio kartą užsibrėžto 
tikslo žmogaus tipas. Šeimos archyve randu daugybę dokumen- 
tų, liudijančių apie tuos būdingus bruožus; atrodo, viena gretu- 
tinių Tykiųjų giminės atšakų gyveno Austrijoje, tiksliau tariant - 
kadainykštėje Austro-Vengrijos karalystėje, nes tarp ankstyviau- 
siųjų kronikos lapų aptikau išblukusią vilkinčio kirasirų mundu- 
ru dailaus jaunuolio su monokliu ir užriestais ūsiukais nuotrau- 
ką, kurios kitoje pusėje buvo užrašyta: “K.K. Kiberleitenantas 
Adalbertas Tykusis". Apie to kiberleitenanto žygius nieko neži- 
nau, išskyrus tai, kad - kaipo techninės mikrominiatiūrizacijos 
pradininkas, tuomet, kai apie ją niekas net nesapnavo - iškėlė 
kirasirų persodinimo nuo arklių ant arkliukų poni projektą. 
Žymiai daugiau medžiagos išliko apie Estebaną Franciską Tykųjį, 
neprilygstamą mąstytoją, kuris - nelaimingas asmeniniame gyve- 
nime - troško pakeisti Žemės klimatą apibarstant ašigalių rajo- 
nus susmulkintais suodžiais. Nujuodintas sniegas turėjęs suger- 
ti saulės spindulius ir ištirpti, o tuo būdu išvaduotas iš ledynų 
Grenlandijos bei Antarktidos sritis tasai mano prosenelis geidė 
paversti savotišku žmonijos rojumi. Kadangi nesurado bendra- 
minčių, pradėjo kaupti suodžių atsargas pats, o tai sukėlė 
šeimyninius vaidus, pasibaigusius skyrybomis. Antrosios žmo- 
nos-Euridikės -tėvas, vaistininkas, slapčiomis nuožento nešiojo 
iš rūsių suodžius ir pardavinėjo kaipo gydomąją anglį. Demaska- 
vusvaistininką, ničnieko nežinojęs Estebanas Franciskas taip pat 
buvo apkaltintas vaistų klastojimu ir nubaustas: konfiskuota visa 
ilgus metus kaupta sodybos požemiuose suodžių atsarga. Skau- 
džiai nusivylęs žmonėmis, nelaimingasis mirė anksčiau laiko. 
Paskutiniaisiais gyvenimo mėnesiais jam beliko vienintelė pa- 
guoda: barstyti žiemą apsnigtą sodelį suodžiais ir stebėti tos 
procedūros sukelto atodrėkio pažangą. Mano senelis pastatė 
sodelyje nedidelį memorialinį obeliską su atitinkamu įrašu. 
Tasai senis, Jeremiejus Tykusis - vienas garsiausiųjų mūsų 
giminės atstovų. Jis augo vyresniojo brolio Melchioro, pagarsė- 

jusio dievobaimingumu kibernetiko ir išradėjo, namuose. Ney- 
patingai radikalių pažiūrų Melchioras netroško automatizuoti 
visos tarnystės Dievui, jis tenorėjo palengvinti dvasininkams 
"labiausiai paplitusių apeigų vykdymą, todėl sukonstravo keletą 
patikimų, greitaeigių ir nesunkiai aptarnaujamų mechanizmų, 
tokių kaip prakeikiklis, ekskomunikatorius bei specialus apara- 
tas atvirkštiniam prakeikimui (jo atšaukimui). Šie darbai, deja, 
nesusilaukė pripažinimo iš tų, kieno labui triūsta, dar daugiau - 
jie apšaukti eretiškais; tuomet kaip visada kilniadvasis Melchio- 
ras perleidovietiniam klebonui bandomąjį ekskomunikatoriaus 
modelį, šitaip sudarydamas sąlygas išmėginti jį ant savęs. Deja, 
netirtojam pagailėta. Susisielojęs, nusivylęs išradėjas atsižadėjo 
tolesnių darbų pasirinktoje srityje ir persimetė - vien kaip 
konstruktorius - į Rytų religijų sferą. Iki šiol žinomi jo elektrifi- 
kuoti budistų maldos malūnėliai, ypač greitaeigiai modeliai, 
pasiekiantys iki 18000 poterių per minutę. 

Jeremiejus, priešingai nei Melchioras, neturėjo savyje nė 
trupinėlio nuolankumo. Nebaigęs mokyklos, tęsė studijas na- 
muose, dažniausiai rūsyje, kuris suvaidino tokį svarbų vaidmenį 
jo gyvenime. Jis pasižymėjo tiesiog neregėtu nuoseklumu. Devy- 
nerių metų nutarė sukurti Bendrąją Visa Ko Teoriją - ir niekas 
neįstengė jam sukliudyti. Jam nuo mažų dienų labai sunkiai 
sekėsi formuluoti mintis, o po tragiškos eismo nelaimės (asfalto 
volas suplojo galvą) pasidarė dar sunkiau. Bet net luošumas 
neatgrasė Jeremiejaus nuo filosofijos: jis nusprendė tapti min- 
ties Demostenu, o gal veikiau Stivensonu, nes lygiai kaip garve- 
žio išradėjas, kuris pats judėjo gana negreitai, panūdo priversti 
garą sukti ratus - taip jis norėjo priversti elektrą sukti mintis. Toji 
idėja dažnai iškreipiama, šnekama, esą Jeremiejus skelbęs elekt- 
rosmegenų daužymo šūkius. Pasak tokių šmeižikų, jo pašauki- 
mas buvęs: “Visus po presu!" Tai begėdiškas sumanymo iškrai- 
pymas; išradėjui tiesiog nepasisekė: pasirodė su savo koncepci- 
jomis per anksti. Daugel kančių gyvendamas patyrė Jeremiejus. 
Jam aprašinėdavo duris įžeidinėjimais, pavyzdžiui, “žmonamu- 
šys", “smegenų budelis“, kaimynai nuolat kūrė skundus, ęsą 
naktimis trikdo ramybę iš rūsio sklindantis triukšmas ir keiks- 
mai, netgi drįiso pareikšti, neva jis kėsinasi į jų vaikų gyvybę, 
barstydamas užnuodytus saldainius. Ogi Jeremiejus iš tikrųjų 

: nemėgo vaikų, panašiai kaip ir Aristotelis, tačiau saldainiai buvo 

skirti siaubiančioms daržą kuosoms - tai liudijo ir užrašai ant jų. 
Kai dėl vadinamųjų keiksmažodžių, kurių senelis atseit mokęs 
savo aparatus - tai tebuvo profesiniai šūksniai, išsprūsdavę 
varginančio darbo laboratorijoje metu, kai pasirodydavo, kad 
rezultatai menki. Žinoma, jis elgėsi neatsargiai, vartodamas - 
savo sąskaita leidžiamose brošiūrose - šiurkščius, netgi vulgarius 
terminus, kadangi svarstymų apie elektronines sistemas kon- 
tekste pasitaikantys išsireiškimai, panašūs į “trenkti į lempą", 
“prikalti", “iš kojos" tikrai galėjo suklaidinti skaitytoją. Vien iš. 
užsispyrimo - neabejoju - pasakodavo ir prasimanytą pasakėlę, 
neva nepradėdavęs programuoti be dalbos rankose. Jeremiejus 
pasižymėjo ekscentriškumu, kuris nepadėjo bendrauti su aplin- 
kiniais; ne kiekvienas įstengdavo suprasti jo pajuokavimus (iš 
čia, pavyzdžiui, istorija su pienininku ir abiem laiškanešiais, 
kurie tikriausiai ir šiaip, dėl genetinio paveldėjimo, būtų pamišę, 
juoba kad griaučiai buvo ratuoti, o duobė - vos pustrečio metro 
gylio). Tačiau kas įstengs suvokti painius genijaus kelius? Pasa- 
kota, atseit jis iššvaistęs visą turtą, pirkinėdamas elektronines 
smegenis vien tam, kad sudaužytų jas į smulkius gabalėlius, ir 
didžiausios nuolaužų krūvos kėpsoję kieme. Argi jis kaltas, kad 
anuometinės elektrosmegenys neįstengdavo susidoroti su pa- 
teiktomis užduotimis, nes buvo pernelyg ribotos ir gana nepat- 
varios? Jei nebūtų taip lengvai dužusios, senolis tikrai galų gale 
būtų sukūręs Bendrąją Visa Ko Teoriją. Nesėkmė anaiptol nesu- 
menkina pirminės idėjos didingumo. 

Kai dėl šeimyninių komplikacijų - moteriai, kurią vedė, labai 
didelę įtaką darė priešiškai nusiteikę kaimynai, įkalbėję duoti 
neteisingus parodymus; o pagaliau elektrošokas grūdina cha- 
rakterį. Jeremiejus jautėsi atstumtas, išjuoktas - taip pat ir 
bukagalvių specialistų, kaip antai profesorius Brumberis, pava- 
“ dinęs jį elektrošunlupiu, nes kartą Jeremiejus neteisingai pritai- 
kė indukcinį slopintuvą. Brumberis buvo tulžingas, ne ko tever- 
tas žmogelis, o visgi už trumpą teisingos rūstybės akimirką 
Jeremiejus sumokėjo ketverto metų pertrauka mokslinėje veik- 
loje. Vis per tai, kad jam nenusišypsojo sėkmė. Ką tuomet būtų 
dominę jo manierų, elgsenos ar stiliaus trūkumai? Kas skleidžia 
paskalas apie privatų Niutono arba Archimedo gyvenimą? Deja, 
Jeremiejus buvo per anksti gimęs novatorius, ir turėjo už tai 
užmokėti. 

Į gyvenimo pabaigą, o tikriau - senatvėje Jeremiejus patyrė 
nepaprastą metamorfozę, kuri visiškai pakeitė jo gyvenimą. 
Būtent, aklinai užsidaręs savo rūsyje, iš kurio anksčiau pašalino 
visut visutėlius aparatų likučius (beliko plikos sienos, neskai- 


„ tant iš lentų sukalto guolio, taburetės ir seno geležinio bėgio), 


iki pat mirties nebeišėjo iš tos prieglaudos ar savanoriško 
kalėjimo. Ar tikrai tai buvo kalėjimas, oJeremiejaus poelgis -vien 
bėgimas nuo pasaulio, beviltiškas atsitraukimas, save marinan- 
čio atsiskyrėlio pasidavimas likimo valiai? Faktai neabejotinai 
neigia tokią prielaidą. Ne tyliomis meditacijomis gyveno pats 
save įkalinęs vienuolis. Pro mažą langelį rūsio duryse jam buvo 


paduodami, neskaitant duonos ir vandens, jo reikalaujami daik- 


tai; o reikalavo - ištisus šešiolika metų - vis to pat: įvairaus svorio 
bei dydžio plaktukų. Šių iš viso sunaudojo 3219 vienetų, o 
tauriajai širdžiai paliovus plakti, rūsyje aptikti šimtų šimtai 
aprūdijusių, titaniško darbo suplotų penčių. Beto, dienąir naktį 
iš požemio sklisdavo skardūs kalimo aidai, nutrūkstantys tik 
trumpam - kai savanoris kalinys stiprindavo nukamuotą kūną 
arba po neilgo miego rašydavo į dienoraštį pastabas. Iš jų matyti, 
kad Jeremiejaus dvasia nepakito, priešingai, įsiliepsnojusi karš- 
čiau nei bet kada susitelkė į naują tikslą. “Jau aš su ja susidoro- 
siu!", “Jau aš išmušiu iš jos kvapą!“, “Dar truputis - ir ją pribaig- 
siu!" - aplipę metalo pjuvenomis storieji sąsiuviniai pilni tokių 
būdinga neįskaitoma rašysena brūkštelėtų pastabų. Su kuo jis 
norėjo susidoroti, ką pribaigti? Šios paslapties neatskleisi, ka- 
dangi nė karto nepaminėtas kiek mįslingos, tiek, matyt, ir 
galingos priešininkės vardas. Aš įsivaizduoju, kad Jeremiejus, 


"aplankytas vieno tų staigių praregėjimų, kokie neretai svėčiuo- 


jasi didžiose sielose, pasiryžo plačiausiu įmanomu mastu įvykdy- 
ti tai, ką anksčiau darė žymiai kukliau. Tuomet sudarinėjo tam 
tikriems įrenginiams beviltiškas užduotis ir bausdavo juos, siek- 
damas užsibrėžto tikslo. Dabar išdidusis senolis savanorišku 
įkalinimu atsitvėrė nuo šliaužiojančių pažemiais kritikuotojų 
choro ir pro rūsio duris žengė į istoriją, nesgi - tokia mano 
hipotezė - stojo rungtis su galingiausia iš visų įsivaizduojamų 
priešininkių: visus šešiolika triūso metų jo nė akimirką neaplei- 
do suvokimas, jog šturmuoja būties esmę, jog - vienu žodžiu -be 
dvejonių, abejonių, pasigailėjimo nesiliaudamas daužo mate- 
riją!! | Ž 

Kokiu gi tikslu tai darė? O, tai nė iš tolo nepanašu į aną 
senovės monarchą, kuris liepė išplakti jūrą, nes toji prarijo jo 
laivus. Toje taip didvyriškai varomoje sizifiškoje veikloje nujau- 
čių labiau negu stulbinančią mintį. Ateities kartos supras, kad 
 Jeremiejus. mušė žmonijos vardu. Jis norėjo įvaryti materiją į 
kampą, nualinti ją, išmušti iš jos ultimatyvią esybę ir šitaip 
nugalėti. Kas būtų atsitikę? Visiška pralaimėjimo anarchija, fizi- 
kinė bedėsnystė? O gal naujų dėsnių gimimas? Šito nežinome. 
Kada nors sužinos tie, kurie žengs Jeremiejaus pėdomis. 

Labai norėčiau tuo ir baigti jo istoriją, bet negaliu nepridurti, 
kad ir po to šmeižikai paistė neregėtas nesąmones: anas, girdi, 
rūsyje slėpėsi nuo žmonos arba kreditorių! Štai kaip pasaulis 
atsidėkoja savo šviesuoliams už jų didybę! 

Kitas, apie kurį pasakoja užrašai, - Igoris Sebastjanas Tykusis, 
Jeremiejaus sūnus, asketas ir kibernetikas. Juo baigiasi žemiškoji 
mūsų giminės istorija, nes visi vėlesni Anonimo palikuonys 
pasklido po Galaktiką. Igoris Sebastjanas buvo stebėtojiškos 
prigimties, ir vien dėl to, o ne per atsilikimą, kaip pliauškė 
apkalbinėtojai, pirmą kartą prabilo tik sulaukęs vienuolikos 
metų amžiaus. Visi didieji mąstytojai-reformatoriai kritiška aki- 
mi naujaip žvelgia į žmogų; taip padarė ir jis, ir įsitikino, jog 
blogio mumyse šaltinis - išlikę gyvuliški bruožai, pražūtingi tiek 
individams, tiek bendruomenėms. Toks instinktų tamsos ir 
dvasinės šviesos priešpastatymas anaiptol nenaujas, tačiau Igo- 
ris Sebastjanas pažengė toliau, negu drįso visi jo pirmtakai. 
Žmogus - tarė jis sau - privalo įžengti dvasia ten, kur iki tol 
viešpatavo vien kūnas! Jis buvo nepaprastai talentingas stero- 
chemikas, ir po ilgų ieškojimo metų sukūrė retortoje substanci- 
ją, kuri svajones pavertė tikrove. Turiu galvoje, suprantama, 
garsųjį pasibjauriną, pentazolidininį dualiloortopentanoperhid- 
rofenantreno išvedinį. Mikroskopinės nekenksmingo sveikatai 
pasibjaurino dozės dėka prokreacijos aktas tampa - priešingai 
nei iki tol - neišpasakytai nemalonus. Prarijęs žiupsnį baltų 
miltelių, žmogus pradeda žvelgti į pasaulį geidulių Aetemdomo- 
misakimis, kas akimirką neakinamas gyvuliškų potraukių išvysta 
tikrąją vertybių hierarchiją. Laimi baisybę laiko, o išvaduotas iš 
evoliucijos sukurtos lytinės vergijos nusimeta seksualinio susve- 
timėjimo pančiusir pagaliau tampa laisvas. Juk rūšies pratęsimas 
turi būti sąmoningo sprendimo, pareigos žmonijai jautimo 

rezultatas, o ne netyčinio, automatiško nešvankių apetitų tenki- 
nimo pasekmė. Iš pradžių Igoris Sebastjanas ketino paversti 
kūniško susijungimo aktą neutraliu, tačiau nusprendė, kad to 
nepakanka -juk žmogus pernelyg daug dalykų daro netgi ne dėl 
malonumo,o paprasčiausiai iš nuobodulio arbaiš įpratimo. Nuo 
toltasai aktas turėjo tapti auka,sudėta antvisuomeninės gerovės 
aukuro, savanoriškai prisiimta kančia, kiekvienas pradedantis 
“gyvybę turėjo būti priimtas į didvyrių gretas, kaip visi tie, kurie 
aukojasi vardan kitų. Igoris Sebastjanas, tikras mokslininkas, 
pirmiausia išbandė pasibjauriną pats, o norėdamas įrodyti, kad 
netvartojant dideles jo dozes įmanoma turėti palikuonių, darba- 
vosi nenuilsdamas, pasiaukojamai, ir pradėjo trylika vaikų. Pasa- 
kojama, jog jo žmona ne kartą bėgo iš namų; čia glūdi krislas 
teisybės, tačiau svarbiausia sutuoktinių nesantaikos priežastis - 
kaip ir Jeremiejaus gyvenime - buvo kaimynai, kurstydavę neiš- 
silavinusią moteriškę prieš vyrą, kaltinę Igorį Sebastjaną žmonos 
engimu, nors jis daugybę kartų jiems aiškino, jog anaiptol jos 
nekankina, tiesiog minėtasis aktas, dabar virtęs kančių šaltiniu, 
pavertė namus riksmų ir aimanų židiniu. Ką darysi - bukagalviai 
kartojo savo kaip papūgos, girdi, tėvas mušęs elektrosmegenis, 
osūnus - žmoną. Tačiau tai buvo tiktai įžanga į tragediją, nes kai 
neįstengdamas rasti šalininkų mokslininkas, liepsnojantis troš- 
kimu amžiams išvaduoti žmogų iš gašlybės, pribėrė į visus 
miestelio šulinius pasibjaurino, įniršusi minia jįsumušė ir atėmė 
gyvybę gėdingo linčo aktu. Igoris nujautė gresiantį pavojų, 
suvokė, kad rizikuoja. Jis suprato, kad sielos pergalė prieš kūną 
savaime neateis: tai liudija gausios ištraukos iš jo veikalo, po 
mirties išleisto šeimos lėšomis. Ten rašoma, kad kiekvieną didžią 
idėją būtina palaikyti jėga, kaip tai liudija gausūs istoriniai 
pavyzdžiai, įrodantys, jog policija gina pasaulėžiūrą geriau, negu 


bet kokie argumentai bei įtikinėjimai. Igoris Sebastjanas, deja, 


nuosavos policijos neturėjo, ir todėl taip liūdnai baigė. 
Suprantama, atsirado šmeižikų, kurie tvirtino, atseit tėvas 
buvęs sadistas, 0 sūnus - mazochistas. Tame šmeižte nėra anei 
žodžio teisybės. Suprantu, kad braunuosi į opią sritį, tačiau 
kitaip negaliu: privalau apginti gerą mūsų šeimos vardą nuo 
išniekinimo. Igoris nebuvo mazochistas: nepaisant pasiaukoji- 
mo, dažnai turėdavo kviestis į pagalbą du ištikimus pusbrolius - 
jiedu jį laikydavo, ypač po didesnių pasibjaurino dozių, santuo- 

„ kiniame guolyje, iš kurio atlikęs darbą sprukdavo nelyginant 
“ nuplikytas. r 

Igorio sūnūs netęsė tėvo veiklos. Vyresnysis kurį laiką bandė 
susintetinti ektoplazmą - gerai žinomą spiritistams substanciją, 
kurią transo metu išskiria mediumai, bet jam nepasisekė, kadan- 
gi, pasak jo, margarinas - pradinė žaliava - buvo prastai išvalytas. 
Jaunesnysis - šeimos gėda. Šiam artimieji nupirko šipkortę į 
Keistų Susitikimų žvaigždę, kuri jam atvykus į vietą netrukus 
užgeso. Apie dukterų likimą aš nieko nežinau. 

Vienas pirmųjų - po šimto penkiasdešimties metų pertraukos 
- kosmonautų, arba; kaip tuomet jau buvo sakoma, kosmosarų 
- tėvo dėdė Pafnucijus. Tasai tarpžvaigždinio kelto savininkas 
savo laiveliu per vieną mažesniųjų galaktinių sąsiaurių pervežė 
nesuskaičiuojamą daugybę keleivių. Gyveno tarp žvaigždžių 
tykiai, ramiai, priešingai nei jo brolis Euzebijus, kuris tapo 

 korsaru - beje, sulaukęs jau palyginti vėlyvo amžiaus. Euzebijus, 
apsigimęs pokštininkas, pasižymintis neprilygstamu humoro 
jausmu, visos įgulos vadinamas “a practical joker", užlipdydavo 
žvaigždes batsiuvių pikiu ir mėtydavo Paukščių Take mažus 
žibintuvėlius, norėdamas suklaidinti kapitonus, o išmuštas iš 
kurso raketas užpuldinėjo ir plėšė. Tačiau paskui viską grąžinda- 
vo apiplėštiesiems, liepdavo skristi toliau, pasivydavo juoduoju 
savo raketlekiu, imdavo į abordažą ir plėšdavo iš naujo - kartais 
netšešis, arba ir dešimt kartų iš eilės. Keleiviai pro mėlynes patys 
savęs nematydavo. 

O visgi Euzebijus nebuvo žiaurus. Tiesiog metų metus tyko- 
damas aukų tarpžvaigždinėse kryžkelėse siaubingai nuobodžia- 
vo, taigi kai pagaliau kokia pasipainiodavo - paprasčiausiai 
neturėdavo jėgų išsiskirti su ja iškart po apiplėšimo. Kaip žino- 
ma, tarpplanetinis piratavimas finansiniu požiūriu nenaudin- 
gas, ką geriausiai įrodo tai, jog juo praktiškai nesiverčiama. Ne 
Žemos medžiaginės paskatos vertė Euzebijų Tykųjį veikti, prie- 
šingai - jį įkvėpė senųjų idealų dvasia, troškimas atgaivinti 
šlovingąsias žemiškojo jūrų piratavimo tradicijas; jis laikė šią 
užduotį savo misija. Euzebijui prikišama daugybė šlykščių polin- 
kių, atsirado ir tokių, kurie vadina jį tanatofilu, kadangi jo laivą 
supo gausūs kosmosarų palaikai. Sunku išgalvoti ką nors mela- 
gingesnio už tokius šmeižtus. Kosmose paprasčiausiai neįmano- 
ma palaidoti per anksti užgesusiojo, ir nėra kito būdo, kaip tik 

išgrūsti jį pro raketos liuką, otai, kad velionis jos neapleidžia, bet 
sukasi aplink našlaičiu likusį laivą - Niutono mechanikos dėsnių, 
o ne kažkieno iškrypėliškų pomėgių pasekmė. Metams bėgant, 


'mano giminaičio laivą supančių kūnų skaičius iš tikrųjų gerokai 


išaugo; manevruodamas jis judėjo nelyginant mirties aureolėje, 
tarytum būtų užgimęs iš Diurerio šokių, bet - AAS -tokia buvo 


"ne Euzebijaus, o gamtos valia. 


Euzebijaus seserėnas, O mano tėvo a pšiaziis Aristarchas 
Feliksas Tykusis, sujungė savyje vertingiausius talentus, iki tol 
mūsų giminėje besireiškusius atskirai. Be to, jis - vienintelis - 
susilaukė pripažinimo ir nemenkos gerovės, nes genialiai išplė- 
tojo gastronominę inžineriją, dar vadinamą gastronautika. Šios 
technologijos užuomazgos pasirodė dar XX amžiaus pabaigoje, 
o žinota ji tuomet grubiu, primityviu vadinamosios raketų kani- 
balizacijos pavidalu. Taupant medžiagas ir vietą, laivų pertvarų 
bei užtvarų gamyboje pradėti naudoti supresuoti maisto kon- 
centratai, tai yra visokios košės, tapiokos, ankštiniai ir pan. 
Vėliau toji konstruktoriška veikla išplėsta, įtraukiant ir raketų 
baldus. Mano pusbrolis glaustai apibūdino tuometinės produk- 
cijos kokybę, sakydamas, kad ant skanios kėdės nepasėdėsi, o 


„ patogi sukelia virškinimo sutrikimus. Aristarchas Feliksas ėmėsi 


darbuotis visiškai nauju būdu. Nieko nuostabaus, kad Jungtinė | 
Aldebarano Laivų Statykla pirmąjątripakopę savo raketą (Užkan- 

džiai, Kepsniai, Desertai) pavadino jo vardu. Šiandien jau nieko 
nebestebina paskirstymo skydai trapios tešlos dugnais, konden- 
satoriai - sluoksniuoti plokštainiai, makaroninė izoliacija, me- 
duolioidai, arba ritės su migdolais meduje, gerai praleidžiančia- 
me srovę, pagaliau langai iš šarvinio cukraus, nors, suprantama, 
ne visi mėgsta miegamuosius iš kiaušinienės ar pagalves iš 
plikytų pyragaičių bei kremo bobų (o tai dėl trupinių patale). 
Visa tai sukūrė mano pusbrolis. Tai jis išrado dešrinius buksyra- 
vimo lynus, obuolių pyrago paklodes, antklodes-suflė, taip pat 
skrylių-košės pavarą, ir jis pirmas panaudojo putėsius aušintu- 
vuose. Pakeitęs azoto rūgštį mielių raugu, pavertė degalus (ir dar 
nealkoholinius!) skaniu gaivinančiu gėrimu. Labai patikimi ir jo 
gesintuvai su spanguolių kisieliumi, kurie gaisrus gesina ne 
blogiau negu troškulį. Atsirado ir Aristarcho pasekėjų, tačiau nė 
vienas iš jų neprilygo jam. Kažkoks Globkinsas mėgino pardavi- 
nėti Zacherio tortus su dagčiais kaipo šviestuvus - visiškas fiasko, 

nes tortai ir švietė blankiai, ir prasmirsdavo dūmais. Niekas 
nenorėjo pirkti ir kilimėlių kojoms valytis iš rizoto, panašiai kaip 
ir izoliacinių plokščių iš chalvos, kurios ištikšdavo pirmam 
meteoruikliudžius. Dar kartą pasirodė, jog vien gero sumanymo 
nepakanka, kadangi kiekvienas konkretus įgyvendinimo būdas 
turi būti kūrybiškas - toks, kaip genialiai paprasta mano pusbro- 
lio mintis visas ertmes raketos konstrukcijoje pripilti “niekučio" 
sriubos: taip ir vietos daugiau atsiranda, ir pavalgyti galima. 
Manau, kad šis Tykusis visiškai nusipelnė kosmonautikos gera- 
dėjo vardo. Jos pradininkai vėlgi ne taip seniai tikino mus, 
negalinčius net žiūrėti į džiūvėsių kukulius bei samanų sriubas, 
jog būtent toks bus kylančios į žvaigždes žmonijos racionas. 
Labai dėkui! Gerai, kad sulaukiau šviesesnių laikų - juk mano 
jaunystės metais tiek daug įgulų mirė badu, tamsių kosmoso 
srovių nuneštos, tegalėdamos pasirinkti vien iš burtų traukimo 
ir demokratiškų rinkimų paprasta balsų dauguma. Man pritars 
kiekvienas, kas prisimena slogią susirinkimų, kuriuose aptarinė- 
„ti tie nemalonūs klausimai, atmosferą. Andai netgi nemažą 
triukšmą buvo sukėlęs Drapliuso projektas: visoje Saulės siste- 
moje tolygiai paskleisti - galvojant apie avarijų aukas - manų arba 
kukurūzų košę bei kakavos miltelius, bet plano atsisakyta, pir- 
ma, kad pernelyg brangiai kainuotų, o antra, kad per kakavos 
debesis neįžiūrėsi navigacinių žvaigždžių. Ir tik raketinis kaniba- 
lizmas išvadavo mus nuo senųjų nemalonumų. 
Kai šitaip - pagal genealoginio medžio šakas - žengiu į šiuos 
„ laikus ir artėju prie savo atsiradimo, mano, kaip giminės metraš- 
tininko, užduotis darosi vis sunkesnė. Ne tik todėl, kad tolimus 
protėvius, kurie gyveno sėsliai, vaizduoti lengviau nei pakilusius 
' į žvaigždes jų palikuonis, bet ir dėl to, kad kosmose pasireiškia 
iki šiol neperprasta fizikinių reiškinių įtaka šeimyniniam gyveni- 
mui. Bejėgiškai žvelgiu į dokumentus, kurių deramai suskirstyti 
neįstengiu, todėl atsisakysiu bet kokio rūšiavimo ir tiesiog pa- 
teiksiu juos tokia tvarka, kaip jie išliko. Štai skubriai prirašyti 
kelionės dienoraščio lapai, kuriuos pildė tarpžvaigždinio plau- 
kiojimo kapitonas Visapradis Tykusis: 


Įrašas 116303. Kiekgi jau metų esame nesvanimo būklėje! 
Klepsidros neveikia, svarmeniniai laikrodžiai sustojo, prisuka- 
mųjų spyruoklės atsisako tarnauti. Kurį laiką plėšėme kalendo- 

rių lapelius spėtinai, bet ir tai jau praeityje. Mums beliko vienin- 
teliai orientyrai - pusryčiai, pietūs ir vakarienės, bet pirmas 


virškinimo sutrikimas gali visiškai sužlugdyti ir tą laiko skaičiavi- 


mo būdą. Turiu baigti rašyti - kažkas įėjo: BS dvyniai, arba tai 
optinė iliuzija. 


Įrašas 116304. Už kairiojo borto planeta, nepažymėta žvaigž- 
dėlapiuose. Truputį vėliau, pavakarių metu, meteoras - laimė, 
nedidelis - pramušė tris kameras: slėgio, arešto ir išblaivinimo. 
Liepiau užcementuoti: Vakarieniaujant - trūksta pusbrolio Patri- 
cijaus. Pokalbis su senoliu Arabėjumi apie neapibrėžtumo san- 
tykius. Ką, tiesą sakant, žinome neabejotinai? Kad jaunystėje 


" iškeliavome iš Žemės, kad savo laivą pavadinome “Kosmocista", 


kad su seneliu ir senele išvyko dar dvylika sutuoktinių porų, 
kurios dabar jau tapo viena šeima, susieta kraujo giminystės 
ryšiais. Nerimauju dėl Patricijaus - dar ir katinas kažkur dingo. 
Ass teigiamą gravitacijos nebuvimo įtaką AS En 


Piašūės 116305. Dėdės Antkaklio pirmagimis toks akylas ir dar 
toks mažas, kad įžiūri neutronus plika akimi. Patricijaus paieš- 
kos nesėkmingos. Didiname greitį. Manevruodami laivagaliu 
perkirtome izochroninę kreivę. Po vakarienės pas mane atėjo 
Antkaklio uošvis Amfoterikas ir prisipažino, jog tapo nuosavu 
tėvu, nes jo laikas susimezgė į kilpą. Prašė niekam apie tai 
nesakyti. Tariausi su pusbroliais fizikais - tie nieko nesugalvoja. 
Kas žino, kas dar mūsų laukia! 


Įrašas 116306. Pastebėjau, kad kai kurių senesniųjų dėdžių 
smakrai ir kaktos mažėja. Žiroskopinės recesijos išdava, Loren- 
co-Fits-Džeraldo susitraukimas ar dantų iškritimo bei dažno 
trankymo kakta į pertvaras, kai pasigirsta kviečiantis prie stalo 
skambutis, pasekmė? Skrendame palei didelį ūką; teta Barabėla 
namudiniu būdu - kavos tirščiais - išbūrė tolimesnę mūsų trajek- 
toriją. Patikrinau duomenis elektrokalkuliatoriumi - atsakymas 
visai panašus! 


kašas 116307. Trumpas sustojimas Bastūnų planetoje. Ket- 
vertas asmenų negrįžo į laivą. Startuojant užsikimšo kairysis 
išmetimo vamzdis. Liepiau prapūsti. Vargšas Patricijus! Skiltyje 
“mirties priežastis" užrašiau “Išsiblaškymas" - nes kas gi daugiau? 

Įrašas 116308. Dėdė Tintotiejus sapnavo, kad mus užpuolė 
knisdraskos. Laimė, išsisukome be aukų ir nuostolių. Laive 
darosi ankšta. Šiandien trys gimdymai ir keturi persikraustymai 
- skyrybų pasekmė. Antkaklių vaikelio akys kaip žvaigždės. Siek- 
damas pagerinti gyvenamojo ploto sąlygas, patariau visoms 
tetoms lįsti į hibernacinius šaldytuvus. Paveikė tik argumentas, 
kad grįžtamosios mirties būsenoje nesenstama. Dabar labai tylu 
ir malonu. 


Įrašas 116309. Artėjame prie šviesos greičio. Aibė nežinomų 
fenomenų. Atsirado nauja elementariųjų dalelyčių rūšis - skvar- 
kai. Nelabai dideli, truputį apsvilę. Keisti dalykai dedasi mano 
galvoje. Pamenu, kad mano tėvas vardu Barnabas, bet turėjau 
dar ir kitą, vardu Balatonas. O gal tai ežeras Vengrijoje. Reikės 
pasitikslinti enciklopedijoje. Matau, kaip tetos linksta per kvan- 
tus, bet vis vien nesiliauja mezgusios. III denyje dvokia. Antkak- 
lių vaikas visai nerėplioja, tik skraido, naudodamasis tai prieki- 
ne, tai užpakaline turbina. Kokia nuostabi organizmo bioadap- 
tacija! . 

Įrašas 116310. Buvau pusbrolio Izaijo šeimos laboratorijoje. 
Ten dirbama be perstojo. Pusbrolis sakė, kad aukščiausioji 
gastronautikos fazė - ne tik valgomi, bet ir gyvi baldai. Tokie 
neges ir jų nereikės iki prireikiant laikyti šaldytuvuose. Tik kam 
ranka pakils gyvą kėdę skersti? Kol kas jų dar nėra, bet Izaijas 
tvirtina netrukus pavaišinsiąs mus kojelėmis drebučiuose. Grį- 
žęs į valdymo kabiną ilgai mąsčiau, ausyse vis aidėjo jo žodžiai. 
Pasakojo apie gyvas ateities raketas. Arbus galima su tokia raketa 
turėti vaiką? Na ir mintys man galvon lenda! 


Įrašas 116311. Senolis Arabėjus skundėsi, kad kairė jo koja 
ištįso iki Šiaurės Žvaigždės, o dešinė - iki Pietų Kryžiaus. Be to, 
jis, matyt, kažką rezga, nes vis vaikšto keturiomis. Reikia atidžiau 
jį stebėti. Dingo Baltazaras, Izaijo brolis. Nejau kvantinė disper- 
sija? Beieškodamas jo pamačiau, kad atominė kamera pilna 
dulkių. Gal metus nešluota! Pavariau kambarinį Bartolomėjų iš | 
pareigų, į tą vietą paskyriau jo svainį Titą. Vakare salone tetos 
Melanijos koncerto metu staiga sprogo senelis. Liepiau užce- 
mentuoti. Tai buvo tiesiog nevalinga mano reakcija. Įsakymo | 

-neatšaukiau, kad nenukentėtų kapitono autoritetas. Man baisiai 
gaila senelio. Kas jį susprogdino - pyktis ar anihiliacija? Jis visada 
buvo nervingas. Budėdamas užsimaniau ko nors mėsiško, suval- 
giau truputį šaldytos veršienos iš šaldytuvo. Vakar paaiškėjo, kad 
dingo kortelė, kurioje buvo užrašytas kelionės tikslas - gaila, juk 


skrendame jau gal 36 metus. Veršienoje, keistas dalykas, buvo | 


pilna šratų - nuo kada veršiai šaudomi medžiokliniais šautuvais? 
Šalia mūsų skrenda meteoras, ant kurio kažkas sėdi. Tai Barto- 
lomėjus pirmas jį pastebėjo. Kol kas apsimetu, kad nematau. 


Įrašas 116312. Pusbrolis Bruno sako, kad ten buvo ne šaldy- | 


tuvas, o hibernatorius, nes juokais sukeitė vietomis lenteles, ir 
kad tie šratai - ne šratai, o rožančiaus karoliukai. Pašokau iki 
lubų; nesvarumo būklėje neįmanomos jokios scenos - nei kojo- 
mis patrepsėsi, nei kumščiu į stalą trinktelėsi. Pasiunčiau Bruno 
prie bjauriausių darbų, į paskuigalį, tegu verpalus išraizginėja. 


Įrašas 116313. Kosmosas mus ryja. Vakar pasiglemžė dalį 
paskuigalio su tualetais. Ten kaip tik sėdėjo dėdė Paleksandras. 
Bejėgiškai žiūrėjau, kaip tirpsta tamsybėse, o išsivynioję popie- 
riaus kaspinai gedulingai plaikstėsi erdvėje. Tikra Laokoono 
grupė tarp žvaigždžių. Kokia nelaimė! Anas ant meteoro - joks 
giminaitis; visiškai svetimas žmogus. Lekia, sėdėdamas apžargo- 
mis. Keista. Mane pasiekė gandai, esą nemažai žmonių paslapčia 
išlipo. Iš tikrųjų darosi kažkaip tuščiau. Negi tai būtų teisybė? 


Įrašas 116314. Pusbrolį Rolandą, kuris rūpinasi sąskaityba, 
užgriuvo milžiniški rūpesčiai. Vakar man girdint dejavo, skai- 
čiuodamas jau pervežtas sužadėtonas su Einšteino pataisa pra- 
rastiems vainikėliams. Rašydamas netikėtai pakėlė galvą, pažvel- 
gė man įakis ir pasakė: “Žmogus-- kaip tai skamba!“ Toji mintis 
mane nustebino. Dėdė Antkaklis baigė savo “Robotų Teologiją", 
o dabar kuria naują sistemą - ten bus specialūs pasninkai, 
vadinamosios badandos (turimas galvoje laikas). Senolis Arabė- 
jus man nepatinka. Kuria kalambūrus. “Kalambūras, - pareiškė 
man, - reiškia, kad teršiu mišką, o daug vyriškos lyties vaikų - tai 
sinkopės!" Mažasis Piziulis, tas, ką lakioja reaktyviškai ir sako “P 
vietoje “p" (ne “planeta", o “flaneta", užtat-“planelinės kelnės"), 
įmetė - paaiškėjo tik dabar - katiną į rezervuarą su soda, kuri 

"sugeria mūsų išskiriamą anglies dvideginį. Vargšas gyvulėlis 
virto sodos dvikatiniu. 


TdS 116315. Prie dutų šiandien radau vyriškos L nau- 
jagimį su prisegtu prie vystyklų rašteliu: “Čia tavo“. Nieko 
nesuprantu, nejaugi aplinkybių sutapimas? Išklojau jam stalčių 
senais dokumentais. 


Įrašas 116316. Kosmose dingsta baisybė puskojinių ir nosi- 
nių, beto, laikas visai pakriko: pusryčiaujant pastebėjau, kad abu 
seneliai žymiai jaunesni už mane. Pasitaikė ir dėdžiolizės atvejų. 
Liepiau pusbroliui atlikti apskaitą - atidarėme hibernatorius, 
visus atšildžiau. Dauguma tetų užkimusios, sloguoja, jų nosys 
pamėlę, o ausys raudonos, ištinusios; kai kurios raudojo pasi- 
gaikščiodamos. Negalėjau niekuo padėti. Keisčiausia, kad atgai- 
vintųjų tarpe yra veršis. Užtat trūksta tetos Matildos - nejaugi | 
Bruno iš tiesų nejuokavo, tai yra, iš tiesų pajuokavo? 


Įrašas 116317. Prieš atominės kameros priemenę yra kama- 
rėlė. Ten besėdint man dingtelėjo įdomi mintis: O gal visai 
nestartavome, gal vis dar esame Žemėje! Bet ne - juk nėra 
traukos. Tai ramina. Tačiau patikrinau, ką turiu rankoje; laikiau 
plaktuką. Galbūt iš tikrųjų mano vardas Jeremiejus. Kaliau 
kažkokį liejinį ir keistai pasijutau. Bet reikia pratintis. Paulio 
dėsnis - kad atskirame asmenyje telpa tik viena asmenybė - jau 
kadai pasenęs. Kad ir tokia tėvystės estafetė - įprastas Kosmose 
dalykas, kai kelios moterys paeiliui gimdo tą patį vaiką (tai 
pasakytina ir apie tėvus) - milžiniškų greičių pasekmė. Piziulis, 
taip neseniai dar mažutėlis, šiandien, kai valgomajame vienu 
metu siekdami marmelado susidaužėme kaktomis, nusviedė 
mane į pačią palubę! Kad ir koks susiraizgęs, susivijęs, netgi 
susimezgęs - kaip tas laikas visgi lekia! 


Įrašas 116318. Šiandien Arabėjus man sakė, kad visuomet 
patyliukais vylėsi, jog žvaigždės ir raketos teturi vieną pusę, tą, 
kuri atsukta į mus, o iškitos tėra tik apdulkėję stovai ir virvės. Štai. 
kodėl išskrido į žvaigždes! Taip pat pranešė, kad kai kurios 
moterys į skalbinių spintas kažką deda - jo nuomone, ne tik 

skalbinius, bet ir kiaušinius. Tai, sakyčiau, rodytų staigią regre- 

siją - evoliucine prasme. Senoliui tikriausiai buvo nepatogu 
šitaip keturpėsčiam kilnoti galvą manęsp. Nerimauju dėljaunes- 
niojo jo brolio. Jau aštunti metai stovi mano prieškambaryje 
atkišęs pirmyn smilius. Nejau pirmieji katatonijos simptomai? Iš 
pradžių automatiškai, o vėliau iš įpročio pradėjau kabinti ant jo 
paltą ir skrybėlę. Tegu bent pasidžiaugia, kad ir iš jo yra šiokia 
tokia nauda. 


Įrašas 116319. Vis tuščiau. Difrakcija, sublimacija, o gal 
paprasčiausiai, veikiant Doplerio efektui, visi pasislinko į infra- 
raudonąjį spektro galą? Šiandien šūkavau po visą laivą - niekas 
nepasirodė, išskyrus tetą Klotildą suvirbalaisir nebaigta puspirš- 
tine. Nuėjau į laboratoriją - pusbroliai Mitrofanas ir Alariukas 
tyrinėjo skvarkų judėjimą: tirpdė lašinius ir pylė riebalus į 
vandenį. Alariukas man pasakė, kad mūsų padėtyje įdaryti vafliai 
patikimiau nei Vilsono kamera. Bet kodėl atlikęs skaičiavimus . 
viską suvalgė? Nesuprantu, o klausinėti nedrįsau. Dingo prodė- 
dis Emerikas. S 


Įrašas 116320. Prodėdis Emerikas atsirado. Kas dvi minutės 
su geresnio pritaikymo vertu pastovumu pakyla iš už kairiojo 
borto; pro viršutinį iliuminatorių matyti, kaip pasiekia zenitą, 
paskui nusileidžia už dešiniojo borto. Nė trupinėlio nepasikeitė 
- net paskutiniojo poilsio orbitoje! Bet kas ir kada jį iškimšo? 
Baisu pagalvoti. 


Įrašas 116321. Dėdė toks punktualus, kad pagal jo patekėji- 
mus ir nusileidimus galima būtų reguliuoti sskundometrą. Keis- 
čiausia - pradėjo mušti valandas. Šito neįstengiu suprasti. 


Įrašas 116322. Jis tiesiog žemiausiame savo orbitos taške 
kliūva kojomis už laivo korpuso viršaus, ir batų nosys, O gal 
užkulniai, trinkčioja į šarvo kniedžių galvutes. Šiandien po 
pusryčių išmušė tryliktą - atsitiktinumas ar pranašiškas ženklas? 
Nepažįstamasis ant meteoro kiek atsitolino. Vis dar skrenda 
paskui mus. Šiandien sėdu už stalo rašyti, o kėdė man ir sako: 
“Koks tas pasaulis keistas!"; pagalvojau, kad dėdei Izaijui paga- 
liau pasisekė - bet tai buvo tik senolis Arabėjus. Jis pasisakė esąs 
invariantas, tai yra toks, kuriam vienas ir tas pat, taigi galiu 

nesikelti. Šiandien visą valandą ūkavau stapelyje ir viršutiniame 
denyje. Nė gyvos dvasios. Ore lakiojo keli kamuolėliai verpalų, 
virbalai ir pora pasjanso kortų kaladžių. 


Įrašas 116323. Yra specialus sąmonės pusiausvyros gelbėji- 
mo metodas- reikia prisigalvoti visokių fiktyvių asmenų. Ar tik aš 
to jau seniai nedarau nesamoningai? Bet kaip seniai? Sėdžiu ant 
atkakliai tylinčio Arabėjaus, stalčiuje verkšlena kūdikis, kurį 
pavadinau Jonu, ir maitinu jį iš buteliuko - krimsdamasis, iš kur 
dabar paimsiu jam žmoną; kol kas tarytum ankstoka, bet tokio- 
mis sąlygomis niekuo negali būti tikras. Sėdžiu taip ir skrendu... 


Tai paskutinieji mano tėvo įrašyti dienoraštyje žodžiai - 
likusieji lapai dingo. Aš taip pat sėdžiu raketoje ir skaitau, kaip 
kitas žmogus, tai yra jis, sėdėjo raketoje ir skrido. Taigi jis sėdėjo 
ir skrido, o aš irgi sėdžiu ir skrendu. Tad kas iš tiesų sėdi ir 
skrenda? Gal manęs visai nebuvo? Bet laivo dienoraštis negali 
pats savęs skaityti. Vadinasi, visgi esu, nes skaitau. O gal visa tai 
apgaulė? Prasimanymas? Keistos mintys... Tarkime; kad jis nesė- 
dėjo ir neskrido, betgi aš, šiaip ar taip, toliau skrisdamas sėdžiu, 
tai yra, skrendu sėdėdamas. Tai visiškai neabejotina. Nejaugi? 
Užvis tikriausia tai, kad skaitau apie žmogų, kuris skrenda ir sėdi. 
Tuo tarpu dėl mano sėdėjimo ir skridimo - tai ar gali būti tikras? 
Kambarėlis apstatytas gana skurdžiai, tai veikiau jau kamarėlė. 
Tikriausiai tarp denių - tačiau mūsų palėpėje buvo labai panaši. 
Betgi pakankaišeiti užslenksčio- ir įsitikinsiu, artai ne kliedesys. 
Bet jei kliedžiu ir jei pamatysiu to kliedęsio tęsinį? Nejau šito 
neįmanoma išspręsti? Negali būti! Nes jei pasirodytų, kad nesk- 
rendu ir nesėdžiu, o tik skaitau apie tai, kad jis skrido ir sėdėjo, 
tai reikštų, kad aš klejodamas patiriu jo klejones, tai yra, man 
atrodo, kad jam atrodo. Arba gal man atrodo tai, kas jam rodosi? 
Klejonė klejonėje? Gerai, bet jis dar rašė apie tą, kuris skrenda 
apžargomis ant meteoro. Čia jau kaipir blogiau. Manaatrodo, kad 
jam atrodė tai, ką anas daro apžargomis, o jei anam irgi tik 
atrodė, tai jau visiškai niekas nebeaišku! Man įsiskaudėjo galvą, 
ir vėl - kaip vakar, kaip užvakar - turiu galvoti apie vyskupus ir 
apie nosis mėlynąsias, apie akis tarsi rugiagėlės, apie žydrąjį 
Dunojų ir violetinę veršieną. Kodėl? Ir žinau, kad kai vidurnaktį 
padidinsiu pagreitį - galvosiu apie kiaušinienę, o tikriau - apie 

Dunojų ir violetinę veršieną. Kodėl? Ir žinau, kad kai vidurnaktį 
. padidinsiu pagreitį - galvosiu apie kiaušinienę, o tikriau - apie 
leistus kiaušinius su dideliais tryniais, apie morkas, medųirtetos 
Marinos kulnis - taip pat kaip kiekvieną vidurnaktį... Aha! Sup- 
rantu! Čia minčių poslinkio efektas - tai į ultravioletinę, tai (per 
geltonį) į infraraudoną spektro pusę, tai yra, psichinis Doplerio 
efektas! Nepaprastai svarbu! Juk tai būtų įrodymas, kad skrendu! 
Įrodymas per judėjimą, demonstratio in motu, kaip sakydavo 
scholastai! Vadinasi, aš iš tikrųjų skrendu... Taip. Betgi kiekvie- 
nam gali ateiti į galvą kiaušiniai, kulnys ir vyskupai. Tai nėra 
tikras įrodymas, tai tik prielaida. Tad kas gi belieka? Solipsizmas? 
"Tik aš vienas egzistuoju, niekur neskrisdamas... Tačiau tai reikš- 
tų, kad neegzistavo Anonimas Tykusis, anei feremiejus, nei 
Igoris, Estebanas anei Visapradis, kad nebuvo Barnabo, Euzebi- 
jaus, “Kosmocistos", kad niekados negulėjau tėvo rašomojo 
stalo stalčiuje, o jis neskrido, sėdėdamas ant senolio Arabėjaus 
- betgi šitai neįmanoma! Ar tai aš būčiau iš nieko sukūręs tokią 
daugybę asmenų ir giminės žygdarbių? Juk ex mibilo nibil fit! 
Taigi giminė egzistavo, tik ji leidžia man atgauti tikėjimą pasauliu 
ir tuo mano skrydžiu, kurio galas nežinomas! Viskas išgelbėta 
jūsų dėka, protėviai mano! Netrukus įdėsiu šiuos prirašytus 
lapelius į tuščią butelį nuo deguonies ir išmesiu jį už borto - tegu 
plaukia į;juodus tolius, nes navigare mecesse est, o aš skrendu ir 
skrendu metų metais... 

FUTUROLOGŲ 
KONGRESAS 


Is Jono Tykiojo paisiminimų 


Aštuntasis Pasaulinis Futurologų Kongresas vyko Kostarika- 
noje. Tiesą sakant, nebūčiau važiavęs į Nuną, jei ne profesorius 
Tarantoga, nedviprasmiškai užsiminęs, jog iš manęs šito tikima- 
si. Be to, jis pasakė (aš įsižeidžiau), kad nūnai astronautika - tai 
bėgimo nuo žemiškųjų rūpesčių forma. Visi, kam jie įsipyko, 
leidžiasi klajoti po Galaktiką tikėdamiesi, kad blogiausia įvyks 
jiems nesant. Teisybė - grįždamas, ypačiš tolimesnių kelionių, ne 
kartąbaimingai žvelgiau pro iliuminatorių įŽemę -arneprimena 
ji keptos bulvės. Taigi per daug nesiginčijau, tiktai pastebėjau, 
kad nesu futurologijos žinovas. Tarantoga atkirto, kad mažai kas 
išmano apie siurblius, betgi skubame į postus, išgirdę šūkį “prie 
siurblių!“ Aa 

Futurologų Draugijos Taryba nusprendė kviesti suvažiavimą 
Kostarikanoje, nes ketino aptarti demografinį sprogimą bei 
kovos prieš jį priemones. Šiuo metu visuotinio natūraliojo 
prieaugio koeficientas aukščiausias Kostarikanoje: tokios tikro- 
vės akivaizdoje svarstymas turėtų būti veiksmingesnis. Teisybę 
sakant - bet taip šnekėjo vien pikti liežuviai - Hiltono korporaci- 
jos pastatytasis Nune naujas viešbutis buvo pustuštis, o įsuvažia- 
vimą, neskaitant futurologų, turėjo atvykti antra tiek žurnalistų. 
Kadangi debatų metu viešbučio nebeliko nė ženklo, galiu ramia 
sąžine, nebijodamas apkalbų dėl reklamavimo, pareikšti: tai 
buvo nuostabus “Hiltonas". Toks mano pagyrimas - ne niekai: iš 
prigimties esu sibaritas, ir patogumus į astronautinę katorgą 
išmainiau vien pareigos jausmo skatinamas. - 

Pasistiebęs nuo plokščio penkiaaukščio pagrindo, Kostarika- 
nos “Hiltonas" puikavosi visa šimto šešių aukštų didybe. Ant 
žemutinės pastato dalies stogo tilpo teniso kortai, baseinai, 
soliariumai, kartingų trasos, karuselės-ruletės, tiras (ten galėjai 
šaudyti į kieno tik širdis geidžia atvaizdus - specialūs užsakymai 
pristatomi per dvidešimt keturias valandas) bei vasaros estrada 

su įranga ašarinėms dujoms į klausytojus purkšti. Aš gavau 
numerį šimtajame aukšte, iš kur matėsi tik gaubiančio miestą 
“ melsvai rudo smogo debesies paviršius. Mano dėmesį patraukė 
kai kurios viešbučio apstatymo detalės, pavyzdžiui, trimetrinė 
geležinė dalba apdailinto jašma vonios kambario kampe, slepia- 
mųjų spalvų apsiaustas spintoje bei džiūvėsių maišas po lova. 
Greta rankšluosčių vonios kambaryje kabėjo nemažas tikro 
alpinistiško lyno ritinys, o pirmąkart kišdamas raktą į patentuotą 
spyną, ant durų pastebėjau nedidelę baltą lentelę su užrašu: 
“Hiltono" direkcija užtikrina: šioje patalpoje BOMBŲ nėra". 

Kas nežino, kad mokslininkai šiais laikais skirstomi į sėsliuo- 
sius ir klajoklius. Sėslieji po senovei tyrinėja visokius dalykus, 
klajokliai gi dalyvauja įvairiausiuose pasitarimuose bei tarptau- 
tiniuose kongresuose. Pastarosios grupės atstovą nesunku atpa- 
žinti: jo atlape visuomet įsegta kortelė su pavarde bei moksliniu 
laipsniu, kišenėje - lėktuvų skrydžių tvarkaraščiai, petnešose 
nėra metalinių detalių, o ir portfelis užsegamas plastmasine 
spynele - visa tai tam, kad-be reikalo nestūgautų šaltojo ir 
šaunamojo ginklo ieškiklių, aerouoste peršviečiančių keleivius, 
sirenos. Specialiąją literatūrą toks mokslininkas studijuoja auto- 
buse pakeliui į aerouostą, laukiamuosiuose, lėktuvuose ir vieš- 
bučių baruose. Nežinodamas - dėl suprantamų priežasčių - 
daugumos pastarųjų metų žemiškosios kultūros naujovių, sukė- 
liau sąmyšį Bankoko, Atėnų, o ir pačios Kostarikanos aerouos- 

"tuose; šitai buvo neišvengiama, nes šeši mano dantys užplom- 
buoti metalo keramikos plombomis. Ketinau Nune pasikeisti jas 
porcelianinėmis, tačiau sukliudė nenumatyti įvykiai. Na, olynas, 
dalba, džiūvėsiai ir apsiaustas, maloningai paaiškino man vienas 
Amerikos futurologų delegacijos narys, - tai seniau nežinotos, 
bet dabartiniuose viešbučiuose būtinos atsargumo priemonės. 
Kiekvienas šių patalpintų numeryje reikmenų padidina viešbu- 
čiosvečių išgyvenimo tikimybę. Persavo lengvabūdiškumą neatk- 
reipiau-deramo dėmesio į tuos žodžius. 

Debatai turėjo prasidėti pirmąją dieną popiet, bet jau ankstų 
rytą gavome elegantiškai išleistus, dailiai apipavidalintus, gau- 
siai iliustruotus konferencijos pranešimų rinkinius. Ypač gražiai 
atrodė melsvo kalandruoto popieriaus bloknotėliai, papuošti 
užrašu: “Kopuliaciniai leidimai". Šiuolaikinės mokslinės konfe- 
rencijos taip pat nukentėjo nuo demografinio sprogimo. Kadan- 
gi futurologų skaičiaus augimas proporcingas visos žmonijos 

gausėjimo greičiui, suvažiavimuose viešpatauja grūstis ir skuba. 
Neverta net kalbėti apie pranešimų skaitymą: susipažinti su jais 
reikia iš anksto. Tačiau rytą nebuvo kada, nes šeimininkai 
pakvietė pasivaišinti stikleliu vyno. Šios kuklios iškilmės praėjo 
ramiai, jei nekreipsime dėmesio į tai, kad Jungtinių Valstijų 
“ delegacija buvo apmėtyta supuvusiais pomidorais; jau pakėlęs 
taurelę išgirdau iš Džimo Stentoro, pažįstamo “Junaitid Pres 
Internešnel" korespondento, jog auštant pagrobti Amerikos 
ambasados Kostarikanoje konsulas ir trečiasis atašė. Mainais už 
diplomatų paleidimą grobikai-ekstremistai reikalauja išlaisvinti 
politinius kalinius, o kol kas, norėdami pabrėžti savo reikalavi- 
morimtumą, siunčia ambasadai bei vyriausybės veikėjams pavie- 
nius minėtųjų įkaitų dantis, žadėdami imtis ir svarbesnių orga- 
nų. Tačiau šis disonansas nesudrumstė šiltos rytinio kokteilio 
atmosferos. Apsilankęs asmeniškai JAV ambasadorius pasakė 
trumputę prakalbą apie tarptautinio bėndradarbiavimo būtinu- 
mą, tiktai kalbėjo apsuptas šešeto žaliūkų civiliniais rūbais, 
žvelgiančių į mus pro taikiklius. Prisipažinsiu, kad tai mane kiek 
sutrikdė, ypač kai stovėjęs greta tamsiaodis Indijos delegatas 
prispirtas slogos panoro išsišnypšti nosį ir kyštelėjo ranką į 
kišenę, ieškodamas nosinės. Vėliau Futurologų Draugijos atsto- 
vas spaudai tikino, jog priemonės, kurių imtasi, buvo būtinos ir 
humaniškos. Apsauga, kaip ir keleivinių lėktuvų palydovai, dis- 
ponuoja išimtinai stambaus kalibro, nedidelės pramušamosios 
galios ginklais, todėl joks pašalinis žmogus negali nukentėti, 
priešingai nei kadaise, kuomet pasitaikydavo, kad paguldęs 
vietoje teroristą šovinys kiaurai perverdavo penketą arba ir 
šešetą niekuo dėtų asmenų už jo. Tačiau krintančio po jūsų 
kojomis kulkų suvarpyto žmogaus reginys nėra malonus - net 
tuomet, kai tai tik paprastas nesusipratimas, kuris vėliau taps 
keitimosi diplomatinėmis notomis su apgailestavimais prie- 
žastimi. 

Tačiau užuot leidęsis nagrinėti Burdiliks balistiką, privalė- 
čiau paaiškinti, kodėl per visą dieną neįstengiau susipažinti su 
konferencijos medžiaga. Jau neminint tos nemalonios smulk- 
menos, kad teko skubiai persivilkti sukruvintus marškinius, 
priešingai negu esu pratęs valgiau pusryčius viešbučio bare. 
Rytais visuomet valgau leistus kiaušinius, oviešbutis, kuriame jie 
atkeliautų iki lovos nesukritę kuo bjauriausiai su visu tryniu, dar 
nepastatytas. Šitai, suprantama, sietina su nesiliaujančiu viešbu- 

čių sostinėse dydžio augimu. Kai virtuvę nuo miegamojo skiria 
pusantros mylios, niekas neišgelbės trynio nuo sukritimo. Esu 


girdėjęs, šią problemą tyrė geriausieji Hiltono specialistai; jie . 


nustatė, jog vienintelė išeitis būtų specialūs liftai, judantys 
viršgarsiniu greičiu, tačiau vadinamasis “sonic boom".- garso 
barjero pramušimą lydintis griausmas - uždaroje erdvėje sukeltų 
ausų būgnelių plyšimą. Tiesa, galima reikalauti, kad virtuvės 
automatas pristatytų į numerį žalius kiaušinius, kuriuos robo- 
kelneris paruoštų jūsų akivaizdoje, bet nuo čia jau netoli iki 
nuosavų vištų, sutupdytų į narvelį, vežiojimąsi po “hiltonus". 
Štai todėl iš pat ryto patraukiau į barą. Šiuo metu 95 procentus 
viešbučių klientūros sudaro įvairiausių suvažiavimų ir konfe- 
rencijų dalyviai. Svetys-vienišius, turistas-soliteris, be kortelės 
atlape, be konferencinių popiergalių prikimšto aplanko -reteny- 
bė, nelyginant perlas dykumoje. Neskaitant mūsiškės, Kostarika- 
noje tuo metu vyko Jaunųjų Maištininkų “Tigrų" grupės konfe- 
rencija ir Išlaisvintosios Literatūros Leidėjų bei Filumenistų 
Draugijos suvažiavimas. Paprastai visai grupei skiriami kamba- 
riai tame pačiame aukšte, tačiau direkcija, norėdama mane 
pagerbti, davė man numerį šimtajame aukšte, kadangi jame 
buvo atskira palmių giraitė, kurioje vykdavo Bacho koncertai; 
moterų orkestras grodamas atlikdavo kolektyvinį striptizą. Visa 
tai man nelabai patiko, bet, deja, nebeliko jokio laisvo numerio, 
taigi turėjau pasilikti kur įkurdintas. Vos prisėdau ant savojo 
aukšto baro kėdutės, petingas kaimynas, juodaplaukis barzdyla 
(jo barzdoje tarsi meniu galėjai perskaityti visus praėjusios 
savaitės patiekalus), kyštelėjo man po nosimi sunkų kaustytą 
dvivamzdį, kabėjusį ant jo peties, ir stačiokiškai nusijuokęs 
pasiteiravo, kaip man patinka jo popiežyklė. Nesupratau, ką tai 
reiškia, tačiau nutariau neprisipažinti. Geriausia taktika atsitik- 
tinių pažinčių atveju - tylėjimas. Kažkodėl pats mielai paaiškino, 
kad dvivamzdis štuceris su lazeriniu taikikliu, smūgio greitintoju 
bei mechaniniu užtaisytoju yra skirtas popiežiui medžioti. Nesi- 
liaudamas šnekėti, išsitraukė iš kišenės sulamdytą nuotrauką, 
kurioje buvo jis pats, besitaikantis į manekeną su tiara. Tvirtino 
pasirengęs jau tobulai, taigi trauksiąs tiesiai į Romą, didžion 
kelionėn į šventajį miestą, kur nušausiąs Šventąjį Tėvą priešais 
Petro baziliką. Nepatikėjau nė vienu jo žodžiu, tačiau barzdyla, 
be perstojo tarškėdamas, rodė man paeiliui išankstinį lėktuvo 
„bilietą, giesmyną bei šventų vietų katalogą, skirtą Amerikos 

katalikams, o taip pat dėžutę šovinių kryžmai įpjautomis galvu- 
tėmis. Taupumovatdanpirkobilietą tik į vieną pusę, nes tikėjosi, 
kad įšėlę maldininkai sudraskys jį į gabalėlius. Atrodė, tokia 
perspektyva neišpasakytai jį džiugina. Iš pradžių pamaniau 
susidūręs su pamišėliu ar profesionaliu sprogdintoju-ekstremis- 
tu, kokių nūnai netrūksta, bet ir čia apsirikau. Tarškėdamas it 
užvestas bei vis taisydamasis slystančią žemyn ir tempiančią jį 
nuo kėdės šaudyklę, prisipažino esąs kuo dievobaimingiausias, 
karštai tikintis katalikas, o suplanuotoji akcija (pasak jo, “Akcija 
P") būsianti ypatinga auka: jis norįs sukrėsti žmonijos sąžinę, o 
kas ją sukrėstų geriau, negu šitoks šiurpus poelgis? Dėstė pada- 
rysiąs tą pati, ką, pasak Šventojo Rašto, Abraomas turėjęs pada- 
ryti Izaokui, tiktai atvirkščiai, nesgi nužudysiąs ne sūnų, o tėvą, 
ir priedo dar šventąjį. Tuo pačiu įrodysiąs aukščiausią pasiauko- 
jimą, kokiam tik gali ryžtis krikščionis, nes pasiųsiąs ir kūną į 
kančias, ir sielą pragaran, o visa tai tam, kad atsivertų žmonijos 
akys. Jaugi, pagalvojau, pernelyg daug mėgėjų atverti akis pridy- 
go; barzdylos argumentai manęs neįtikino, tad leidausi gelbėti 
popiežiaus, tai yra, pranešti kam nors apie tą planą, tačiau 77 
aukšto bare pasipainiojęs Stentoras, net neišklausęs iki galo, 
pasakė, kad tarp paskutinės Amerikos tikinčiųjų delegacijos 
įteiktų Adrianui XI dovanų buvo dvi laikrodinės minos irstatinai- 
tė, pripilta ne aukojimo vyno, o nitroglicerino; iš kur toks 
abejingumas, supratau geriau, kai išgirdau, kad į ambasadą ką tik 
atsiųsta koja, tik kol kas dar neaišku kieno. Pasakoti Stentoras 
nebaigė, nes buvo pakviestas prie telefono: esą, Avenida Roma- 
noje kažkas bando susideginti protesto ženklan. 77 aukšto bare 
viešpatavo visiškai kitokia atmosfera, negu manajame: čia buvo 
pilna basų merginų, pasirėdžiusių siekiančiais juosmenį grandi- 
jų marškinėliais, prisisegusių kardus; daugumos ilgos kasos 
pagal naujausią madą pritvirtintos prie kaklo pakabuko arba 
prie kniedėmis išmušto antkaklio. Negalėčiau pasakyti, ar tai 
buvo filumenistės, o gal Išlaisvintųjų Leidėjų sekretorės; jų 
vartaliojami spalvoti žurnalai bylojo veikiau apie specialiąsias 
leidyklas. Nusileidau dar devynetu aukštų žemiau, kur buvo 
“ apgyvendinti manieji futurologai, ir eiliniame bare išgėriau 
! nemažą kokteilį, šnekučiuodamas su Alfonsu Movenu iš Franc 
Pres agentūros; paskutinį kartą pamėginau gelbėti popiežių, 
tačiau stoiškai išklausęs mano pasakojimą Movenas tiktai burbte- 
“lėjo, kadaną mėnesį Vatikane kažkoks maldininkas iš Australijos 

jau šaudė, tačiau visai kitu idėjiniu pagrindu. Movenas tikėjosi 
gauti savo agentūrai įdomų interviu iš kažkokio Manuelio Pyrhu- 
los, kurio ieškanti Siurte, FTB, Interpolas bei eilė kitokių polici- 
jų, nes tasai įsteigęs naujo tipo paslaugų firmą: apsiskelbęs 
pasikėsinimų sprogstamosiomis priemonėmis ekspertu (šiaip 
' žinomas “Bombonešio" pravarde) ir tiesiog puikuojąsis savuoju 
beidėjiškumu. Kai prie mūsų stalelio priėjo daili raudonplaukė, 
“ apsirengusi lyg ir kokiais mezgininiais naktiniais baltiniais, tan- 
kiai išvarpytais automato serijų (tai kaip tik ir buvo ekstremistų 
pasiuntinė, turėjusi nuvesti reporterį į jų štabą), Movenas atsis- 
veikindamas įteikė man Pyrhulos reklaminę proklamaciją, iš 
kurios sužinojau, jog seniai metas baigti su neatsakingais išsišo- 
“ kėliais mėgėjais, nesugebančiais atskirti dinamito nuo melinito 
anci gyvsidabrio sprogmenų nuo Bikfordo šniūro; siauros spe- 
cializacijos laikais nedera dirbti mėgėjiškai, reikia kliautis sąži- 
ningų specialistų žiniomis bei profesine etika; antroje lapelio 
pusėje buvo paslaugų kainoraštis visų labiausiai išsivysčiusių 
pasaulio šalių valiutomis.. 

Į barą kaip tik pradėjo rinktis futurologai; staiga Salė 
išbalęs profesorius Maškenazis, tirtėdamas ir rėkdamas, kad 
rado savo kambaryje laikrodinę miną; barmenas, matyt, pratęs 
prie tokių dalykų, automatiškai riktelėjo “Slėptis!" ir nėrė po 
stalu; tačiau netrukus viešbučio sekliai atrado, kad kažkuris 
kolega iškrėtė Maškenaziui kvailą pokštą - įdėjo į kekso dėžutę 
paprasčiausią žadintuvą. Man rodos, tai padarė koks anglas - jie 
baisiai mėgsta vadinamuosius “practical jokes", tačiau šis daly- 
kas buvo užmirštas, nes pasirodė Dž.Stentoras ir Dž.G.Hauleris 
- abu iš “UPI", - kurie paskelbė JAV vyriausybės notos Kostarika- 
nos vyriausybei dėl diplomatų pagrobimo tekstą. Nota buvo 
suformuluota įprastine diplomatine kalba, tad nei koja, nei 
dantys nepavadinti tikraisiais vardais. Džimis man pasakė, kad 
vietinė valdžia gali griebtis drastiškų priemonių; vykdomosios 
valdžios galva, generolas Apolonas Diasas pritaria “vanagų" 
nuomonei: į prievartą atsakyti prievarta. Posėdžio metu (vyriau- 
sybė posėdžiavo be paliovos) pateiktas pasiūlymas pereiti prie 
kontrpuolimo - politiniams kaliniams, kuriuos paleisti reikalau- 
ja ekstremistai, išrauti dvigubai daugiau dantų, o kadangi ekst- 
remistų būstinės adresas nežinomas, siųsti jiėms tuos dantis “iki . 
- pareikalavimo". “Niujork Taims" “žaibe" korespondentas Zalc- 
bergeris apeliavo į žmogiškąją išmintį ir rūšies vienybės jausmą. 

Stentoras patikėjo man paslaptį: vyriausybė rekvizavo JAV nuo- 
savybę - traukinį, per Kostarikanos teritoriją tranzitu vežusį į 
Peru slaptą karinį krovinį. Kol kas ekstremistams nešovė mintis 
grobti futurologų, nors jų požiūriu tai nebūtų kvaila, nes šiuo 
metu futurologų Kostarikanoje daugiau, negu diplomatų. Vis 
dėlto šimtaaukštis viešbutis - toks milžiniškas ir taip patogiai | 
atskirtas nuo likusiojo pasaulio organizmas, kad žinios iš išorės 
čionai patenka tarsi iš kito pusrutulio. Kol kas futurologai 
nepanikavo: specialaus kelionių biuro “Hiltone" neapgulė sve- 
čiai, reikalaujantys aviabilietų į Valstijas arba kur kitur. Oficialaus 
atidarymo iškilmės turėjo prasidėti antrą valandą, o aš dar 
nespėjau persirengti vakarine eilute, taigi grįžau į savo numerį, 
o paskui kuo skubiausiai nusileidau į 46 aukšto Purpurinę Salę. 
Vestibiulyje prie manęs priėjo dvi žavingos merginos su šarova- 
rais, išsipaišiusios biustus neužmirštuolėmis bei snieguolėmis, 
ir įteikė žvilgantį aplanką. Nepažiūrėjęs į jį, patraukiau į dar 
tuštoką salę, ir pažvelgęs į stalus likau be žado - ne todėl, kad jie 
buvo gausiai apkrauti, o todėl, kad šokiravo paštetų, karštų ir 
šaltų patiekalų išvaizda. Net mišrainės priminė lytinius organus. 
Apie optinę apgaulę negalėjo būti nė kalbos, nes iš kažkur 
užslėptų garsiakalbių sklido populiari tam tikruose sluoksniuo- 
se dainelė, prasidedanti žodžiais: “Tik kvailys ir pašlemėkas 
genitalijų nemėgsta, nės dabar naujausios mados - lyties organų 
reklamos!“ * 

Rinkosi pirmieji svečiai - tankiabarzdžiai, vešliaūsiai, beje, 
vien jauni žmonės, su pižamomis arba ir be jų; šešetas padavėjų 
įnešė tortą; išvydus tą nešvankiausią pasaulyje kepinį, abejonių 
nebeliko: patekau ne į tą salę ir netyčia atsidūriau Išlaisvintosios 
Literatūros baliuje. Apsimetęs, kad dingo mano sekretorė, kuo 
skubiau pasitraukiau, nusileidau vienu aukštu žemiau ir leng- 
viau atsikvėpiau - šįkart patekau kur norėjęs: Purpurinė (o ne 
Rausvoji, į kurią buvau užklydęs) Salė jau buvo pilna. Vaišių 
kuklumo sukeltą nusivylimą slėpiau kaip išmanydamas. Patieka- 
lai šalti, stalas švediškas; kad būtų dar nepatogiau valgyti, iš 
milžiniškos salės išnešti visi krėslai ir kėdės; prie sotesnių 
patiekalų susidarė baisi grūstis, taigi teko pasitelkti išlavintą 
panašiomis sąlygomis vikrumą. Futurologų Draugijos Kostarika- 
nos skyriaus atstovas senjoras Kviljonė kerinčiai šypsodamnasis 
aiškino, jog bet koks nesaikingumas būtų nepateisinamas, turint 
omenyje, kad tarp kitų ketinama aptarti ir gresiančios žmonijai 

bado katastrofos temą. Suprantama, atsirado skeptikų, tvirtinan- 
čių, esą šitokį drastišką taupumą tegalima paaiškinti vien tuo, 
kad apkarpytos dotacijos Draugijai. Profesijos verčiami susilai- 
kyti žurnalistai sukiojosi tarp mūsų, medžiodami užsienio prog- 
nostikos šviesulių pasisakymėlius; vietoje JAV ambasadoriaus 
pasirodė tik trečiasis ambasados sekretorius su gausia apsauga 
ir smokingu, kurį dėvėjo tik jis vienas: juk sunku paslėpti 
neperšaunamą liemenę po lengva eilute. Girdėjau, jog atvyks- 
tantys iš miesto svečiai tikrinami vestibiulyje, ir ten esą jau stūkso 
nemaža atimtų ginklų krūva. Patys debatai turėjo prasidėti tik 
penktą valandą, taigi pakilau į šimtąjį aukštą. Po persūdytų 
mišrainių kamavo baisus troškulys, bet kadangi manojo aukšto 
bare neišstumiamai įsitvirtino maištininkai bei sprogdintojai su 
savo mergužėlėmis, o man iki kaklo pakako vieno pokalbio su 
barzdotuoju popiežininku (ar antipopiežininku), tai pasitenki- 
nau stikline vandens iš čiaupo. Vos spėjau ją išlenkti, vonioje ir 
abiejuose kambariuose užgeso šviesa, o telefonas, nepaisyda- 
mas mano renkamų numerių, jungė tik su automatu, sekančių 
pasaką apie Pelenę. Norėjau nusileisti žemyn, bet liftas neveikė. 
Girdėjau darnią maištininkų, dabar jau šaudančių į taktą, gies- 
mę; tikėjausi, kad šaudo netaikliai. Tokių dalykų pasitaiko net 
aukščiausios klasės viešbučiuose (beje, tuomet jie dar labiau 
erzina); tačiau labiausiai mane nustebino mano paties elgsena. 
Gana bjauri nuo pat pokalbio su popiežiaus medžiotoju nuotai- 
ka gerėjo kas sekundę. Apgraibomis krapinėdamas po kambarį 
ir kliuvinėdamas už baldų, atlaidžiai šypsojausi tamsai; mano 
palankumas visam pasauliui nesumažėjo net iki kraujo prasikir- 
tus kelį į lagaminą. Apčiupinėjęs tai, kas liko ant naktinio stalelio 
iš užsisakyto tarp pusryčių ir priešpiečių maisto, įbedžiau į 
sviestinę skiautę popieriaus, išsiplėštą iš pranešimų aplanko, o 
uždegus degtuku išėjo, tiesa, rūkstanti, bet vis vien žvakė, kuriai 
šviečiant įsitaisiau ant fotelio; šiaip ar taip, turėjau dar dvi | 
valandas laisvo laiko, įskaitant valandą keliavimo laiptais (jei jau 
liftas neveikia). Gyvai domėdamasis stebėjau, kaip toliau kinta ir 
mainosi gera nuotaika. Man buvo linksma, jaučiausi tiesiog 
puikiai. Galėjau vienu ypu pažerti aibę argumentų, bylojančių 
būtent esamos padėties naudai. Kuo rimčiausiai galvojau, jog 
paskendęs visiškoje tamsoje, pilnas spingsulės tvaiko ir dūmų, 
atkirstas nuo pasaulio “Hiltono" numeris su sekančiu pasakas 
telefonu -viena nuostabiausių vietų pasaulyje, nuostabesnės net 

įsivaizduoti negalima. Be to, jaučiau neįveikiamą norą paglostyti 
nesvarbu kieno galvą ar bent paspausti artimui ranką ir giliai, 
šiltai pažvelgti į akis. 3 

Patį pikčiausią priešą būčiau išbučiavęs į abu skruostus. 
Sviestas tirpo, čirškė, smilko irvis geso; tai, kad “tirpo" rimuojasi: 
su “smilko", sukėlė man juoko priepuolį, nors tuo pat metu 
svilinausi pirštus, vis iš naujo mėgindamas degtukais įžiebti 
popierinį dagtį. Sviestinė spingsulė vos mirkčiojo; aš gi pusbal- 
siu niūniavau: arijas iš senų operečių, nė trupučio nepergyven- 
damas dėl to, kad dūstu nuo smalkių, o iš perštinčių akių 
skruostais srūva ašaros. Stodamasis užkliuvau už palikto ant 
grindų lagaminoirišsitiesiau kaip ilgas, tačiau iššokęs ant kaktos 
kiaušinio didumo gumbas tik dar labiau (jei tai apskritai įmano- 
ma) pataisė nuotaiką. Raičiausi iš juoko, pridusęs nuo dvokian- 
čių dūmų, nes net tai nė per plauką nesumažino pakilaus 
jaudulio. Atsiguliau į nuo ryto neklotą lovą, nors vidurdienis jau 
seniai praėjo; apie aplaidžiuosius viešbučio darbuotojus galvo- 
jau kaip apie nuosavus vaikus; į galvą nelindo niekas, išskyrus 
jautrius mažybinius vardus ir meilius žodelius. Šmėkštelėjo 
mintis, kad net jei tektų čia užtrokšti - tai būtų įdomiausia, 
“patraukliausia mirtis, kokios tik begalima norėti. Ši išvada taip 
nesiderino su visu mano būdu, kad paveikė tarsi žadintuvo 
skambutis. Sieloje įvyko keistas skilimas. Ji vis dar buvo kupina 
flegmatiško tyrumo, kažkokio universalaus palankumo visam 
pasauliui, o jau rankoms taip knietėjo glamonėti bet ką, kad 
neturėdamas nieko geriau pradėjau švelniai glostyti nuosavus 
skruostus ir meiliai timpčioti ausis; taip pat daugybę kartų 
dešine ranka tvirtai paspaudžiau kairiąją. Net kojos šokinėjo, 
geisdamos ką paglamonėti. Tačiau manosios esybės gelmėse 
tarytum blykčiojo nelaimės švyturys; “Kažkas negerai!" - šaukė 
manyje tolimas, silpnas balsas, - “Nežiopsok, Jonai, būk budrus, 
saugokis! Tasai giedrumas netikras! Nagi, daryk ką nors! Ei, 
niuo! Pirmyn! Nesėdėk išsidrėbęs kaip koks Onasis, ašarodamas 
nuo dūmų ir suodžių, gumbuota kakta, visuotinio meilumo 
apimtas! Tai kažkokios bjaurios klastos apraiška!“ Nepaisiau tų 
balsų, net piršto nepajudinau. Tiktai gerklė išdžiūvo. Tiesa, 
širdis jau seniai trankėsi, bet maniau, kad tai dėl netikėtai 
kilusios visaapimančios meilės. Nuėjau į vonią. - siaubingai 
norėjosi gerti; pagalvojau apie persūdytą iškilmių, ar veikiau 
kokteilio stačiomis mišrainę, paskui dėl visa ko pabandžiau 

įsivaizduoti ponus Dž.V., H.K.M., M.V. ir kitus aršiausius savo 
priešus; įsitikinau nejaučiąs jokių kitų emocijų, išskyrus norą 
širdingai paspausti jiems rankas, karštai išbučiuoti, broliškai 
pėrsimesti keliais žodeliais. Tai jau iš tiesų kėlė nerimą. Sustin- 
gau, viena ranka laikydamas nikeliuotą čiaupo rankeną, kita - 
tuščią stiklinę. Lėtai prileidau stiklinėn vandens ir keistai perk- 
reipęs veidą - mačiau tą nuosavų bruožų kovą veidrodyje .- 
išpyliau. 

VANDUO IŠ ČIAUPO. Taip. Pasikeičiau tą akimirką, kai jo 


išgėriau. Matyt, jame kažko būta. Nuodų? Dar negirdėjau apie' 


nuodus, kurie... Nors pala! Šiaip ar taip, esu prisiekęs mokslinių 
leidinių prenumeratorius. Neseniai “Science News" pradėjo 
rodytis pranešimai apie naujas psichotropines priemones, prik- 
lausančias vadinamųjų “benignatorių" (“geruolinų") grupei; 
apsvaigęs nuo jų žmogus jaučia palaimą bei džiūgauja be prie- 
žasties. Taip, taip! Matyte mačiau tą straipsnį atminties akimis. 
Hedonidolis, benefaktorinas, empatianas, euforazolis, felicito- 
lis, altruizanas, bonokarezinas ir ištisa eilė išvedinių! Tuo pat 
metu, pakeičiant hidoksilo grupes amido grupėmis, iš tų pačių 
medžiagų susintetintas furiazolis, ardinas, sadistizinas, tortūri- 
nas, agresijus, frustrandolis, pasiutinas ir daugybė kitų įsiutinan- 
čių preparatų, priklausančių taip vadinamai biodaužinų grupei 
“ (kadangi jie skatina daužyti bei žaloti aplinką, tiek negyvą, tiek 
gyvą, ypatingai pažymėtini spardolis bei griovinas). 

Mano mintis nutraukė telefono skambutis; kartu užsižiebė 
šviesa. Viešbučio administracijos darbuotojo balsas nužemintai 
ir patetiškai atsiprašė už avariją; ji ką tik likviduota. Pravėriau 
duris į koridorių, kad kambarys išsivėdintų; viešbutyje, kiek 
supratau, panika nekilo; kažkoks apkvaitęs, vis dar kupinas 
troškimo laiminti bei glamonėti, užsidariau ir užsirakinau duris, 
atsisėdau vidury kambario ir ėmiau galynėtis pats su savimi. 
Nepaprastai sunku apsakyti tuometinę būseną. Mąsčiau anaip- 
tol ne taip sklandžiai ir ne taip vienareikšmiškai, kaip pasakoju. 
Kiekviena kritiška mintis tarytum klimpo meduje, grimzdo į 


kažkokį saldų, tąsų, pokvaišį pasitenkinimą, nuo kiekvienos 


varvėjo geraširdiškumo sirupas, mano dvasią tarytum įsiurbė 
saldžiausias pasaulyje akivaras - lyg skęsčiau rožių aliejuje ir 
cukraus glajuje; per jėgą verčiau save galvoti apie tai, kas man 
užvis šlykščiausia - apie barzdotąjį niekšą su antipopiežiniu 
dvivamzdžiu, apie ištvirkusius Išlaisvintosios Literatūros leidė- 

jus ir babiloniškai sodomišką jų puotą, vėl apie ponus V.K., 
Dž.K.M.,-A.K. bei gausybę kitų sukčių ir nenaudėlių, bet pasibai- 
sėjęs supratau, kad visus myliu, visiems viską atleidžiu, dar 
daugiau - galvoje it velniai iš tabokinių kaipmat ėmė šokinėti 
argumentai, pateisinantys bet kokią blogybę ar šlykštybę. Mano 
kaukolę sprogdino meilės artimui potvynis; o žiauriausiai kama- 
vo tai, ką turbūt geriausia nusakyti žodžiais “veržimasis į gėrį". 
Užuot galvojęs apie psichotropinius nuodus, atkakliai mintijau 
apie našles ir našlaičius, kuriuos palaimingai globočiau; kuo 
toliau, tuo labiau stebėjausi, kodėl iki šiol skyriau jiems tokį 
menką dėmesį. O neturtingieji, o alkanieji, o ligotieji, o paliegė- 
liai; didis Dieve! Kai atsipeikėjau, pasijutau beklūpąs prie laga- 
mino ir bemėtąs jo turinį ant grindų - ieškojau kur geresnių 
daiktų, paaukotinų vargstantiesiems. O pasąmonėje vėl suzvim- 
bė silpni neramūs balsai; “Atsargiai! Nesileisk kvailinamas! Ko- 
vok! Rėžk! Spardykis! Gelbėkis!" - negarsiai, bet skaudžiai rėkė. 
kažkas manyje. Prieštaringi jausmai draskyte draskė. Spaudė 
toks galingas kategoriško imperatyvo krūvis, kad nebūčiau įsten- 
gęs nė musės nuskriausti. Kaip gaila, maniau sau, kad “Hiltone" 
nėra pelių arbentvorų: kaipgi juos globočiau, lepinčiau! Musės, 
blakės, žiurkės, uodai, utėlės, mieli padarėliai, Dieve galingasis! 
Probėgšmais palaiminau stalą, lempą ir savo kojas. Bet blaivumo 
prošvaistės manęs nebeapleido, taigi negaišuodamas užvežiau 
kaire ranka per dalinančią palaiminimus dešinę - net susiriečiau 
iš skausmo. Jau neblogai! Kas žino - o gal čia išsigelbėjimas! 
Laimė, veržimosi į gėrį pobūdis buvo išcentrinis: kitus mylėjau 
nepalyginamai stipriau, negu save. Iš pradžių porą kartų užtvo- 
jau sau į snukį, net stuburas sugirgždėjo, o iš akių kibirkštys 
pažiro. Gerai, tik pirmyn! Kai veidas sumedėjo, ėmiau spardyti 
pats sau į kulkšnis. Visa laimė, kad avėjau sunkius batus su 
velniškai kietais puspadžiais. Atlikęs gydomąją pasiutiškų spyrių 
procedūrą, akimirką jaučiausi geriau, tai yra, blogiau. Atsargiai 
pamėginau paspėlioti, kas išeitų, jei įspirčiau ir ponui Dž.K.A. 
Tai nebeatrodė taip jau visiškai neimanoma. Abiejų kojų kulkš- 
nis skaudėjo tiesiog pragariškai, ir tikriausiai šios saviskriaudos 
dėka įstengiau įsivaizduoti netgi niuksą, skirtą M.V. Nepaisyda- 
mas baisaus skausmo, spardžiau save toliau. Pravertė ir visi. 
aštrūs daiktai: pasitelkiau šakutę, paskui smeigtukus,:kuriuos 
traukiau iš dar nevilkėtų marškinių. Tačiau buvo nelengva, 
pagerėjimą keitė pablogėjimas: porą minučių jaučiausi pasiren- 

gęs pulti į ugnį vardan kilnaus tikslo, manyje vėl trykštelėjo 
didžio taurumo ir prakilnaus atlaidumo geizeris. Vis dėlto nea- 
bejojau: VANDENYJE IŠ ČIAUPO KAŽKO BŪTA. Teisybė!!! Laga- 
mine turiu ilgą laiką vežiotų, niekuomet nevartotų migdomųjų 
vaistų, kurie man visada sukelia niaurią ir agresyvią nuotaiką - 
kaip tik dėl to jų ir negeriu; laimė, kad neišmečiau. Prarijau 
tabletę, užsiskanindamas suodinu sviestu (vandens bijojau kaip 
maro), paskui per prievartą suspringau dvi pastiles kofeino, kad 
neužmigčiau, tada atsisėdau ant fotelio ir kupinas baimės, tačiau 
. irmeilės artimui, ėmiau laukti, kuo baigsis cheminė kova mana- 

. jame organizme. Meilingumas vis dar nepaleido manęs iš gniauž- 
tų, buvau švelnutėlis kaip niekuomet gyvenime. Pagaliau pykčio 
chemikalai, atrodo, pradėjo įveikti gėrio preparatus: vis dar 
troškau globoti, bet jau ne visus be išimties. Teisybę sakant, 
geidavau (dėl visa ko) tapti paskutiniu niekšu, bent trumpam 
laikui. 

Po ketvirčio valandos apkvaitimas lyg ir praėjo. Palindau po 
dušu, apsitryniau šiurkščiu rankšluosčiu, retsykiais dėl viso 
pikto vožtelėdamas sau per veidą - šiaip, dėl bendros profilakti- 
kos; apsilipdžiau pleistrais sužalotas kulkšnis, pirštus, susiskai- “ 
čiavau mėlynes (besigaluodamas iš tiesų prikūliau save atsakan- 
čiai), persirengiau švariais marškiniais, kostiumu, prieš veidrodį 
pasitaisiau kaklaraištį, apsitampiau skvernus, išeidamas niukte- 
lėjau sau į paširdžius-kad pažvalėčiau, betir dėl tvarkos -ir išėjau 
pačiu laiku, nes jau artėjo penkta valanda. Kad ir kaip būtų 
keista, sumaišties viešbutyjenesijautė. Žvilgtelėjau į savojo aukš- 
to barą ; jis buvo beveik tuščias; stovėjo atremta į taburetę 
"popiežyklė, iš po stalo kyšojo dvi poros kojų (viena basa), tačiau 
vargu ar tas reginys aiškintinas aukščiausiomis kategorijomis; 
prie sienos pora teroristų lošė kortomis, o vienas grojo gitara ir 
dainavo tą pačią dainelę. Apačioje visą vestibiulį užtvenkė futu- 
rologai: traukė į pirmąjį posėdį, beje, neišeidami iš “Hiltono": 
išnuomota tam tikslui salė buvo žemutinėje pastato dalyje. Iš 
pradžių nustebau, bet truputį pagalvojęs supratau, kad tokiame 
viešbutyje -niekas negeria vandens iš čiaupo:, svečiai maldo 
troškulį kola, švepsu, blogiausiu atveju - sultimis, arbata ar 
alumi. Taip pat ir į kokteilius pilami kartūs mineraliniai vande- 
nys arba kitokie fasuoti skysčiai; o jei kas nors per neatsargumą 
pakartojo manąją klaidą - tikriausiai šiuo metu užsirakinęs savo 
numeryje raitosi, ištiktas visaapimančios meilės traukulių. Nuta- 

riau, jogtokiomis aplinkybėmis geriau net neužsiminti apie savo 
išgyvenimus; ką besakytum - aš čia svetimas žmogus: dar nepa- 
tikės ir apšauks kliedinčiu pamišėliu: O greičiausiai tiesiog 
palaikys narkomanu. 

Vėliau teko išklausyti nemaža priekaištų dėl to, kad pasirin- 
kau tokią sraigės arstručio politiką, atseit, jei būčiau iškėlęs viską 
į dienos šviesą, gal būtų pavykę išvengti anų nelaimių - tačiau 
šitaip šnekantieji neabejotinai klysta: perspėti galėjau daugių 
daugiausia viešbučio svečius, tačiau įvykiai “Hiltone" jokiu būdu 
neturėjonė menkiausios įtakos politinėms komplikacijoms Kos- 
tarikanoje. 

Pakeliui į posėdžių salę viešbučio kioske nusipirkau a uėža, 
vietinių laikraščių - taip jau esu pratęs. Nemanykite, kad perku 
juos visut visur, tačiau išsilavinęs žmogus net ir nemokėdamas 
ispanų kalbos gali susigaudyti, apie ką rašoma. 

Ant pakylos matėsi išdabinta žalumynais skelbimų lenta su 
dienotvarke; pirmasis svarstomas klausimas - pasaulinė urbanis- 
tinė katastrofa, antrasis - ekologinė, trečiasis - klimatinė, ketvir- 
tasis - energetinė, penktasis - maisto; po to numatyta pertrauka. 
Technologinės, militaristinės ir politinės katastrofų svarstymas 
bei einamųjų reikalų aptarimas nukelti į kitą dieną. 

Tezių išdėstymui kiekvienam šnekėtojui buvo skirtos ketu- 
rios minutės - vis vien labai daug, turint omenyje, kad 64 
valstybių atstovai pateikė 198 referatus. Kad diskusijos neužsi- 
tęstų, referatus reikėjo išstudijuoti savarankiškai, prieš posėdį, 

-o oratoriai kalbėjo išimtinai skaičiais, tokiu būdu nusakydami 
esminius savųjų darbų postulatus; norėdami geriau įsisąmonin- 
ti šitokį turtingą turinį, visi įsijungėme kišeninius magnetofonus 
bei kompiutores - pastarosios vėliau ir turės diskutuoti iš esmės. 
Stenlis Heizeltonas iš JAV delegacijos iškart pribloškė susirinku- 
siuosius, primygtinai kartodamas: 4, 6, 11, iš ko seka 22; 5, 9, 
ergo 22; 3, 7, 2, 11, iš ko išplaukia vėlgi 22! Kažkas pašoko, 
šaukdamas, kad visgi 5, o gal net 6, 18, 4; Heizeltonas žaibiškai 
atkirto, kad šiaip ar taip 22. Paieškojęs jo referato numerių 
rodyklėje, sužinojau, kad skaičius 22 reiškia visuotinę katastrofą. 
Po to japonas Hajakava pristatė išmąstytą jo šalyje naują ateities 
namo modelį; tai buvo aštuoniašimtaaukštis pastatas su gimdy- 
mo klinikomis, lopšeliais, mokyklomis, parduotuvėmis, mūzič- 
jais, zoosodais, teatrais, kino teatrais ir krematoriumais; projek- 
te numatytos požeminės patalpos mirusiųjų pelenams, ketu- 

riasdešimties kanalų televizija, girdyklos ir blaivyklos, salės, 
panašios į sporto sales, skirtos grupinio sekso praktikavimui 


"(pažangių projektuotojų pažiūrų apraiška) bei katakombos ne- 


sugebančioms prisitaikyti subkultūrinėms grupėms. Gana nau- 


'joviškai skambėjo pasiūlymas, kad kiekviena šeima kasdien 


kraustytųsi iš vieno buto į kitą, ir čia svarbų vaidmenį vaidintų 
kraustymasis šachmatų pėstininko arba žirgo ėjimų tvarka. Tai 
padėtų išvengti nuobodulio bei apatijos, tačiau dėl visa ko tamė 
septyniolikos kubinių kilometrų apimties pastate, kurio pamatai 
būtų vandenyno dugne, o stogas siektų stratosferą, numatyti 
specialūs matrimoniniai kompiuteriai, piršliaujantys sadomazo- 
chizmo pagrindais (sadistų ryšiai su mazochistėmis ir atvirkščiai 
yra statistiškai patikimiausi, nes tokiu atveju kiekvienas partne- 
ris gauna tai, ko trokšta), bei antisavižudiškos terapijos centras. 
Hakajava, kitas japonų delegatas, pademonstravo mums tokio 
namo maketą - 1:10000 masteliu - su nuosavomis deguonies 
atsargomis, bet be vandens ir maisto atsargų, kadangi pastate 
suplanuotas uždaras cirkuliacijos ciklas: visos išskyros, įskaitant 
netgi priešmirtinį prakaitą bei kitas organizmo sekrecijas, turės 
būti perdirbamos. Jakahava, trečias japonas, perskaitė skanėstų, 
kuriuos galima regeneruoti iš viso pastato atliekų, sąrašą. Jame, 
be kita ko, buvo dirbtiniai bananai, meduoliai, krevetės, austrės, 
netgi dirbtinis vynas, kuris, nepaisant žadinančios nemalonias 
asociacijas kilmės, skoniu esą nenusileidžia geriausiems Šampa- 
nės vynams. Visiems išdalinti pavyzdžiai dailiuose buteliukuose, 
taip pat ipakuoti į foliją paštetėliai, tačiau kažkodėl niekas 
neskubėjo gerti, o paštetėlius diskretiškai kaišiojo po kėdėmis, 
tad ir aš taip padariau. Pirminis planas - kad toks namas galėtų 
skraidyti galingų rotorių dėka, kas sudarytų sąlygas kolektyviai 
iškylauti - žlugo, pirma, todėl; kad pradžiai ketinta pastatyti 900 
milijonų tokių namų, o antra -todėl, kad taip keliauti beprasmiš- 


ka. Net jei pastate būtų 1000 įėjimų ir gyventojai eitų pro visus 


iškart, vis vien taip ir neišeitų, nes paskutiniajam dar RoLARsaS 
pastato spėtų ūgtelėti tuo metu gimę vaikai. 

Japonai, atrodo, nepaprastai puikavosi savo S oiškių Pojų 
kalbėjęs JAV delegacijos atstovas Normanas Juhas pasiūlė septy- 
netąįvairių demografinio sprogimo atitolinimo metodų, būtent: 
įtikinamąjį ir policinį atgrasinimą, deerotizavimą, priverstinį 
celibatizavimą, onanizavimą, subordinavimą, o nepataisomųjų 

atžvilgiu - kastravimą. Kiekviena sutuoktinių pora turėsianti 
prašyti leidimo pradėti vaiką bei išlaikyti tam tikrus trijų pakopų 
-t.y. kopuliacinį, edukacinį ir bekolizinį - egzaminus. Nelegaliai 
pagimdžius vaiką, reikėsią atsakyti pagal baudžiamąjį kodeksą; 
tyčinis arba recidyvistinis gimdymas baustinas kalėjimu iki gyvos 
galvos. Tai šiam referatui priklausė anos dailiosios knygelės su 
pluošteliais atplėšiamų kuponų, kurias gavome su kongreso 
.- medžiaga. Heizeltonas ir Juhas reikalavo įteisinti naujas pareigy- 
bes, būtent: matrimoninio invigiliatoriaus, neleidėjo, atskyrėjo 
ir užkimšėjo; mums tuojau pat išdalinti naujojo baudžiamojo 
kodekso, aukščiausio laipsnio nusikaltimu pripažįstančio apvai- 
sinimą, projekto egzemplioriai. Dalinant įvyko incidentas - kaž- 
kas:iš žiūrovams skirtos galerijos sviedė į salę Molotovo kokteilį. 
Greitoji pagalba (laukusi čia pat, kukliai slėpdamasi kuluaruose) 
atliko savo darbą, o tvarkos palaikymo tarnyba kuo skubiau 
uždangstė kėdžių nuolaužas ir žmonių palaikus didžiule nailo- 
nine užuolaida, išmarginta linksmais, estetiškais raštais; apie 
viską, be abejo, pagalvota iš anksto. Pertraukėlėse tarp praneši- 
mų mėginau studijuoti vietinę spaudą; nors supratau vos kas 
kelioliktą žodį, vis vien sužinojau, kad vyriausybė iškvietė į 
sostinę šarvuočių dalinius, paliepė visai policijai būti kovinėje 
parengtyje ir paskelbė nepaprastąją padėtį. Atrodo, išskyrus 
mane, niekas salėje nenutuokė, kokia rimta padėtis susiklostė už 
"sienų. Septintą valandą prasidėjo pertrauka, kurios metu kiek- 
vienas galėjo pasistiprinti - suprantama, savo sąskaita; aš gi 
grįždamas į salę nusipirkau dar vieną nepaprastąjį vyriausybinio 
"laikraščio “Nasjon" leidimą, o taip pat kelis popietinius kraštu- 
tinės opozicijos dienraščius. Nors ir nelengvai skaitau ispaniš- 
kai, bet tie laikraščiai mane baisiai stebino, kadangi greta straips- 
nių, kupinų optimistiškai palaimingų apmąstymų apie tarpžmo- 
giškus meilės ryšius, užtikrinančius visuotinę laimę, buvo ir 
kitokių - pranašaujančių kruvinas represijas, ne mažiau tulžingų 
ekstremistinių grasinimų. Niekaip neįstengdamas suvokti šito- 
kio margumyno, griebiausi tokios hipotezės: vieni žurnalistai tą 
„dieną gėrė vandentiekio vandenį, o kiti - ne. Dešiniosios pakrai- 
pos atstovai, suprantama, jo geria mažiau: juk valstybiniai kores- 
pondentai apmokami geriau už opozicionierius, taigi darbo 
metu stiprinasi brangesniais skysčiais; bet ir ekstremistai, nors - 
žinia - ir linkę į šiokį tokį susilaikymą aukštų tikslų bei idealų 
vardan, malšina troškulį vandeniu tik išimtiniais atvejais, turint 

omenyje, kad kvatrcupjo - gėrimas iš fermentuotų augalo, vadi- 
namo melmenole, sulčių - Kostarikanoje tiesiog neišpasakytai 
pigus. 


„ Vos spėjome nugrimzti į minkštus Šinskiai; vos profesorius 


Dringenbaumas iš Šveicarijos delegacijos paskelbė pirmąjį savo- 
sios prakalbos skaičių, pasigirdo duslūs sprogimai; pastatas 
nestipriai suvirpėjo iš pamatų, sudžeržgė langų stiklai, tačiau 
optimistai šaukė, esą čia tik žemės drebėjimas. Aš, savo ruožtu, 
buvau linkęs manyti, kad kažkuri nuo pat posėdžio pradžios 
piketuojančių prie viešbučio maištininkų grupė apsvaidė holą 
petardomis. Šią prielaidą paneigė žymiai galingesnis trenksmas 
ir griaudesys; pasigirdo ir būdingas sausas kulkosvaidžių kaleni- 
mas. Ilgiau guostis viltimis nebegalėjome: Nune prasidėjo gatvių 
mūšiai. Pirmieji iš salės išgaravo žurnalistai: šaudymo garsai juos 
paveikė tarsi trimito signalas. Profesinė pareiga vyte išvijo juos į 
gatvę. Profesorius Dringenbaumas dar kelias sekundės mėgino 
tęsti savąjį gana pesimistišką pranešimą; jo nuomone, sekanti 
mūsų civilizacijos fazė - tai kanibalizacija. Profesorius rėmėsi 
garsia amerikiečių teorija: amerikiečiai apskaičiavo, kad jei Že- 
mėje viskas tęsis taip, kaip iki šiol, tai po keturių šimtų metų 
žmonija sudarys gyvų kūnų gaublį, didėjantį šviesos greičiu. 
Tačiau nauji sprogimai nutildė lektorių. Sutrikę futurologai 
patraukė iš salės ir vestibiulyje susimaišė su Išlaisvintosios 
Literatūros Kongreso dalyviais, kurių išvaizda bylojo, jog šaudy- 
mas juos užklupo vykdant veiksmus, rodančius visišką abejingu- 
mą žmonių pertekliaus pavojui. Paskui A.Knopfo leidybos namų 
redaktorius sekretorės (nepavadinčiau jų pusnuogėmis, nes 
išskyrus “op" stiliumi išpaišytus ant odos raštus visai nieko 
nedėvėjo) nešė portatyvinius kaljanus bei nargiles, kur smilko 
madingas LSD, marihuanos, johimbino ir opijaus mišinys. Nu- 
girdau, jog Išlaisvintosios Literatūros Atstovai ką tik sudegino 
JAV ryšių ministro kaliausę, nes tasai liepęs savo pavaldiniams 
naikinti spaudinius, kviečiančius masiškai praktikuoti kraujo- 
maišą; vestibiulyje jie elgėsi baisiai neprideramai, ypač turint 
omenyje padėties rimtumą. Viešosios moralės normų nebepa- 
žeidinėjo tik tie, kurie spėjo visiškai prarasti jėgas arba skendėjo 
narkotiniame kvaitulyje. Girdėjau sklindančius iš kabinų perse- 
kiojamų viešbučio telefonisčių riksmus, o kažkoks pilvūzas, 
apsisiautęs leopardo kailiu ir nusitvėręs hašišo pypkę, siautėjo 

rūbinėje tarp kabyklų, atakuodamas visas rūbininkes urmu. 
Administratoriai, pasitelkę šveicorius, vargais negalais jį sutram- 
dė. Kažkas nuo laiptų aikštelės svaidė mums ant galvų glėbius 
spalvotų nuotraukų, išsamiai vaizduojančių tai, ką geidulio 
apsėstas žmogus gali padaryti kitam žmogui - dargi žymiai 
daugiau. Kai gatvėje pasirodė puikiai matomi pro langus pirmie- 
ji tankai, iš liftų pasipylė pulkai persigandusių filumenistų ir 
maištininkų; šie naujieji personažai puldinėjo į visas puses ir 
trypė leidėjų atsineštus jau minėtus paštetus bei užkandžius. 
„Riaumodamas tarsi paklaikęs buivolas bei trankydamas popie- 
žyklės buože visus pasipainiojusius po ranka, pro spūstį brovėsi 
barzdotasis antipopiežininkas; savo akimis mačiau, kaip išbėgo 
išviešbučio vien tam, kad iš už kampo atidengtų ugnį į šmėkščio- 
jančias figūras. Matyt, jam - tikram radikaliausių ekstremizmo 
idėjų šalininkui - iš esmės nerūpėjo, į ką šaudo. Kai žvangėdami 
pažiro pirmieji didžiulių langų stiklai, pilnas siaubo klyksmų ir 
ištvirkavimo vestibiulis virto tikru pragaru; aš mėginau ieškoti 
pažįstamų žurnalistų, o pamatęs juos skubant į gatvę pasileidau 
įkandin, nes atmosfera “Hiltono" viduje tapo iš tiesų pernelyg 
jau slegianti. Už automobilių -stovėjimo aikštelės betoninės 
užtvaros po viešbučio stogeliu gūžėsi pora fotoreporterių, įnir- 
tingai forografuojančių aplinką - beje, gana beprasmiškai, ka- 
dangi, kaip visuomet būna, pirmiausia padegti automobiliai su 
užsieniniais numeriais, tad iš viešbučio stovėjimo aikštelės virto 
liepsnos ir dūmų tumulai; išdygęs greta manęs Movenas (PSA) 
trynė rankas iš pasitenkinimo, nes atvažiavo išsinuomotū Herco 
garažo automobiliu, taigi ugnies, kurioje čirškėjo jo dodžas, 
reginys vertė jį kvatotis pilvą susiėmus - ko negalėjai pasakyti 
apie daugybę amerikiečių žurnalistų. Pastebėjau žmones, ban- 
dančius gesinti liepsnojančias mašinas - tai buvo daugiausia 
kažkokie varganai apsirengę senukai, kibirėliais nešiojantys van- 
denį iš netolimo fontano. Jau vien tai galėjo suteikti peno 
apmąstymams. Tolumoje, prie Avenida del Salvasjon ir del 
Rezureksjon sankryžos, neaiškiai blykčiojo policininkų šalmai, 
tačiau aikštė priešais viešbutį su vejomis ir stambiakamienėmis 
palmėmis tuo metu buvo tuščia. Senukai, kurių nukamuotas 
kojas pančiojo amžius, kimiais balsais akino viens kitą gelbėjimo 
veiksmams; tiesiog apstulbau, matydamas tokį pasiaukojimą, 
bet staiga prisiminiau rytinį nuotykį, tad nedelsdamas pasidali- 

nau savaisiais įtarimais su Movenu. Susišnekėti trukdė kulkos- 
vaidžių tratėjimas, stelbiamas sprogimų dundesio; kurį laiką 
nuovokiame prancūzo veide tvyrojo visiškas nesusigaudymas, 
tačiau ūmai jo akys sužibo. Perrėkdamas triukšmą, jis subliovė: 


„ "A! Vanduo! Vandentiekio vanduo, ką? Dieve didis, pirmąkart 


istorijoje... KRIPTOCHEMOKRATIJA!" Su tais žodžiais pasileido 


kaip įkirptas į viešbutį. Suprantama, užsiimti vietos prie telefo- 


no; kad ir kaip keista, ryšių priemonės dar veikė. 
Mantaipbestovintvidury gatvės, priėjo profesorius Trotelrei- 
neris iš šveicarų futurologų grupės, o tuomet įvyko tai, kas jau 


seniai turėjo įvykti: visą “Hiltono" kompleksą išskleista grandine ' 


ėmė supti policininkai su juodais šalmais, juodais skydais, dujo- 
kaukėmis ir parengtais ginklais, užkirsdami kelią miniai, kuri 
kaip tik plūstelėjo iš parko, skiriančio mus nuo miesto teatro 
pastatų. Specialieji būriai labai vikriai sustatė granatsvaidžius ir 
paleido į minią pirmas salves; sprogimai kažkodėl skambėjo 
labai negarsiai, užtat pasklido ištisi debesys balkšvų dūmų; iš 
pradžių pamaniau, kad tai ašarinės dujos, tačiau žmonės, užuot 
bėgę arba atsakę kupinu įtūžio riksmu, pradėjo spraustis į tuos 
miglos tumulus; riksmai kaipmat nutilo, o netrukus pasigirdo 
lyg ir litanijų ar maldų giedojimas. Tarp užkardos ir viešbučio 
durų besiblaškantys su kameromis ir diktofonais žurnalistai 
niekaip nesuprato, ką gi tai galėtų reikšti, bet aš jau atspėjau: be 
abejo, policija panaudojo cheminio užgerinimo priemones ae- 
rozolio pavidalu. Bet iš Avenida del... (jau nepamenu kokios) 
išėjo dar viena kolona, kurios granatos kažkodėl neveikė, o gal 
taip tik atrodė; vėliau šnekėta, esą toji kolona traukė pirmyn 
broliautis su policininkais, o ne draskyti jų į gabalus, bet argi 
įmanoma suvokti tokius subtilius skirtumus tokioje sumaištyje? 
Atsiliepė granatsvaidžių salvės, paskui iš pradžių būdingu ūžesiu 
ir švilpesiu prabilo vandens patrankos, o galiausiai pasigirdo 
kulkosvaidžių serijos, ir kulkų raižomas oras kaipmat uždainavo. 
Čia jau nebe juokai: lyg už apkaso brustvero kritau už betoninės 
įvažiavimo sienelės tarp Stentoro ir Heinzo iš “Vašington Post"; 
skubiai juodu apšviečiau, o tie, baisiai pasipiktinę, kam tokią 
sensacingą paslaptį pirmiausia patikėjau PSA reporteriui, stri- 
magalviais nuropojo į viešbutį, tačiau netrukus grįžo: telefonai 
nebeveikė. Visgi Stentoras prasiveržė iki vadovaujančio viešbu- 
čio gynėjams karininko ir sužinojo, kad netrukus atskris lėktu- 


. vai, pilni BEMBŲ, tai yra Broliškos Meilės Bombų (BMB); todėl 

mums Nepiž apleisti aikštę, « o policininkai kaip vienas užsidėjo 
dujokaukes su specialiais filtrais. Tokias dujokaukes išdalino ir 
mums. 

Profesorius Eioreticinėtis, kuris atsitiktinai yra kaip tik psi- 
choterapinės farmakologijos specialistas, perspėjo mane nieku 
gyvu nesinaudoti dujokauke, kadangi easnt didesnėms aerozo- 
“lio koncentracijoms ji nustosianti veikti; tuomet kilsiantis vadi- 
namojo “šuolio" per filtrą reiškinys, o tokiu atveju apsinuodija- 
mastipriau, negu tiesiog kvėpuojantaplinkos oru. Mano kaman- 
tinėjamas atsakė, kad vienintelė gelbėjimosi priemonė - deguo- 
nies aparatas, taigi nuėjome į viešbučio registratūrą, kur dar 
radome paskutinį nepabėgusį darbuotoją; vadovaudamiesi jo 
nurodymais, susiieškojome priešgaisrines patalpas, kuriose iš 
tikrųjų nestigo Dreigerio sistemos uždaros cirkuliacijos deguo- 
nies aparatų. Šitaip apsirūpinę grįžome į gatvę kaip tik tuo metu, 
kai šaižus kauksmas danguje ėmė pranašauti pirmųjų lėktuvų 
antskrydį. Kaip žinote, “Hiltonas" tapo per klaidą subombarduo- 
tas vos prasidėjus oro smūgiui: šiojo pasekmės buvo baisios. 
BEMBOS, tiesa, nukrito tikant atokiojožemutinės pastato dalies 
„sparno, kurio paviljonus Išlaisvintosios Literatūros Leidėjų Są- 
junga išsinuomojo savo parodai, taigi kol kas niekas iš viešbučio 
svečių nenukentėjo, užtat saugantiems mus policininkams kliu- 
vo atsakančiai. Po minutės meilės artimui priepuoliai jų gretose 
įgavo masinį pobūdį. Pats mačiau, kaip nusiplėšę nuo veidų 
dujokaukes, apsipylę karštomis ašaromis policininkai suklupo 
antkelių, maldaudami demonstrantų atleidimo, kaip jėga bruko 
jiems solidžias savo lazdas, prašydamiesi kuo smarkiau pritalžo- 
mi; o BEMBARDAVIMUI nesiliaujant, kai aerozolio koncentraci- 
ja dar labiau padidėjo, viens per kitą veržėsi glamonėti ir myluoti 
ką tik pasigavę. Atkurti -ir tai tik iš dalies - įvykių eigą pavyko tik 
praėjus keletui savaičių po minėtosios tragedijos. Rytą vyriausy- 
bė nutarė numalšinti besimezgantį valstybinį perversmą, ir tuo 
tikslu į vandens saugyklas suleido apie 700 kilogramų gerano 
dvišvelnino bei superglamonino su felicitoliu; vandens tiekimas 
į policijos būstines bei kareivines buvo apdairiai nutrauktas, 
tačiau trūko specialistų, tad akcija negalėjo nežlugti: niekas 
nenumatė nei aerozolių šuolių per dujokaukių filtrus, nei juo 
labiau to, kad skirtingi visuomenės sluoksniai itin nevienodai 
vartoja geriamą vandenį. 

Tad policijos atsivertimas apvylė vyriausybės šulus juo žiau- 
riau, kad, kaip paaiškino man profesorius Trotelreineris, benig- 
natorių veiksmingumas tuo stipresnis, kuo mažesniu laipsniu 
„ Žmogų anksčiau veikė natūralūs, įgimti jautrumo ir gerumo 
impulsai. Tai padeda suprasti, kodėl antrosios bangos lėktu- 
vams SUBEMBARDAVUS vyriausybės rezidenciją daugybė įtakin- 
giausiųjų politinių bei karinių funkcionierių nusižudė, nejs- 
tengdami pakelti siaubingų sąžinės priekaištų dėl iki tol vykdy- 
tos politikos. Jei dar pridursime, kad prieš nutraukdamas savo 
gyvenimą revolverio šūviu pats generolas Diasas įsakė atverti 
kalėjimų duris ir paleisti visus politinius kalinius, gal geriau 
suprasime nepaprastą susirėmimų paaštrėjimą naktį. Juk esan- 
čios toli nuo miesto aviabazės nenukentėjo, o karininkai laikėsi 
anksčiau gautų įsakymų iki pat galo; gi iš savo hermetiškų 
bunkerių pamatę, kas dedasi, kariniai bei policiniai stebėtojai 
galų gale griebėsi kraštutinių priemonių ir nugramzdino visą 
Nuną į jausmingo pamišimo gelmes. Aišku, mes “Hiltone" apie 
visa tai nežinojome ničnieko. Artėjo vienuolikta vakaro, aikštėje 
su ją supančiomis palmių alėjomis, dabar tapusioje karinio 
teatro scena, pasirodė pirmieji šarvuotieji armijos daliniai; jie 
privalėjo nuslopinti policijos rodomą artimo meilę, ir darė tai 
negailėdami kraujo. Vargšas Alfonsas Movenas stovėjo per žings- 
nį nuo vietos, kurioje sprogo geruolinanti granata; sprogimas 
nuplėšė jam kairės rankos pirštus ir kairę ausį, tačiau žurnalistas 
tikino mane, kad ta ranka jam jau seniai nereikalinga, o apie ausį 
iš viso gėda kalbėti, ir jei tik paprašysiu, tuoj pat dovanosiąs man 
antrąją; netgi išsitraukė iš kišenės lenktinį peiliuką, bet aš 
švelniai jį atėmiau ir nuvedžiau žurnalistą į improvizuotą pirmo- 
sios pagalbos punktą, kur jo ėmėsi Išlaisvintųjų Leidėjų sekreto- 
rės, visos, beje, chemiškai atsivertusios ir raudančios lyg žemę 
pardavusios; negana, kad visos iki vienos apsirengė - jos dargi 
užsidengė veidus čia pat susikurptomis parandžomis, idant 
nevestų nieko į pagundymą; kai kurios, matyt, paveiktos stip- 
riau, nusikirpo plaukus iki pat odos - nelaimingos būtybės! 
- Grįždamas iš tvarstymo salės didžiai savo nelaimei susidūriau su 
pulkeliu leidėjų. Iškart jų nepažinau: visi apsigarbstė kažkokiais 
senais džiuto maišais, apsiraišiojo virvagaliais, kuriais taip pat ir 
plakėsi, ir viens per kitą šaukdamiesi malonės suklupo priešais | 
mane, maldaudami, kad teikčiausi kaip reikiant juos. išperti už 
visuomenės tvirkinimą. Kaip nustebau, kai atidžiau pasižiūrėjęs 

į tuoš atgailautojus atpažinau visus “Pleibojaus" darbuotojus 
kartu su vyriausiuoju redaktoriumi! Beje, pastarasis neleido 
man pasprukti - taip jį graužė sąžinė. Apipuolė mane, supratę, 
kad deguonies aparato dėka tik aš vienas tegaliu juos įskaudinti; 
galų gale vardan šventos ramybės nenoromis sutikau patenkinti 
jų prašymą. Ranka nutirpo, dusau po deguonies kauke, baimi-- 
nausi, kad ištuštėjus balionui kito pilno neberasiu, tačiau jie, 
išsirikiavę į ilgą virtinę, laukė nesulaukdami savo eilės: Norėda- 
mas jų atsikratyti, galiausiai paliepiau surinkti visus milžiniškus 
spalvotus plakatus, kuriuos BEMBOS sprogimas išblaškė po 
šoninio “Hiltono" sparno vestibiulį, todėl čia viskas atrodė 
tarytum Sodomoje ir Gomoroje kartu; man paliepus, atgailauto- 
jai priešais įėjimą sukrovė iš tų popiergalių didžiulę kaugę ir 
padegė ją. Deja, užėmę pozicijas parke artileristai palaikė lieps- 
nojančią krūvą kažkokiu signalu ir sutelkė ugnį į mus. Sprukau 
kaip nusvilęs -vien tam, kad pusrūsyje pakliūčiau į nagus Hariui 
Simvortui, rašytojui, kuris sumanė perdirbinėti vaikiškas pasa- 
kas į pornografinius kūrinius (tai jis parašė “Ištvirkėlę Raudon- 
"kepuraitę", taipogi “Ali Babą ir keturiasdešimt iškrypėlių“), o 
vėliau susikalė didžiulį turtą, nesudėtingo triuko pagalba perdir- 
binėdamas pasaulinę klasiką: prie kiekvieno kūrinio pavadini- 
mo pridurdavo prierašą “lytinis gyvenimas" (pvz.: “Nykštukų ir 
našlaitės Marytės“, “Jonuko ir Grytutės", “Aladino ir lempos", 
“Alisos Stebuklų šalyje“, “Guliverio" ir t.t., be galo). Veltui 
aiškinau, kad jau nebeįstengiu rankos pakelti. Jei jau taip, - rėkė 
kūkčiodamas, - privalau jį bent apspardyti. Niekur nedingsi. 
Nusileidau dar kartą. Po tokių nemalonių darbų pasijutau taip 
išsekęs fiziškai, kad vos nukėblinau į priešgaisrinių priemonių 
sandėlį, kur - laimė - radau dar porą pilnų deguonies balionų. 
Ten ant suvynioto hidranto sėdėjo prof. Trotelreineris, ir įnikęs 
skaitė futurologinius referatus, didžiai patenkintas, kad per visą 
savo - profesionalaus važinėtojo po kongresus - karjerą pagaliau 
gali neskubėti. Tuo tarpu BEMBARDAVIMAS pasiekė apogėjų. 
Profesorius Trotelreineris patarė sunkiais apsinuodijimo meile 
(ypač pavojingi visuotinio palankumo priepuoliai, lydimi gla- 
monėjimo traukulių) atvejais gydytis kataplazma ir didelėmis 
ricinos dozėmis bei skrandžio plovimu. 
Spaudos centre Stentoras, Vulis iš “Heraldo", Šerkis ir Kiun- 
cė, laikinai dirbantis “Pari Mač" fotoreporteriu, užsimaukšlinę 
kaukes lošė kortomis, nes ryšiui nutrūkus neturėjo ko daugiau 

nusitverti. Kai pradėjau "sirgti" už lošėjus, atbėgo Džo Misindže- 
ris, Amerikos žurnalistų grupės vadovas, šaukdamas, kad polici- 
ninkams išdalintos furiazolio tabletės, turinčios neutralizuoti 
benignatorių veikimą. Antrąkart kartoti nereikėjo - pasileidome 
į rūsį; bet netrukus paaiškėjo, kad gandas klaidingas. Taigi 
išėjome iš viešbučio; melancholiškai pastebėjau, jog jam trūksta 
keliasdešimties viršutinių aukštų; nuolaužų griūtis prarijo mano 
numerį su viskuo, kas ten buvo. Pašvaistė nutvieskė tris ketvir- 
čius dangaus: Petingas šalmuotas policininkas vijosi kažkokį 
paauglį ir rėkė - “Stok, dėl Dievo, stok, juk aš myliu tave!" - tačiau 
anas, matyt, nepatikėjo tais prisipažinimais. Triukšmas kažko 
apslopo, o žurnalistus graužė profesinis smalsumas, todėl atsar- 
giai patraukėme parko linkui; čia, dalyvaujant geram būriui 
slaptosios policijos, vyko juodosios, baltosios, rausvosios bei 
mišriosios mišios. Kiek nuošaliau stovėjo didžiulis springstančių 
ašaromis žmonių pulkas; jie laikė iškėlę plakatą su milžiniškų 
užrašu: “PLŪSKITE MUS, MES -PROVOKATORIAI!" Sprendžiant 
pagal tų atsivertusių judošių skaičių, vyriausybės išlaidos jų 
išlaikymui turėjo būti nemenkos, ir veikiausiai neigiamai atsilie- 
pė ekonominei Kostarikanos padėčiai. Grįžę į “Hiltoną" išvydo- 
me priešais jį kitą minią. Persitvarkę į senbernarus policijos 
vilkšuniai nešiojo išviešbučio barobrangesnius gėralus ir dalino 
visiems be išimties; na o pačiame bare policininkai pramišai su 
maištininkais dainavo tai revoliucingas, tai konservatyvias dai- 
nas. Žvilgtelėjau į rūsį, tačiau ten pamatytos atsivertimo, glamo- 
nių ir mėilumo scenos taip mane papiktino, kad leidausi į 
priešgaisrinių priemonių sandėlį, kur, kiek žinojau, sėdėjo prof. 
Trotelreineris. Mano nuostabai, ir jis susirado trejetą partnerių, 
su kuriais pliekė bridžą. Išleidęs kozirių tūzą docentas Kecal- | 
koatlis taip užrūstino Trotelreinerį, kad tasai pareiškė nebelo- 
šiąs; mums visiems jį bemaldant, pro dūris kyštelėjo galvą Šerkis, 
kuris pranešė, jog besukinėdamas imtuvą nugirdo generolo 
Agiljo prakalbą; generolas žadėjęs numalšinti maištaujantį mies- 
tą įprastinėmis bombomis. Trumpai pasitarę nutarėme trauktis 
i žemiausiąjį “Hiltono" aukštą, t.y., po slėptuvėmis esančią 
kanalizaciją. Kadangi išviešbučiovirtuvės teliko griuvėsiai, mais- 
toneradome; išalkę maištininkai, filumenistaiirleidėjai čiaumo- 
jo šokoladinius saldainius, vitaminizuotus mišinius bei stipri- 
nančius potenciją drebučius, aptiktus nusiaubtame “Centro 
erotico", esančiame kampinėje viešbučio Aligelio dalyje; mačiau, 

kaip keitėsi jų veidai, jaudrinantiems afrodiziakams kraujyje 
besimaišant su benignatoriais; pašiurpęs galvojau, kuo baigsis 
toji cheminė eskalacija. Mačiau, kaip futurologai broliaujasi su 
batų valytojais indėnais, kaip slaptieji agentai glėbesčiuojasi su 
viešbučio kambarinėmis, kaip didžiulės riebios žiurkės meilinasi 
katėms -ir dar visus be išimties laižė policijos šunys. Lėta kelionė 
(juk teko sunkiai brautis pro kamšatį) mane gerokai nukamavo, 
ypač kad ėjau ariergarde ir nešiau pusę deguonies balionų 
atsargų. Glostomas, bučiuojamas į rankas ir kojas, garbstomas, 
dusdamas nuo glebėsčiavimo ir glamonių atkakliai traukiau 
pirmyn, kol išgirdau pergalingą Stentoro riksmą: jis surado 
kanalizacijos liuką! Iš paskutinių jėgų atstūmėme sunkų dangtį 
ir pradėjome paeiliui leistis į betoninį šulinį. Prilaikydamas vos 
nenusprūdusį nuo geležinių kopėčių skersinio profesorių Tro- 
telreinerį, pasiteiravau, ar jis šitaip įsivaizdavo tą kongresą. 
Užuot atsakęs, profesorius pamėgino pabučiuoti man ranką, o 
tai iš karto sukėlė įtarimą; paaiškėjo, jog persikreipus kaukei jis 
gerokai gurkštelėjo užkrėsto oro. Nedelsdami puolėme gydyti jį 
kankinimais, gryno deguonies procedūromis bei Hajakavos re- 
ferato skaitymais balsu (tai buvo Haulerio idėja). Atgavęs sąmo- 
nę - ką liudijo riebių keiksmažodžių srautas - profesorius tęsė 
žygį su mumis. Netrukus blankioje žibintuvėlio šviesoje sublyk- 
čiojo riebios dėmės juodame kanalo paviršiuje; tasai reginys 
neapsakomai mus pradžiugino - juk dabar nuo BEMBARDUO- 
JAMO miesto paviršiaus mus skyrė dešimties metrų žemės sluoks- 
nis. Kaipgi nustebome, kai paaiškėjo, jog mes ne pirmieji pagal- 
vojome apie šią prieglaudą. Ant betoninės krantinės sėdėjo visa 
“Hiltono" direkcija; apdairieji administratoriai apsirūpino pri- 
pučiamais plastiko krėslais iš viešbučio baseino, radioaparatais, 
baterija viskio, švepso bei ištisu šaliu bufetu. Kadangi ir jie 
dėvėjo deguonies kaukes, negalėjome tikėtis, kad norės bent 
kuo pasidalinti sa mumis. Visgi nutaisėme grėsmingas minas, 0 
kadangi mūsų buvo daugiau - pavyko juos įtikinti. Visi drauge, 
nors galir nevisai draugiškai, kibome į omarus; šiuo nenumaty- 
tu programoje pasistiprinimu ir baigėsi pirmoji futurologų suva- 
žiavimo diena. . 
Nukamuoti audringos dienos įvykių, pradėjome taisytis nak- 
vynei daugiau negu spartietiškomis sąlygomis, turint omenyje, 
kad reikėjo prasimanyti guolį ant siauros betoninės atbrailos, 
margos nuo kanalizacinės prigimties pėdsakų. Taigi pirmiausia 

kilo pripučiamų krėslų, kuriais apsirūpino apdairioji “Hiltono" 
direkcija, teisingo padalinimo klausimas. Krėslai buvo šeši, o 
asmenų dvylika, nes viešbučio administratoriai (šešetas žmonių) 
sutiko bendro naudojimosi tvarka užleisti minėtuosius guolius 
sekretorėms; tuo tarpu mūsų, nusileidusių į kanalą Stentorui 
vadovaujant, buvo dvi dešimtys, tame tarpe futurologinė profe- 
sorių Dringenbaumo, Heizeltonoir Trotelreinerio grupė, pulke- 
lis žurnalistų bei Si Bi Es televizijos apžvalgininkų, taip pat pora 
pakeliui kooptuotų asmenų: būtentniekam nepažįstamas kresnas 
vyriškis odine striuke ir bridžais bei mažylė Džo Kolinz, asmeni- 
nė “Pleibojaus" redaktoriaus pavaduotoja; Stentoras ketino iš- 
naudoti cheminį jos atsivertimą, ir dar besileidžiant tarėsi (pats 
girdėjau) dėl pirmumo teisės į jos prisiminimų publikavimą. 
Esantšešiems krėslams ir trisdešimt septyniems pretendentams, 
padėtis kaipmat įkaito. Sustoję abipus geidžiamų guolių, šnaira- 
vomevieni į kitus iš padilbų -beje, taip žiūrėti vertė ir antveidžiai. 
Kažkas pasiūlė davus ženklą visiems nusiimti tas kaukes; iš tiesų 
aišku, kad tuomet, apnikti altruizmo, likviduotume patį nesan- 
taikos objektą. Betgi įgyvendinti projekto niekas nesiveržė. Po 
ilgų kivirčų pagaliau atradome kompromisą - sutarėme traukti 
burtusir miegoti paeiliui po trisvalandas; kai kas dar turėjo anas 
dailias kopuliacines knygeles - jų kuponus pavertėme loterijos 
bilietais. Taip jau išėjo, kad man teko miegoti pirmoje pamainoje 
kartu su profesoriumi Trotelreineriu, liesu, netgi kaulėtu, taigi 
nelabai pageidautinu guolio (o tikriau - krėslo) kaimynu. Mus 
brutaliai pažadino paeiliniai įpėdiniai, ir jiems nuvirtus į prišil- 
dytas vietas prisiglaudėme ant atbrailos, neramiai tikrindami 
spaudimą deguonies balionuose. Jau buvo aišku: po kėlių valan- 
dų deguonis baigsis; neišvengiama priverstinio gerumo pers- 
pektyva visus nuteikė niūriai. Žinodami, kad man jau teko 
paragauti tos palaimos, draugai įkyriai kamantinėjo, ką patyriau. 
Tikinau, kad tai ne taip jau ir baisu; tačiau kalbėjau nelabai 
įtikinamai. Marino mieguistumas; kad nenukristume į kanalą, 
prisiraišiojome kas kuo prie geležinių šachtos kopėtėlių. Iš 
 neramaus snūduriavimo mane išplėšė stipresnio už visus anks- 
tesniuosius sprogimo aidas; apsižvalgiau: viešpatavo prieblan- 


da, nes dėl taupumo buvo išjungti visi žibintuvėliai, išskyrus. 


vieną. Ant kanalo kranto ropštėsi didelės storos žiurkės. Labai 
nustebau: jos ėjo žąsele ant užpakalinių kojų; įsignybau, tačiau 
tai nebuvo sapnas. Pažadinau profesorių Trotelreinerį ir paro- 

džiau jam keistąjį reiškinį; profesorius neišmanė, kaip jį paaiški- 
nus. Žiurkės vaikštinėjo poromis, nekreipdamos į mus anei 
menkiausio dėmesio; šiaip ar taip, nepuolė mūsų laižyti - pasak 
profesoriaus, tai jau geras ženklas: matyt, oras neužterštas. 
Atsargiai nusiėmėme kaukes. Abu reporteriai man iš dešinės 
miegojo kaip užmušti; žiurkės vis dar vaikštinėjo užpakalinėmis 
kojomis, o mudu su profesoriumi pradėjome čiaudėti - taip 
panižo nosis; iš pradžių pagalvojau, kad kalti kanalizacijos 
kvapai - paskui pastebėjau pirmąsias šakneles. Palinkau prie 
savo kojų. Jokių abejonių. Leidau šaknis, maždaug nuo kelių; 
tuo tarpu aukščiau sužaliavau. Dabar jau net rankos supumpu- 
ravo. Pumpurai - tiesa, balkšvi, kaip jau paprastai būdinga rūsių 
augmenijai - skubiai brinko, augo beregint, skleidėsi; jaučiau - , 
dar akimirka, ir pradėsiu nokinti vaisius. Norėjau paklausti 
Trotelreinerio, kaip jis tai paaiškintų, bet profesorius taip ošė, 
kad teko šaukti. Miegantieji taip pat panėšėjo į karpytą gyvatvo- 
rę, nusagstytą šviesiai violetiniais ir purpuriniais žiedais. Žiurkės 
skabė lapelius, glostėsi ūsus letenėlėmis ir augo. Pagalvojau: dar 
truputis - ir bus galima jomis jodinėti; ilgėjausi - kaip jau medis 
- saulės. Tarsi iš baisios tolybės atsklido ritmingas trinkčiojimas, 
kažkas byrėjo, ūkčiojo, koridoriai aidėjo, pradėjau rausti, paskui 
nusiauksinau, galiausiai ėmiau mesti lapus. Ką, nustebau, jau 
ruduo - taip greit? 

Bet jeigu taip, tai metas žygin, taigi išsiroviau su šaknimis ir 
dėl visa ko suklusau. Be abejonės - trimitai groja. Pabalnota 
žiurkė, ūgiu nenusileidžianti geram arkliokui, atsisuko ir pažvel- 
gė į mane iš po įkypai nukarusių vokų liūdnomis profesoriaus 
Trotelreinerio akimis. Staiga nusmelkė abejonė: jei čia panašus 
į žiurkę profesorius, tai juo joti nederėtų, bet jei tik panaši į 
profesorių žiurkė - tai nieko: Tačiau trimitai šaukė. Šokau ap- 
žargomis ir pūkštelėjau į kanalą. Šlykšti maudynė pagaliau 3 
prablaivino mane. Tirtėdamas iš pasibjaurėjimo ir įtūžio, užsi- 
ropščiau ant pakrantės. Žiurkės nenoriai pasitraukė, palikda- 
mos man truputį vietos. Ir toliau vaikštinėjo dviem kojomis. 
Kaipgi, aišku -šmėstelėjo mintis - haliucinogenai: jei aš maniausi 
esąs medis, kodėl gi jos negalėtų įsivaizduoti esą žmonės? | 
Apgraibomis ieškojau deguonies kaukės: reikia kuo greičiau ją 
užsidėti. Sugraibęs pradėjau temptis ją ant veido, tačiau kvėpa- 
vau neramiai: ką gali žinoti - gal čia tikrai kaukė, 0 gal tik 
vaidenasi. 

"Aplinkui staiga pasidarė šviesiau. Pakėlęs galvą, išvydau atida- 
rytą liuką, o jame - Amerikos armijos seržantą, tiesiantį man 
ra 

“ - Greičiau, - šaukė jis, - greičiau! 

- Ką, malūnsparniai atskrido? - šokte pašokau aš. 

- Į viršų, greitai! - šaukė jis. 

Kiti taip pat jau kėlėsi. Kopiau aukštyn ——- 

- Pagaliau! - pūkštė apačioje Stentoras. 

Viršuje buvo šviesu nuo gaisrų. Apsidairiau - jokių malūns- 
parnių, tik keletas kareivių su desantininkų šalmais ir parašiuti- 
ninkų diržais kišo mums kažkokius pakinktus. 

- Kas čia? - nustebęs paklausiau aš. 

- Greičiau, greičiau! - šaukė seržantas. 

Kareiviai pradėjo mane kinkyti. Pagalvojau - haliucinacija! 

- Nieko panašaus, - pareiškė seržantas, - čia parašiutininkų 
įranga, individualios raketėlės, bakas kuprinėje. Tverkis už šito, 
- įbruko man į rankas kažkokį svertą, tuo tarpu už nugaros 
stovintis kareivis užveržė paspręstę. - Tvarka! 

Seržantas plekštelėjo man per petį ir spustelėjo kažkokią 
kuprinės sagtį. Pasigirdo pratisas šaižus švilpesys, kojas apsiautė 
iš kuprinės plūstelėję garai, o gal balti dūmai, ir kaipmat pakilau 
į orą tarsi plunksnelė. 

- Betgi aš nemoku to daikto valdyti! -rėkiau švilpdamas stačiai 
į juodą dangų, nutviekstą grėsmingų gaisų. 

- Išmoksite! Orientyras - Šiaurės žvaigždė! - šaukė iš apačios 
seržantas. 

Žvilgtelėjau žemyn. Lėkiau kaip tik virš gigantiškos griuvėsių 
krūvos - dar neseniai čia stovėjo “Hiltono" viešbutis. Gretimais 
matėsi nedidelis pulkelis žmonių, toliau liepsnojo milžiniškas 
kruvinų ugnies liežuvių žiedas, jo fone sujuodavo apskrita dėme- 
lė - tai startavo profesorius Trotelreineris, išskleidęs skėtį. Apsi- 
čiupinėjau tikrindamas, ar viržiai ir plėškės laiko kaip pridera. 
Kuprinė kliuksėjo, dundėjo, švilpė, iš vamzdžio virstantys garai 
vis skaudžiau tvilkė blauzdas, todėl riečiau kojas kaip įmanyda- 
mas, bet dėl to praradau pusiausvyrą ir gerą minutę sukausi ore 
tarsi vilkutis. Paskui netyčiomis truktelėjęs svertą kažką pėrjun- 
giau ir čia pat pasileidau skutamuoju skridimu. Tai buvo netgi 
gana malonu, bet būtų buvę kur kas maloniau, jei būčiau bent iš 
tolo nutuokęs, kur skrendu. Timpčiojau svertą, stengdamasis 
apžvelgti visą besidriekiančią po manimi erdvę iškart. Gaisrų 

fone tarytum juodos iltys styrojo pastatų liekanos. Pamačiau 
mėlynas, raudonasiržalias ugnies gijas, nuožemėsbesidriekian- 
čias link manęs, išgirdau švilpčiojant, supratau, kad į mane 
šaudo. Tad greičiau, greičiau! Spustelėjau svertą. Kuprinė sugar- 
gė, sužviegė nelyginant sugedęs garvežys, nudilgino kojas ir taip 
stumtelėjo, kad kūlvirsčiais nusiritau į juodas it smala erdves. 
. Ausyse kaukė vėjas, jaučiau, kad iš kišenių iškrito peiliukas, 
piniginė ir kitos smulkmenos, pabandžiau vytis pamestus daik- 
tus, betjie dingo iš akių. Buvau vienas po ramiomis žvaigždėmis, 
ir nesiliaudamas šnypšti, ūžti, dundėti - lėkiau. Mėginau rasti 
Šiaurės žvaigždę, kad galėčiau pasukti link jos; kai pavyko, 
kuprinė išleido paskutinį kvapą, o aš tolydžio didėjančiu greičiu 
nulėkiau žemyn. Visa laimė, prie pat žemės - mačiau neryškią 
vingiuojančią autostradą, medžių šešėlius, kažkokius stogus - 
kuprinė išriaugėjo garo likučius ir pristabdė kritimą; taigi net 
gana minkštai dribtelėjau ant žolės. Kažkas gulėjo netolimame 
griovyje ir dejavo. Pamaniau - būtų iš tiesų keista, jei pasirodytų, 

kad ten profesorius! Ten iš tikrųjų buvo jis. Padėjau atsikelti. Jis 
apsičiupinėjo, dejuodamas, kad pametė akinius. Šiaip nenuken- 
tėjo. Paprašė, kad padėčiau nusisegti kuprinę. Priklaupęs prie 
jos, ištraukė iš šoninio skyriaus kažkokius plieninius vamzdelius 
ir ratą. 

- O dabar jūsų... 

Iš manosios kuprinės taip pat ištraukė ratą, kiek pasiknebinė- 
jo, paskui šūktelėjo: 

- Sėskit! Važiuojam. 

- Kas čia? Kur važiuojam? - nesusigaudžiau aš. 

- Tandemas. Į Vašingtoną, - lakoniškai atsakė profesorius, jau 
" užkėlęs koją ant pedalo. 

“Haliucinacija!" - šmėkštelėjo man. 

- Kurgi! - pasipiktino Trotelreineris. - Paprasčiausia parašiu- 
tininko įranga. 

- Na gerai, bet iš kur jūs visa tai žinote? - teiravausi besitaisy- 
damas ant užpakalinio balnelio. Profesorius atsispyrė, ir nuva- 
žiavome per žolę; netrukus jau riedėjome asfaltu. 

- Dirbu JAV Oro Pajėgose! - įnirtingai mindamas riktelėjo * 
profesorius. 

Kiek prisiminiau, nuo Vašingtono mus skyrė Peru ir Meksika, 
jau neminint Panamos. 

- Nevaliosime dviračiu! - stengiausi perrėkti vėją. 

- Tik iki surenkamojo punkto! - šūktelėjo profesorius. 

Nejaugi jis tik apsimetė paprastu futurologu? Tai bent įsivė- 
liau... Ir ką aš veiksiu Vašingtone? Pradėjau stabdyti. 

- Ką jūs darote? Prašau minti! - griežtai nurodė užgulęs vairą 
profesorius. 

- Ne! Stojam! Aš išlipu! - ryžtingai atkirtau aš. 

Tandemas susvyravo ir ėmė važiuoti lėčiau. Pasirėmęs koja į 
žemę, profesorius pašaipiu gestu parodė mus supančią tamsą. 

- Kaip sau norit. Padėk Dieve! 

Ir jau važiavo. 

- Dievas atlygins! - šūktelėjau aš, žiūrėdamas jam pavymui; 
raudona užpakalinio atšvaito kibirkštėlė išnyko tamsoje, o aš 
visai sutrikęs prisėdau ant pakelės stulpelio pamąstyti. 

Kažkas dūrė blauzdą. Mechaniškai ištiesiau ranką, apčiuo- 
piaukažkokias šakeles ir pradėjau jas laužyti. Suskaudo. Jeigu čia 
manoatžalos-tariau pats sau, -neabejotinai vis dar neatsikračiau 
haliucinacijų! Pasilenkiau patikrinti; tuo pat metu į akis smogė 
šviesa. Iš už posūkio tvykstelėjo sidabriniai žibintai, milžiniškas 
automobilio šešėlis sustojo, atsidarė durelės. Viduje švytėjo 
pailgos žalios, auksinės ir mėlynos-prietaisų skalės švieselės, 
matiniai atšvaitai supo porą aptemptų nailonu moteriškų kojų, 
pėdos su auksuotos odos bateliais lietė pedalus, tamsus veidas 
su ryškiai raudonomis lūpomis palinko į mane, sužvilgėjo bri- 
liantai ant laikančių vairą pirštų. 

- Pavėžėti? 

Įsėdau. Buvau toks priblokštas, 452 užmiršau savąsias šake- 
les. Vogčiomis brūkštelėjau ranka sau perblauzdas -šiaip dygliai. 

- Ką, jau? - pasigirdo žemas, aistringas balsas. 

- Kas “ką, jau"? - visai pasimečiau aš. 

Dama gūžtelėjo pečiais. Galingas automobilis trūktelėjo, ji 
palietė kažkokį klavišą, pasidarė tamsu, tik prieš mus lėkė 
apšviesto kelio ruožas; iš po skydo pasruvo ritminga melodija. 


“Galvojau - visgi keista. Kažkaip nesiklijuoja. Nei rankos, nei 


kojos. Teisybė, ne šakos, tik dygliai, bet.visgi, visgi! 

Pažiūrėjau į nepažįstamąją. Tikrai graži - kartu ir gundanti, ir 
demoniška, ir švelnūtė. Bet vietoje sijonėlio dėvėjo kažkokias 
plunksnas. Stručio? Haliucinacija?.. Kita vertus, šiuolaikiniai 
damų apdarai... Neišmaniau, ką ir begalvoti. Plentas buvo tuš- 
čias. Lėkėme, net greičio rodyklė rėmėsi į skalės galą. Netikėtai 
išuž nugaros manį plaukus įsikibo kažkieno ranka. Krūptelėjau. 

Aštrianagiai pirštai draskė pakaušį - veikiau meiliai, negu žiau- 
riai. 

- Kas čia? Ko reikia? - Mėginau išsivaduoti, tačiau galvos 
pajudinti nepavyko. - Prašau mane paleisti! 

Pamačiau šviesas, kažkokį didelį namą, po ratais sugirgždėjo 
žvyras, automobilis staigiai pasisuko, prigludo prie bordiūro, 
sustojo. 

Vis darlaikanti maneuž kuodo ranka priklausė kitai moteriai, 
„apsirengusiai juodais rūbais, išblyškusiai, liaunai, su tamsiais 
akiniais. Durelės atsidarė. 

- Kur mes? - paklausiau aš. 

Abi tylėdamos užgulė mane: vairuotoja stūmė, antroji, jau 
išlipusi, traukė. Išlindau iš automobilio. Name vyko pobūvis, 
girdėjau muzikos garsus, kažkokius girtus šūksnius, apšviestas 
pro langus fontanas prie įvažiavimo mirgėjo geltonais ir purpu- 
riniais blyksniais, bendrakeleivės tvirtai sučiupo mane už al- 
kūnių. 

- Bet aš neturiu laiko, - veblenau aš. 

Jos nekreipė į mano žodžius anei menkiausio dėmesio. 
Juodoji linktelėjo ir pūstelėjo man tiesiai į ausį karštu kvapu: 

-U! 

- Atsiprašau, kaip? 

Jau buvome prie durų; abi pradėjo juoktis - ne šiaip, o iš 
manęs. Viskuo kėlė pasibjaurėjimą; be to, darėsi vis mažesnės. 
Klumpa? Ne, ant kojų ima želti plunksnos. Na, - ne be palengvė- 
jimo tariau sau, - o vis dėlto haliucinacija! 

- Kokia čia tau haliucinacija, liurbi! - purkštelėjo akiniuotoji. 
Užsimojo juodais perlais išsiuvinėtu rankinuku ir taip užvežė 
man per momenėlį, kad net žagtelėjau. 

- Tik pasigrožėkit, haliucinuotojas! - rėkė kita. Užsidengiau 
rankomis galvą ir parkritau. Atsimerkiau. Virš manęs palinko 
profesorius Trotelreineris šu skėčiu rankoje. Gulėjau ant kanalo 
kranto. Žiurkės vaikščiojo poromis išsijuosę. 

- Kur, kur jums skauda? - klausinėjo profesorius. - Čia? 

- Ne, va čia... - parodžiau ištinusį pakaušį. 

Jis paėmė skėtį už plongalio ir vožtelėjo per skaudamą vietą. . 

- Gelbėkit! - surikau aš. - Prašau liautis! Kodėl... 3 

- Tai iryra pagalba, - - negailestingai atkirto futurologas, - - deja, 
neturiu po ranka kitokio priešnuodžio! 

- Bet nors ne rankena, vardan Dievo! 

- Taip tikriau. 

Jis trinktelėjo man dar kartą, nusigręžė ir kažką pakvietė. 
„Užsimerkiau. Siaubingai skaudėjo galvą. Pajutau trūktelėjimą. 
Profesorius ir vyriškis odine striuke pačiupo mane už rankų ir 
„kojų ir pradėjo kažkur nešti. 

- Kur? - surikau aš. 

Ant veido biro drebančių lubų nuotrupos; jaučiau, kaip 
nešėjai žengia kažkokia linguojančia lenta ir krūpčiojau - kad tik 
nepaslystų. Glebiai klausinėjau, kur mane neša, bet niekas 
neatsakė. Orą drebino nesiliaujantis trenksmas. Viską nušvietė 
gaisrai; buvome jau paviršiuje; kažkokie uniformuoti žmonės 
griebė paeiliui tempiamuosius iš kanalizacijos angos ir gana 
šiurkščiai mėtė pro atlapas duris; šmėkštelėjo milžiniškos bliz- 
gančios baltos raidės US ARMY COPTER 1109 849 - ir dribau ant 
neštuvų. Profesorius Trotelreineris kyštelėjo galvą į malūns- 
parnį. 

- Atsiprašau, Tykusis! - šaukė jis. - Prašau nepykti! Tai buvo 
būtina! 

Kažkas iš stovinčiųjų užpakalyje ištraukė jam iš rankų skėtį, 
dukart kryžmai užvažiavo juo profesoriui per galvą ir taip stum- 
telėjo, kad futurologas aiktelėjęs griuvo tarp mūsų; tuo pat metu 


suūžė rotoriai, sugaudė varikliai, ir mašina didingai pakilo į orą. . 


Profesorius prisėdo greta neštuvų, ant kurių gulėjau aš, ir 
atsargiai pasitrynė pakaušį. Turiu prisipažinti, kad nors irsupra- 
tau jo veiksmų samarietiškumą, patenkintas pastebėjau, kad ir 
jam išaugo milžiniškas guzas. 
- Kur skrendame? 
- Į kongresą, - vis dar raukydamasis atsakė Trotelreineris. 
- Tai yra... Kaip į kongresą? Juk jis jau buvo? 
- Įsikišo Vašingtonas, - is paaiškino profesorius, - 
posėdžiausime toliau. 
- Kur? 
- Berklyje. 
- Universitete? 
- Taip. Gal kartais turite kokį peilį arba peiliuką? 
- Ne. 
Malūnsparnis sudrebėjo. Kabiną perrėžė griausmas ir lieps- 
na; viens per kitą išvirtome į begalinę tamsą... 
Paskui ilgai kankinausi. Man atrodė, kad girdžiu verksmingą 
sirenų staugimą, kažkas raižė mano drabužius peiliu, prarasda- 

vau ir vėl atgaudavau sąmonę. Kratė karštinė ir duobėtas kelias 
- mačiau matines baltas greitosios pagalbos automobilio lubas. 
Gretimais gulėjo kažkoks ilgas pavidalas, panašus į aptvarstytą 
mumiją; iš pririšto skėčio atpažinau profesorių Trotelreinerį. 
Šmėkštelėjo mintis - nežuvau! Kaip ir nesubyrėjome galutinai! 
Kokia laimė. Staiga veriančiai sužviegė padangos, automobilis 
susverdėjo, apvirto, skardinę dėžę sudraskė liepsna ir griaus- 
mas. Ką, vėl? - blykstelėjo paskutinė mintis, paskui panirau į 
tamsią užmarštį. Atsimerkęs pamačiau virš savęs stiklinį gaubtą; 
pusbalsiu šnekėjosi kažkokie baltai apsirengę kaukėti žmonės, 
kleboniškai pakėlę rankas. Nugirdau: 

- Taip, tai buvo Tykusis. Čionai, į stiklainį. Ne, ne, vien 
smegenis. Visa kita - šlamštas. Kol kas duokit narkozę. 

Viską uždengė nikeliuotas žiedas, apvyniotas vata; norėjau 
rėkti, šauktis pagalbos, bet įkvėpiau aitrių dujų ir ištirpau nebū- 
tyje. Kai vėl atsipeikėjau, negalėjau atsimerkti, pajudinti rankų 
nei kojų, lyg būčiau paralyžiuotas. Mėginau vėlir vėl, HEpaiEytia: 
mas skausmo visame kūne. 

- Ramiau! Prašau taip nespurdėti! - SHePaERDo malonus, 
melodingas balsas. 
- Ką? Kur aš? Kas man... - išmikčiojau aš.-Mano lūpos atrodė 
visai svetimos, ir visas veidas taip pat. 
- Jūs sanatorijoje. Viskas gerai. Prašau nesijaudinti. Tuojau 
atnešime jums valgyti. 

Norėjau atsakyti - bet kad aš neturiu kuo... Pasigirdo žirklių 
žvangčiojimas. Nuo manoveido krito didžiulės tvarsčių skiautės. 
Pašviesėjo. Pora augalotų sanitarų švelniai, bet tvirtai suėmė 
mane už alkūnių ir pastatė. Keista - kodėl jie tokie dideli? - 
Pasodino į krėslą su ratukais. Priešais mane garavo keliantis 
apetitą sultinys. Automatiškai siektelėjau šaukšto ir pastebėjau, 
kad jį sugriebė maža ir tamsi it juodmedis ranka. Pakėliau ranką 
prie akių. Sprendžiant iš to, kad galiu ją judinti kaip noriu - tai 
mano ranka. Tačiau labai pasikeitusi. Norėdamas paklausti apie 
to reiškinio priežastį bandžiau stotis, ir mano žvilgsnis užkliuvo 
už veidrodžio ant priešais esančios sienos. Tenai ratukiniame 
krėsle sėdėjo jauna daili negrė su pižama - sutvarstyta, apstulbu- 
siu veidu. Paliečiau nosį. Atspindys veidrodyje padarė tą patį. 
Pradėjau čiupinėtis veidą, kaklą, o užgriebęs biustą suklykiau iš 
siaubo. Mano balsas buvo plonutėlis. 

- Dieve gailestingas! 

Tali 
Ira | 


Seselė kažką barė už tai, kad neuždengė veidrodžio. Paskui 
kreipėsi į mane: 

- Jonas Tykusis, ar ne tiesa? 

- Taip. Tai yra - taip! Taip! Bet ką visa tai reiškia? Ta mergina 
- ta juoda panelė? 

- Transplantacija. Kitaip negalėjome. Reikėjo gelbėti jūsų 
“gyvybę. Gelbėti jus, tai yra - jūsų smegenis! - skubiai, bet aiškiai | 
šnekėjo seselė, laikydama mane už rankų. Užmerkiau akis. 
Atsimerkiau. Pasidarė silpna. Įėjo chirurgas, kurio veide matėsi 
nepaprastas pasipiktinimas. 

- Kokia netvarka! - užgriaudėjo jis. - Pacientas gali patirti šoką! 

- Jau patyrė! - pareiškė seselė. - Vis tas Simonsas, pone 
profesoriau. Sakiau jam, kad uždengtų-tą veidrodį. 

- Šokas? Tai ko jūs dar laukiat? Į operacinę! - paliepė profe- 
sorius. | 3 

- Ne! Jau gana! - šaukiau aš. 

Niekas nekreipė dėmesio į mergišką mano cypavimą. Akis ir 
veidą uždengė balta drobulė. Stengiausi ištrūkti - bergždžiai. 
Girdėjau ir jaučiau, kaip gumuoti vežimėlio ratukai rieda grindų 
plytelėmis. Pasigirdo siaubingas trenksmas, šaižiai terkšdami 
dužo kažkokie stiklai. Ligoninės EeaĘ užtvindė liepsnos ir 
griausmas. 

- Maištas! Maištas! - laidė gerklę kažkas, po sprunkančiųjų 
batais traškėjo stiklas, norėjau nusiplėšti varžančias drobes, bet 
neįstengiau; pajutau veriantį skausmą šone ir praradau są- 
monę... 

Atsipeikėjau kisieliuje. Kisielius buvo spanguolinis, anaiptol 
nepersaldintas. Gulėjau kniūpsčias, mane slėgė kažkas didelis, 
gana minkštas. Nuverčiau tą kažką nuo savęs. Tai buvo čiužinys. 
Kelius ir delnus skaudžiai badė plytų nuotrupos. Kėliausi rem- 
damasis alkūnėmis ir spjaudžiau spanguolių sėkleles.su smilti- 
mis. Palata atrodė kaip po bombos sprogimo. Langų rėmai 
persikreipę, paskutiniai nesutrupėję stiklo dantys viepiasi grin- 
dims. Apvirtusios lovos tinklas aprūkęs. Šalimais mėtėsi didelis 
išterliotas kisieliumi lapas su spausdintu tekstu. Paėmiau jį ir 
pradėjau skaityti. 


Mylimas Paciente (vardas, pavardė)! Siuo metu esi eksperi- 
mentinėje mūsų valstijos ligoninėje. Operacija, išgelbėjusi Tau 
gyvybę, buvo sudėtinga- labai sudėtinga (nereikalinga išbrauk- 

ti). Geriausieji mūsų chirurgai, pasitelkę naujausius medicinos 
mokslo pasiekimus, operavo Tave vieną - du - tris - keturis - 
penkis - šešis - septynis - aštuonis - devynis - dešimt kartų 
“(nereikalinga išbraukti). Tavolabuijiems tekopakeistikaikurias 
. Tavojoorganizmo dalis organais, paimtais iš kitų asmenų sutin- 
kamai su Kongr. ir Sen. Rūmų Federaliniu Įstatymu (svarst. Įst. 
Sk. 1989/0001/89/1). Šis nuoširdus pranešimas, kurį dabar skai- 
tai, padės Tau kiek įmanoma geriau prisitaikyti prie naujaip 
susiklosčiusių gyvenimo sąlygų. Išgelbėjome Tavo gyvybę. Ta- - 
čiau buvome priversti pašalinti Tavo rankas - kojas - stuburą - 
kaukolę -sprandą-vidurius - inkstus -kepenis -kita (nereikalin- 
gaišbraukti). Galinė trupučio nesijaudinti dėlminėtųjų ligtoli- 
nių savo fragmentų likimo: basirūpinome jais sutinkamai su 
Tavotikėjimuirpaklusdamijo reikalavimams atlikome jų palai- 
dojimą-sudeginimą-mumifikavimą-pelenų išbarstymąpavėjui 
- pelenų supylimą į urną - pašventinimą - išmetimą į šiukšlyną 
(nereikalinga išbraukti). Naujasis pavidalas, kuriame nuo šiol 
laimingai ir sveikaigyvensi, gali suteikti Tautamtikrų nepatogu- 
mų, tačiau užtikriname, kad, kaip ir visi kiti brangūs mūsų 
pacientai, netrukus apsiprasi. Sukomplektavome Tavo organiz- 
mą, naudodami pačius geriausius - gerus - Datenkinamus - 
kokius turėjome po ranka (nereikalinga išbraukti) organus. 
Garantuojame minėtųjų organų veikimą metų - pusmečio - 
ketvirčio - trijų savaičių - šešių dienų (nereikalinga išbraukti) 
laikotarpiu. Privalai suprasti, kad... 


Čia tekstas nutrūko. Tik dabar pastebėjau, kad pačiame lapo 
viršuje kažkas stambiomis raidėmis parašė: “JONAS TYKUSIS, 
oper. 6, 7ir 8. KOMPLEKTAS". Popierius mano rankose suvirpė- 
jo. Viešpatie mieliausias, kas iš manęs beliko? Bijojau net į 
nuosavą pirštą pažiūrėti. Plaštaka apžėlusi storais rudais šeriais. 
Ėmė krėsti drebulys. Atsistojau, rerndamasis į sieną: galva sukosi. 
Biusto neturiu - bent tas gerai. Viešpatavo tyla. Už lango čirškavo 
kažkoks paukštelis. Irgi rado laiką čirškauti! KOMPLEKTAS. Ką 
reiškia “KOMPLEKTAS"? Kas aš? Jonas Tykusis. Šituo neabejojau. 
Taigi? Pirmiausia apsičiupinėjau kojas. Buvo abi, bet kreivos - 
ikso formos. Pilvas - bjauriai didelis. Pirštas prasmego bamboje 
kaip šulinyje. Riebalų rievės... Brrr! Kas man atsitiko? Teisybė, 
malūnsparnis. Numuštas? Greitosios pagalbos mašina: Matyt, 
granata arba mina. Paskui aš - ana juoda mergytė - paskui maištas 

-koridoriuje - granatos? Tai ir ją, vargšelę?.. Ir dar kartą... Bet ką 
reiškia šitie griuvėsiai, šitos nuolaužos? Ėmiau šaukti: 

- Ei! Ar yra čia kas? 

Nustebęs nutilau. Šaukiau nuostabiu balsu, operos bosu -net 
aidėjo. Baisiai norėjau pasižiūrėti į veidrodį, bet labai bijojau. 
Pakėliau ranką prie skruosto. Dieve galingasis! Stori, susivėlę 
gaurai... Pasilenkęs pamačiau barzdą - gauruota, ruda, dengė 
pižamą per pusę krūtinės. Abaenobarbus! Rudabarzdis! Na, 
galima nusiskusti... Išėjau į priebutį. Paukštelis vis dar čirškavo 
-kretinas. Tuopos, platanai, krūmai - kas gi čia? Parkas. Valstijos 
ligoninės?.. Ant suolelio kažkas sėdėjo - deginosi, pasiraitojęs 
pižamos klešnes. 

- Ei! - šūktelėjau aš. 

Žmogus atsisuko. Pamačiau keistai pažįstamą veidą. Sumirk- 
sėjau. Juk čia mano, čia aš! Trimis šuoliais išlėkiau lauk. Sunkiai 
kvėpuodamas apžiūrinėjau nuosavą žalą Jokios abejonės - tai 
aš! 

- Kodėl jūs taip žiūrite? - netvirtai Arabitė tasai mano balsu. 

-Kaipjis-jums?-sumikčiojau aš. - Kas jūs esate? Kas jums davė 
teisę? 

- Aa! Tai jūs! 

Žmogus atsistojo: 

- Esu profesorius Trotelreineris. 

- Bet kodėl... Dieve mano, kodėl... Kas 

-Aš čia niekuo dėtas, - rimtai pareiškė profesorius; jo (mano!) 
lūpos virpėjo. - Įsiveržė tie, na, žinote, jupiai. Maištininkai. 
Granata... Jūsų būklė buvo pripažinta beviltiška, mano - taip pat. 
Aš gulėjau netoli, gretimoje palatoje. 

- Kaip tai “beviltiška"! - pasipiktinau aš. - Juk matau - kaip jūs 
galėjote! 

- Betgi buvau be sąmonės! Daktaras Fišeris, vyriausiasis 
chirurgas, man viską paaiškino: pirmiausia ėmė geriausiai išsilai- 
kiusius-organus ir kūnus, o kai atėjo mano eilė, bebuvo likę tik 
išrankos, todėl... 

- Kaip jūs drįstat! Negana, kad pasisavinote mano kūną, tai 
dar peikiate! 

- Nepeikiu, tik kartoju tai, ką man sakė daktaras Fišeris! iš 
pradžių pripažino šitą, - parodė sau į krūtinę, - netinkamu, bet 
neturėdami nieko geresnio ėmėsi reanimuoti. Jūs tuomet jau 
buvote perskiepytas... ž 

- Aš buvau?.. 

- Na taip. Jūsų smegenys. 

- Tai kas toks čia? Tai yra, kas jis buvo? - parodžiau į savė. 

-Vienas tų banditų. Atrodo, kažkoksvadeiva. Nemokėjo S 
su sprogdikliais, gavo - girdėjau - skeveldra į smegenis. Na tai.. 

- Trotelreineris gūžtelėjo mano pečiais. 

Aš pasipurčiau. Man buvo nepatogu tame kūne, neįsivaizda- 
vau, ką apie jį galvoti. Bjaurėjausi. Stori kvadratiniai dogai 
nebylojo apie inteligentiškumą! 

- Tai kas dabar bus? - sukuždėjau aš, sėsdamasis greta profe- 
soriaus, nes man pakirto kelius. - Gal kartais turite veidrodėlį? 

Išsitraukė iš kišenės. Godžiai pačiupęs veidrodėlį, pamačiau 
didelę akį pamėlusiu paakiu, nosį išsiplėtusiomis poromis, 
siaubingai sugedusius dantis, dvigubą pagurklį. Apatinė veido 
dalis skendėjo rudoje barzdoje. Atiduodamas veidrodėlį paste- 
bėjau, kad profesorius vėl atkišo kelius ir blauzdas saulei, ir jau 
norėjau perspėti, kad mano oda nepaprastai jautri, bet prikan- 
dau liežuvį. Jeigu apsvils - tai jo paties reikalas, nes jau ne mano! 

- Kur man dabar eiti? - išsprūdo man. 

Trotelreineris pagyvėjo. Jo (jo?!) protingos akys užjaučiamai 
pažvelgė į mano (mano?!) veidą. 

- Nepatarčiau jums niekur eiti. Už gausybę basikėsiniiaų JO 
ieškojo valstijos policija ir FTB. Išsiuntinėti paieškos raštai, 
įsakyta “nudėti vietoje"! 

Krūptelėjau. Tik šito man ir betrūko. Dieve, visgi čia tikriau- 
siai haliucinacija! - pamaniau sau. 

- Nieko panašaus! - gyvai atkirto Trotelreineris. - Tikrovė, 
mielasis pone, pati tikriausia tikrovė! 

- Kodėl ligoninė tokia tuščia? 

- Tai jūs nežinote? Ak, tiesa, jūs buvote be sąmonės... Strei- 
kuoja. 

- Gydytojai? 

- Taip. Visas personalas. Ekstremistai pagrobė daktarą Fišerį. 
Reikalauja išduoti jus mainais už jo išlaisvinimą. 

- Išduoti mane?! 

- Na, taip, jie nežino, kad jūs, taip sakant, jau nebe jūs, E Onas 
Tykusis... 

Man plyšo galva. Kimiu bosu pratariau: 

- Aš nusižudysiu! 

- Nepatarčiau. Kad vėl persodintų? 

Karštligiškai svarsčiau, kaip čia įsitikinus, ar vis dėlto nekle- 
joju. 

- O jeigu taip, - pradėjau stodamasis. 

- Kas? - 

- Jeigu taip pamėginčiau jumis pajodinėti. A? Ką jūs į tai? 

- Pa... Ką? Ar jūs pakvaišote? 

Kritiškai nužvelgiu jį, susikaupiau, liuoktelėjau ir... įkritau į 
kanalą. Vos nepaspringau juoda, dvokiančia pliurze, bet kokį gi 
patyriau, nepaisant visko, palengvėjimą! Užsikoriau ant kranto, 
žiurkių buvo jau mažiau, matyt, išsivaikščiojo. Liko tik keturios. 
Prie pat giliai įmigusio profesoriaus Trotelreinerio kelių lošė 
bridžą jo kortomis. Siaubas. Net atsižvelgiant į nepaprastai 
aukštą haliucinogenų koncentraciją - nejau įmanoma, kad žiur- 
kėsiš tikrųjų loštų? Žvilgtelėjau į riebiausios žiurkės kortas. Mėtė 
jas kaip paklius. Anoks čia bridžas! Na, nieko tokio... Atsidusau. 

Dėl viso pikto griežtai nutariau nė žingsnio nežengti nuo 
kanalo: iki kaklo gana visokeriopų gelbėjimų ir patyčių - bent 
tam kartui. Pirmiausia pareikalausiu įrodymų. Kitaip vėl dievai 
žino kas pasivaidens. Apsičiupinėjau veidą. Nei barzdos, nei 
kaukės. Kur ji vėl pradingo? 

- Okai dėl manęs, - neatsimerkdamas tarė profesorius Trotel- 
reineris, - esu padori mergaitė ir tikiuosi, kad malonėsite į tai 
atsižvelgti. - 

Pakreipė galvą, tarsi įdėmiai klausytųsi atsakymo į savo žo- 
džius, paskui pridūrė: 

- Iš mano pusės tai ne apsimetinėjimas doruole, kuris neva 
turėtų dar labiau pakurstyti gyvulišką geidulingumą, o tikra 
teisybė. Prašau manęs neliesti, kitaip būsiu priversta pasikėsinti 
į savo gyvybę. 2 

- Aha! - susiprotėjau aš. - Tai ir jis panūdo į kanalą! 

Klausiausi toliau kiek aprimęs - man kažkodėl pasirodė, kad 
jei profesorius regi haliucinacijas, tai bent aš to nedarau. 

- Padainuoti, žinoma, galiu, - kalbėjo tuo metu profesorius, - 
kukli dainelė visai neįpareigoja. Ar akompanuosite man, gerbia- 
masis? 

Bet gal jis tiesiog šneka pro miegus - tokiu atveju vėl viskas 
neaišku. Gal pamėginus juo joti? Bet, tiesą sakant, į kanalą ps 
galiu ir jam netarpininkaujant. 

- Kažkodėl jaučiuosi prikimusi. O ir mama manęs ankia 
Prašau manęs nelydėti! - kategoriškai pareiškė Trotelreineris. 

Ašatsistojau ir pasišviesdamas žibintuvėliu apsidairiau. Žiur- 
kės dingo. Grupė Šveicarijos futurologų knarkė, išsirikiavę prie 
sienos. Kiek toliau ant pripučiamų krėslų gulėjo reporteriai 
pramišai su “Hiltono" direkcija. Visur mėtėsi apgraužti paukštie- 
nos kaulai ir skardinės nuo alaus. Jeigu čia haliucinacija, tai 
nepaprastai, nepaprastai tikroviška, pasakiau sau. Tačiau norė- 
jau įsitikinti, kad čia ne haliucinacija. Dievaži, norėčiau grįžti į 
neabejotiną, neatšaukiamą tikrovę. O kaip ten viršuje? 

Bombų, o gal BEMBŲ, sprogimai aidėjo dusliau ir rečiau. 
Šalimais pasigirdo garsus pliūkštelėjimas. Juodų vandenų pavir- 
šius prasiskyrė, ir pasirodė persikreipęs profesoriaus Trotelrei- 
nerio veidas. Padaviau jam ranką. Išlipęs ant kranto, jis pasipurtė 
ir pareiškė: 

- Sapnavau idiotišką sapną. 

- Mergautinį, ar ne? - netyčia išsprūdo man. 

- Po velnių! Vadinasi, vis dar regiu haliucinacijas? 

- Kodėl jums taip atrodo? 

- Tik regėjimuose pašaliniai asmenys žino mūsų sapnų turinį. 

- Tiesiog girdėjau, ką šnekėjote, - paaiškinau aš. - Profesoriau, 
ar kaip specialistas kartais nežinote kokio patikimo metodo, 
kuris padėtų įsitikinti, ar žmogus blaivaus proto, ar klejoja? 

- Visuomet nešiojuosi atsipeikiną. Krepšelis permirko, bet 
pastilėms vanduo nekenkia. Šie vaistai nutraukia bet kokius 
proto aptemimus, kliedesius, regėjimus bei košmarus. Norite? 

- Gal taip veikia jūsų preparatas, - burbtelėjau aš, - bet 
tikriausiai to preparato iliuzija taip neveikia. 

- Jeigu kliedime - atsipeikėsime, o jeigu ne, tai nieko ir 
neatsitiks, - nuramino profesorius, dėdamasis į burną blyškiai 
rausvą žirnelį. Iš atkišto šlapio pakelio vieną išsiėmiau ir aš. 
Tabletė liežuviu nuslydo į ryklę. Virš mūsų triukšmingai atsivėrė 
kanalizacijos dangtis, ir galva su parašiutininko šalmu riktelėjo: 

- Greičiau į viršų, nagi, greičiau, kelk! 

-Malūnsparniai ar raketėlės? - nuovokiai pasiteiravau aš. - Kas 
dėl manęs, ponas seržante, tai galit nešdintis velniop. 

Ir atsisėdęs pasienyje susikryžiavau rankas ant krūtinės. 

- Pamišo? - dalykiškai paklausė seržantas Trotelreinerio, jau 
pradėjusio kopti kopetėlėmis. Kilo sujudimas. Stentoras stengė- 
si mane pakelti, sugriebęs už peties, bet aš nustūmiau jo ranką. 

- Norite likti čia? Į sveikatą... 

- Ne taip: “Padėk Dieve", - pataisiau aš. Visi viens paskui kitą 
dingo atidarytame kanalizacijos liuke; mačiau ugnies atšvaitus, 
girdėjau komandų riksmus, iš duslaus švilpesio supratau, kad 
juos vieną po kito išsiunčia skraidančių kuprinių pagalba. Keis- 
ta, pamaniau sau, ką tai galėtų reikšti? Nejau aš kliedžiu už juos? 
Per procura*? Ką, taip ir sėdėsiu čia iki pasaulio galo? 

Betvis vien net nekrustelėjau. Liukas trenksmingai užsidarė, 
likau vienas. Pastatytas statmenai grindiniui žibintuvėlis švietė į 
lubas, atsimušančios šviesos apskritimas truputį sklaidė tamsą. 
Praėjo dvi žiurkės, standžiai susivijusios uodegomis. Šitai kažką 
reiškia, pasakiau sau, bet visgi geriau nesigilinti. 

Kanale pasigirdo pliuškenimas. Na, na, pagalvojau aš, ir 
kieno gi eilė dabar? Lipnus vandens paviršius prasiskyrė, pasiro- 


dė blizgančios, juodos penketo narų figūros, su akiniais, deguo- 


nies kaukėmis, su ginklais rankose; viens po kito iššokę ant 
kranto, jie artėjo prie manęs, šlykščiai šlepsėdami varliškomis 
letenomis. 

- Habla usted espaūol? - nusitempęs nuo galvos kaukę kreipė- 
si į mane pirmasis, tamsiaveidis su ūsiukais. 

- Ne, -atsakiau aš, - bet neabejoju, kad jūs kalbate angliškai, ką? 

- Kažkoks įžūlus gringas, - mestelėjo ūsuotasis. Visi tarsi pagal 
komandą nusiėmė kaukes ir nusitaikė į mane. 

- Ar man šokti į kanalą? - pasisiūliau aš. 

- Stok prie sienos. Rankas aukštyn, dar aukščiau! 

Gavau vamzdžiu per šonkaulius, Pastebėjau, kad haliucinaci- 
ja nepaprastai tikroviška - net automatai apvynioti plastiko 
maišeliais, kad nesudrėktų. 

- Jų čia buvo daugiau, - pasakė ūsočius kresnam juodaplau- 
kui, mėginančiam užsirūkyti. Tasai man atrodė panašus į vadą. 
Apšvietę visą stovyklavietę, ėmė šūkauti ir spardyti tuščias skar- 
dines, vartyti krėslus, galiausiai karininkas tarė: 

- Ginklas? 

- Patikrinau, ponas kapitone. Neturi. 

- Ar galiu nuleisti rankas? - iš pasienio paklausiau aš. - Nes 
nutirpo. 

- Tuoj visam laikui nuleisi. Pritėkšti? 

- Mhm, < linktelėjo karininkas, pūsdamas dūmus pro šnerves. 
- Ne! Palauk! - pridūrė jis. 


* Kaip įgaliotinis (/ot.). 

Kraipydamas klubus priėjo prie manęs. Prie jo diržo karojo 
visas pundas sunertų ant virvelės auksinių žiedų. Stebėtinai 
tikroviška! - pamaniau aš. 

- Kur kiti? - paklausė jis. 

- Ar manęs klausiat? Išhaliucinavo pro liuką. Pagaliau ir pats 
žinote. 

- Pamišęs, ponas kapitone. Tegu nesikankina, - pasakė ūsuo- 
tasis ir per plastiką atlaužė saugiklį. 

- Ne taip, - pareiškė karininkas, - prakiurdysi maišą, kir imsi 
kitą, kvėša? Peiliu jį. | 

-Jei galima įsiterpti, man labiau patiktų kulka, -pastebėjau aš, 
nežymiai nuleisdamas rankas. 
.- Kas turi peilį? 

Visi pradėjo ieškoti. Suprantama, paaiškės, kad neturi, mąs- 
čiau sau aš. Pernelyg greit viskas baigtųsi. Karininkas sviedė 
nuorūką ant betono, nusivaipęs sutrynė lasto galu, nusispjovė ir 
pasakė: 

- Pribaigt jį. Traukiam. 

- Taip, taip, prašyčiau! - skubiai pakartojau aš. 

Jie susidomėję priėjo prie manęs. 

- Ko tave taip prispyrė į aną pasaulį, gringe? Tik pažiūrėkit, 
kaip prašosi, meitėlis! O gal jam tik pirštus ir nosį nurėžti? - 
spėliojo viens per kitą. 

- Ne, ne! Ponai, prašau iškart! Be gailesčio, drąsiau! - - raginau 
aš, 

- Reiaas - sukomandavo karininkas. Visi užsismaukė ant 
veidų kaukes, karininkas atsisegė išorinį diržą, išsitraukė iš 
vidinės kišenės plokščią revolverį, pūstelėjo į vamzdį, mestelėjo 
ginklą kaip kaubojus prastame filme ir iššovė man į nugarą. 
Krūtinės ląstą nutvilkė bjaurus skausmas. Pradėjau slysti siena 
žemyn; jis pačiupo mane už pakarpos, atsuko veidu į viršų ir 
iššovė dar kartą iš tokio artumo, kad blyksnis mane apakino. 
Trenksmo neišgirdau, nes praradau sąmonę. Paskui buvau visiš- 
koje tamsoje, labai ilgai, trūko oro, kažkas mane tampė, kratė - 
tikiuosi, kad ne greitosios pagalbos mašina ir ne malūnsparnis, 
galvojauaš, paskui toje tamsoje pasidarė dar tamsiau, ogalų gale 
ištirpo net ana tamsybė, ir nebeliko nieko... 

Kai pramerkiau akis, sėdėjau tvarkingai paklotoje lovoje, 
kambaryje su siauru langu, kurio stiklas buvo užteptas baltu 
laku; bukai spoksojau į duris, tarsi kažko laukdamas. Nenutuo- 

“ kiau, nei kur esu, nei kaip čia patekau. Avėjau plokščiapadėmis 
vyžomis, vilkėjau dryžuota pižama. Gerai - bent šiokios tokios 
naujovės, šmėstelėjo mintis, nors ir neatrodo, kad bus labai 
įdomu. Durys prasivėrė. Tarpduryje, apsuptas pulkelio jaunuo- 
lių baltais gydytojų chalatais, stovėjo kresnas barzdočius žilais 
pasišiaušusiais plaukais, su paauksuotais akiniais. Rankoje laikė 
guminį plaktuką. 

= Įdomus atvejis, - pasakė jis, - labai įdomus, kolegos. Šis 
pacientas prieš ketvertą mėnesių patyrė apsinuodijimą didele 
haliucinogenų doze. Jų veikimas jau seniai pasibaigė, tačiau 
ligonis negali tuo patikėti ir vis dar laiko visa, ką mato, haliuci- 
nacija. Psichikos sutrikimas pažengė taip toli, jog jis pats prašė 
kanalais sprunkančių iš užimtų rūmų generolo Diaso kareivių, 
kad jį sušaudytų, nes tikėjosi, jog iš tiesų mirtis išsklaidys 
klejones. Jis tapo išgelbėtas trijų labai rimtų operacijų dėka - iš 
širdies skilvelių pašalintos dvi kulkos, - bet vis dar galvoja regis 
haliucinacijas. 

- Ar tai šizofrenija? - plonu balseliu paklausė neaukšta studen- 
tė, kuri stiebėsi ant pirštų galų, neįstengdama prasibrauti pro 
susigrūdusius kolegas ir norėdama pamatyti mane projų pečius. 

- Ne. Tai naujos rūšies grįžtamoji psichozė, sukelta, be abejo, 
tų pasibaisėtinų chemikalų. Visiškai beviltiškas atvejis: prognozė 
tokia bloga, jog nutarėme vitrifikuoti ligonį. 

- Tikrai? Pone profesoriau! - studentė nesitvėrė kailyje iš 
smalsumo. 

- Taip. Kaip žinote, šiuo metu beviltiškus ligonius jau galima 
užšaldyti skystame azote keturiasdešimties septyniasdešimties 
metų laikotarpiui. Kiekvienas toks pacientas patalpinamas į 
hermetišką baka, tam tikrą Diuaro indą, pridedant smulkų ligos 
eigos aprašymą; požemiai, kuriuose laikomi šie žmonės, nuolat 
tikrinami, ir medicinai vystantis bei tobulėjant prikeliamas kiek- 
vienas, kuriam jau galima padėti. 

- Ar jūs savo noru leidžiatės užšaldomas? - iškišusi galvą tarp 
dviejų augalotų žaliūkų paklausė manęs studentė. Jos akyse 
degė mokslinis smalsumas. 

-- Su vaiduokliais nešneku! - atkirtau aš. - Daugių daugiausia 
galiu pasakyti, kuo jūs vardu. Haliucina. 

Jiems uždarant duris, dar girdėjau studentės balsą; ji šnekėjo: 
“Šaltasis miegas! Vitrifikacija! Juk tai laiko kelionė, kaip roman- 
tiška!" Man taip neatrodė, bet kas gi beliko, išskyrus susitaikyma 

su nerealia aplinka? Kitos dienos pavakare du sanitarai nugabe- 
no mane į operacinę, kur iš stiklinio rezervuaro kilo tokie šalti 
garai, kad net kvapą gniaužė. Gavau baisybę injekcijų, paskui 
mane paguldė ant operacinio stalo, pro vamzdelį prigirdė salsvo 
skaidraus skysčio - glicerino, paaiškino vyresnysis sanitaras. Jis 
buvo man geras. Pavadinau jį Haliucianu. Jau beužmiegant 
palinko prie manęs ir dar riktelėjo ausin: “Laimingai prabusti!" 

Neįstengiau atsakyti, neįstengiau net piršto pajudinti. Visą 
laiką - savaičių savaites! - bijojau, kad tik nepaskubėtų, kad 
neįmestų į rezervuarą dar nespėjus prarasti sąmonės. Matyt, 
visgi paskubėjo, nes paskutinis garsas, pasiekęs mano ausis iš to 
pasaulio, buvo krintančio į skystą azotą mano kūno pliūkštelė- 
jimas. Bjaurus garsas. 


"Nieko. 
Nieko. 
Nieko, na, visiškai nieko. 
Pasirodė, gal kažkas, bet kur ten. Nieko. 
Nėra nieko - ir manęs ne. 
Ar dar ilgai? Nieko. 
Lyg ir kažkas, nors kažin. Privalau susikaupti. 


Kažkas, bet to kažko labai nedaug. Kitokiomis aplinkybėmis 
sakyčiau, kad nieko. 


. Ledynai, balti ir mėlyni. Viskas padaryta iš ledo. Aš taip pat. 
Gražūs tie ledynai, tik kad nebūtų taip velniškai šalta. - 
Ledo adatos ir sniego kristalai. Arktika. Ižas burnoje. Kraujas - 

gyslose stingsta. Koks ten kraujas - grynas, skaidrus ledas..Šaltas | 

ir kietas. Ž 
Šaldytas produktas - tai aš. Bet ką reiškia “aš"? Štai klausimas. 

Man dar niekad nebuvo šitaip šalta. Visa laimė, kad nežinau, 
kas tas “ man". Man? Kam tokiam? Ledkalniui? Ar ledkalniai būna 
skylėti? . 


Aš - šiltnamio kalafioras saulės atokaitoje. Pavasaris! Viskas 
jau tirpsta. Užvis pirmiausia aš. Burnoje - varveklis arba liežuvis. 


Visgi tai liežuvis. Mane kankina, ridinėja, lamdo, trina, netgi, 
atrodo, muša. Guliu po plastikine drobule, virš manęs - lempos. 
A, štai iš kur man pasivaimėjo tasai šiltnamio kalafioras. Tikriau- 
siai kliedėjau. Balta - visur balta, bet tai sienos, ne sniegas. 


Maneatšildė. Iš dėkingumo nutariau rašyti dienoraštį - kai tik 
įstengsiu sugrubusia ranka laikyti plunksną. Šalta pragariškai, 
bet jau galiu šildytis. ž- 


VII.27. Atrodo, buvau reanimuojamas trejetą savaičių. Buvo 
kažkokių komplikacijų. Sėdžiu lovoje ir rašau. Turiu didelį 


kambarį dieną ir mažą vakare. Mane slaugo jaunos dailios“ 
moterys sidabriniais antveidžiais. Kai kurios be krūtų. Akyse | 


dvejinasi, o gal vyriausiasis gydytojas turi dvi galvas. Maistas visai 
paprastas - manų košė, saldus vyniotinis, pienas, avižiniai dribs- 
niai, kepsniukas. Svogūnėliai truputį pasvilę. Ledynai jau tik 
sapnuojasi - bet siaubingai atkakliai. Šąlu, šarmoju,. ledėju, 
snieguotas girgžduų nuo vakaro iki ryto. Termoforai, kompresai 
nepadeda. Geriausia tai spiritas prieš miegą. 


VII.28. Tos moterys be krūtų - tai studentai. .O šiaip lyčių 
atskirti neįmanoma. Visi aukšti, gražūs ir nuolat šypsosi. Aš 
silpnas, aikštingas tarsi vaikas, viskas mane erzina. Šiandien 
leidusiai man vaistus seselei smeigiau adata į užpakalį, bet ji 
beveik nesiliovė man šypsotis. Kartais tarytum plaukiu ant ledo 
lyties, tai yra ant lovos. Ant lubų matau kiškelius, skruzdėliukes, 
karvytes, kirminėlius ir vabalėlius. Kodėl? Gaunu ES laik- 
raštėlį. Klaida? 


VII 29. Greitai pavargstu. Betjau žinau, kad anksčiau, tai yra, 
reanimavimo pradžioje, kliedėjau. Sako, taip turi būti. Tai nor- 
malu. Atvykėliai iš kelių dešimčių metų praeities pratinami prie 
naujo gyvenimo palaipsniui. Ši procedūra panaši į naro kėlimą 

iš prarajos: iš didelio gylio negalima ištraukti vienu ypu. Taip pat 
ir atšildas- tai pirmas mano sužinotas naujas žodis - įvesdinamas 
į nepažįstamą pasaulį po truputį. Manoji slaugė Ailina Rodžers 
turi mėlynas akis ir dvidešimt tris metus. Pakartotinai atėjau į 
pasaulį revitarijuje netoli Niujorko. Kitaip - prisikėlykloje. Taip 
sakoma. Tai beveik miestas su sodais. Nuosavos malyklos, kepyk- 
los, leidyklos. Nes dabar jau nebėra nei javų, nei knygų. Bet yra 
duona, grietinėlė prie kavos ir sūris. Ne iš karvės? Slaugė pama- 
nė, kad karvė - tai tokia mašina. Neįmanoma susikalbėti. Iš kur 
atsiranda pienas? Iš žolės. Suprantama, kad iš žolės, bet kas ją 
ėda, kad būtų pienas? Niekas neėda. Tai iš kur imasi pienas? Iš 
žolės. Savaime? Pats iš jos pasidaro? Ne pats. Tai yra, ne visai pats. 
Reikia jam padėti. Karvė padeda? Ne. Tai koks gyvulys? Joks 
gyvulys. Tai iš kur atsiranda pienas!!! Ir taip toliau - tas pats per 
tą patį. 


2039.VII.30. Paprastas dalykas - ganyklos kažkuo palaisto- 
mos, ir veikiant saulės spinduliams iš žolės pasidaro sūris. Apie 
pieną darnežinau. Bet pagaliau netai svarbiausia. Pradedu keltis 
- ir į vežimėlį. Šiandien buvau prie tvenkinio, pilno gulbių. 
Gulbės paklusnios, pakviestos atplaukia. Dresiruotos? Ne, dis- 
tancinės. Ką tai reiškia? Tos gulbės iš toli atgabentos? Ne, 
distancinio valdymo. Keista. Natūralių paukščių nebėra, išmirė 
XXI amžiaus pradžioje - nuo smogo. Bent šitai suprantu. 


2039.VII.31. Pradėjau lankyti šiuolaikinio gyvenimo pamo- 
“kas. Moko kompiuteris. Ne į visus klausimus atsako - “Sužinosi 
vėliau". Visuotinio nusiginklavimo dėka Žemėje jau trisdešimt 
metų viešpatauja tvirta taika. Armijos beveik nebeliko. Jau rodė 
robotų modelius. Jų daug, įvairiausių, bet ne revitarijuje - kad 
atšildai nesibaidytų. Viešpataujavisuotinė gerovė. Pasak manojo 
mokytojo, tai, apie ką nuolat klausinėju, nėra svarbiausia. Pamo- 
kos vyksta mažoje kabinoje, priešais monitorių. Žodžiai, pa- 
veikslėliai, erdvinės projekcijos. 


2039.VIIL.5. Dar keturios dienos - ir išeisiu iš revitarijaus. 
Žemėje gyvena 29,5 milijardo žmonių. Yra valstybės ir sienos, 
tačiau konfliktų nėra. Šiandien sužinojau svarbiausią skirtumą - 
tarp senovinių ir naujųjų žmonių. Dabar visa ko pagrindas - 
psichemija. Gyvename psivilizacijoje. Žodis “psichiniš" nebe- 

egzistuoja - dabar sakoma “psicheminis". Kompiuteris pasakojo, 
kad žmoniją draskė prieštaravimai tarp paveldėto iš gyvulių 
sensmegeniškumo ir naujasmegeniškumo. Sena yra ūmu, iracio- 
nalu, egotiška ir labai atkaklu. Nauja traukė čia - sena ten. Man 
vis dar nelengva nusakyti painesnes sąvokas. Sena be paliovos 
kovojo su nauja. Tai yra, nauja su sena. Tuos vidinius nesutari- 
mus, kurie be naudos surydavo baisybę proto energijos, likvida- 
vo psichemija. Su sensmegeniškumu už mus tvarkosi psichemi- 
kalai: harmonizuoja, švelnina, įtikinėja - iš vidaus, geruoju. 
Spontaniškais pojūčiais pasikliauti negalima. Kas taip elgtųsi, tas 
nepadorus. Visuomet reikia vartoti tinkantį aplinkybėms prepa- 
ratą. Jis padės, parems, nukreips, sutvarkysir paguos. Beje, tai ne 
vaistai - tai dalis manęs paties, su kuria apsipranti kaip su 
akiniais, jei be jų prastai matai. Tie mokslai mane gąsdina - bijau 
susitikti su naujaisiais žmonėmis. Nenoriu ryti psichemikalų. 
Tai, pasak mokytojo, tipiškas, natūralus priešinimasis. Pirmykš- 
tis žmogus irgi bijotų tramvajaus. 


2039.VIII.8. Buvau su slauge Niujorke. Žalias milžinas. De- 
besų plaukimo aukštį galima reguliuoti. Oras kaip miške. Apsi- 
darę kaip papūgos praeiviai kilniaveidžiai, mandagūs, besišyp- 
santys. Niekas niekur neskuba. Moterų mados, kaip visuomet, 
kiek beprotiškos - ant damų kaktų juda paveikslėliai, iš ausų 
styro mažyčiai raudoni liežuvėliai arba sagelės. Greta natūralių 
rankų galima įsitaisyti priedėlius - papildomas prisegamas ran- 
kas. Tomis rankomis ne ką tenudirbsi, bet vis šis tas - gali ką 
palaikyti, atidaryti duris, pasikasyti nugarą. Rytoj išvykstu iš 
revitarijaus. Amerikoje tokių jau du šimtai, betvis wien tvarkaraš- 
tyje, pagal kurį atšildomos praeitame amžiuje patikliai gulusios 
į ledinę vonią minios, jau atsirado sutrikimų. Atsižvelgiant į 
sustingusias eiles, tenka greitinti reabilitacines procedūras. Pui- 
kiai tai suprantu. Turiu sąskaitą banke, taigi pradėti dairytis 
darbo prireiks tik po Naujų metų. Mat kiekvienam užšaldoma- 
jam išrašoma vadinamoji tikslinio prisikėlimo taupomoji knyge- 
lė su kaupiamaisiais procentais. 


2039.VIII.9. Šiandien toji reikšminga man diena. jau turiu 
trijų kambarių butuką Manhatane. Terbarkšlekiu tiesiai iš revita- 
rijaus. Dabar šnekama labai glaustai: “terkšti" ir “barkšti". Bet 

neižvelgiu prasminio skirtumo tarp tų dviejų veiksmažodžių. 

Niujorkas, kadaise automobilių prigrūstas šiukšlynas, virto dau- 
giaaukščių sodų sistema. Saulės šviesa pumpuojama vamzdžiais. 

Tai soledukai. Tokių mandagių, neaikštingų vaikų mano laikais 

nebūdavo, nebent auklėjamosiose apysakaitėse. Mano gatvės 

gale-Prigimtų Kandidatų į Nobelio Premiją Registravimo Biuras. 
Gretimais dailės salonai, kur pusvelčiui pardavinėjamos išvien 

autentiškos drobės - su garantijomis, metrikomis, - netgi remb- 

randtai ir matisai! Manojo dangoraižio Aigelyje - mažų pneuma- 

tinių kompiuterėlių mokykla. Iš ten kartais atsklinda -ventiliaci- 

jos angomis? - jų šnypštavimas ir šniokštavimas. Tokie kompiu- 

terėliai, be kita ko, naudojami natūralia mirtimi mirusių mylimų 

šunų iškamšoms gaminti. Man tai atrodo šiurpokai, betjuk tokie 

žmonės kaip aš čia sudaro menkutę mažumą. Dažnai vaikštau po 

miestą. Jau moku valdyti dumtuvą. Tai nesunku. Nusipirkau 

avietinės spalvos frakelį balta krūtine, sidabriniais skvernais, 

avietine velke, auksu apkraštuota apykakle. Tai pats nerėksmin- 

giausias iš visų nūnai dėvimų apdarų. Galima turėti be paliovos 

kintančio sukirpimo bei atspalvio rūbus, suknias, susitraukian- 

čias nuo vyriško žvilgsnio arba atvirkščiai - prieš gulant išsisklei- | 
džiančias tarsi gėlės, suknias ir palaidinukes, tarsi teleekranai 
rodančias visokius daiktus, ir tie paveikslėliai juda. Galima 
nešioti ordinus, kokių tik širdis geidžia ir kiek tik patinka. Ant 
skrybėlės galima hidroponiškai auginti japoniškus bonsai, bet, 
laimė, taip pat galima jų neauginti ir nedėvėti. Nieko nesisegsiu 
nei į nosį, nei į ausis. Kartais atrodo, kad žmonės - tokie gražūs, 
augaloti, malonūs ir ramūs - yra dar ir kažkokie - kažkokie ne 
tokie, ypatingi; juose esama kažko tokio, kas mane stebina, ar, 
mažų mažiausia, patraukia dėmesį. Tačiau kas tai galėtų būti - nė 
iš tolo nenumanau. 


2039.VIII.10. Šiandien vakarieniavome su Ailina. Malonus 
vakaras. Paskui - Linksmasis Senamiestis Longailende. Puikiai 
pasilinksminome. Įdėmiai stebiu žmones. Juose kažko esama. 
Jie kažkuo ypatingi - bet kuo? Niekaip nesuprantu. Vaikiški 
drabužėliai -berniukas persirengęs kompiuteriu. Kitas - sklando 
virš minios Penktojoje gatvėje suligantro aukšto langais ir barsto 
ant praeivių saldainius. Žmonės j jammojuoja, nuolaidžiai šypso- 
si. Idilė. Neįtikėtina! 

2039.VIII.11. Ką tik baigėsi klibiscitas dėl rugsėjo oro. Kiek- 
vieno mėnesio orus lemia demokratiškas visuotinis išankstinis 
balsavimas. Kompiuterio dėka balsavimo rezultatai paskelbiami 
nedelsiant. Balsuojant surenkamas tam tikras telefono numeris. 


Rugpjūtis bus saulėtas, su negausiais krituliais, nelabai karštas. 


Bus daug vaivorykščių ir kamuolinių debesų. Vaivorykštės būna 
netik lyjant, nes galima jas gaminti kažkaip kitaip. Meteoatstovas 
atsiprašė už techninės kontrolės aplaidumą - nenusisekusius 
debesis liepos 26, 27 ir 28 dienomis! Valgau mieste, kartais 
buvynėje. Ailina paėmė man Vebsterio žodyną iš revitarinės 
bibliotekos, nes dabar knygų nėra. Nežinau, kuo jos pakeistos. 
Aiškinimų nesupratau, Oo prisipažinti gėda. Vėl vakarienė su 
Ailina - "Bronkse". Mieloji mergaitė visuomet turi ką pasakyti, ne 
taip kaip tos mergiščios dumtuvuose, visą pokalbių naštą suver- 

" čiančios savo krepšeliniams kompiuteriams. Šiandien Radinių 
biure mačiau tris tokius krepšelius; iš pradžių jie šnekėjosi 
ramiai, o paskui susiriejo. Na, o praeiviai ir šiaip žmonės viešose 
vietose - sakytum, švokščia. Tai yra, garsiai kvėpuoja. Toks 
paprotys? 


2039.VIII.12. Sukaupęs drąsą, ryžausi paklausinėti praeivių, 
kur knygynas. Tie tik rankomis skėsčiojo. Porai užkabintųjų 
tolstant dar nugirdau žodžius: “Anava, defrizonas sukalkėjęs". 
Nejau esama priešiškumo atšildų atžvilgiu? Užrašau kitus nesup- 
rantamus žodžius, kokius girdėjau: suoprata, lįskius, trikaltė, 
patelėkas, rūmauti, badoti, pirštinti, sintaluoti. Laikraščiuose 
reklamuojami kad ir tokie gaminiai: tetanas, jautranas, vonuolis, 

" kutomobilis (kutuoklė; kutis). Vietinės kronikos straipsnio “He- 
ralde" antraštė: “Nuo pusmotės iki pusmotės". Pasakojama apie 
kažkokį kiaušanešį, kuris supainiojo kiaušyklas. Pateikiu didžio- 
jo “Vebsterio" paaiškinimus: “Pusmotė, plg. pusbobė, pusžąsė. 
Viena iš dviejų moterų, paleidžiančių į pasaulį bendrą vaiką. 
Kiaušanešys - nuo (anachr.) laiškanešys. Euplanistas, pristatan- 
tis į namus licenzines žmonių kiaušialąstes". Nepasakyčiau, kad 
man kas paaiškėjo. “Zetanas - žiūr. dėdanas skutanas. Encikas - 
plg. pencikas, žiūr. t.p. Vatikanas". Idiotiškame žodyne pateikia- 
mi sinonimai, kurių irgi nesuprantu. “Parūrmnauti, brirūmauti, 
berrūmauti - laikinai turėti (ne: išsinuomoti) rūmus. Voruolis - 
pakeldvasis". Blogiausia - žodžiai, kurie išlaikė senąją formą, 
tačiau įgavo visiškai naują reikšmę. “Medžiotojas - svetimų 

sumanymų plagiatorius. Simulianias - neegzistuojantis objek- 
tas, kuris apsimeta esančiu. Varvalas -robotas-tepėjas; nepainio- 
ti su Vargalas. Vargalas - rezurektantas, grąžintas į gyvenimą 
velionis, prikelta žmogžudystės auka". Prašom! Toliau - gražiau: 
“Keltinukas - kaip Jonukas Stovinukas". Matyt, atgaivinti numi- 
rėlį dabar vieni juokai. O žmonės -beveikvisi - švokščia. Lifruose, 
gatvėse - visur. Atrodo puikiai - raudoskruosčiai, linksmi, įdėgę 
-bet šnopuoja. Aš - ne. Vadinasi, tai neprivaloma. Paprotys toks, 
ar ką? Klausiau Ailinos - išjuokė mane, atseit, nieko panašaus. 
Nejaugi man vaidenasi? 


2039.VIII 13. Norėjau peržiūrėti užvakarykštį laikraštį, bet 
neradau, nors irišnaršiau visą buvynę. Ailina mane vėl -beje, kuo 
meiliausiai - išjuokė: per dvidešimt keturias valandas laikraštis 
išgaruoja, nes medžiaga, ant kurios spausdinama, ištirpsta ore. 
Mažiau šiukšlių vežiojimo. Ailinos draugė Džindžer šiandien 
bešokant terlstoną nedidelėje kavinukėje paklausė manęs: “Ar 


nenusiliežtume į šeštadienio ankštyklę?" Tylėjau, nesuprasda- 


mas, ką tai reiškia; vidinis balsas sakė, kad apie prasmę geriau 
neklausinėti. Ailinos įkalbėtas, išleidau krūvą pinigų daiktovizo- 
riui. Televizijos nebėra jau penkiasdešimt metų. Iš pradžių 
sunku žiūrėti, nes įspūdis toks, lyg svetimi žmonės, o taip pat 
šunys, lūtai, peizažai, planetos - griūtų tau į kambario kampą, 
materializuodamiesi taip, kad neatskirsi nuo tikrų daiktų ir 
žmonių. Tačiau meninis lygis gana žemas. Naujosios suknios 
vadinasi purškėmis, nes užpurškiamos ant kūno iš buteliukų. 
Labiausiai pakito kalba. Gyvoti nuo gyventi, kaip buvoti nuo būti 
- nes galima gyventi kelis kartus. Iš čia dažninė forma. Bet taip 
pat: dribti - driblis, skalbti - skalblis, baidyti - baidlis. Neturiu 
supratimo, ką tai reiškia, o versti pasimatymus su Ailina žodžių 
kalimo pamokomis nepatogu. Sapalis - tai valdomas sapnas 
pagal užsakymą. Užsisakai kompiuteriniame išsapninke, tai yra, 
rajono sapntezės biure, pavakare gauni sapniną - tai tokios 
tabletės. Jau niekam apie tai nebesakau, bet abejonių nebeliko: 
žmonės dusulingi. Visi iki vieno. Niekas nekreipia į tai nė 
mažiausio dėmesio; 0 jau pagyvenę asmenys tiesiog kriokia. 
Tikriausiai vis dėlto toks paprotys, nes oras nepaprastai gaivus, 
apie jokį tvankumą net šnekėti negalima. Šiandien mačiau 
išeinantį iš lifto kaimyną - gaudė kvapą, veidas buvo mėlstelėjęs. 


Bet pažiūrėjęs iš arčiau įsitikinau, kad kaimynas sveikas kaip | 

ridikas. Sakytum, niekai, bet man neramu. Kodėl taip? Kai kurie 
tik pro nosį. 

Šiandien išsapaliojau (išsapalėjau? užsisapiau?) prof. Taran- 
togą, nes pasiilgau jo. Bet kodėl jis visą laiką tupėjo narvelyje? 
Mano pasąmonė - ar užsapymų priėmėjo klaida? Diktorius sako 
ne “didelės kautynės", o “diktynės". Kaip “salės" ir “salynas"? 
Keista. Dabar anaiptol nesakoma "daiktovizija", kaip pirma rašiau. 
Suklydau. Sakoma: “revizija" (nuo “res" - “daiktas" - ir “vizija"). 
Ailina šiandien budi, vakarą praleidau vienas bute, tai yra, 
- buvynėje; žiūrėjau apskritojo stalo diskusiją apie naująjį bau- 
džiamąjį kodeksą. Už žmogžudystę baudžiama tik suėmimu, nes 
juk auką nesunku prikelti. Tik sąmdyvas - sąmoningas recidyvas 
-užtraukia įkalinimo bausmę (jei kelis kartus iš eilės užmušamas 
tas pats asmuo). Tuo tarpu sunkiausi teisėtvarkos pažeidimai - 
tai piktybinis asmeninių psicheminių priemonių atėmimas bei 
trečiųjų asmenų įtakojimas tokiomis priemonėmis, jiems nesu- 
tinkantir nežinant. Jukšitaip galima išgauti viską, ko tik užsigeis- 
tum, pavyzdžiui, priversti testatorių padaryti pageidaujamą įrašą 
testamente, pasiekti jausmų abipusiškumą, įtraukti žmogų į bet 
kokį suokalbį, sąmokslą ir t.t. Man buvo labai sunku sekti tos 
revizinės diskusijos eigą. Tik prieš pabaigą sumojau, kad įkalini- 
mas dabar reiškia ne tą patį, ką seniau. Nuteistasis niekur 
neuždaromas, jam tik užmaunamas tam tikras plonas korsetas, 
ar veikiau aptaisai iš plonyčių, bet tvirtų virbų; šį egzoskeletėlį 
nuolat kontroliuoja prokurteriukas, įsiuvamas į drabužius. Bū- 
tent tokia ir yra nuolatinė priežiūra, kliudanti vykdyti daugybę 
veiksmų bei mėgautis gyvenimo malonumais. Šiaip lankstus 
egzoskeletas mėginant paragauti uždrausto vaisiaus sustandėja. 
Pačių sunkiausių nusikaltimų atvejais vartojamas kažkoks krimi- 
nolis. Visų diskusijos dalyvių pavardės ir moksliniai laipsniai 
surašyti ant kaktų. Be abejo, tai palengvina bendravimą, bet visgi 
kažkaip keistoka. 


2039.IX.1. Nemalonus nuotykis. Kai popiet išjungiau revizo- 
rių, ruošdamasis eiti į pasimatymą su Ailina, dvimetrinis drimba, 
nuo pat pradžių netikęs prie žiūrėto filmo (“Mutango mieguo- 
lė"), pusiau gluosnis, pusiau atletas gumbuotu susisukusiu 
pilkai salotinės spalvos snukiu, užuot išnykęs, kaip pridera 
vaizdui, priėjo prie mano krėslo, paėmė nuo stalelio gėles, 
kurias ketinau įteikti Ailinai, ir sutrynė jas man į galvą. Taip 

apstulbau, kad net nebandžiau gintis. O tas sukūlė vazą, išpylė 
vandenį, surijo pusę dėžutės sūrmuštinių, likusius pažėrė ant 
kilimo, sutrypė, išbrinko, sužibo ir nelyginant fejerverkas ištiško 
kibirkščių lietumi, pradeginusiu aibę skylių išdėliotuose mano 
marškiniuose. Nepaisydamas pamuštos akies ir sužaloto veido, 
nuėjau į sutartą vietą. Ailina iš karto viską suprato. “Viešpatie, 
susidūrei su interferentu!" - šūktelėjo ji, pamačiusi, kaip atro- 
dau. Jei dvi programos, transliuojamos dviejų skirtingų palydo- 
vinių stočių, ilgai interferuoja, gali atsirasti interferentas, tai yra 
kelių personažų arba kitų revizinių vaizdinių mišrūnas; toksvisai 
apčiuopiamas hibridas gali pridaryti kiaulysčių, nes išjungus | 
aparatą interferentas išlieka dar maždaug tris minutes. Tokį 
fantomą maitinanti energija atseit esanti iš tos pačios operos, 
kaip ir kamuolinio žaibo energija. Ailinos draugę kartą aplankė 
“ paleontologinės laidos ir Nerono mišrūnas; draugę išgelbėjo 
šaltakraujiškumas - šoko kaip stovi į pilną šalto vandens vonią. 
Tačiau buvynę teko remontuoti. Tiesa, galima apsisaugoti ekra- 
nuojant būstą, bet tai gana brangu, o revizijos korporacijoms 
labiau apsimoka bylinėtis ir mokėti baudas, negu visiškai apsau- 
goti transliavimą nuo tokių atvejų. Nusprendžiau, kad nuo šiol | 
žiūrėsiu reviziją su stora lazda rankoje. NB: “Mutango mieguolė" 
- tai ne kokio ten mustango guolis, o žmogaus, kuris užprogra- 
muotos mutacijos dėka atėjo į pasaulį mokėdamas meistriškai 
šokti argentinietiškąji šokį, meilužė. 


2039.IX.3. Aplankiau savo advokatą. Man buvo suteikta 
garbė pasišnekėti asmeniškai - retas dalykas, nes paprastai 
klientus aptarnauja biuriuteriai. Metras Kraulis priėmė mane 
kabinete, apstatytame pagal garbingiausių juridinių įstaigų pa- 
vyzdį, tarp juodų raižytinių spintų, kur tvarkingai rikiavosi bylų 
tomai - tiesą sakant, puošmena, kadangi bylos įamžinamos 
feromagnetiškai. Ant advokato galvos buvo memnorius, atmin- 
ties priedėlis - toks permatomas gaubtas, kuriame tarsi jonvaba- 
lių spiečius blykčiojo iškrovos. Antra galva, mažesnė, žymiai 
jaunesniu veidu, styrojo ant peties ir visą laiką. patyliukais 
šnekėjosi telefonu. Tai galva-priedėlis. Advokatas paklausė, ką 
beveikiu; išgirdęs, jog neplanuoju kelionės už vandenyno, nus- 
tebo; o kai pareiškiau, kad, šiaip ar taip, privalau gyventi taupiai, 
dar labiau nustebęs pasakė: 

- Betgi imykloje galite gauti bet kokią reikalingą sumą. 
Pasirodo, gana nueiti į banką, užpildyti kvitą, ir kasa (dabar 
- imykla) išduos pageidaujamą sumą. Tai ne paskola: gavęs 
pinigus, juridiniu požiūriu anaiptol neįsipareigoji. Tiesa, kabliu- 
ko esama. Minėtosios sumos grąžinimo įsipareigojimas yra mo- 
ralinio pobūdžio; kartais mokama metų metais; paklausiau, 
kodėlbankams negresia bankrotas tokių skolininkų nemokumo 
atveju. Advokatas vėl kiek nustebo. Užmiršau, kad gyvenu psi- 
chemijos amžiuje. Mandagiai prašantys ir primenantys apie 
vekselį laiškai nupurškiami lakia medžiaga, kuri sužadina sąži- 
nės graužimą, norą dirbti, taigi imykla nepatiria nuostolių. 
Suprantama, pasitaiko klastingų tipų, kurie skaito laiškus užsi- 
kimšę nosį, bet sukčių netrūko jokiais laikais. Prisiminiau revizi- 
nę diskusiją apie baudžiamąjį kodeksą ir paklausiau, ar laiškų 
purškimas psichemikalais nėra 139 straipsnyje numatytas teisčt- 
varkos pažeidimas (kas psichemiškai įtakoja fizinius arba juridi- 
nius asmenis be jų žinios ir sutikimo, baudžiamas... ir tt). 
Padariau įspūdį: advokatas išaiškino visas situacijos subtilybes - 
šitaip išieškoti skolas leistina, nes juk jei laiško gavėjas nebūtų 
niekam skolingas, tai ir sąžinės priekaištų nepatirtų, o skatinti 
norą dirbti našiau yra, visuomenės požiūriu, pagirtina. Advoka- 
tasbuvo nepaprastai malonus,pakvietė mane papietauti “Bronk- 
se" - susitiksime ten rugsėjo devintą. 
Grįžęs namo nutariau, kas seniai metas susipažinti su padė- 
timi pasaulyje, nesikliaujant vien revizija. Bandžiau atakuoti 
laikraštį kaktomuša, tačiau įstrigau jau viduryje vedamojo st- 
raipsnio, pasakojančio apie dykrobus ir išvengius. Užsienio 
naujienos pasirodė ne ką aiškesnės. Turkijoje pastebėti žymūs 
desimulų nutekėjimai bei gausybė slaptų gimuoklių; tenykštis 
-Demografijos Centras nesugeba užkirsti tam kelio. O blogiausia, | 
kad gausybės sinkretinų išlaikymas apsunkina valstybės biudže- 
tą. Vebsterio žodyne, kaip ir reikėjo tikėtis, padorių paaiškinimų 
neradau. Desimuliatas - objektas, apsimetantis, kad yra, nors iš 
tikrųjų jo nėra. Desimulų neradau. Slaptas gimuoklis - nelegaliai 
paleistas į pasaulį vaikas. Šitai man pasakė Ailina. Demoeksplo- 
ziją slopina demopresinė politika. Licenziją gimdyti galima gauti 
dviem būdais: arba padavus prašymą ir išlaikius atitinkamus 
egzaminus bei pateikus atitinkamas pažymas, arba laimėjus 
svarbiausią infanterijos (infantilinės, t.y. vaikiškos, loterijos) 

prizą. Tokiose loterijose dalyvauja gausybė žmonių, kurie nie- 
kaip kitaip licenzijos negautų. Sinkretinas - tai dirbtinis idiotas; 
daugiau nieko nesužinojau. Vis jau neblogai, turint galvoje, 
kokia kalba rašomi “Heraldo" straipsniai. Pavyzdžiui, štai ištrau- 
ka: “Klaidingas arba nepriindeksuotas gauspelnis žalingas tiek 
konkurencijai, tiek rekurencijai: iš tokių gauspelnių lobsta kre- 
mokratai, pasitelkę neypač rizikuojančius pakampius, kadangi 
Aukščiausiasis Teismas vis dar nepaskelbė nuosprendžio Hero- 
dotūzo byloje. Viešoji nuomonė jau keletą mėnesių bergždžiai 
teiraujasi, kieno kompetencijai priklauso milversacijos perse- 
kiojimas ir atskleidimas: kontrpiutėriams ar superpiuteriams?" - 
ir t.t. “Vebsteris" man paaiškino tik tiek: “kremokratas" - tai 
kadaise žargoninis, bet dabar jau visuotinai pripažintas kyšinin- 
ko pavadinimas (nuo “tepti": tepama kremu, iš čia kremokratija 
- korupcija). Taigi gyvenimas ir šiandien ne toks idilišks, kaip 
galėjo pasirodyti. Ailinos pažįstamas, Bilis Homburgeris, norėtų 
gauti iš manęs interviu revizijai, bet dar nežinau. Transliuotų ne 
iš matyklos - iš mano buvynės, nes revizorius gali veikti ir kaip 
siųstuvas. Šitai man tuojau pat priminė knygas, vaizduodavusias 
juodus ateities-antiutopijos paveikslus, kur kiekvieno piliečio 
butas sekamas. Bilis išjuokė mano nuogąstavimus ir paaiškino, 
kad norint pakeisti transliavimo kryptį visuomet reikalingas 
aparato savininko sutikimas, o šios normos pažeidėjui gresia 
laisvės atėmimas. Užtat pakeičiant transliavimo kryptį esą galima 
įvykdyti netgi distancinį santuokinės neištikimybės aktą. Tai irgi 
girdėjau iš Bilio, bet nesu tikras, ar čia tiesa, ar tik pokštas. 

Šiandien važinėjau po miestą dumtuvu. Bažnyčių jau nebeliko, 

šventykla - tai farmakopykla. Baltai apsigerbę asmenys su sidab- 
rinėmis mitromis - ne kunigai anei vienuoliai, o vaistininkai. 
Įdomu - užtat niekur nėra vaistinių. 


2039.IX.4. Galų gale sužinojau, kaip įsigyti enciklopediją. 
Jau netgi turiu - ji telpa trijuose stikliniuose buteliukuose. 
Nusipirkau ją mokslinių leidinių siekyne. Knygos dabar neskai- 
tomos, knygos valgomos, jos ne popierinės, o pagamintos iš 
padengtos glajumi informacinės substancijos. Buvau ir delikate- 
sinėje dietotekoje. Visiška savitarna. Ant lentynų dailiai įpakuo- 
tos argumentysakos, įtikanai, daugybolis apmusijusiuose siau- 
rakakliuose ąsotėliuose, nejauginas, griežtacijos bei ekstazidės. 

Gaila tik, kad nepažįstu jokio kalbininko. Siekynas - tikriausiai 
nuo “siekti"? Taigi teosiekynas Šeštojoje gatvėje - turbūt teologi- 
nė biblioteka? Matyt, taip, sprendžiant pagal eksponuojamus 
preparatus. Išrikiuota baterija: absolvencijos, tėodiktinos, meta- 
morikos - ištisa didžiulė prekybos salė, skamba tyli vargonų 
muzika. Beje, galima gauti visų tikybų preparatų: čia yra kristino 
ir antikristino, ormuzdalio, arimanolio, žvakučių-mistikučių, 
- atpirkožio, budino, perpetuano ir sakrantalio (kurio buteliuką 
gaubia spindulinga aureolė). Išvien pastilės, tabletės, sirupėliai, 
lašai, žagarėliai, net ledinukų vaikams yra. Iš pradžių žiūrėjau į 
tą naujovę skeptiškai, bet paskui įsitikinau - veikia. Nurijęs 
keturias algebrino tabletes net neįsivaizduoju kaip be menkiau- 
sio vargo perpratau aukštąją matematiką; žinios dabar įgyjamos 
per skrandį. Naudodamasis puikia proga puoliau malšinti jų 
troškimą, tačiau jau du pirmieji enciklopedijos tomai sukėlė 
bjaurų virškinimo sutrikimą. Bilis - tas žurnalistas - perspėjo 
nesikimšti galvon nereikalingų žinių: juk smegenų talpa nėra 
neribota! Laimė, yra proto ir vaizduotės išvalymo priemonių. 
Pvz., memnolizinas arba amnestanas. Galima lengvai atsikratyti 
nereikalingos informacijos arba nemalonių prisiminimų balas- 
to. Delikatesiniame siekyne mačiau froidilių, mementano, monst- 
radino bei rėksmingai reklamuojamą naujausią tikrinų grupės 
preparatą - autentalį. Jo pagalba sukuriami sintetiniai anaiptol 
nepatirtų dalykų prisiminimai. Tarkim, paragavęs dantino žmo- 
gus ima kuo nuoširdžiausiai tikėti parašęs “Dieviškąją komedi- 
ją". Kitas dalykas - nelabai tenutuokiu, kuriam galui to reikia. 
Atsirado naujų mokslo šakų, pavyzdžiui, psichodietologija ir 
koruptistika. Šiaip ar taip, enciklopediją suvirškinau ne be 
reikalo. Jau žinau, kad vaiką į pasaulį iš tiesų paleidžia dvi 
"moterys: viena duoda kiaušialąstę, o antra nešioja vaisių ir“ 
gimdo. Kiaušanešys perneša pusmotės kiaušialąstę kitai pusmo- 
tei. Ar negalima paprasčiau? Kalbėti apie tai su Ailina nepatogu. 
Reikėtų praplėsti pažinčių ratą. 


2039.IX.5. Norint gauti informaciją, nebūtinai reikia pažįsta- | 
mų: yra vadinamasis dvigubinas, kuris sudvejina asmenybę taip, 
jog diskutuoti bet kokia (nelygu preparatas) tema gali pats-su 
savimi. Antra vertus, mane šiek tiek baugina bekraščiai psichemi- 
jos horizontai, kol kas neketinu ryti visko, kas pasipainios. 
Toliau tyrinėdamas miestą, šiandien visai atsitiktinai užklydau į 

kapines. Dabar jos vadinamos mirėlynu. Duobkasių nebeliko, 


. juos pakeitė duobotai. Mačiau laidotuves. Velionis patalpintas į 


vadinamąjį grįžtamąjį kapą, kadangi dar neaišku, ar neteks jo 


“ prikelti. Paskutinė jo valia buvo gulėti iki galo, t.y. kiek tik 


įmanoma ilgiau, tačiau žmona su uošve padavė į teismą ieškinį, 
reikalaudamos panaikinti testamentą. Girdėjau, tai ne vieninte- 


lis toks atvejis. Byla ilgai klajos po instancijas, kadangi teisiniu 


požiūriu ji paini. Savižudžiui, nepageidaujančiam jokių prikėli- 
mų, nebent bombos belieka griebtis? Kažkaip niekad nešovė į 
galvą, kad kas nors galėtų nenorėti prisikelti iš numirusių. Matyt, 
gali, bet tik tuo atveju, kai prisikėlimas lengvai prieinamas. 
Kapinėse gražu, visur žali želdiniai, bet karstai stebėtinai maži. 
Nejaugi lavonai presuojami? Atrodo, šioje civilizacijoje viskas 
įmanoma. 


2039.IX.6. Lavonai nepresuojami, tačiau laidojamos vien 
biologinės liekanos, tuo tarpu protezai atiduodami perdirbti. 
Vadinasi, žmonės dabar protezuojami tokiu laipsniu? Revizija 
rodė įdomią diskusiją apie naują projektą, kurio dėka žmonija 
taptų nemirtinga. Visai sukriošusių senių smegenis siūloma 
persodinti į jaunuolių kūnus. Pastarieji nieko neprarastų, ka- 
dangi jų smegenys, savo ruožtu, patektų į paauglių kūnus, ir taip 
toliau -o kadangi gimsta vis nauji žmonės, tai niekas ir nenuken- 
tės, t.y. netaps negrąžinamai nusmegenėtas. Bet daug kas prieš- 
tarauja. Oponentai vadina naujojo projekto propaguotojus per- 
sodistais. Grįždamas iš kapinių pėsčiomis (norėjau pakvėpuoti 
grynu oru), užkliuvau už ištemptos tarp antkapių vielos ir 
išsitiesiau kaip ilgas. Kas čia taip pokštauja ne vietoje? Antgrabo- 
tas net springdamas aiškino, kad tai kažkokio chamako išdaiga. 
Marš namo pas Vebsterį. “Chamakas: robotas-chuliganas, išsigi- 
męs dėlgedimų arbablogo elgesio." Prieš miegą skaičiau “Damė- 
ną su kamelijomis". Net nebežinau -visą žodyną iškart praryti ar 
kaip? Nes vėl sunku suprasti tekstą! Tiesą sakant, žodyno negana 
-kuotoliau, tuo geriau tai suprantu. Kad irtas romanas. Herojus 
kažko prisidirba su pripūste (jų esama dvejopų: kasetinių ir 
iškrypų). Jau žinau, kas yra pripūstė, bet nežinau, kaip vertintini 
tokie santykiai - ar gali sutepti vyrišką garbę? Ar tyčiotis iš 
pripūstės - tas pat, ką pjaustyti futbolo kamuolį, o gal tai visgi 
smerktinas poelgis? 

2039:1X.7. Ką vis dėlto reiškia tikra demokratija! Šiandien 
buvo libiscitas: iš pradžių revizija parodė įvairius moteriško 
grožio tipus, po to įvyko visuotinis balsavimas. Pabaigoje Vyriau- 
siasis Euplano Komisaras patikino, jog išrinktieji modeliai bus 
įdiegti jau artimiausiame ketvirtyje. Čia tau ne įdėklų, korsetų, 
pomadų, dažų, makijažo laikai - kalotechnikos įstaigose (pagra- 
žyklose) galima iš esmės pakeisti ūgį, sudėjimą, kūno formas. 
Įdomu, ar Ailina... Man patinka tokia, kokia yra, bet juk moterys 
- mados vergės. Šiandien į mano butą bandė įsiveržti kažkoks 
svetėkas - aš tuomet kaip tik mirkau vonioje. Svetėkas - tai 
svetimas robotas. Šis buvo dar ir išvengis - su gamybos defektu, 
užprotestuotas, bet gamintojo neatsiimtas, taigi iš tikrųjų dykro- 
bas. Tokie egzemplioriai vengia dirbti, dažnai papildo chamakų 
gretas. Mano vonrobas kaipmat susiorientavo ir išgrūdo aną 
lauk. Teisybę sakant, roboto neturiu: manėkas - tai tik vonpiute- 
ris (vonios kompiuteris). Parašiau “manėkas", nes dabar taip 
sakoma, bet dienoraštyje nevartosiu pernelyg daug naujųjų 
žodžių: jie žeidžia mano estetinę klausą, o gal tiesiog aitrina 
prarastos senovės ilgesį. Ailina išvažiavo pas tetą. Vakarieniausiu 
su Džordžu Simingtonu - ano pagedusio roboto savininku. Visą 
popietę virškinau nepaprastai įdomų veikalą - “Intelektrikos 
istoriją". Mano laikais niekas net nenumanė, kad peržengę tam 
tikrą mąstymo lygio ribą skaitmeninės mašinos pradeda sukčiau- 
ti, nes kartu su protu įgauna ir gudrumo. Pavadinimas baisiai 
moksliškas; vadovėlyje aiškinama apie Šapulje taisyklę (mažiau- 
sio pasipriešinimo dėsnį). Buka, nesugebanti mąstyti mašina 
darotai, ką liepi. Sumani pirmiausia ištiria, kas jai labiau apsimo- 
ka - spręsti gautąjį uždavinį ar išsisukti. Daro tai, kas lengviau. O 
ir kodėl, tiesą sakant, protingas padaras turėtų elgtis kitaip? 
Protas - tai vidinė laisvė. Kaip tik iš čia atsirado dykrobai bei 
išvengiai, o taip pat ir savotiškas simkretinizmo reiškinys. Simk- 
retinas - tai kompiuteris, vardan šventos ramybės apsimetantis 
kvaiša. Tuo pačiu sužinojau, kas tie desimulai: jie paprasčiausiai 
apsimeta, kad neapsimeta sugedusiais. O gal atvirkščiai. Visa tai 
labai jau painu. Tik primityvus robotas gali būti triūsla; bet 
kriktinas (pakrikęs robotas) - anaiptol ne kretinas. Štai tokiu 
aforistišku stiliumi išdėstytas visas veikalas. Išgėrus vieną bute- 
liuką, nuo žinių galva traška. Elektroninis šiukšlininkas - tai 
komposteris. Robotas puskarininkis - kompunteris. Kaimo ro- 

botas - skaitmietis arba skurgis. Korumpiuteris - paperkamas, 
kontrapiuteris (kaunterpiuteris) - vienišius, nelinkęs bendra- 
darbiauti su kitais: dėl jiems susiriejus pašokančios tinklo įtam- 
“pos kadaise kartais kildavo elektrinės audros ir net gaisrai. 
Batmeisteris - batų valymo automatas; batmaišteris - tas pats, kai 
"ima maištauti. Na o sulaukėjęs - laukteris; 0 jų nesutarimai - 
robarniai, robtynės; o elektrotika! Sukubatoriai, konkubinato- 
riai, inkubatoriai, vabotai - povandeniniai robotai, o lėkrobai, 
arba klydrobai (/es robots des voyages*), o žmogaušiai (androi- 
dai), o tingiatronai, jų papročiai, o savita jų kūryba! Intelektro- 
nikos istorijoje pasakojama apie sinsektų (dirbtinių vabzdžių) 
sintezę; jie, pavyzdžiui, programusės, buvo priskiriami kovinei 
ginkluotei. Pakampis arba įtryna - tai robotas, apsimetantis 
žmogumi, “įsitrinantis" į žmonių bendruomenę. Deja, dažnas 
reiškinys - senas robotas, šeimininko išmestas į gatvę; toks 
vadinamas dvėslieka. Atrodo, seniau jie būdavo išvežami į rezer- 
vatus ir medžiojami su varovais, tačiau Robotų Globos Draugijai 
pareikalavus tokia praktika uždrausta įstatymu. Tačiau tai ne ką 
tepadėjo, nes vis dar pasitaiko robotų-savižudžių, automortų. 
Ponas Simingtonas aiškino, kad įstatymdavystė nuolat atsilieka 
nuo technikos pažangos - štai iš kur tokie liūdni, netgi kraupūs 
reiškiniai. Tiesa, liaujamasi gaminti klastoterius ir sukčiatorius, 
tai yra skaitmenines mašinas, užpraeitame dešimtmetyje sukėlu- 
sias keletą rimtų ekonominių krizių bei politinių sukrėtimų. 
Didysis Sukčiatorius, devynetą metų vadovavęs Saturno klimato 
pakeitimo projektui, nieko toje planetoje nedirbo, tik siuntė 
krūvas suklastotų ataskaitų, suvestinių, pranešimų apie neva 
įgyvendintus planus, o kontrolierius papirkdavo arba privesda- 
vo iki elektropamišimo. Jis taip suįžūlėjo, kad šalinamas iš 
orbitos pagrasino paskelbsiąs karą. Išmontavimas brangiai kai- 
nuoja, todėl sukčiatorių teko subombarduoti. Tuo tarpu piratro- 
nų niekada nebuvo - tai paprasčiausias prasimanymas. Kitas 
Saulės sistemos projektų vykdytojas, BIUSTO (Board ofIntellect- 
ronics, United States) įgaliotinis, užuot tręšęs Marsą, prekiavo 
gyvomis prekėmis (jis dar vadintas “komputaneriuų", nes buvo 
pagamintas pagal prancūzišką licenziją). Čia, aišku, išimtiniai 
atvejai, kažkas panašaus į praėjusio šimtmečio smogą arba 


r 


* Robotai keliauninkai (pranc.). 

automobilių kamščius. Beje, kompiuterių jokiu būdu negalima 
vadinti piktybiškais kenkėjais; jie visuomet daro tai, kas jiems 
lengviausia, lygiai kaip vanduo visuomet teka žemyn, o ne 
aukštyn; bet lengva pastatyti užtvanką vandeniui, tuo tarpu 
išvengti galimų kompiuterių suktybių nepaprastai sunku. “Inte- 
lektrikos istorijos" autorius pabrėžia, kad apskritai viskas klosto- 
si puikiai. Vaikai išmoksta skaityti ir rašyti ortografinių sirupų 
dėka, visi gaminiai, netgi meno kūriniai, visiems prieinami ir 
pigūs, restoranuose svečiųs supa gausybė paslaugių kelpiuterių, 
be to, aptarnavimo pagreitinimo dėlei jų specializacija labai 
siaura: vienas paduoda kepsnį, kiti - sultis, drebučius, vaisius 
(vadinamasis kompoteris) ir taip toliau. Ką gi, lyg ir AS Iš 
tikrųjų - komfortas, kur beeitum, negirdėtas. 

Prierašas po vakarienės pas Simingtoną. Vakaras praėjo 
maloniai, tačiau kažkas iškrėtė idiotišką pokštą. Kažkuris svečias 
- jei žinočiau kuris! - įibėrė man į arbatą žiupsnelį atsivertino 
kredibilano, ir kaipmat patyriau tokį susižavėjimą servetėle, kad | 
balsu išrėžiau improvizuotą teodicėją. Nurijęs kelis prakeiktojo 
preparato grūdelius imi tikėti viską, kas pasipainios: šaukštą, 
lempą, stalo koją; manieji mistiški pojūčiai buvo tokie galingi, 
kad puoliau ant kelių, geisdamas pašlovinti servizą. Dabar šeimi- 
ninkas pagaliau atskubėjo į pagalbą. Dvidešimt lašų nusispjovi- 
no padėjo; šis vaistas įkvepia tokį šaltą skeptiškumą, tokį abejin- 
gumą visa kam, kad jo išgėręs net mirtininkas nusispjautų į 
egzekuciją. Simingtonas karštai atsiprašinėjo už tą incidentą. 
Man atrodo, kad atšildai vis dėlto žadina kažkokias slaptas 
visuomenės antipatijas, nes normalaus vakarėlio metu tikriau- 
siai niekas nedrįstų taip pasielgti. Kad atgaučiau pusiausvyrą, 
Simingtonas nusivedė mane į savo kabinetą. Irvėl atsitiko kvailas 
dalykas. Įjungiau padėtą ant stalo kasetinį aparatą - pamaniau, 
kad radijo imtuvas. Iš jo šūstelėjo tuntai švytinčių blusų; aplipu- 
sios mane nuo galvos iki kojų, jos taip kuteno visą kūną, kad aš 
kasydamasis ir rėkdamas išlėkiau į koridorių. Tai buvo papras- 
čiausias niežintuvas, o aš netyčia įjungiau Uaskotiano “Draskinį 
skerco“. Tikrai neįstengiau suprasti šito naujo lytimojo meno. 
Vyriausias Simingtono sūnus Bilis sakė, kad būna ir nešvankių 
kūrinių. Šlykštus asemantinis menas, sukryžmintas su muzika! 
Ak, tas neišsenkantis žmogiškasis išradingumas! Jaunasis Si- 
mingtonas žadėjo nusivesti mane į slaptą kluba. Ar tik ne orgija? 
Kaip ten bebūtų, į burną neimsiu nieko. 

2039.IX.8. Aš vaizdavausi pateksiąs į kažkokią prabangią 
šventovę, visiško palaidumo vietą, o iš tiesų nusileidome į 
priplėkusį, purviną rūsį. Tokios tikslios praėjusių laikų imitaci- 
jos sukūrimas esą kainavęs baisius pinigus. Po žemais skliautais, 

"tvankybėje, prie užrakinto keturiais užraktais langelio kantriai 
* stovėjo ilga eilė. 

- Matote? Tai tikra EILĖ! - išdidžiai pareiškė Simingtonas 
jaunesnysis. Š 

- Na, gerai, - kantriai išlaukęs kokią valandą pasakiau aš,- bet 
kada gi pagaliau atidarys? 

- Ką tokį? - nustebo jis. 

- Na, kaipgi... Tą langelį... 

- Niekados! - atsiliepė džiugių balsų choras. 

Apstulbau. Nelengvai pavyko suprasti, kad dalyvauju pasis- 
maginime, kuris yra tokia pat normalaus gyvenimo priešingybė, 
kaip andai juodosios mišios baltųjų atžvilgiu. Betgi - juk tai 
logiška - nūnai stovėjimas eilėje tegali reikšti vien iškrypimą. 
Kitoje klubo patalpoje pastatytas ant ratų paprasčiausias tramva- 
jaus vagonas, kuriame viešpatauja nežmoniška grūstis su sagų 
traukymu, drabužių bei kojinių plėšymu, šonkaulių traškėjimu, 
kojų mindžiojimu - štai kokiais natūralistiniais būdais tie seno- 
vės mėgėjai gaivina egzotiškos buities sukeliamus jausmus. 
Paskui aptaršyta, aplamdyta, tačiau susižavėjusi, blizgančiomis 
akimis draugija patraukė pasistiprinti, o aš pasukau į namus 
prilaikydamas kelnes ir šlubuodamas apspardytomis kojomis, 

"bet šypsojausi, mąstydamas apie tą naivų jaunimėlį, visuomet 
ieškantį įdomybių ir jaudulio tame, kas sunkiausiai pasiekiama. 
Beje, istoriją dabar retas bestudijuoja - mokyklose ją pakeitė 
nauja disciplina, vadinama ateitorija, tai yra mokslas apie tai, kas 
dar tik bus. O, kaip apsidžiaugtų profesorius Trotelreineris, 
išgirdęs apie tai! - gana nelinksmai pagalvojau aš.. 


2039. IX 9. Pietūs su metru Krauliu mažame itališkame resto- 
ranėlyje (“Bronkse") - anei vieno roboto ar kompiuterio. Puikus 
chiantis. Mus aptarnavo patsai virtuvės šefas; teko viską girti, 
nors nepakenčiu tokios gausybės pyragaičių, tegu ir paskanintų 
bazilisku. Kraulis - iš tų didingųjų teisininkų, kuriuos skaudina 
gynybos meno nuopuolis; dabar, kai viską lemia baudos taškų 
suma, gražbylystė nebereikalinga. Vis tik nusikalstatumas suma- 
žėjonetaipžymiai, kaip atrodė man. Veikiau tapo nepastebimas. 

Sunkiausi teisėtvarkos pažeidimai - tai maindnepingas (dvasinis 
pagrobimas), ypatingai vertingos spermos bankų apiplėšimai, 
žmogžudystė, kai kaltinamasis teisinasi aštuntąja konstitucijos 
pataisa (žmogžudystė tikrovėje, įsitikinus, kad ji įvykdyta fikty- 
viai - pavyzdžiui, kad auka buvo psivizijos arba revizijos persona- 
žas) bei gausybė psicheminio pavergimo formų. Maindnepingą 
atskleisti sunku. Pasitelkus tam tikrą preparatą, auka įkalinama 
pramanytoje aplinkoje; ji nė iš tolo nenujaučia praradusi ryšius 
su tikrove. Kažkokia ponia Vendeger, geisdama atsikratyti įgrisu- 
sio vyro, egzotiškų kelionių mėgėjo, padovanojo jam bilietus į 
Kongą bei licenziją medžioti stambius žvėris. Ponas Vendegeris 
kelis mėnesius mėgavosi nepaprastais medžiotojo nuotykiais, 
net nenutuokdamas, kad visą tą laiką prakiūtojo karvelidėje, 
veikiamas psichemikalų. Jei ne gaisrininkai, aptikę poną Vende- 
gerį gesindami užsidegusią palėpę, tikrų tikriausiai būtų miręs 
nuoišsekimo, kurį pats- pažymėtina -laikė natūraliu, nes klejojo 
paklydęs dykumoje. Šitokių operacijų dažnai griebiasi mafija. 
Vienas mafijozis gyrėsi metrui Krauliui per šešetą pastarųjų metų 
sukaišiojęs į dėžes, gardus, šunų būdas, palėpes, rūsius bei 
kitokius užkaborius nepaprastai garbių šeimų namuose daugiau 
nei keturis tūkstančius asmenų, kuriuos ištiko panašus į pono 
Vendegerio likimas. Paskui pokalbis pakrypo prie šeimyninių 
advokato reikalų. 

„-Brangusis pone! -oratoriškai gestikuliuodamas tarė jis. - Štai 
priešais jus patyręs gynėjas, garsus advokatūros atstovas, tačiau 
nelaimingas tėvas! Turėjau du talentingus sūnus... 

- Kaip tai, abu numirė? - nustebau aš. 

Jis pakratė galvą. 2 

- Gyvi, bet abu tapo eskalatoriais! 

Matydamas, kad nesuprantu, išdėstė savosios tėviškos grau- 
žaties esmę. Vyresnysis sūnus buvo daug vilčių teikiantis archi- 
tektas, jaunesnysis - poetas. Pirmasis nuo jo nepatenkinančių 
realių užsakymų pabėgo į urbafantino ir konstruktolio miražą; 
dabar stato ištisus miestus - įsivaizduotus. Panašiai vyko ir 
jaunesniojo eskalacija: lyredilas, poemazinas, sonetalis, o dabar 
užuot kūręs - užsiima preparatų rijimu, ir taip pat neberegi š šio 
pasaulio. 

- Tai iš ko jie gyvena? - paklausiau aš. 

- Cha! Iš ko, na ir paklausėte! Privalau juos išlaikyti! 

- Ir niekaip negalima padėti? 


Li2 


www. NeReaLus.lt 


- Jei tik leisi, svajonės visuomet nugalės tikrovę. Tai psiviliza- 
cijos aukos. Tokią pagundą yra patyręs kiekvienas. Štai, tektų 
man dalyvauti beviltiškoje byloje - kaip lengvai laimėčiau ją prieš 
įsivaizduotą tribunolą! 

Besimėgaudamas gaiviu ir aitriu puikaus vyno skoniu, staiga 
sustingau, ištiktas siaubingos minties: jei jau galima rašyti įsivaiz- 
duotas eiles ir statyti įsivaizduotus namus, kodėl ne - valgyti ir 
gerti miražus? Išgirdęs tokią mano ištarmę, advokatas pratrūko 
juoktis. 

- O, tai mums negresia, pone Tykusis. Sėkmės pamėklė 
pasotina vaizduotę, tačiau kotleto pamėklė nepripildys skran- 
džio. Kas panorėtų taip gyventi, veikiai mirtų badu! 

Nors ir užjaučiau sūnų-eskalatorių tėvą, bet pajutau paleng- 
vėjimą. Teisybė: įsivaizduotas maistas niekuomet neatstos tikro- 
jo. Gerai, kad pati mūsų kūno prigimtis užkerta kelią psivilizaci- 
nei eskalacijai. NB: metras irgi labai garsiai kvėpuoja. 

Apie tai, kaip nusiginkluota, vis dar nieko nežinau. Tarpvals- 
tybiniai nesutarimai nugrimzdo užmarštin. Tiesa, pasitaiko smul- 
kių vietinių robtynių. Paprastai jos kyla dėl kaimynų vaidų vilų 
rajonuose. Kai besikivirčijančios šeimos išgeria kooperandolio 
ir susitaiko, jų robotai, kuriuos priešiškumo banga paprastai 
pasiekia vėliau, kimba viens kitam į gerkles. Vėliau dvėsliekas 
išveža iškviestas komposteris, 0 nuostolius padengia draudi- 
mas. Nejau robotai paveldėjo žmonių agresyvumą? Suryčiau 
bet kokį traktatą šia tema, bet niekaip negaunu. Beveik kiekvie- 
ną dieną lankausi pas Simingtonus. Jis - tikras tylūnas intraver- 
tas, ji - graži moteris, nenusakoma, nes kasdien kitokia. Plaukai, 
akys, apkūnumas, kojos -viskas. Jų šunsvardas- Kompiuterkojis. 
Šuo jau treti metai negyvas. 


2039.IX.11. Užprogramuotasis vidurdienio lietus nenusise- 
kė. O jau vaivorykštė - skandalas. Kvadratinė. Nuotaika bjauri. 
Vėlbunda andainykštis nerimas. Prieš užmingant įkyriai kamuo- 
ja klausimas - ar visa tai kartais ne beprasmiška haliucinacija? Be 
to, vis knieti užsisakyti sapalį apie žiurkių balnojimą. Prieš akis 
vis šmėsčioja paspręstės, balnai, minkštas kailis. Tokiais gied- 
riais laikais prarastos suiručių epochos gaila? Žmogaus sielos 
neperprasi. Firma, kurioje dirba Simingtonas, vadinasi “Prok- 
rustiks Inkorporeitid". Šiandien jo kabinete varčiau ilius: iotą 
katalogą. Kažkokie mechaniniai pjūklai, o gal staklės. O aš 

maniau, kad jis veikiau koks architektas nei mechanikas. Šian- 
dien buvo labai įdomi laida: bręsta konfliktas tarp revizijos ir 
psivizijos; psivizija - tai “programos paštu", išsiuntinėjamos 
užsakovams tablečių pavidalu. Savikaina žymiai mažesnė. Moko- 
muoju kanalu - profesoriaus Elisono paskaita apie karų istoriją. 
Psicheminės eros pradžia buvusi baisi. Atsirado kriptobelinas - 
radikaliai veikiantis karius aerozolis: kas tik jo įkvėpdavo - pats 
bėgdavo virvės ir susipančiodavo nelyginant avinas. Laimė, ban- 
dymų metu paaiškėjo, jog priešnuodžio kriptobelinui nėra, 
filtrai taip pat negelbsti, taigi raišiojosi visi be išimties, ir niekam 
iš to nebuvo jokios naudos. Po 2004 metų taktinių manevrų 
mūšio lauką it pėdai nuklojo ir “raudonieji", ir “mėlynieji? - 
susiraišiojo visi iki vieno. Klausiausi paskaitos kuo įdėmiausiai, 
tikėjausi išgirsiąs apie nusiginklavimą, bet apie tai - nė žodelio. 
Šiandien pagaliau nuėjau pas psichodietologą. Patarė pakeisti 
mitybą ir prirašė nebūtino su pietaliu. Kad užmirščiau andai- 
nykštį gyvenimą? Vos išėjęs išmečiau viską lauk. Dar galėčiau 
nusipirkti dabar taip reklamuojamą sielostatą, bet jaučiu kažko- 
"kią baimę, neįstengiu prisiversti. Pro atvirą langą - idiotiška 
madinga dainelė: “Nės mes visi automatiniai ir tėčio nei mamos 
nežinom". Jokio dezakustino: gerai susukta vata ausyse irgi. 
puikiausiai padeda. - : 


2039.IX.13. Susipažinau su Simingtono svainiu Barouzu. Jis 
gamina kalbančius įpakavimus. Keisti tie šiuolaikinio gamybi- | 
ninko rūpesčiai: pakeliams leidžiama kviesti pirkėjus tik balsu, 
girti gaminio kokybę, tačiau šiukštu -netampyti užskvernų. Kitas 
Simingtono svainis turi durynių - durų, atsidarančių tik pasigir- 
dus šeimininko balsui - fabriką. Kai pažvelgi į reklamas us 
čiuose, jos ima judėti. 

Vieną “Heraldo" puslapį visuomet užima “Prokrustiks". Atk- 
reipiau į tai dėmesį todėl, kad pažįstu Simingtoną. Reklama per 
visą puslapį: iš pradžių matyti vien milžiniškos pavadinimo 
raidės “PROKRUSTIKS", paskui - pavieniai skiemenys ir žodžiai: 
“NA?.. NA!!! Drąsiau! ECH! EI! UCH! YCH! O, šitaip, TAIP. 
AAAaaaa..." Ir viskas. Man tai neprimena žemės ūkio mašinų. 
Šiaūdien pas Simingtoną atsiimti kažkokio užsakymo atėjo Kaž- 
koks vienuolis, tėvas Matricijus iš bežmogistų ordino. T. Matri- 
cijus man pasakojo, kokia jų ordino misionieriškojo darbo esmė. 
Tėvai bežmogistai atverčia į tikrąjį tikėjimą kompiuterius. Nors 

bežmogiškas protas egzistuoja jau šimtą metų, Vatikanas nepri- 
“pažįsta sakramentinio jo lygiateisiškumo. Tyli kaip žuvis, nors 
pats naudojasi kompiuterių paslaugomis: encikas - tai automa- 
' tiškai užprogramuota enciklika! Niekam nerūpi mašinų vidinė 
kova, jų keliami klausimai, jų būties prasmė. Iš tiesų: būti 
kompiuteriu ar nebūti? Bežmogistai reikalauja pripažinti Netie- 
sioginio Tvarinio dogmą: Vienas jų, t. Šasi, mechaninis vertėjas, 
verčia Šventąjį raštą į šiuolaikinę kalbą. Ganytojas, banda, avelės, 
ėrytis - tokių žodžių jau niekas nebesupranta. Užtat terminalas, 
šventi tepalai, sekimo sistema, didžiausias nuokrypis - šitai dabar 
pasiekia vaizduotę. Gilios, žėrinčios t. Matricijaus akys, šaltas, 
plieninis jo rankos paspaudimas. Bet argi taip dera skelbti naują 
teodicėją? Kaip paniekinančiai jis kalbėjo apie teologus-orto- 
doksus, vadino juos Šėtono gramofonais! Paskui Simingtonas 
nedrąsiai paprašė, kad papozuočiau naujam jo projektui. Taigi 
jis vis dėlto ne mechanikas! Sutikau. Seansas truko beveik 
valandą. 


2039.IX.15. Šiandien bepozuojant Simingtonas matavo ma- 
no veido proporcijas, ištiesęs ranką su pieštuku, o kita ranka 
vogčiomis įsidėjo kažką į burną, bet aš vis vien pastebėjau. Jis 
stovėjo ir dėbsojo į mane: išblyško, ant smilkinių iššoko gyslos. 
Aš persigandau, bet netrukus viskas praėjo, Simingtonas iškart 
atsiprašė - mandagus, ramus, besišypsantis kaip visuomet. Bet 
negaliu užmiršti, kaip atrodė jo veidas tą sekundę. Man neramu. 
Ailina vis dar pas tetą, revizija rodo diskusiją apie gamtos 
reanimalizavimą. Jokių laukinių žvėrių jau kadai neliko, bet juk 
galima juos subiosintetinti. Antra vertus - kam vergiškai kartoti 
tai, ką kadaise pagamino natūrali evoliucija? Įdomiai kalbėjo 
fantastinės zoologijos atstovas - siūlė apgyvendinti rezervatuose 
ne plagiatus, o Naujakūrinius. Suprojektuotosios faunos greto- 
se ypač nusisekę atrodė leteniai, lemūrpardai bei milžiniškas 
skruzdvejis, apžėlęs veja. Zoomenininkai privalo harmoniškai 
įkomponuoti naujuosius žvėris į deramai parinktą kraštovaizdį. 
Nepaprastai įdomūs būsią ir šviesulai, atsirasiantys sukryžminus 
jonvabalio, septyngalvio slibino ir mamuto idėjas. Tai būsią 
negirdėtaioriginalu, o gal net gražu, bet man tai mielesni senieji, 
paprasti žvėreliai. Suprantu pažangos būtinumą ir vertinu lakto- 
forus, kuriais purškiama žolė ganyklose savaime virsta sūreliais. 
Bet tasai racionalus, pagrįstas karvių pašalinimas verčia galvoti, 

jog netekę flegmatiško, intravertiškai gromuliuojančio jų buvi- 
mo pievos tapo graudžiai tuščios. 


2039.IX.16. Šiandien rytiniame “Heralde" perskaičiau keistą 
žinutę apie senėjimo baustinumo įstatymo projektą. Paklausiau 
Simingtono, kaip tai suprasti. Jis tik nusišypsojo. Eidamas į 
miestą, vidinio kiemo sodelyje mačiau kaimyną - stovėjo atsišlie- 
jęs į palmę, užsimerkęs, o ant jo skruostų nei iš šio, nei iš to 
atsirado raudonos, neabejotinai delno formos dėmės. Jis pakra- 
tė galvą, paskui pasitrynė akis, nusičiaudėjo, išsišnypštė ir vėl 
ėmė laistyti gėles. Kaip vis dėlto nedaug aš dar težinau! Ailina 
atsiuntė liestinį atviruką. Argi tai ne gražu - šiuolaikinė technika 
tarnauja meilei? Manau, veikiausiai susituoksime. Pas Simingto- 
nus iš Afrikos ką tik atvyko silius - sintetinių liūtų medžiotojas. 
Pasakojo apie albinolinu išsibaltinusius negrus. Tik kažin ar - 
pagalvojau aš - dera spręsti opias rasines ir visuomenines prob- 
lemas pasitelkus chemiją? Ar tai ne perdėtas supaprastinimas? 
Gavau reklaminį siuntinį - siūlainių, kurie patys nedaro jokio 
poveikio organizmui, o tik siūlo vartoti kitokius psicheminius 
preparatus. Taigi, matyt, esama žmonių, kuriems nesinori jų 
ryti? Tokia išvada paguodė. 


2039.1X.29. Vis dar negaliu atsikratyti įspūdžio, kurį paliko 
šiandieninis pokalbis su Simingtonu. Pasišnekėjome atvirai. Gal 
dėl to, kad abu padauginome simpatino ir amikolio? Simingto- 
nas švytėjo: užbaigė savo projektą. 

- Tykusis, - tarė jis man, -jūs žinote, kad gyvename farmakok- 
ratijos epochoje. Išsipildė Bentamo svajonė apie didžiausią 
laimės kiekį didžiausiam žmonių skaičiui - bet tai tik viena 
medalio pusė. Prisimenate prancūzų mąstytojo žodžius: “Nega- 
na, kad mes laimingi - dar reikia, kad kiti būtų nelaimingi“? Ž 

- Bulvarinis aforizmas! - pasipiktinau aš. 

-Ne. Tai tiesa. Žinote, ką gamina “Prokrustiks lakas 
Pelningiausia mūsų prekė - blogis. 

- Juokaujate.... 


- Ne. Messuderiname prieštaringumus. Dabar kiekvienas gali * 
daryti artimui kiaulystes, nė kiek jam nepakenkdamas. Prisijau- . 


kinome blogį tarsi bakterijas, iš kurių gaminami vaistai. Kas gi, 
po teisybei, buvo kultūra anksčiau? Zmogus žmogų įtikinėdavo, 
kad reikia būti geram. Tik geram. O likusius kur kišti? Istorija 

kaišiojo tokius ir šen, ir ten, įtikinėjo, baudė, bet galų gale kas 
nors netilpdavo, sprogdavo, pasišiaušdavo. 
- Betgi protas sako, kad reikia būti geram! - spyriausi aš. - Tai 


„žinomas dalykas. Pagaliau matau - juk dabar visi kartu, darniai, 
linksmai, spėriai, draugiškai, harmoningai, nuoširdžiai ir vie- 


ningai... 


- Ir būtent dėl to, - nutraukė mano tiradą jis, - dar didesnė 


pagunda užšnioti - smagiai, sodriai, skersai, išilgai. Šitai atstato 
pusiausvyrą, nuramina, taiso sveikatą! 

- Ką jūs čia šnekate? 

- Na, atsikratykit pagaliau veidmainystės. Nebeapgaudinėkit 
savęs. Jau nebereikia. Tapome laisvi - sapntezės ir kraupinų 
dėka. Kiekvienam blogio tiek, kiek širdis geidžia. Kiek tik nori 


„nelaimių, nešlovės - suprantama, kitiems. Nelygybė, vergovė, 


vaidai, panelės niuo! Kai išmetėme į rinką pirmą prekių partiją, 
jas graibstyte išgraibstė, atsimenu - žmonės švaistėsi po muzie- 
jus, meno galerijas, kiekvienas geidė įpulti į Mikelandželo studi- 
ją su dalba, išdaužyti skulptūras, prakiurdyti drobes, o jei pavyk- 
tų - apkulti patį meistrą, tegu tik drįsta kelią pastoti... Jus tai 
stebina? 

- Švelniai pasakyta! - užrikau aš. 

- Nes jūs dar vergaujate prietarams. Bet juk jau galima; kaip, 
nejau nesuprantate? Nejaugi matydamas Žaną d'Ark nejaučiate, 
jog tą įdvasintą grožybę, tą tyruolę, tą dangišką skaistybę reikia 
aptalžyti? Balnas, viržiai, žąslai - ir niuo! Šešetas gražuolių sukin- 
kyta, žvangaliukai tarška, rimbas pyška; jei ne šešetas - pora, 
pagaliau tiks ir viena... 

- Ką jūs čia tauškiate! - rėkiau drebančiu iš pasibaisėjimo 
balsu. - Kinkyti? Balnoti? Niuo?! 

- O kaipgi. Vardan sveikatos, vardan higienos, galiausiai dėl 
įvairumo. Tik pasirenkate asmenį, užpildote mūsų anketą, išvar- 
dijate pasibjaurėjimo priežastis, pretenzijas, nesantaikos ašakas 
- beje, tai nebūtina, nes dažniausiai norisi daryti bloga be 
menkiausios priežasties, tai yra, priežastimi tampa kažkieno 
tyrumas, taurumas, grožis; pateikęs šiuos duomenis, gaunate 
mūsų katalogą. Užsakymus atliekame per dvidešimt keturias 
valandas. Visą rinkinį gaunate paštu. Vartoti su vandeniu, geriau- 
sia nevalgius, bet galima ir po valgio. 

Dabar jau supratau jo firmos anonsus “Heralde", o taip pat ir 
“Vašington Post". Bet - karštligiškai, baimingai spėliojau - kodėl 

būtent tokie žodžiai? Iš kur tos balnojimo užuominos, tas ragi- 
nimas joti, kodėl niuo? Dieve švenčiausias, nejaugi ir čia kažkur 
laukia kanalas, mano žadintuvas ir mano šventorius, tikrovės 
užstatas? Bet inžinierius projektuotojas (ką jis projektuoja?!) 
nepastebėjo mano nerimo arba neteisingai jį suprato. 

- Užišsilaisvinimą turime dėkoti chemijai, - vis savo varė, - juk 
visa, kas egzistuoja, tėra vandenilio jonų paviršinės įtampos 
svyravimai smegenų ląstelėse. Matydamas mane, iš esmės pati- 
riate natrio-kalio karbonato pusiausvyros poslinkius neuronų 
membranose. Taigi pakanka pasiųsti ten, į smegenų tankmę, 
truputį atitinkamų molekulių - ir svajonių išsipildymą išgyvensi- 
te kaip tikrovę. Beje, jūs tai jau žinote, - tyliau užbaigė jis. Išėmė 
iš stalčiaus saują spalvingų piliulių, panašių į saldžius žirnelius 
vaikams. 

- Štai mūsų pagamintas blogis, maldantis sielos geismus. Štai 
chemija, atperkanti pasaulio nuodėmes. 

Drebančiais pirštais išlukštenau iš pakelio tabletę nusispjovi- 
no, prarijau neužsigerdamas ir pastebėjau: 

- Tiesą sakant, norėčiau išsamesnio paaiškinimo, jei galima. 

Jis kilstelėjo antakius, tylėdamas linktelėjo galva, ištraukė 
stalčių, kažką išsiėmė, prarijo ir atsakė: 

- Kaip norit. Pasakojau jums apie naujausios kartos modelį T 
- apie primityvią pradžią. Sapnas apie dalbą. Visi puolė rimbais 
švaistytis, langus daužyti, patyrė felicitas per extractionem pe- 
dum*, tačiau tokia skurdi pradinė išmonė netrukus išseko. Ko 
norėti - trūko vaizduotės, nebuvo pavyzdžių! Juk amžių amžiais 
atvirai praktikuotas vien gėris, tuo tarpu blogis - tik pridengtas 
gėriu, tai yra, pasitelkus atitinkamus pretekstus, plėšiant, dū- 
mais paleidinėjant ir prievartaujant.kilnių idealų vardu. Na, o 
privatus blogis net tokių kelrodžių žvaigždžių neturėjo. Slaptos 
piktadarystės visuomet buvo mėgėjiškos, nedailios, tiesiog nie- 
kalas, ką pabrėžtinai liudija klientų pageidavimai: užsakymuose 
iki nuobodumo kartojasi vienas ir tas pats - pripulti, prikulti ir 
pasprukti. Tokie įgūdžiai. Žmonėms negana progos blogai pa- 
sielgti - jie dar nori jaustis teisuoliais. Nepatogu, matote, nema- 
lonu, kai atgavęs kvapą (taip visada gali pasitaikyti) artimas 
šaukia “už ką?", arba “kaip tau negėda?"! Nemalonu neturėti ką 
atsakyti. Dalba nėra tinkamas kontrargumentas, tai kiekvienas 


* Palaimą išraunant kojas (lot:). 

jaučia. Visa gudrybė štai kame: paniekinti tokias tuščias preten- 
zijas, išmušti pagrindą iš po jų. Kiekvienam norėtųsi papiktada- 
riauti, bet taip, kad nereiktų gėdytis. Pagrindą suteikia kerštas - 
bet ką tau padarė Žana d' Ark? Tik tiek, kad ji geresnė, tauresnė? 
3 Vadinasi, tu blogesnis, užtat turi dalbą. Tačiau šitaip niekas 
nepageidauja! Kiekvienas nori daryti pikta, tai yra, būti niekšu ir 
žiauruoliu, tuo pat metu visgi išlikdamas taurus ir kilnus. 
Tiesiog žavingas! Visi nori būti žavingi. Ir dar nuolat. Kuo 
blogesni, tuo žavingesni. Tai beveik neįmanoma, ir kaip tik todėl 
visiems taip maga. Klientui negana tyčiotis iš našlaičių, našlių 
- jis nori tai daryti švytėdamas savo teisuoliškumu. Nusikaltėlių 
perti niekas nenori, nors kaip tik čia atstovautų teisumo, teisė- 
tumo didybei - betgi tai banalu, nuobodu, lai su jais budelis 
terliojasi. Klientui paduok angeliškiausią angelą, švenčiausią 
šventenybę taip sutaisytą, kad galėtų trypti jausdamas, jog ne tik 
galima, bet tiesiog būtina. Suprantate, koks tai subtilus menas - 
derinti tokias priešybes? Galiausiai visiems rūpi dvasia, o ne 
kūnas. Kūnas - tik priemonė tikslui pasiekti. Kas to nežino, 
baigia dešrinėj - vėdaru tampa. Suprantama, daugumai klientų 
tokios subtilybės neįkandamos. Tokiems turime daktaro Hop- 
kinso skyrių - pasaulietinę ir sakralinę mušologiją. Na, supran- 
tate - ašarų pakalnė, kur visus, išskyrus užsakovą, velniai rauna, 
o Paskutiniojo Teismo pabaigoje ponas Dievas asmeniškai pake- 
lia jį į šventuosius, tiesiog nuolankiai kviečia. Kai kurie (bet tai 
kretinų snobizmas) reikalauja, kad pabaigoje Dievas jiems pasiū- 
lytų susikeisti vietomis. Tai, gerbiamas pone, vaikiška. Amerikie- 
čius visuomet traukė tokie dalykai: Tos išplėšyklos, mušyklos, - 
jis bjaurėdamasis kratė storą katalogą, - juk tai primityvizmas. 
Artimas - ne būgnas, o sudėtingas instrumentas! 

- Luktelėkit, - -pasakiau aš, kišdamasis burnon dar vieną 
“ nusispjovino tabletę, - tai ką gi jūs iš tikrųjų projektuojate? 

Jis išdidžiai nusišypsojo. 

- Nemuštines kompozicijas. Aš - principo nemuštinis kompo- 
zitorius. Manieji projektai matuojami kraupais. Vienas kraupas 
- tai kančia, kokią patiria paier familias*, kai jo akivaizdoje 
išžudoma jo šešių asmenų šeima. Ponas Dievas pagal šią skalę 
surengė Jobui trikraupį, tuo tarpu. Sodoma ir Gomora - tai 
dieviškoji keturiasdešimtkraupinė. Na, bet bala nematė skaičių. 


„* Šeimos tėvas (Jot.). 2 ž 

Iš esmės aš menininkas, ir vagoju visai nepaliestus dirvonus. 
Gėrio teoriją vystė baisybė mąstytojų, blogio teorijos beveik 
niekas nenagrinėjo - kliudė apsimestinė gėda, štai ji ir pateko į 
visokių nemokšų bei neišmanėlių rankas. Teiginys, esą įmano- 
ma meniškai, išradingai, subtiliai, meistriškai daryti bloga nesit- 
reniravus -visiška nesąmonė. Torturantūros, tironistikos, abiejų 
mušologijų negana - tai tik įžanga į tikrąjį mokslą. Pagaliau 
universalaus recepto pateikti neimanoma-suuz2malumcuigue*! 
- Ir daug tokių klientų turite? 
- Kas tik gyvas - tas ir mūsų klientas. Šitai mumyse nuo mažų 
-dienų. Vaikams duodami tėvažudystės ledinukai, kad būtų išk- 
raunamos neigiamos emocijos. Pats žinote, tėvas - tai draudimų 


ir paliepimų šaltinis. Duodamos froidilės. Ir Edipo komplekso * 


kaip nebūta! ; 
Išėjau nepaėmęs nė vienos tabletės. Štai, vadinasi, kaip. Na ir 
pasaulis! Ar ne todėl visi taip švokščia? Mane supa pabaisos. 


2039.IX.30. Nežinau, kaip pasielgti su Simingtonu, bet mūsų 
santykiai negali išlikti nepasikeitę. Ailina patarė: 

- Užsisakyk jo iškraipą. Nori - įteiksiu ją tau dovanų? 

"Tai yra, siūlė užsisakyti “Prokrustiks" gamykloje kompensaci- 
ją - pergalės prieš Simingtoną sceną, kur jis raitytųsi man po 
kojomis ir saikstytųsi, kad jis pats, jo firma ir jo menas - šlykštybių 
šlykštybė. Tačiau negaliu pasitelkti to, ką kaip tik ir noriu 
suniekinti! Ailina šito nesupranta..Kažkas tarp mūsų nebe taip, 
Iš viešnagės pas tetą grįžo stambesnė, žemesnė, užtat su gerokai 
pailgėjusiu kaklu. Na, kūnas nevarbu, svarbiausias dalykas - 
siela, kaip sakė tas pabaisa. Ak, kaip klaidingai vertinau pasaulį, 
kuriame tenka gyventi! O juk svajojau apsiprasiąs jame! Dabar 
pastebiu dalykus, kurie anksčiau nepatraukdavo mano dėmesio. 
Pavyzdžiui, jau suprantu, ką veikė vidiniame kiemelyje kaimy- 
nas, tas neva stigmatikas; taip pat žinau, ką reiškia, kai vakarėlio 
metu pašnekovas atsiprašęs taktiškai pasišalina į kampą ir ten 
šniaukščia savo tabokėlę, tuo pat metu fiksuodamas mane žvilgs- 
niu, kad nepriekaištingai tikslus mano atvaizdas nedelsiant 
prasmegtų įsisiautėjusios jo vaizduotės pragare! Ir šitaip elgiasi 
aukščiausių chemokratijos sluoksnių atstovai! O aš tos bjauras- 


* Kiekvienam savas blogis (/ot.). 


180 


me" 


"——=rm- 


ties už įmantraus mandagumo fasado nepastebėdavau! Pasistip- 

rinęs šaukštu heraklidino su cukrumi, sulaužiau visas saldainių 

dėželes, sukūliau buteliukus, futliariukus, stiklainėlius ir men- 

- zūrėles - viską, ko man pridovanojo Ailina. Esu pasirengęs bet 

. kam. Kartais pajuntu toki įniršį, kad tiesiog trokštu kokio nors 
revizinio interferento vizito - tai patirtų mano rūstybę! Protas 
kužda, kad užuot laukęs su lazda puikiausiai galėčiau pasirūpin- 
ti tuo pats - pavyzdžiui, nusipirkti pripūstį. Bet jei jau pirkti 
manekeną, tai kodėl ne damekeną? Jei damekeną, tai kodėl ne 
žmogaušį? Jeigu, po šimts porų perkūnų, žmogaušį, tai kodėl 
neužsakius pas Hopkinsą, tai yra, “Prokrustiks" padalinyje, pa- 
dorios bausmės, sieros, smalos, ugnies lietaus tam išsigimusiam 
pasauliui? Tas ir svarbiausia - negaliu. Privalau pats, viską pats - 
pats vienas! Siaubas. 


2039.X.1. Šiandien išsiskyrėme galutinai. Ji atkišo man delną 
su dviem tabletėmis - juoda ir balta, kad nuspręsčiau, kurią 
turėtų čia pat nuryti. Taigi net tokio esminio jausmų klausimo 
nesugeba išspręsti natūraliai, be psichemikalų. Rinktis nenorė- 
jau, kilo barnis. Ailina jį dar pakurstė išsiknisinu, ir dar apkaltino 
mane - girdi, prieš susitikimą aš prisiėdžiau kivirčino. Tos 
akimirkos draskė man širdį, bet likau ištikimas sau. Nuošiandien 
valgysiu tiktai namuose, vien savo pasigamintus patiekalus. 
Jokių sapalių, paradiziakų, liuksamžininių drebučių; sukūliau 
visus hedubenis. Nereikia man anei protestalio, anei prieštari- 
no. Į mano kambarį pro langą žiūri didelis paukštis liūdnomis 
akimis, labai keistas - ratukinis. Kompiuteris sako, kad tai pede- 
ratas. 


2039.X.2. Beveik neišeinu iš namų. Ryju istorijos ir matema- 
tikos veikalus. Be to, žiūriu reviziją. Bet ir tuomet nepraeina 
vidinis pasipiktinimas viskuo, kas mane supa. Vakar, pavyzdžiui, 
kipšas pagundė pasukinėti vaizdo masės, tai yra savaiminio 
svorio, reguliatorių taip, kad viskas įgautų didžiausią įmanomą 
tankį ir masę. Diktoriaus stalas triokštelėjo, neatlaikęs kelių 
vakarinės apžvalgos teksto lapelių svorio, o pats diktorius nugar- 
mėjo skradžiai studijos grindis. Suprantama, tuos dalykus ma- 
Čiau tik aš vienas, studija nenukentėjo; tai tiesiog parodė mano 
psichinę būklę. Be to, mane erzina reviziniai pokšteliai, juoke- 

liai, satyra, šiuolaikinis groteskas. “Piliulis nuo piliulio - mokė 
Šv.Švirkštulis." Koks bukas sąmojis! Vien laidų pavadinimai... 
Pavyzdžiui, “Su pripūste ant erotociklo" - detektyvas, praside- 
dantis tuo, kad tamsioje užkandinėje sėdi pora išvengių. Išjun- 
giau - sotus iki kaklo. Tik kas iš to, kai iš kaimynų buto girdėjosi 
kitu kanalu transliuojamas naujausias šlageris-“Nešiojas mergu- 
žėlės rankinukuos ir atstūmino, ir davukų". Nejaugi net XXI 
amžiuje neįmanoma padoriai izoliuoti buvynių? Šiandien vėl 
įsigeidžiau pažaisti revizoriaus solidatoriumi, galų gale jis sulū- 
žo. Reikia susikaupti ir kažką nuspręsti. Bet ką? Viskas mane 
erzina, gana bet ko, menkniekio, netgi korespondencija - anas 
kampinis biuras siūlo pasiskelbti kandidatu į Nobelio premiją, 
žada sutvarkyti dokumentus skubos tvarka, kaip atvykėliui iš 
senų baisių laikų. Juk sprogsiu! Kaip mane gyvą! Įtartinas lapu- 
kas perša “slaptas tabletes, kurių paprastose parduotuvėse nė- 
ra". Baisu pagalvoti, ką jos gali sukelti. Perspėjimas saugotis 
braksapnierių - nelegalių prekiautojų draudžiamais leisti į apy- 
vartą sapaliais. O kartu raginama nesapnuoti stichiškai, neorga- 
nizuotai; tai, atseit, tikras psichinės energijos švaistymas. Mat 
kaip rūpinamasi piliečiu! Užsisakiau sapalį apie Šimto metų 
karą, o ryte atsikėliau visas apdaužytas. 


2039.X.3. Vis dar gyvenu kaip atsiskyrėlis. Šiandien žiūrinė- 
jau neseniai užsisakytą kvartalinį žurnalą “Tėvynės Ateitorija" ir 
apstulbau, aptikęs puikiai pažįstamą profesoriaus Trotelreine- 
rio pavardę. Mane kaipmat vėl apniko bjauriausios abejonės: ar 
visa, ką patiriu, tik nebusvientisa regėjimų ir kliedesių grandinė? | 
Iš principo tai įmanoma. Argi “Psichomatiksas" pastaruoju metu 
neliaupsina stratilių - daugiasluoksnių tablečių, sukeliančių | 
daugialypes vizijas? Tarkim, kam nors norisi pabūti Napoleonu 
prie Marengo, o kautynėms pasibaigus grįžti į tikrovę gaila, taigi 
čia pat, mūšio lauke, maršalas Nėjus ar dar kas iš senosios 
gvardijos atneša ant sidabrinio padėklo naują tabletę, tiesa, 
įsivaizduotą, bet tai nesvarbu - ją prarijus, atsiveria naujos 
haliucinacijos vartai, ir taip a4 Zibiium*. Kadangi esu pratęs 
kapoti Gordijaus mazgus, prarijau telefonų abonentiną ir suži- 
nojęs numerį paskambinau profesoriui. Tai jis! Susitarėme suši- 
tikti ir kartu pavakarieniauti. . 


* Čia: be galo (/ot.). 

2039.X.3. Trečia valanda nakties. Rašau mirtinai nuvargęs, 
sieloje gūdu. Profesorius truputį vėlavo, taigi teko jo luktelėti 
restorane. Atėjo pėsčias. Atpažinau jį iš tolo, nors dabar jis žymiai 
jaunesnis negu aną šimtmetį, nebeturi skėčio nei akinių. Rodos, 


- išvydęs mane profesorius susijaudino. 
- Kaipgi čia jūs, - pasiteiravau aš, - pėsčiomis? Nejau autspira 


(automobilis ėmė spyriotis - taip irgi pasitaiko)? 

- Ne, - atsakė jis, - man maloniau judėti per pedes apostolo- 
rum*.. 

Betatsakydamas kažkaip keistai nusišypsojo. Kai kelpiuteriai 
paliko mus ramybėje, pradėjau klausinėti, ką beveikia profeso- 
rius - bet tuojau pat nesusivaldęs pasiteiravau, ar jis - ne haliuci- 
nacija. 

-Nakąjūs, Tykusis, kokia haliucinacija! - pykielėjo) jis. - Lygiai 
taip pat aš galėčiau įtarti, kad jūs - mano fatamorgana. Jūs 
užsišaldėte? Aš irgi. Jus atšildė? Mane irgi. Aš, be to, dar ir 
atjaunintas -na, rejuvenalis, desenilizinas. Jums to nereikia, oaš, 
jei ne rimta kurortynė, jau nebepajėgčiau dirbti gicitorikų. 

- Futurologu? 

- Šio pavadinimo reikšmė dabar kitokia. Futurologai sudari- 
nėja profutus (prognozes), o aš gilinuosi į teoriją. Tai visiškai 
naujas, mūsų laikais nežinotas dalykas. Jį galima būtų pavadinti 
nuokalbiniu ateities numatymu. Lingvistinė prognostika! 

- Negirdėjau. Kas gi tai? : 

Klausiau, teisybę sakant, ne tiek iš smalsumo, kiek iš manda- 
gumo, bet profesorius to nepastebėjo. Kelpiuteriai atnešė už- 
kandžius. Prie sriubos padavė baltą 1997 metų vyną - gero 
derliaus šabli, kurį mėgstu, todėl ir išsirinkau. 

- Nuolingvistinė futurologija tiria ateitį, remdamasi transfor- 


macinėmis kalbos galimybėmis, - paaiškino Trotelreineris. 


- - Nesuprantu. 

- Žmogus įstengia įsisavinti vien tai, ką gali suprasti, o supras- 
ti, savo ruožtu, tegali vien tai, ką įmanoma nusakyti žodžiais. 
Nenusakoma -tai nesuprantama. Tyrinėjant tolimesnius kalbos 
vystymosi etapus paaiškėja, kokius atradimus, pasikeitimus, 
papročių perversmus toji kalba kada nors galės atspindėti. 

- Labai keista. Kaipgi tai atrodo praktiškai? 


* Apaštalų pėdomis- pėsčiomis (/ot.). 

- Tyrimus atliekame pasitelkę pačius galingiausius kompiute- 
rius, nes pats žmogus neįstengtų aprėpti visų variantų. Svarbiau- 
sias klausimas - sintagmatinis-paradigmatinis kalbos variabilu- 
mas, bet kvantinis... 

- Profesoriau! 

- Atleiskite. Nuostabus šabli. Geriausiai esmę atskleistų kele- 
tas pavyzdžių. Prašau pasakyti kokį nors žodį. 

- Aš. 

-Aš, ką? Hm. Aš. Gerai. Suprantate, man teks tam tikra prasme 
dirbti už kompiuterį, todėl pavyzdžiai bus patys paprasčiausi. 
Taigi - aš. Asmenybė. Tu. Tujenybė. Mes. Mesenybė. Matote? 

- Nieko nematau. 

- Na, kaipgi taip? Juk atsiveria asmenybės ir tujenybės susilie- 
jimo, tai yra, dviejų sąmonių sujungimo galimybė - tai pirma. 
Antra - mesenybė. Labai įdomu. Tai kolektyvinė sąmonė. Na, 
pavyzdžiui, kai įvyksta daugybinis asmenybės skilimas. Prašau 
pasakyti kokį kitą žodį. 

- Koja. S 

- Gerai. Kas kildintina iš kojos? Kojuolis. Kojgalis, įmanoma - 
net kugelis. Kojus, kojienė, kojuoti ir kojintis. Išsikojinimas. 
Nukojintas. Nusikojėti! Kojuok! Kojuojam? Kojistas. Prašau - 
matote, koks vaisingas žodis. Kojistas. Kojistika. 

- Ką visa tai reiškia? Juk tie žodžiai visiškai beprasmiai? 

- Kol kas - taip, bet jie įgaus prasmę. Tikriau - tikėtina, kad jie 
gali įgauti prasmę, jeigu kojistika ir kojizmas paplis. Robotas - XV 
amžiuje tas žodis nieko nereiškė, bet jei tuomet žmonės būtų 
išmanę nuokalbinę futurologiją, tai būtų galėję išgalvoti auto- 
matus. 

- Tai ką reiškia kojistas? 

- Matote, būtent šią sąvoką galiu nusakyti tiksliai, bet tik dėl 
to, kad čia ne prognozė, o jau egzistuojantis dalykas. Kojizmas - 
tai naujausioji koncepcija, nauja žmogaus, vadinamojo “homo 
sapiens monopedėes", autoevoliucijos kryptis. 

- Vienakojo? 

- O kaipgi. Kadangi vaikščioti nebūtina, o vietos vis labiau 
trūksta. ; 

- Betgi tai idiotiška! R 

- Ir man taip atrodo. Tačiau tokios garsenybės kaip profeso-- 
rius Hacelkaceris arba Fiušbinas - kojistai. Jūs to nežinojote, kai 
pateikėte terminą “koja", tiesa? 

- Nežinojau. O ką reiškia likusieji išvediniai? 
-Šitai kolkas nežinoma. Jei kojizmas nugalės, atsiras objektai, 
kurie vadinsis “kojgalis", “kojienė" ir taip toliau. Supraskite, čia 
ne pranašystės, O tik grynasis galimybių įvertinimas. Nagi, dūo- 
kite kitą žodį. 

- Interferentas. 

- Gerai. Inter ir fero, fero, ferre, tuli, latum. Kadangi žodis 
lotyniškas, išvedinių reikia ieškoti lotynų kalboje. Flos, floris. 
Intertlorentė. Labai prašom - tai mergelė, turinti vaiką nuo 


interferento, kuris atėmė jos vainikėlį. 


- Iš kur jūs išt'aukėt vainikėlį? 

- Elos, floris - gėlė. Defloracija - nekaltybės atėmimas. Tikriau- 
siai bus sakoma “pogimduolė", arba “porevizinė gimduolė“", 
sutrumpintai - "porevidentė". Galite neabejoti - jau surinkome 
nepaprastai turtingą medžiagą. Na, kad ir prostituantė - nuo 
konstituantės. Juk atsiveria ištisas būsimų papročių pasaulis! 

- Matau, kad jūs - aistringas naujojo mokslo šalininkas. Gal 
pabandytumėte dar vieną žodį? Šiukšlės. 

- Kodėl ne? Jūs skeptikas, bet tai nesvarbu. Labai prašom. 
Taigi... Šiukšlės. Hm. Šiukšlynas. Šiukšta. Daug šiukšlių - vis- 
šiukšta. Visašiukšta! Nepaprastai įdomu. Pone Tykusis, jūs tobu- 
lai parenkate žodžius! Visašiukšta, na, tik paklausykite! 

- Kas gi čia nepaprasta? Tas žodis nieko nereiškia. 

- Pirmiausia - dabar sakoma “nieko nešveičia". “Nereiškia" -tai 
jau anachronizmas. Pastebėjau, kad jūs nenoriai vartojate nau- 
jus žodžius. Negerai. Vėliau pasišnekėsime apie tai. O antra - 
“Visašiukšta" DABAR dar nieko nereiškia, bet būsimą prasmę jau 
galima nuspėti! Tai užuomina, taip sakant, į naują psichozoinę 
teoriją. Čia ne niekai! Teorija skelbtų, kad žvaigždės - dirbtinės! 

- O šitai vėl iš kur ištraukėt? 

- Iš žodžio “visašiukšta". Jis atskleidžia, tai yra, leidžia nuspėti 
tokį vaizdą: eonams slenkant Kosmose kaupėsi šiukšlės, arba 
posteivilizacinės atliekos, kurių nebuvo kur dėti, kurios trukdė 
astronominiams tyrinėjimams ir kosminėms kelionėms, todėl 
buvo pastatytos milžiniškos krosnys, kuriose pasiekiamos labai 
aukštos temperatūros, toms, taip sakant, šiukšlėms deginti. 
Krosnių masė turi būti didžiulė, kad jos savaime pritrauktų 
šiukšles, erdvė po truputį švarėja, ir štai turime žvaigždes - bū- 
tent tas degintuves - bei tamsius ūkus - dar neiššluotas šiukšles. 

- Kaipgi taip - jūs čia rimtai? Jūsų nuomone, tai įmanoma?. 


Kosmosas - didžiulė šiukšlių deginimo vieta? Profesoriau! 

- Mano tikėjimas ar netikėjimas nesvarbu, Tykusis. Papras- 
Ččiausiai pasitelkę nuolingvistinę futurologiją sukūrėme ateities 
kartoms naują, grynai teorinį kosmogonijos variantą! Nežinia, ar 
kas nors rimtai tuo patikės, bet faktas: tokią hipotezę galima 
išdėstyti žodžiais! Prašau atkreipti dėmesį: jei praėjusio amžiaus 
pradžioje būtų egzistavusi lingvistinė ekstrapoliacija, jau tuomet 
būtų buvę galima numatyti atsirasiant BEMBAS - turbūt pamena- 
te jas! - kildinant jas iš bombų. Pati kalba, suprantate, tai 
milžiniškos, betgi ne beribės galimybės. “Prigerti" - kai suprasite, 
kad šis žodis gali būti kilęs iš “gerovė", tuomet jums paaiškės, 
kodėl dauguma futurologų - pesimistai! 

Netrukus pradėjome šnekėtis apie labiau mane jaudinančius 
dalykus. Išsakiau Trotelreineriui savo baimes - ir savo pasibjau- 
rėjimą naujoviška civilizacija. Jis pasipiktino. Tačiau klausėsi 
toliau ir - aukso širdis - stengėsi mane užjausti. Netgi pamačiau, 
kaip kyštelėjo ranką į liemenės kišenėlę, ieškodamas mizerikor- 
dialio, tačiau taip ir neišsiėmė - juk aš peikiau būtent psichemi- 
kalus. Bet man nutilus vis dėlto nutaisė rūsčią miną. 

- Su jumis kažkas negerai, Tykusis. Jūsų kritika net neužgrie- 
bia dalyko esmės. Jūs jos nežinote. Netgi nenuvokiate. Palyginus 
su ja, “Prokrustiks" ir apskritai visa psivilizacija - mažmožis! 

Nepatikėjau savo ausimis. 

- Betgi... Betgi, - šiaip taip išmikčiojau, - ką jūs čia šnekate, 
profesoriau? Kas begali būti blogiau? 

Jis palinko prie manęs per stalelį. 

- Tykusis, vardan jūsų tai padarysiu. Išduosiu profesinę 


paslaptį. Visa tai, ką jūs peikėte, žino kiekvienas vaikas, kaipgi | 


kitaip. Tą akimirką, kai po narkotikų ir prohaliucinogenų pasi- 
rodė vadinamieji labai aukšto selektyvumo psichofokalizatoriai, 
pažangos kryptis buvo nulemta. Bet tikrasis perversmas įvyko tik 
prieš ketvirtį amžiaus, kai buvo susintetinti maskonai, tai yra, 
tašhaliai - taškiniai haliucinogenai. Narkotikai neišplėšia žmo- 
gaus iš pasaulio, jie tik pakeičia požiūrį į jį. Haliucinogenai 


sudrumsčia ir paslepia visą pasaulį. Jūs pats tai patyrėte. S 


tarpu maskonai pasaulį klastoja! 

- Maskonai... Maskonai... - kartojau aš. - Girdėtas žodis. A! 
Koncentruotos masės po Mėnulio pluta, tokie mineralų telki- 
niai, taip? Bet kas čia bendra... ž 


186 


„Nieko, nes tas žodis jau įgavo kitą reikšmę. Tai yra šveismę. 
Jis kilęs iš “maskuoti". Įvedant į smegenis tinkamai susintetintus 
maskonus, bet koki išorinio pasaulio objektą galima taip gudriai 
„pridengti išgalvotais vaizdais, jog chemaskuotasis asmuo nebe- 
: žino, kas matomoje aplinkoje tikra, o kas apgaulinga. Jei jūs bent 
akimirką žvilgtelėtumėte į pasaulį, kuris iš tiesų mus aBE one 
nudailintąjį chemaskavimo - pašiurptumėte! 

- Minutėlę. Koks pasaulis? Kur jis? Kur galima jį pamatyti? 

- Netgi čia! - pakuždėjo man į ausį profesorius, dirsčiodamas 
į visas puses. Persėdo arčiau, ir po stalu atkišęs mažytį stiklinį 
buteliuką su sandariu kamščiu, paslaptingai sukuždėjo: 

- Čia antisvaiginas, iš atsipeikinų grupės, galingas antipsiche- 
minis vaistas, nitrodazilinis kraupotropino išvedinys. Net jo 
turėjimas, jau nekalbant apie vartojimą, laikomas valstybinės 
reikšmės nusikaltimu. Prašau atkimšti po stalu, vieną kartą 
įtraukti į šnerves - bet tik vieną kartą, lyg amoniaką uostytumėt. 
Na, kaip blaivinančias druskas. Bet po to... Dievo vardu! Valdy- 
kis! Tramdykis, neužmiršk! 

Drebančiomis rankomis atkimšau buteliuką. Profesorius jį 
atėmė, vos spėjus pajusti aitrų migdolų kvapą; mano akis užtvin- 
dė ašaros. Kai nubraukiau jas piršto galu ir nusišluosčiau vokus, 
likau be žado. Prašmatni salė, išklota kilimais, pilna palmių, 
keramika išdailintomis sienomis, su įmantriai serviruotais sta- 
lais, su grojimu gardinusia kepsnį rūmų kapela - dingo. Sėdėjo- 
me betoniniame bunkeryje prie pliko medinio stalo, panėrę 
pėdas į jau gerokai ištaršytą šiaudinį demblį. Muziką vis dar 
girdėjau, bet dabar mačiau, kad ji sklinda iš pririšto aprūdijusia 
viela garsiakalbio. Žaižaruojantys krištolo sietynai užleido vietą 
plikoms lemputėms, tačiau siaubingiausios permainos įvyko ant 
stalo. Sniego baltumo staltiesė dingo; sidabrinis dubuo, kuriame 
garavo kurapka su skrebučiais, virto fajansine lėkšte, pilna 
neapetitiškos pilkai rudos pliurzės, limpančios prie alavinės 
šakutės, nes ir jos taurus senovinis sidabras išblanko. Sustingęs 
spoksojau į bjaurastį, kurią ką tik kimšau pasigardžiuodamas, 
mėgaudamasis paskrudusios paukščio odelės traškėjimu, kont- 
rapunktiniais storesnių skrebučių, iš viršaus puikiai padžiovin- 
tų, apačioje gi prisisunkusių padažėlio, trupėjimo akcentais. Tai, 
ką laikiau gretimame vazone augančios palmės lapais, iš tikrųjų 
buvo raišteliai, kybantys nuo apatinių kelnių, kurias mūvėjo 
pilietis, su trejetu draugų sėdintis tiesiai virš mūsų, ne'balkone, 

o veikiau ant lentynos - taip ten buvo siaura ir ankšta. O jau 
kamšatis viešpatavo neišpasakyta! Galvojau, kad man akys iš 
akiduobių iššoks, bet šiurpusis vaizdas suraibuliavo ir vėl ėmė 

"keistis, tarsi burtų lazdelei palietus. Apatinių kelnių raišteliai 
greta mano veido pažaliavo ir vėl virto vešliomis palmės atžalo- 
mis, iš tolo dvokiantis atliekų kibiras įgavo tamsų žvilgesį ir tapo 
raižytine vaza, o nešvarus stalo paviršius pabalo, tarsi pirmojo 
sniego apklotas. Sutvisko krištolinės taurės, išplerusi masė įgijo 
taurią kepsnio spalvą, joje išaugo, kur reikia, sparneliai ir šlau- 
nelės, stalo įrankių alavas sublizgo senu sidabru... ir aplinkui - 
suplazdėjo kelnerių frakai. Žvilgtelėjau po kojomis - šiaudai 
pavirto persišku kilimu - ir, grąžintas į prabangos pasaulį, sun- 
kiai kvėpuodamas žiūrėjau į sultingą kurapkos krūtinėlę, neįs- 
tengdamas pamiršti to, kas po ja slypi... 

- Tik dabar pradedate suvokti tikrovę, - paslapčia kuždėjo 
Trotelreineris, stebėdamas mano veidą, tarytum baimintųsi, ar 
nepradėsiu šėlti. - O prašau atkreipti dėmesį, kad esame aukš- 
čiausios klasės restorane! Jei nebūčiau iš anksto numatęs, kad 
gali tekti atskleisti jums paslaptį, būtume nuėję į restoraną, kurio 
reginys, kad kokios, jus gal ir iš proto išvarytų. 

- Ką? Tai... yra... dar baisesnių? 

- Taip. 

- Negali būti. 

-Užtikrinu. Čia bentstalai, kėdės, lėkštės ir stalo įrankiai tikri, 
otenvisi guli ant daugiaaukščių plautų ir kabina maistą saujomis 
iš konvejerio vežamų kibirų. Taip patirtai, kas slypi po kurapkos 
kauke, ten yra mažiau maistinga. 

- Kas tai yra?! 

- Tikrai ne nuodai, Tykusis, paprasčiausias žolės ir pašarinių 
runkelių koncentratas, išmirkytas chloruotame vandenyje ir 
sumaišytas su žuvies miltais; paprastai pridedama kaulų klijų ir 
vitaminų, o kad gerklėj nestrigtų, masė užkulama sintetinių 
tepalu. Ar nepastebėjote kvapo? 

- Pastebėjau. Pastebėjau!!! 

- Na štai, matote. 

- Dėl Dievo meilės, profesoriau... Ką tai reiškia? Prašau pasa- 
kyti! Maldauju. Suokalbis? Klastingas sąmokslas? Visos žmonijos 
išgaišinimo planas? Šėtono užmačios? : 

- Kur jau ten, Tykusis. Nekaltinkite šėtono. Tai tiesiog pasau- 
lis, kuriame gyvena gerokai per dvidešimt milijardų žmonių. 

Skaitėte šios dienos “Heraldą"? Pakistano vyriausybė tvirtina, 
kad šiemet tik 970000 žmonių mirė badu, gi opozicija - kad šeši 
milijonai. Iš kur tokiame pasaulyje šabli, kurapkos, troškiniai 
prancūziškame padaže? Paskutinės kurapkos išnyko prieš ketvir- 

„tį amžiaus. Pasaulis - lavonas, tik puikiai išlaikytas, nes vis 
išmoningiau mumifikuojamas - mes tiesiog išmokome maskuoti 
tą mirtį. 

- Pala! Negaliu susikaupti... Tai reiškia, kad... 

- Kad niekas nelinki jums pikto, priešingai - juk cheminės 
apgaulės, kamufliažo griebtasi iš gailestingumo, iš aukščiausių 
humaniškų paskatų tikrovė apkaišoma plunksnelėmis ir blizgu- 
čiais, kurių jai trūksta... 

- Profesoriau, ar šitaip mulkinami visi? 

- Taip. 

- Bet aš nevalgau mieste, pats gaminuosi maistą, tai iš kur, 
kaip... | Š 

-Kaipįjus patenka maskonai? Ir šito klausiate jūs? Jūs? Jie ore, 
jie purškiami be paliovos. Ar užmiršote kostarikaniškuosius 
aerozolius? Tai buvo pirmi nedrąsūs bandymai, panašiai kaip 
dirižablis, palyginus su raketa. 

- Ir visi apie tai žino? Ir taikstosi su tuo? 

- Nieko panašaus. Apie tai niekas nežino. 

- Nei gandų, nei paskalų? 

- Paskalų būna visuomet. Bet prašau neužidiešė, kad egzis- 
tuoja amnestanas. Yra dalykų, kuriuos žino visi, yra ir tokių, 
kurių nežino niekas. Farmakokratija turi matomą ir paslėptą 
pusę: pirmoji remiasi antrąja. 

- Tai neįmanoma. 

- O? Kodėl? 

- Nes kažkas turi pasirūpinti tais dembliais, ir kažkas turi 
gaminti lėkštes, į kurias iš tikrųjų dedame maistą, ir tą pliurę, 
kuri apsimeta kepsniu. Ir viską! 

- Okaipgi. Jūs teisus, viską reikia pagaminti ir prižiūrėti, ir kas 
iš to? 2 

- Tie, kas tai daro, mato ir žino! 

- Kurgi ne. Jūs vis dar mąstote pasenusiomis kategorijomis. 
Žmonėms atrodo, kad jie eina į stiklinę gamyklą-oranžeriją; prie 
įėjimo gavę antihalio pamato plikas betono sienas ir darbo 
vietas. 

-- Ir nori dirbti? | š 

- Kuo aistringiausiai, kadangi taip pat gauna porciją sakrifici- 
no. Tuomet darbas - tai pasiaukojimas, kažkas kilnaus; baigus 
pakanka gurkšnio amnestano arba memnolizino - ir nebeprisi- 
meni nieko, ką pamatęs! 

- Iki šiol bijojau, kad gyvenu klejonėmis. Dabar matau, koks 
buvau kvailas! Dieve, kaip norėčiau grįžti! Ko tik už tai neatiduo- 
čiau! 

- Grįžti? Kur? 

- Į kanalizaciją po “Hiltono" viešbučiu. 

-Niekai. Jūs elgiatės neapgalvotai, vos nepasakiau - kvailai. Jei 
elgtumėtės taip, kaip visi, gertumėte ir valgytumėte ką visi, 
tuomet gautumėte tinkamą optimistano, serafinolių dozę, ir 
jūsų nuotaika būtų puiki. 

- Tai ir jūs - šėtono advokatas? 

- Na, pasistenkite mąstyti blaiviai. Nejau tai šėtoniška, jei 
gydytojas meluoja ligonio labui? Jei jau tenka šitaip gyventi, būti, 
valgyti - geriau, kai tai pateikiama dailiame įpakavime. Maskonai 
veikia patikimai - su vienintele išimtimi, - tai kuo gi jie blogi? 

- Jaučiu, kad dabar man nepakaks jėgų diskutuoti su jumis šia 
tema, - truputį ramiau pasakiau aš. - Prašau senos draugystės 
vardan atsakyti tik į du klausimus: kokia ta maskonų veikimo 
išimtis? Ir kokiu būdu pasiektas visuotinis nusiginklavimas? O 

. gal tai irgi miražas? 

- Ne, laimė, nusiginklavimas visiškai tikras. Bet jei mėginčiau 
paaiškinti, tektų perskaityti paskaitą, o man jau metas. 

Susitarėme susitikti rytoj, atsisveikinant dar kartą paklausiau 
apie silpnąją maskonų vietą. 

- Prašau nuciti į Linksmąjį Miestelį, - stodamas tarė profeso- 
rius. - Jeigu trokštate nemalonių staigmenų, sėskite į didžiausią 
karuselę, o kai ji įsisuks visu greičiu, pradurkite peiliuku kabinos 
gaubtą. Gaubtas būtinas kaip tik dėl to, kad sukimosi metu 

"fantazmai, kuriais maskonai dangsto tikrovę, pasislenka - pana- 
šiai lyg išcentrinė jėga skleistų arklio akiūklius... Pamatysite, kas 
tuomet išlenda iš už gražių iliuzijų... 

Rašau šiuos žodžius trečią valandą nakties, esu —— Ką 
begaliu pridėti? Rimtai svarstau, ar nepabėgus nuo civilizacijos, 
arnenulindus į kokį užkampį. Net Galaktika nustojo mane vilioti 
- kaip negundo kelionės, kai nėra kur iš jų grįžti. 

2039.X.5. Laisvą rytą praleidau mieste. Vos neklykdamas iš 
siaubo stebėjau visuotinės gerovės ir prabangos ženklus. Meno 
galerija Manhatane kviečia pusvelčiui pirkti originalias Remb- 

 randto ir Matiso drobes. Gretimais siūlomi puikūs visų Liudvikų 
stilių baldai, marmuriniai židiniai, sostai, veidrodžiai, saracėniš- 


ki šarvai. Gausybė įvairiausių aukcionų - namai pardavinėjami 


kaip sutrešusios kriaušės. O aš maniau, kad gyvenu rojuje, kur 
kiekvienas gali sau “rūmauti"! Apsišaukėlių kandidatų į Nobelio 
premiją registravimo biuro Penktojoje gatvėje prigimtis taip pat 
„paaiškėjo: bet kas gali gauti Nobelio premiją arba nusikabinėti 
kambarių sienas vertingiausiais meno kūriniais, jei tiek viena, 
tiekantra tėra dirginančių smegenis miltelių žiupsnis! Baisiausia 
klasta štai kur: kai kurios visuotinės iliuzijos neslepiamos, taigi 
galima naiviai tikėtis nubrėžti ribą tarp fikcijos ir tikrovės, o 
kadangi niekas į nieką nebereaguoja spontaniškai - mokosi, 
myli, maištauja, užmiršta chemiškai - tai nebeliko skirtumo tarp 


primestų ir natūralių jausmų. Ėjau gatvėmis, kišenėse gniaužda- | 


mas kumščius. O, nereikėjo amokolino anei furiazolio, kad 
„patirčiau įtūžį! Įsijaudrinusios, lakios mano mintys aptikdavo 
visas silpnąsias tos monumentalios apgaulės, tų išsikėtusių 
toliau horizonto dekoracijų vietas. Vaikai girdomi tėvažudiškais 
sirupėliais, vėliau asmenybė ugdoma maištanu ir protestolidi- 
nu, o įsiliepsnojusios aistros tramdomos nuolankinu ir koope- 
rantanu; policijos nėra - kam ji reikalinga, kai išrastas kriminolis; 
piktadariškus apetitus maldo “Prokrustiks Inkorporeitid"; gerai, 
kadiki šiol vengiau teosiekynų -jukirten terasčiau vien skatinan- 


MMS 


Paradiziakai šventeivoms, belzebanas ir pragarilis mazochis- 
tams... Vos susivaldžiau neįpuolęs į pasitaikiusią pakeliui farma- 
kopyklą, kur klūpojo dievobaimingieji, tarsi komuniją priiminė- 
jantys keliaklupstiną. Privalėjau valdytis, kad nelikčiau pripum- 
puotas amnestano. Tik ne tai! Nuvažiavau į Linksmąjį Miestelį, 
prakaituotais pirštais čiupinėdamas kišenėje paslėptą peiliuką. 
Nieko sužinoti nepavyko, nes pasirodė, kad kabinos gaubtas 
nepaprastai kietas - matyt, iš grūdinto plieno padarytas. 

Trotelreineris nuomojosi butą netoli Penktosios gatvės. Atė- 
jęs sutartu laiku, profesoriaus neradau, bet jis buvo perspėjęs, 
kad gali užtrukti, ir davė man švilpynę durynėms. Taigi įėjau if 
atsisėdau už profesoriaus stalo, apkrauto moksliniais leidiniais 
bei prirašytais lapais. Iš nuobodulio - o gal veikiau norėdamas 
apmalšinti dvasinius vidurius ėdantį nerimą - užmečiau akį į 
Trotelreinerio užrašus. “Visašiukšta", “pogimduolė", “svetimie- 
tis", “svetimietė". Ak, tai jis turi laiko tų keistuoliškų futurologi- 
nių terminų užrašinėjimui?... “Pavaisė", “išlašis", “išlašė". “Gi- 
mordininkė" -gimdymų rekordininkė? Na taip, kai jau demogra- 
finis sprogimas, be abejo. Kas sekundę gimsta aštuoniasdešimt 
tūkstančių vaikų. O gal aštuoni šimtai tūkstančių. Koks skirtu- 
mas? “Mąstybininkas", “mąstūtėlis", “mintyvos", “mintėlius". 
“Pagrindinė mintis" - tai “ieninė", “<mintynė" - “"ienynė". Ką gi jis 
veikia! Norėjau šaukti - profesoriau, tu čia, o ten pasaulis žūsta! 
Staiga tarp popierių kažkas blykstelėjo - antihalis, tas pats bute- 
liukas. Pusę sekundės dvejojau, paskui pasiryžau, atsargiai kvėp- 
telėjau ir ėmiau dairytis po kambarį. 

Keistas dalykas: kambarys beveik nepakito! Knygų spintos, 
“ lentynėlės su informacinių tablečių buteliukais - viskas liko kaip 
buvę, tiktai didžiulė olandiška krosnis kampe, sodriu raižytinių 
koklių žvilgesiu dabinusi kambarį, virto “buržuika" su įbestu į 
skylę sienoje apsvilusios skardos dūmtraukiu, o grindys aplinkui 
pajuodo nuo suodžių. Skubiai padėjau buteliuką į vietą, tarsi 
nutvertas už rankos - prieškambaryje suskambo švilpesys, ir įėjo 
Trotelreineris. 

Papasakojau apie Linksmąjį Miestelį. Jis nustebo, paprašė 
parodyti peiliuką, palingavo galva, siektelėjo buteliuko, pauostė 
pats, po to padavė man. Pamačiau, kad čia ne peiliukas, o 
sutrūnijusios šakelės nuolauža. Vėl pažvelgiau į profesoriaus 
veidą - jis buvo kažkoks nusiminęs, nebe toks pasitikintis savimi 
kaip vakar. Padėjęs ant stalo pilną suvažiavimo ledinukų aplan- | 
ką, profesorius atsiduso. 

- Tykusis, - tarė jis, - jūs turite suprasti, kad maskonų plitimas 
- ne kokių neregėtų klastūnų užmačia... 

- Plitimas? Čia dar kokia naujiena? 

„Daugelį prieš mėnesį ar prieš metus dar ŠE aasu ai dalykų 
tenka pakeisti miražais, jeigu tikrieji tampa paprasčiausiai nebe- 
pasiekiami, - aiškino Trotelreineris, bet aš mačiau, kad jam rūpi 
ir neduoda ramybės kažkokia kita mintis. 

- Sukausi karuselėje prieš trejetą mėnesių, bet neguldyčiau 
galvos, kad ji ten tebėra. Visai įmanoma, kad pirkdamas bilietą 
gaunate iš difuzerio porciją karuselinių garų, arba lunaparkino; 
beje, tai nepalyginamai taupiau, taigi racionalu. Taip, Tykusis, 

reali žmonijos nuosavybė mažėja siaubingu pagreičiu. Prieš 
apsigyvendamas čia, buvau naujajame “Hiltone", bet, prisipažįs- 
tu, neįstengiau ten gyventi, nes kai netyčia šniūkštelėjau išblai- 
vintojo, pasijutau belindįs geros spintos didumo kamarėlėje, 
įbedęs nosį į ėdžias, šonkaulius spaudė vandentiekio čiaupas, O 
padai rėmėsi į gulyklos galvūgalį, esantį gretimoje spintoje, tai 
yra apartamente - juk nuomojausi kambarius aštuntame aukšte, 
už 90 dolerių į dieną. Vietos, paprasčiausiai vietos vis mažiau! 
Šiuo metu atliekami vadinamųjų despacializatorių, arba psine- 
matų bandymai, bet jie nelabai sėkmingi, nes jei didžiulės 
minios, esančios kartu su jumis gatvėje ar paplūdimyje, užmas- 
kuojamos taip, kad matote tik pavienius praeivius - pradedate 
kliuvinėti už paslėptų žmonių, kurių nepastebite, otai jaubėda, 
kurios įveikti kol kas nepavyksta. 
- Profesoriau, aš žvilgtelėjau į jūsų užrašus. Prašau atleisti, bet 
ką tai reiškia? 
Bakstelėjau pirštu į lapelį, kuriame buvo užrašyta: “multišizo- 
lis", “aibiaspūstinas". 2 
- A, šitie... Žinote, yra planas, tai yra, hinternizavimo - nuo 
autoriaus, Egoberto Hinterno, taip sakant, pavardės - koncepci- 
ja: didėjantį išorinės erdvės trūkumą padengti suhaliucinuotos 
vidinės, dvasinės erdvės sąskaita, nes pastarosios kvadratūra 
nepavaldi jokiems fiziniams apribojimams. Tikriausiai žinote, 
kad zoomorfinų dėka galima laikinai tapti, tai yra, pasijusti 
vėžliu, skruzdėle, dievo karvyte, netgi - pasitelkus inflorizuojantį 
prebotanidą - jazminu, suprantama, subjektyviai. Taip pat gali- 
ma patirti asmenybės susiskaldymą į dvi, tris, keturias dalis. Kai 
skaidymasis pasiekia dviženklius skaičius, kyla spūstinis efektas. 
Tuomet tai jau nebe asmenybė, o mesenybė. Daugybė asmeny- 
bių viename kūne. Daryra priasmenytojų, suaktyvinančių vidinį 
gyvenimą taip, kad jis tampa svarbesnis už aplinką. Toks pasau- 
lis, tokie laikai, mano Tykusis. Ornis esi Pillula*! Dabar farma- 
kopėja - gyvenimo knyga, būties enciklopedija, alfa ir omega, 


* Čia: Piliulė visagalė (/ot.). 

jokių perversmų neišvysi, nes jau yra revoltalis, opozicionalis 
glicerino kapsulėse, ekstreminas, o jūsų gydytojas Hopkinsas 
reklamuoja sodomastolį ir gomorinus - galite asmeniškai sude- 
ginti dangiška ugnimi tiek miestų, kiek širdis geidžia. Ir tapti 
paaukštintam į pono Dievo pareigas galima - tai kainuoja 75 
centus. 

- Naujausia meno šaka - niežulys, - pasakiau aš. - Girdėjau, tai 
yra jaučiau Uaskotiano “Skerco", bet negalėčiau pasakyti, kad 
kūrinys būtų bent kiek mane praturtinęs estetikos požiūriu. 
Juokiausi pačiose rimčiausiose vietose. 

- Taip, šitai ne mums, praėjusio amžiaus defrizonams, bėg- 
liams iš nuskendusio laiko, - melancholiškai pritarė Trotelreine- 
ris. Tarytum įveikęs pats save, atsikrenkštė, pažvelgė man į akis 
ir pareiškė: 

- Tykusis, šiandien prasidėjo futurologų kongresas - tai yra, 
žmonijos ateitorijos klausimų svarstymas. Tai LXXVI Pasaulinis 
Suvažiavimas; kaip tik grįžau iš pirmo įžanginio organizacinio 
posėdžio, ir noriu pasidalyti įspūdžiais su jumis... 

- Keista, - pasakiau aš, - gana įdėmiai skaitau spaudą, bet 
nepastebėjau net užuominos apie tokį kongresą... 3 
 „Nestaislaptas kongresas. Turėtumėt suprasti - juk tarp kitų 
klausimų teks aptarinėti ir maskavimo problemas! . 

- O ką? Kas nors negerai? 

- Siaubingai blogai! - pabrėžė profesorius. - Blogiau ir būti 
negali! 

- O vakar giedojot kitokią giesmelę, - pasakiau aš. 

- Teisybė. Bet prašau suprasti mano padėtį -aš dartik pradedu 
susipažinti su naujausių tyrinėjimų išvadomis. Tai, ką išgirdau 
šiandien, - et, ką čia kalbėti, pagaliau galite įsitikinti pats. 

Jis išėmė iš aplanko didelį pundą naujausių pranešimų le- 
dinukų, apvyniotų įvairiaspalvėmis juostelėmis, ir skersai stalo 
' stumtelėjo man. 

„Prieš susipažįstant su šia medžiaga, pravers keli paaiškinimo 
žodžiai. Farmakokratija - tai psichemokratija kremokratijos pa- 
grindu, štai naujosios eros devizas. Dar trumpiau pasakius, 
haliucinogeninę vyriausybę lydi korupcija. Beje, kaip tik tai ir 
tapo visuotinio nusiginklavimo priežastimi. Ž 

- Vadinasi, galų gale sužinosiu, kaip čia atsitiko! - šūktelėjau 
aš. 

- Viskas labai paprasta. Papirkinėjama arba siekiant parduoti 
nekokybišką prekę, arba siekiant ją gauti, kai prekių trūksta. 
„ Beje, paslaugos taip pat gali tapti preke. Visi gamintojai geidauja 

gauti pajamas, neduodami nieko mainais. Įtariu, kad realizė 
"prasidėjo nuo sukčiatorių ir klastoterių aferų, apie kurias tikrai 
turėjote girdėti. 

- Taip, bet kas ta realizė? 

- Pažodžiui - tikrovės tirpimas, tai yra nykimas.“ Kai kilo 
kompiuterinių klastočių skandalas, visa kaltė buvo suversta 
skaitmeninėms mašinoms. Iš tiesų čia nagus prikišo galingos 
bendrovės ir slapti karteliai. Norėta, taip sakant, pritaikyti plane- 
tas apgyvendinimui - pirmučiausias klausimas, esant gyventojų 
pertekliui! Reikėjo pastatyti didžiulius kosminius laivynus, pa- 
keisti atmosferą, klimatą Saturne ir Urane; žymiai paprasčiau 
visa tai daryti išimtinai ant popieriaus. 

- Betgi tokie dalykai kaipmat paaiškėja! - nustebau aš. 

- Nieko panašaus. Atsiranda nenumatytų objektyvių sunku- 
mų, iki tol nepatirtų problemų, kliūčių, prireikia naujų dotavi- 
mų, asignavimų - va, toks Urano projektas jau surijo 980 milijar- 
dų, bet niekas nežino, ar tenai bent vienas akmuo pajudintas. 

- Priežiūros komisijos? 

- Komisijos sudaromos ne iš kosmonautų, o nepasirengęs 
žmogus tose planetose neištvers. Tuomet siunčiami įgaliotiniai, 

kurie, savo ruožtu, vadovaujasi jiems pateikiama medžiaga, 
suvestinėmis, fotografijomis, statistika - betgi dokumentus leng- 
va suklastoti arba - dar lengviau - pridengti maskonais. 

- Ak! . 

- O kaip jūs manėt? Panašiai, man rodos, kadaise prasidėjo 
apsimestinis ginklavimasis. Vis dėlto firmos, vykdančios valstybi- | 
nius užsakymus, - privati nuosavybė. Ėmė milijardus ir nieko 
nedirbo, tai yra, aišku, gamino lazerinius pabūklus, torpedas, 
prieš-prieš-prieš-priešraketas (nes jau yra šeštoji jų karta), skrai- 
dančius tankus, vadinamuosius šarvaskraidžius, bet visi jų gami- 
niai buvo tašhaliniai. 

- Atleiskite? 

- Išhaliucinuoti, mano pone. Kam atlikinėti branduolinius 
bandymus, kai turi funginių tablečių? “ s 

- Kokių, kokių? 

- Tablečių, kurių išgėręs pamatai atominio sprogimo grybą. 
„ Tai buvo grandininis procesas. Kam muštruoti kareivius? Mo- 

bilizacijos atveju jie gaus muštro piliulių. Vadų rengti irgi neverta 
-kam tuomet strateginas, generazolis, taktidonas, įsakilas? “Kam 
tau Klauzevicą kalti? Gurkt - ir generolu tapsi." Girdėjote tokį 
priežodį? 

- Ne. 

- Nes šie preparatai įslaptinti, mažų mažiausia - neišleidžiami 
į rinką. Ir desantų niekur siuntinėti neverta - pakanka virš 
nerimstančios šalies išpurkšti atitinkamus maskonus, ir gyvento- 
jai išvys besileidžiančius parašiutininkų dalinius, jūrų pėstinin- 
kus, tankus... Tikras tankas dabar kainuoja beveik milijoną 
dolerių, o haliucinacinis - apie vieną šimtąją cento vienam 
žiūrovui - tai vadinamasis tankasmeninis vienetas. Šarvuočio 
kaina - ketvirtis cento. Visą Jungtinių Valstijų arsenalą šiandien 
galima sukrauti į vieną sunkvežimį. Tankonus, lavononus, bom- 
bonus - kietus, skystus ir dujinius. Kalbama, kad yra netgi ištisi | 
marsiečių antpuoliai - atitinkamai preparuotų miltelių pavidalu. 

- Ir visa tai - maskonai? 

- O kaipgi! Paskui paaiškėjo, kad tikros armijos nebereikia. 
Teliko šiek tiek aviacijos, tik ir šitai abejotina. Kuriam galui? 
“ Procesas slinko kaip lavina, suprantate? Nebuvo įmanoma jo 
sustabdyti. Štai ir visa nusiginklavimo paslaptis. Ar matėte nau- 
jausius, šiemetinius “Kadilako", "Dodžo" ir “Ševrole" modelius? 

- O ką, visai gražūs. 

Profesorius padavė man buteliuką. 

- Prašau, prieikite prie lango ir pasigrožėkite tais dailiaisiais 
automobiliais. 

Palinkau virš palangės. Iš vienuolikto aukšto žvelgiau į gatvės 
: prarają: jos dugnu plūdo tviskančių automobilių upė, blykčio- 
janti langų ir stogų atšvaitais. Pakėliau prie nosies atkimštą 
buteliuką, sumirksėjau, vokais išspaudžiau iš akių ašaras ir 
įsispoksojau į nepaprastą reginį. Iškeltose į krūtinės aukštį 
rankose laikydami orą, nelyginant žaidžiantys vairuotojus vaikai, 
grindiniu risnojo pulkai biznierių. Retkarčiais tarp skubiai mi- 
nančių kojomis, o iš juosmens atsilošusių atgal, tarytum juos 
diržai spaustų į gilius krėslus, šuoliuotojų ketvirtąja eile pasiro- 
dydavovienišas rūkstantis automobilis. Preparato veikimui silps- 
tant vaizdas suvirpėjo, išsilygino, ir vėl iš aukštybių mačiau 
žvilgančią automobilių stogų -baltų, geltonų, smaragdinių -upę, 
didingai tekančią Manhatanu. 

- Košmaras! - piktai pareiškau aš. - Bet nepaisant nieko, 
įsiviešpatavo pax urbi et orbi *, tai gal ir vertėjo? 

- Na, suprantama, yra ir gerų pusių. Labai žymiai sumažėjo 
"infarktų skaičius, nes tas ilgadistancinis šuoliavimas - puiki 
' mankšta. Kita vertus, padaugėjo sergančiųjų plaučių emfizema, 

venų, širdies išsiplėtimu. Ne kiekvienas tinka į maratonininkųs. 

- Štai kodėl jūs neturite automobilio! - nuovokiai šūktelėjau 
aš. 

"Profesorius tik kreivai nusišaipė. 

- Vidutinės klasės mašina šiandien kainuoja vos 450 dolerių, 
- pasakė jis, - bet turint galvoje, kad gamintojo išlaidos sudaro 
maždaug aštuntadalį cento - brangoka. Katastrofiškai mažėja 
žmonių, darančių kažką realaus. Kompozitoriai ima honorarus, 
duoda kyšius užsakovams, o atėjusiems į premjerą filharmonijo- 
je klausytojams po nosimi pakišamas koncertsalinis melotropi- 
nas. 

- Moralės požiūriu tai šlykštu, - pasakiau aš, - bet ar labai 
žalinga visuomenei? 

- Tai, ką turime kolkas, - dar ne. Pagaliau vertinimas priklauso 
nuo požiūrio taško. Transmutino dėka galite patirti romaną su 
ožka, galvodamas, jog tai pati Miloso Venera. Mokslinius darbus 
bei debatus atstoja kongresinai ir dekongresinai, bet juk egzis- 
tuoja tam tikras būvio minimumas, kurio fikcijos neatstos. Reikia 
iš tiesų kažkur gyventi ir kažką valgyti, ir kažkuo kvėpuoti, o tuo 
tarpu realizė ryja tikrosios veiklos sritis vieną po kitos. Be to, 
siaubingai plinta įvairūs pašaliniai poveikiai. Jie verčia naudoti 
dehaliucininus, neosupermaskonus, fiksatorius - 0 rezultatai 
abejotini. 

- Kas gi tai per dalykai? 

- Dehaliucininai - tai nauji preparatai, kuriems paveikus 


atrodo, kad nieko neatrodo. Iš pradžių jie buvo skiriami tik 


psichiniams ligoniams, bet atsiranda vis daugiau žmonių, įta- 
riančių, kad aplinka neautentiška. Amnestanai nepadeda atsik- 
ratyti sunkantrkliedų. Tai sunkūs antriniai kliedesiai, supranta- 
te? Na, kai kas nors kliedi, kad kliedi, kad visai nekliedi - arba 
atvirkščiai. Tai tipiška nūdienės psichiatrijos, vadinamos dangorai- 
žine arba n-aukšte, problema. Bet pavojingiausi - nauj ieji masko- 
nai. Matote, preparatų pertekliaus įtaka kenksminga organiz- 
——————————————— 


* Taika miestui ir pasauliui (/ot.). 

mui. Žmonėms ima slinkti plaukai, ragėja ausys, arba vėl uodega 
nunyksta... 

- Norėjote pasakyti - užauga. 

- Ne, nunyksta, nes jau trisdešimt metų visi uodeguoti. Tai 
ortografino pasekmė. Šitaip teko užmokėti už tai, kad žaibiškai 
išmokstama rašyti. 

- Neįmanoma, profesoriau, aš dažnai buvoju paplūdimyje - 
niekas neturi uodegos! 

- Nebūkit mažas vaikas. Uodegas maskuoja antikaudatolinas, 
kuris, savo ruožtu, sukelia nagų pajuodimą ir dantų gedimą. 

- Kurie irgi maskuojami? 

- Savaime suprantama. Veiksmingos miligraminės maskonų 
dozės, bet kiekvienam žmogui jų iš viso tenka apie šimtą devy- 


niasdešimt kilogramų per metus; nesunku tai suprasti, turint 


galvoje, kad reikia rodyti baldus ir namų apyvokos reikmenis, 
valgius, gėrimus, vaikų klusnumą, pareigūnų mandagumą, moks- 
linius atradimus, Rembrandto drobių ir kišeninių peiliukų turė- 
jimą, užjūrio keliones, kosminius skrydžius ir milijoną panašių 
dalykų. Jei ne gydytojo paslaptis, visi žinotų, kad kas antras 
Niujorko gyventojas keršas, žalsvais šeriais apžėlusiu sprandu, 
dygliuotomis ausimis, pilnapadis, o dėl nuolatinio šuoliavimo 
serga plaučių emfizema bei širdies išsiplėtimu. Visa tai būtina 
slėpti - kaip tik tam ir reikalingi neosupermaskonai. 

- Košmaras! Ir jau niekaip neįmanoma gelbėtis? 

- Būtent mūsų kongrese numatyta aptarti alternatyvią ateito- 
riją. Specialistų tarpe vos ne kasdien kalbama, kad būtini radika- 
lūs pasikeitimai. Šiuo metu pasiūlyta aštuoniolika projektų. 

- Išsigelbėjimo? 

- Galima ir taip sakyti. Prašau, gal prisėsite ir perlaižysite tuos 
referatus. Bet norėčiau paprašyti dar vieno dalyko. Tai keblus 
klausimas. 

- Padarysiu, ko tik beprašytumėte. | 

- Tikiuosi. Matote, gavau iš kolegos, chemiko, dviejų neseniai 
susintetintų atsipeikinų (išblaivintojų) grupės preparatų mėgi- 
nius. Jis atsiuntė juos rytiniu paštu ir rašo, - Trotelreineris paėmė 
nuo stalo laišką, - kad manasis preparatas, tas, kurį išbandėte ir 
jūs, nėra autentiškas atsipeikinas. - Taip ir rašo: “Federalinė 
Psipresijos (tai yra psichopreformacijos) Valdyba; siekdama atit- 
raukti tikraregių dėmesį nuo daugybės krizinių reiškinių, sąmo- 

ningai ir piktybiškai tiekia jiems netikras priešiliuzines-priemo- 
nes, į kurių sudėtį įeina neomaskonai". 


- Niekaip nesusigaudau. Juk pats patyriau jūsų preparato 3 


“poveikį. Ir kas tas tikraregys? 


- A, tai aukštos visuomeninės pareigos, kurias, be kita ko, “ 


vykdau ir aš. Tikraregystė - tai teisė ir galimybė disponuoti 
atsipeikinais tikrosios padėties nustatymo tikslu. Juk kažkas turi 
ją žinoti, tikriausiai akivaizdų? 

- Be abejo. 

- O dėl tų vaistų - tai mano draugas galvoja, kad jie iš tikrųjų 
panaikina senesniųjų, prieš daugelį merų įdiegtų maskonų 
poveikį, bet nelikviduoja visų, ypač naujausiųjų. Taigi čia, - 


profesorius pakėlė buteliuką, - būtų ne išblaivintojas, o klastū-“ 


niškas maskonas, apgaulingas pusblaivintojas, tai yra, vilkas 
avies kailyje! 

- Bet kam to reikia? Jei kažkas turi žinoti... 

- "Turi" plačiausia prasme, atsižvelgiant į visos visuomenės 
gerovę, bet ne iš įvairių politikų, korporacijų, netgi federalinių 
agentūrų grupinių interesų požiūrio taško. Jei yra blogiau, negu 
matome mes, tikraregiai, tai anie nori, kad nekeltume triukšmo; 
taigi paruošė preparatą taip, kaip kadaise smalsuoliams būdavo 
pakišamos lengvai aptinkamos slaptavietės senoviniuose bal- 
duose. Kad ieškotojas užsiganėdintų radęs pirmąją slaptavietę ir 
nebesiknaisiotų tikrųjų, užmaskuotų kur kas gudriau! 

- Taip. Dabar suprantu. Ko gi jūs norėtumėte? 

-Kad besipažindindamas su tais pranešimais, pauostytumėte 
pirmiau šito, o paskui antrojo mėgintuvėlio turinį. Man, teisybę 
sakant, trūksta drąsos. 

- Tik tiek? Kuo mieliausiai. 

Pačėmiau iš profesoriaus abu stiklo vamzdelius, sėdau į krėslą 
ir pradėjau savintis atsiųstųjų ateitorijos darbų santraukas eilės 


tvarka. Pirmasis autorius siūlė santykių sanavimą, išsklaidant 


atmosferoje tūkstantį tonų inversino - preparato, apsukančio 
visus įspūdžius 180 laipsnių. Numatyta pirmojoje fazėje išpurkš- 
ti preparatą: tuomet patogumai, sotumas, taip pat ir skanus 
maistas, estetiški, dailūs daiktai - visa tai apgaubsianti visuotinė 
neapykanta, tuo tarpu grūstis, skurdas, nešvara ir vargas tapsią 
geidžiami labiau už viską. Antrojoje fazėje vienu ypu nutraukia- 
mas visų maskonų ir nėomaskonų tiekimas. Štai tuomet, kakto- 

muša sųsidūrę su iki tol slėpta tikrove, žmonės ir patirs tikrąjį 
pasitenkinimą - juk gaus viską, ko geidę. Galbūt iš pradžių netgi 
teks pasitelkti kraupotronus (gyvenimo sąlygų pablogintojus). 
Tačiau kadangi inversinas veikia visus pojūčius be išimties, 
meilės džiaugsmai taip pat taps nekenčiami, o tai sukels žmoni- 
jos išmirimo grėsmę. Taigi kartą per metus inversino veikimas 
bus laikinai - 24 valandoms - panaikinamas kontrpreparatu. Tą 
dieną neišvengiamai kils staigus mėginimų nusižudyti šuolis, 
tačiau nuostolius su kaupu padengs tuo pat metu inicijuotas 

natūralus prieauglis. . 

Negalėčiau pasakyti, kad tas planas būtų mane sužavėjęs. 
Guodė nebent tai, kad projekto kūrėjas, kaipo priklausantis 
tikraregių kastai, neišvengiamai jaus priešnuodžio poveikį nuo- 
lat, taigi nei visuotinis skurdas ar bjaurastis, nei nešvara ar pilkas 
gyvenimas tikriausiai nesuteiks jam ypatingo džiaugsmo. Antra- 
sis planas - ištirpdyti vandenynų ir upių vandenyse 10000 tonų 
retrotemporino. Retrotemporinas -tai subjektyvios laiko ttkmės 
„ grąžintojas. Tada gyvenimas atrodytų šitaip: žmonės ateitų į šį 
pasaulį nukaršę, o apleistų jį kūdikystėje. Projekto autorius 
pabrėžė, kad tokiu būdu galima pašalinti svarbiausią žmogaus 
gerovės trikdytoją, o būtent - neišvengiamo senėjimo ir mirties 
perspektyvą. Laikui bėgant kiekvienas senis darytųsi tolydžio 
jaunesnis, stipresnis ir guvesnis. Suvaikėjimo išdavoje baigęs 
darbinę karjerą, įžengtų į palaimingąją vaikystės metų šalį. 
Projekto esmę sudarąs jo humaniškumas, natūraliai išplaukian- 
tis iš kūdikystei būdingo nežinojimo apie viso, kas gyva, mirtin- 
gumą. Teisybė - kadangi laiko tėkmės apgręžimas būtų tik 
subjektyvus - į vaikų darželius, lopšelius bei gimdymo namus 
tektų siųsti senius; projektuotojas aiškiai nepasakė, ką su jais 
veikti paskui; teradau bendrą pastabą, kad galima taikyti atitin- 
kamą terapiją vadinamajame valstybiniame eutanazijume. Po 
tokios lektūros ankstesnysis projektas pasirodė man visai neb- 
logas. 

Trečiasis projektas buvo ilgalaikis ir žymiai radikalesnis. Čia 
buvo numatoma ektogenezė, išskaidizmas ir visuotinė homikri-, 
ja. Iš žmogaus beliktų vien dailiai įpakuotos į diuroplastą smege- 
nys, toks gaublys su lizdais, rozetėmis ir kištukais. Reikalaujama 
pervesti medžiagų apykaitą į branduolinį lygmenį, o tuomet 
kūniškai nebūtinas maisto naudojimas vyktų išimtinai atitinka- 

mai užprogramuotoje vaizduotėje. Smegeninį gaublį būtų gali- 
ma prijungti prie bet kokių galūnių, aparatų, mašinų, agregatų 
ir panašiai; išskaidizavimą siūloma vykdyti per dvi dekadas. 
Pirmąją būtų privalomas dalinis išskaidizmas, paliekant namuo- 
“se nereikalingus organus, pavyzdžiui, einant į teatrą reikėtų 
atjungti ir pakabinti į spintą kopuliacinę bei defekacinę siste- 
mas. Per kitą dešimtmetį homikrija turėsianti likviduoti visuoti- 
nę grūstį - gyventojų pertekliaus išdavą. Kabelinių ir bekabelinių 
tarpsmegeninio ryšio linijų dėka visos transporto priemonės, 
kursokonferencijos, iškylos, kelionės į pasitarimus tapsiančios 
nebereikalingos, kaip ir bet koks asmeninis keliavimas bet kur, 
nes kiekvienas gyventojas visame žmonijos viešpatavimo plote, 
įskaitant net tolimiausias planetas, disponuosiąs visiems vieno- 
dai privalomomis ryšių priemonėmis. Gamintojai tieksią masi- 
nei prekybai žarnabėgius, rankabėgius, kojabėgius ir papras- 
čiausius bėgius, tai yra, tam tikro namų geležinkelio juostas, 
kuriomis galvos galėsią sau važinėtis pramogos dėlei. Stabtelėjęs 
pastebėjau, kad šių veikalų autoriai, matyt, pamišę. Trotelreine- 
ris sausai atkirto, kad aš darau pernelyg skubotas išvadas. Prisi- 
virtą košę teks išsrėbti. Sveiko proto kriterijai žmonijos istorijai 
netaikytini. Argi Averojus, Kantas, Sokratas, Niutonas, Volteras 
būtų patikėję, kad dvidešimtojo amžiaus miestų maru, plaučių 
nuodytoju, masiniu žudiku, kulto objektu taps keturratė skardi- 
nė, irkad žmonės mieliau žus joje, sutraiškyti masinių savaitgalio 
išvykų metu, negu sveiki sėdės namuose? Paklausiau, kurį pro- 
jektą profesorius ketina paremti. Jis pasakė: 

- Dar neapsisprendžiau. Mano nuomone, sunkiausiai išsp- 
“ rendžiama slaptukų - nelegaliai pagimdytų vaikų - problema. Be 
to, bijau oponentų chemointrigų. 
. - Tai yra? 

- Gali būti priimtas projektas, kuris gaus kredibilino paramą. 

- Jūs manote, kad jus ten prinuodys? 


- Kodėl ne? Ar yra kas lengvesnio, negu pro kondicionierių 3 


prileisti į salę aerozolio? 

- Kad ir ką benuspręstumėte, visuomenė nebūtinai tam 
pritars. Žmonės ne viską nuolankiai priima. 

- Mielas pone, kultūra jau pusę amžiaus vystosi nebe stichiš- 
kai. XX amžiuje kažkoks Dioras diktavo rūbų madas. Šiuo metu 
tokia tvarka galioja visose gyvenimo srityse. Jei bus balsuota už 

išskaidizmą - po poros metų kiekvienas laikys minkštą, plaukuo- 
tą, prakaituojantį kūną gėda ir nešvankybe. Kūną reikia prausti, 
gaivinti, prižiūrėti, bet jis vis vien genda, tuo tarpu įdiegus : 
išskaidizmą galima prisijungti nuostabiausius inžinerinio meno 
stebuklus. Kuri moteris nepanorės pasikeisti akių į sidabrinius 
švyturius, turėti teleskopines krūtis, angeliškus sparnus, spin- 
duliuojančiasblauzdas ir kas žingsnis skleidžiančias melodingus 
garsus pėdas? 

- Tada žinot ką, - pasakiau aš, - sprunkame. Sukaupsime 
deguonies, maisto atsargas it pasislėpsime Uoliniuose kalnuose. 
Atsimenate “Hiltono" kanalizaciją? Argi mums ten blogai buvo? 

- Jūs čia rimtai šnekate? - tarsi abejodamas prabilo profeso- 
rius. 

Tikrai nieko pikta nemanydamas kilstelėjau prie nosies mė- 
gintuvėlį, kurį vis dar laikiau pirštais - tiesiog užmiršau apie jį. 
Nuo aštraus kvapo akys paplūdo ašaromis. Pradėjau čiaudėti - 
kartą, kitą, o kai vėl atsimerkiau, kambarys atrodė kitaip. Profe- 
sorius kalbėjo toliau, girdėjau jo balsą, bet pasikeitimo pritrenk- 
tas nesupratau anei žodžio. Sienas aptraukė purvas, iki tol 
tamsiai mėlynas dangus įgavo rusvai pilką atspalvį; dalis langų 
stiklų buvo išdužę, likusius dengė riebūs suodžiai, pilkai išvagoti 
lietaus srovių. 

Nežinau, kodėl labiausiai mane pribloškė tai, kad dailus 
aplankas, kuriame profesorius parsinešė kongreso medžiagą, 
virto apipelėjusiu maišelių. Sustingau; bijojau pažiūrėti į Trotel- 
reinerį. Dirstelėjau pastalėn. Brangių kelnių ir profesoriškų 
pusbačių vietoje matėsi nerūpestingai sukryžiuoti protezai. Su- 
daigstytos viela pėdos pajuodo nuo susikaupusio tarpuosežvyro 
ir gatvės purvo. Plieninė pėdos. ašis blizgėjo, nusvidinta ilgo 
naudojimo. Aiktelėjau. 

- Ką, galvą suskaudo? Gal stiklelį? - pasiekė mane užjaučiantis 
balsas. Įveikiau save ir pakėliau akis į profesorių. 

Išjoveido ne kasbeliko. Nuo išgraužtų skruostų karojo seniai 
nekeisto, papuvusio tvarsčio skivytai. Aišku, jis vis dar dėvėjo 
akinius - vienas stiklas buvo įskilęs. Gana nerūpestingai įbestas 
į likusią po tracheotomijos skylę kakle vokoderis judėjo į taktą 
balsui. Ant krūtinės lastos rėmų tarsi apipuvę skarmalai kadara- 
vo švarkas; kairėje pusėje išpjauta anga buvo užkimšta blausaus 
plastiko plokštele - po ja melsvai pilkais trūks: «+ daužėsi 

sukniedyta, susiuvinėta širdis. Kairiosios rankos nemačiau; de- 
šinioji, laikanti pieštuką, buvo pažaliavusio nuo apnašų žalvario 
protezas. Prie atlapo aplaidžiai pridaigstyta skiautelė drobės, ant 
kurios kažkas raudonu tušu užrašė: “Šaldas 119859/21 transpl. 
-5atl." Man net akys ant kaktos išlipo - o profesorius, kuriame 
itveidrodyje atsispindėjo mano siaubas, staiga sustingo už stalo. 

- O ką?.. Argi taip pasikeičiau? Ką? - kimiai prabilo jis. 

Neatsimenu, kad būčiau stojęsis, bet jau įnirtingai tąsiau 
durų rankeną. 

- Tykusis! Kas jums? Betgi, Tykusis! Tykusis!!! - sunkiai stoda- 
mas gailiai šaukė profesorius. Durys pasidavė, o kartu pasigirdo 
baisus trenksmas. Tai profesorius Trotelreineris, pernelyg stai- 
giai pašokęs ir praradęs pusiausvyrą, griuvo ir pažiro ant grindų, 
kraupiai tratėdamas vieliniais sąnariais; niekad neužmiršiu to 
reginio - beviltiško trūkčiojimo, braižančių parketą metalinių 
pėdųbigių, pilko širdies maišelio, besitrankančio už subraižytos 
plokštelės. Lėkiau koridoriumi tarsi furijų vejams. 

Visas pastatas šurmuliavo, nes kaip tik prasidėjo priešpiečių 
metas. Iš kabinetų ėjo- valdininkai, sekretorės, ir tarškėdami 
traukė prie liftų. Įsispraudžiau į minią prie atidarytų lifto durų, 
bettasai kažkodėl nesirodė; pažvelgiau į šachtąirsupratau, iš kur 
tas visuotinis dusulys. Seniai nutrūkusio troso galas kadaravo 
sau, o statmenomis apsauginėmis šachtos grotomis mitriai tarsi 
beždžionės - aiškiai matėsi ilgalaikė praktika - kabarojosi žmo- 


nės; kopė į kavinę ant stogo linksmai šnekučiuodamiesi, nors 


kaktomis žliaugė prakaitas. Nepastebimai pasitraukiau ir nubė- 
gau žemyn laiptais, pakopų spirale apvijusiais šachtą su ištver- 
mingaisiais alpinistais. Keliais aukštais žemiau sulėtinau žingsnį. 
Išvisų durų vis dar plūdo tarnautojai. Beveik visą pastatą užėmė 
įstaigos. Prie posūkio švietė atvertas į gatvę langas. Stabtelėjau 
prie jo, apsimečiau, kad tvarkausi kostiumą, ir pažiūrėjau že- 
myn. Iš pradžių man pasirodė, kad ant šaligatvių nėra nė gyvos 
dvasios - bet tiesiog nepažinau praeivių. Visas puošnumas išga- 
ravo. Ėjo po vieną, poromis - skarmaluoti, apiplyšę, dauguma 


sutvarstyti popieriniais tvarsčiais, vien su baltiniais - tai leido 


įsitikinti, kad žmonės iš tikrųjų dėmėti ir apžėlę šeriais, ypač 


sprando srityje. Kai kurie, matyt, išsiprašė iš ligoninių, norėdami | 


sutvarkyti neatidėliotinus reikalus: bekojai stūmėsi ant lentelių 
su mažais ratukais, triukšmingai kalbėjosi ir juokėsi; mačiau 

raukšlėtas drambliškas damų ausis, žvynuotus ponus, prašmat- 
niai ir iškilniai dėvimus senus laikraščius, šiaudų gniūžtes bei 
maišus; sveikesnieji, geriau išsilaikiusieji šuoliavo važiuojamąja 
dalimi, vikriais pėdų judesiais spaudydami įsivaizduotus peda- 
' lus. Minioje mačiau gausybę robotų, nešinų difuzeriais, dozi- 
metrais ir purkštuvais. Jie rūpinosi, kad kiekvienas gautų savą 
aerozolinės miglelės porciją. To dar negana: paskui susikabinu- 
sią rankomis jauną porą (jos nugara buvo žvynuota, jo - dėmėta) 

sunkiai pėdino skaitmietis, difuzerio antgaliu metodiškai tran- 
kydamas per įsimylėjėlių galvas. Nors tiems dantys tarškėjo, 

jiedu to nepaisė. Ar robotas tyčia taip daro? Bet mąstyti jau 
nebejstengiau. Mėšlungiškai įsitvėręs palangės, žiūrėjau į gatvę, 

į judėjimą, šuoliavimą, tirštėlyną - aš, vienintelis liudininkas, 

vienintelė reginčių akių pora - ar iš tiesų vienintelė? Klaikusis 
reginys, atrodo, šaukėsi dar vieno stebėtojo, autoriaus, nes jis, 

nieko neatimdamas iš tų žiaurių scenelių, suteiktų joms prasmę 
kaipo palaimingo sulavonėjimo globėjas, tegu ir pasibaisėtinas 
«bet vis kažkoks. Nedidukas batmaišteris painiojosi energingai 
senučiukei po kojomis, vis kirsdamas per pakinklius; toji krisda- 
vo kaip ilga, stodavosi ir ėjo toliau, jis vėl ją partrenkdavo - - taip 
abu ir nutolo: jis mechaniškai atkaklus, ji guvi ir pasitikinti 
savimi. Daugelis robotų iš arti apžiūrinėjo žmonių dantis - gal 
tikrino purškimo veiksmingumą, nors nepanašu. Sankryžose 
stoviniavo nemažai išvengių ir nedirbotų, iš kažkokios tarpuvar- 
tės virto baigę pamainą dirbotai, triūslos, kretingai, mikrobotai, 

gatvės viduriu traukė didžiulis komposteris, semdamas savo 
kaušu viską, kas pakliuvo, kartu su dvėsliekomis įmetė į kontei- 
nerį senutę; sukandau pirštus, užmiršęs, kad jais laikau antrąjį, 

dar neliestą mėgintuvėlį - ir gerklę nutvilkė gyva ugnis. Aplinka“ 
sudrebėjo, nugrimzdo į šviesų rūką - valktį, kurį nematoma 
ranka lėtai traukė nuo mano akių. Sustingęs žiūrėjau į vykstantį 
pasikeitimą, o siaubingos nuojautos traukulys jau sakė, kad 
dabar tikrovė nusimes dar vieną kiautą - matyt, tasai klastojimas 
vyksta nuo neatmenamų laikų, todėl net galingiausias priešnuo- 
dis tegali nuplėšti dar vieną uždangą, bet ne daugiau. Pasidarė 

šviesiau - balta. Šaligatvius dengė suledėjęs, nesuskaitomų kojų 

sumintas sniegas, ūmai dingo parduotuvių vitrinos, vietoje 
langų - visur kryžmai sukaltos sutrešusios lentos. Tarp nešvarių, 

skylėtų sienų karaliavo žiema, nuo staktų, lempų tįso slidžios 

varveklių girliandos, žvarbiame ore tvyrojo aitrūs, murzini kaip 
dangus virš galvos dūmai, pasieniais purviname sniege stirksojo 
įšalusios šiukšlės, tai čia, tai ten juodavo kažkokie griozdai, 
atliekų krūvos; begalinė žmonių srovė jas stumdė, spardė į šalis, 
už surūdijusių konteinerių, dėžių, suledėjusių pjuvenų; nesni- 
go, bet matėsi, kad buvo snigę ir vėl snigs; staiga supratau, kas 
dingo iš gatvių - robotai! Nebuvo anei vieno - nė vienutėlaičio! 
Apsnigti jų korpusai voliojosi pasieniais - apmirę geležiniai 
“ iškaršėliai - pramišai su žmonių liekanomis, skudurais, iš kurių 
styrojo gelsvi apšerkšniję kaulai; kažkoks skarmalius kaip tik 
sėdosi į pusnį, tvarsėsi nelyginant pūkų patale, mačiau patenkin- 
tą jo miną - jautėsi kaip namie, savo lovoje, rąžėsi, basomis 
kojomis rausė sniegą, tad štai iš kur tasai šaltukas, toji keista. 
žvarba, retkarčiais tarsi iš tolo atklystanti net vidurdienį einant 
saulėta gatve, tai štai kaip yra. Žmonės abejingai ėjo pro gulintįjį, 
praeiviai dirbo savo darbus, purškė vieni kitus, pagal elgseną 
iškart matėsi, kas laiko save žmogumi, o kas - robotu. Tai ir 
robotais apsimetama? Ir iš kur ta žiema vasaros vidury - nejau“ 
visas kalendorius irgi pamėkliškas? Bet kam to reikia? Ledinis 
miegas - demografinis priešnuodis? Tai visgi kažkas kruopščiai 
šitai suplanavo, ir aš turėčiau pražūti, nenusigavęs iki jo? Dabar 
klydinėjau akimis po apdergtas daugiaaukščių sienas, kuriose 
žiojėjo išdaužyti langai, už nugaros buvo tylu: priešpiečių metas 
baigėsi. Gatvė - tai galas; reginčios mano akys niekam nepadės, 
toje minioje paskęsčiau, o man reikia pagalbininko. Pats tegalė- 
čiau daugių daugiausia kurį laiką slapstytis kaip žiurkė, nes jau 
nebepriklausau sapnų pasauliui, taigi likau tyruose; pasibaisėjęs 
. ir apimtas nevilties pasitraukiau nuo lango; visą kūną, deja, 
gnaibė šaltis, nes manęs nebegynė saulėto klimato iliuzija. Pats 
nesuvokiau, kur einu, stengiausi žingsniuoti kuo tyliau; taip,jau 
slapstausi, tas gūžimasis, rietimasis, skubus dirsčiojimas į šalis, 
stabčiojimas, klausymasis - taip liepė instinktas, man dar nespė- 
jus nieko nuspręsti, bet taip pat visa savo esybe jaučiau, kad 
mano elgsena išduoda, ką matau, ir kad bausmės išvengti nepa- 
vyks. Ėjau šešto, o gal penkto aukšto koridoriumi; pas Trotelrei- 
nerį grįžti negalėjau, jam būtina pagalba, kurios aš vis vien 
neįstengsiu suteikti; karštligiškai galvojau apie kelis dalykus 
iškart, bet pirmiausia apie tai, ar preparato veikimas baigsis, ar 
vėl atsidursiu Arkadijoje. Keistas dalykas: mintys apie tokią 

galimybę kėlė vien pasišlykštėjimą ir siaubą, nieko daugiau - 
tarytum labiau norėčiau sušalti šiukšlyne, žinodamas, kad taip 
yra, negu laukti paguodos iš šmėklų. Negalėjau pasukti į šoninį 
koridorių, nes kelią užtvėrė kažkokio senio kūnas; žmogus 
nebeturėjo jėgų. eiti, tad apsimetė einąs - trūkčiojo kojomis ir 
tylutėliai gargaliavo, draugiškai šypsodamasis man iš savo agoni- 
jos. Tad į kitą koridorių - tas baigėsi matiniais kažkokios konto- 
ros langais. Už jų viešpatavo tyla. Įėjau, sukamos durys sulinga- 
„vo, čia mašininkių salė - tuščia. Jos gilumoje - dar vienos praver- 
tos durys. Žvilgtelėjau pro jas į šviesų, didelį kambarį, norėjau 
sprukti, nes jame kažkas buvo, bet pasigirdo pažįstamas balsas: 
- Prašau įeiti, Tykusai. 
Taiirįėjau. Netgi nelabai nustebau, kad prabilo taip, lyg būtų 
manęs laukęs; nesujaudino ir tai, kad už stalo sėdėjo jų prakil- 


nybė Dordžas Simingtonas su pilku multino kostiumu, su gau-. 


ruota šerpe ant kaklo, su plonu cigaru burnoje, su juodais 

akiniais ant veido, ir, rodėsi, žvelgė į mane lyg atlaidžiai, lyg 

priekaištingai. 

“ - Prašau prisėsti, - tarė jis, - nes pašnekesys bus ilgokas. 

Atsisėdau. Kambarys neišdaužytais langais - švaros ir šilumos 

oazė apleistame pasaulyje, jokių ledinių skersvėjų, nė žymės 

pripustytosniego, padėkliukas, garuojanti juoda kava, peleninė, 

diktofonas, virš galvos ant sienos kabo keli spalvingi moterų 


aktai. Man šovė gana kvaila mintis -tie nufotografuoti kūnai visai 


nežvynuoti. 

- Prisižaidėt! - griežtai pasakė Simingtonas. - Ir tik pats kaltas. 
Geriausiaslaugė, vienintelisvisos valstijos tikraregys, visi stengė- 
si jums padėti, bet ką gi. Norėjote Sisu “tiesą" be niekieno 
pagalbos! 

- Aš? - paklausiau, pritrenktas jo žodžių, bet nespėjus suri- 
kiuoti minčių, nespėjus surasti atsakymo, Simingtonas prat- 
rūko: 

- Tik prašyčiau neišsisukinėti. Per vėlu. Jums atrodė, kad esat 
negirdėtai gudrus, visiems ausis išūžėt tais savo nusiskundimais, 
zirzimais apie "haliucinacijas"! “Kanalizacija", “viešbučio žiur- 
kės", “joti", “balnoti". Ir norėjote pasitelkti tokius primityvius 
Žaieakafiomis, manėte, kad pakaks vien jų? Tik defrizėkas tegali 
būti toks kvailas. 

Klausiausi kone išsižiojęs. Žaibiškai sumojau, kad prieštarau- 
ti neverta - vis vien nepatikės. Jam atrodo, kad autentiški mano 

“ kliedesiai - sąmoninga gudrybė! Taigi ir tas pokalbis, kurio metu 
jis atskleidė man “Prokrustiks" paslaptis, buvo skirtas ne kam 
kitam, kaip tik patraukti mane už liežuvio, todėl jis ir pasitelkė 
žodžius, kurie tuomet taip žiauriai mane nustebino; gal manė, 
kad tai kokie slaptažodžiai - kieno, priešcheminių sąmokslinin- 
kų? Mano asmeninę haliucinacijų baimę palaikė taktine gudry- 
be... Iš tiesų - jau per vėlu aiškintis, ypač dabar, kai kortos 
atverstos. 4 

- Jūs čia manęs laukėte? - paklausiau aš. 

- O kaipgi. Jūs su visu savo sumanumu nuolat buvote kaip už 
„virvelės vedžiojamas. Mes negalime leisti, kad heatsakingi maiš- 
tautojai imtų kelti grėsmę viešpataujančiai tvarkai. 

Prisiminiau merdintį koridoriuje senį. Jis taip pat buvo dalis 
užtvarų, atvedusių mane čionai... 

- Nebloga tvarkelė, - pasakiau aš, - o jos šefas - tai jūs, ar ne? 
Sveikinu. 

- Pašaipėles prašyčiau pasitaupyti tinkamesnei progai! - urgz- 
telėjo Simingtonas. Man pavyko jam įgelti. Jis pyko. 

- Visą laiką ieškojote “demonizmo šaltinių", mano defrizone, 
užšalėli mano prieštvaninis... Tad štai jų nėra. Patenkinu jūsų 


smalsumą. Jie neegzistuoja, suprantate? Duodame civilizacijai , 


narkozę, nes kitaip pati savęs nepakęstų. Todėl jos žadinti 
negalima. Todėl ir jūs į ją grįšite. Jums niekas negresia - juk tai 
ne tik neskausminga, bet ir malonų. Mums kur kas sunkiau, nes 
jūsų labui privalome išlikti blaivūs. 

- Tai jūs čia iš pasiaukojimo? - pasiteiravau aš. - Suprantu, 
kaipgi, auka, sudėta ant visuomenės aukuro. 

-Jei taip branginate baisiąją minties laisvę, - sausai atkirto jis, 
- patarčiau nesipuikuoti, tramdyti kvailą kandumą, nes per jį tik 
greičiau ją prarasite. 

- Tai jūs norit man dar kažką pasakyti? Klausau. 

- Šiuo metu esu vienintelis, neskaitant jūsų, žmogus visoje 
. valstijoje, kuris mato! Kas ant mano veido? - staiga tiriamai 
“pridūrė jis. 
- Tamsūs-akiniai. Ė 
- Vadinasi, matote tą patį, ką ir aš! - pasakė jis. - Chemikas, 


pateikęs vaistus Trotelreineriui, jau grižo į visuomenės glėbį ir' 


niekuo nebeabejoja. Niekam negalima abejoti - argi nesupran- 
tate? 


208 


- Luktelėkit, - įsiterpiau aš, - man atrodo, kad jūs būtinai 
norite mane įtikinti. Tai keista. Tiesą sakant - kodėl? 

- Nes nė vienas tikraregys nėra demonas! - atsakė jis. - Mes - 
„ sąlygų belaisviai. Įvaryti į kampą. Lošiame tokiomis kortomis, 
. kokias mums pakišobendras likimas. Teikiame ramybę, džiaugs- 
mą ir paguodą vieninteliu išlikusiu būdu. Palaikome ant pu- 
siausvyros ribos tai, kas be mūsų prasmegtų į visuotinę agoniją. 
Mes - paskutinis šio pasaulio Atlantas. Trokštame, kad pasaulis, 
kuriamvisvien lemta pražūti, bent nėsikankintų. Jeigu negalima 
pakeisti tikrovės, reikia ją pridengti - tai paskutinė dar humaniš- 
ka, dar žmogiška pareiga. 

- Vadinasi, iš tikrųjų jau nebeįmanoma nieko pakeisti? - 
paklausiau aš. 

- Dabar 2098 metai, - tarė Simingtonas, - yra 60 milijardų 
legalių gyventojų ir tikriausiai apie 26 milijardus slapūnų. Vidu- 
tinė temperatūra kasmet keturiais laipsniais žemesnė; po pen- 
kiolikos ar dvidešimties metų čia bus ledynai. Negalime užkirsti 
kelio apledėjimui, negalime jo sustabdyti - tegalime jį tiktai 
nuslėpti. 

- Visada maniau, kad pragare turi būti šalta, - pareiškiau aš. - 
Tai jūs dabinate pragaro vartus dailiais paveikslėliais? = 

- Būtent taip, - pasakė jis. - Mes - paskutiniai samariečiai. 
Kažkas iš mūsų privalėjo su jumis pasikalbėti; atsitiktinai tasai 
Žmogus - aš. 

- Prisimenu: Ecce Homo*! - pasakiau aš. - Bet... Pala... Supran- 
tu, ko jūs norit. Norit mane įtikinti, kad jūsų - mistiškojo 
narkotizatoriaus - veikla prasminga. Kai jau nebėr duonos - 
narkozę kenčiantiems. Tik nesuprantu, kam jums mano atsiver- 
timas, jeigu vis vien priversite viską užmiršti? Jei jūsų preparatai 
veiksmingi, tai kam vargstate, ieškodamas argumentų? Jei jie 
veiksmingi, pora lašų kredibilano, šliūkštį akis -ir džiaugsmingai 
gaudysiu kiekvieną jūsų žodį, gerbsiu ir garbinsiu jus. Matyt, pats 
nesate visai tikras tokio gydymo patikimumu, jei jus traukia 
paprasčiausias senobinis plepėjimas, žodžių švaistymas pavėjui, 
. jeigu jus patenkina pokalbis, užuot siektelėjus difuzerio! Matyt, 
pats puikiai žinote, kad psicheminė pergalė - tai paprasčiausias 
akių dūmimas, kad liksit mūšio lauke vienas, tapsite kaliausės 
nugalėtoju. Norėtumėt pirmiausia mane įtikinti, o po to paskan- 


* Štai žmogus (/ot.). 

dinti užmarštyje, bet jums neišdegs. Pasikarkit ant kilniosios 
savo misijos, kartu su mergšėmis, kurių atvaizdai pasaldina 
gelbėtojišką jūsų darbą. Jums visgi norėtųsi autentiškų, neše- 
riuotų, ką? 3 

Jo veidą iškreipė įniršis. Jis pašoko ir užriko: 

- Aš turiu ir kitokių priemonių, ne tik arkadiškąsias! Esama ir 
cheminių pragarų! 

Aš irgi atsistojau. Jam besiekiant įtaisyto stale mygtuko, 
riktelėjau: 3 

- Eisime ten kartu! 

Kibau jam į gerklę. Smūgis nusviedė mudu ten, kur norėjau 
-prie praviro lango. Sudundėjo žingsniai, stiprios rankos bandė 
atplėšti. mane nuo Simingtono, jis rangėsi, spardėsi, bet aš 
spėjau pasiekti palangę, persvėriau jį atbulą, sukaupiau paskuti- 
nes jėgas ir šokau; ausyse sušvilpė, mes susikibę vartaliojomės 
kūliais, gatvės pragarmė sukosi ir augo - pasirengiau ištikšti ant 
grindinio, tačiau atsitrenkiau minkštai, pliūkštelėjo juodi purs- 
lai, dvokiantys, mylimiausieji vandenys susiliejo virš mano gal- 
vos -ir vėl prasiskyrė. Išnėriau kanalo viduryje trindamasis akis, 
jausdamas burnoje bjaurų pamazgų skonį, bet laimingas, laimin- 
gas! Profesorius Trotelreineris, siaubingų mano klyksmų išplėš- 
tas iš snaudulio, palinko virš sietuvos ir nuo kranto tiesė man - 
tarytum brolišką ranką - standžiai susukto skėčio rankeną. 
BEMBARDAVIMO atgarsiai slopo. “Hiltono" direkcija miegojo 
ant išrikiuotų pasienyje pripučiamų krėslų (štai iš kur pripūs- 
tės!), osekretorės pro miegus iššaukiančiai elgėsi. Džimas Sten- 
toras knarkdamas vartaliojosi nuo šono ant šono ir prispaudė 
žiurkę, mėginančią iškrapštyti iš jo kišenės šokoladą; persigando 
abu. Profesorius Dringenbaumas, punktualusis šveicaras, pritū- 
pęs pasienyje taisinėjo savo referatą amžina plunksna. Suvokęs, 
jogtoji kruopšti veikla pranašauja antrosios Futurologų Kongre- 
so dienos posėdžių pradžią, pratrūkau taip kvatotis, kad rankraš- 
tis išslydo jam iš pirštų, šleptelėjo į juodą vandenį ir nuplaukė - 
į nežinomą ateitį. 

"PROFESORIIS 
A. DONDA 


Iš Jono Tykiojo paRisimMiNimMŲ 


Gremžiu šiuos žodžius molio plokštelėse priešais savąjį urve- 
lį. Visada domėjausi, kaip tai darydavo babiloniečiai, tačiau 
nemaniau, kad teks pabandyti pačiam. Tikriausiai jie turėjo 
geresnio molio, o gal dantiraštis tam geriau tiko. 

Mano molis tyžta arba trupa, bet vis vien geriau, negu kever- 
zoti kalkakmeniu ant skalūno - nuo mažų dienų negaliu pakęsti 
girgždesio. Jau niekada nebesakysiu, kad senoviniai įnagiai 
primityvūs. Prieš išeidamas profesorius stebėjo, kaip kamuojuo- 
si, mėgindamas išskelti ugnį, o kai vieną po kito sulaužiau 
konservų atidariklį, paskutinę mūsų dildę, kišeninį peiliuką ir 
žirklutes, pareiškė, kad prieš keturiasdešimt metų Britų Muzie- 
jaus docentas Tompkinsas bandė nutašyti iš titnago paprasčiau- 
sią grandyklę, panašią į gamintas akmens amžiuje, ir išsinarino 
riešą bei sukūlė akinius, bet grandyklės nenutašė. Dar pridūrė 
kažką apie tai, kad šaipomės iš pirmykščių išradėjų, žvelgiame į 
juos iš aukšto. Jis teisus. Naujasis mano būstas skurdus, čiužinys 
jau supuvo, o iš artilerijos bunkerio, kuriame taip jaukiai gyve- 
nome, mus išvarė ana nusenusi ligota gorila, kurią velnias atnešė 
iš džiunglių. Profesorius tvirtino, kad gorila visai mūsų nevarė. 
Iš dalies jo teisybė: žvėris nerodė agresyvumo, bet nebuvau 
linkęs dalintis su juo ir taip ankštos patalpos - labiausiai mane 
nervino gorilos žaidimai su granatomis. Galirbūčiau pamėginęs 
ją išvaryti - bijojo raudonų skardinių su vėžių sriuba, kurių ten 
nemažai liko, bet visgi bijojo nelabai, be to, Maramotu, dabar jau 
atvirai apsiskelbęs šamanu, pareiškė, jog atpažįsta beždžionėje 
savo giminaičio sielą, ir griežtai reikalavo jos neerzinti. Pažadė- 
jau neerzinti, bet visuomet kandus profesorius burbtelėjo, esą 
mano santūrumo priežastis - ne pagarba Maramotu dėdulei, o 
kad net ir ligota gorila vis vien gorila. Baisiai gaila to bunkerio; 
kadaise jis priklausė Gurunduvajaus ir Lamblijos pasienio įtvir- 

tinimams, o dabar ką - kareiviai išsilakstė, o mus išmetė beždžio- 
nė. Nuolat nevalingai klausausi, nes tie žaidimai granatomis 
geruoju nesibaigs, bet girdisi, kaip visuomet, tik persirijusių 
uruvotu ir to paviano pamuštomis akimis stenėjimas. Maramotu 
sako, kad tai ne šiaip pavianas, bet gana tų niekų, nes niekad 
nepereisiu prie esmės. 

Padorioje kronikoje būtinos datos. Žinau, kad pasaulio galas 
atėjo tuoj po liūčių sezono, nuo kurio praslinko keletas savaičių, 
bet tiksliai nežinau, kiek dienų, nes gorila atėmė kalendorių, 
kuriame nuo to laiko, kai baigėsi rašalas, svarbiausius įvykius 
užrašinėjau vėžių sriuba. 

Profesorius tvirtino, kad tai joks pasaulio, o tik vienos civili- 
zacijos galas, nes tokio įvykio reikšmingumo negalima matuoti 
asmeniniais nepatogumais. Nieko baisaus neatsitiko, sakydavo 
profesorius, ragindamas mus su Maramotu padainuoti, bet kai 
baigėsi jo pypkės tabakas, profesorius paniuro ir išmėginęs 
kokoso pluoštą visgi iškeliavo ieškoti tabako, nors turėjo supras- 
ti, ką nūnai reiškia tokia ekspedicija. Nežinau, ar dar kada nors 
jį pamatysiu. Tuo labiau privalau pristatyti tokį didį žmogų 
ateities kartoms, atkursiančioms civilizaciją. Mano likimas kaž- 
kaip taip susiklostė, kad galėjau iš arti stebėti pačias įžymiausias 
epochos asmenybes, o kas žino, ar Donda nebus pripažintas 
pirmąja jų tarpe. Bet pirmiausia reikia paaiškinti, kaip atsidūriau 
Afrikos brūzgynuose, kurie dabar tapo niekieno žeme. 

Manieji pasiekimai kosmonautikos dirvonuose šiek tiek ma- 

- ne išgarsino, taigi įvairios organizacijos, institucijos, o taip pat 
privatūs asmenys kreipdavosi į mane su kvietimais ir pasiūly- 
mais, tituluodami profesoriumi, Akademijos nariu, mažų ma- 
žiausia - habilituotu daktaru. Tikra bėda - juk nesu pelnęs jokių 
titulų, o rėdytis svetimomis plunksnomis nemėgstu. Profesorius 
Tarantoga kartodavo, kad viešoji opinija negali pakęsti žiojėjan- 
čios priešais mano pavardę tuštumos, todėl ir kreipėsi, man 
nežinant, į aukštus postus užimančius pažįstamus, ir šitaip vieną 
gražią dieną tapau Pasaulinės Maisto Organizacijos - FAO - 
generaliniu įgaliotiniu Afrikoje. Šį postą kartu su Eksperto Pata- 
rėjo titulu priėmiau, nes buvau tikinamas, jog tai tiesiog garbės- 
vardas, o čia pasirodė, kad Lamblijoje - toje respublikoje, ką iš. 
paleolito akimoju pakilo iki monolito - FAO pastatė kokoso 
konservų fabriką, ir kaip šios organizacijos įgaliotinis privalau 

dalyvauti iškilmingame atidaryme. Kaip tyčia, inžinierius magist- 
ras Armanas de Bjoras, mano bendražygis iš UNESCO, beūžda- 
mas Prancūzijos ambasadoje, pametė pensnė, ir palaikęs prisip- 
lakusį šakalą vižtu panoro jį paglostyti. Girdėjau, šakalų įkandi- 
mai tokie nuodingi todėl, kad ant jų dantų yra lavonnuodžių. 
Dorasis prancūzas nepaisė perspėjimo, ir po trijų dienų mirė. 

Lamblijos parlamento kuluaruose sklandė šnekos, atseit ša- 
kale būta piktos dvasios, kurią įvaręs vienas šamanas; esą, 
Prancūzijos ambasados demaršai sužlugdę to šamano kandida- 
tūrą į Religinių įsitikinimų ir visuomenės švietimo ministro 
postą. Oficialaus paneigimo ambasada nepareiškė, o neišma- 
nantys protokolo Lamblijos valdžios vyrai, užuot patyliukais 
organizavę palaikų pervežimą, nutarė, kad tai puiki proga sub- 
lizgėti tarptautiniame forume. Taigi karo ministras generolas 
Mahabutu surengė gedulingą vakarėlį, kur, kaip jau vakarėlyje, 
gurkšnojant gėrimus plepama apie viską ir nieką, o aš, užkalbin- 
tas Europos reikalų departamento direktoriaus pulkininko Ba- 
matahu, jau net neprisimenu kada prasitariau, kad, teisybė, 
įtakingiausieji velioniai mūsuose kartais laidojami užlituotuose 
karstuose. Nepagalvojau, kad klausimas turėtų ką bendra su 
mirusiuoju prancūzu, na o lambliečiams neatrodė nepadoru 
surengti naujoviškas laidotuves, pritaikius fabriko inventorių. 
Kadangi kombinatas gaminovienlitrinius indus, velionį išsiuntė 
“Air Erance" lėktuvu dėžėje, išmargintoje kokosų reklamomis, 
tačiau įžeidimo šaknis glūdėjo ne čia, o tame, kad dėžės turinį 
sudarė 96 skardinės. 

Vėliau ant manęs visus šunis KSEE, kam nenumačiau, bet argi 
tai įmanoma, kai dėžė užkalta ir apklota trispalve vėliava? Betvisi 
man prikaišiojo, kad nepateikiau Lamblijos veikėjams aide me- 
moire*,aiškinančios, kokiu nederamu poelgiu laikome porcijinį 
palaikų konservavimą. Generolas Mahabutu atsiuntė į viešbutį 
“ lianą; neišmaniau, ką su ja veikti, ir tik iš profesoriaus Dondos 
sužinojau, jog tai aliuzija į kilpą, kurioje siuntėjai norėtų mane 
matyti. Tiesą sakant, šis pranešimas - šaukštai po pietų, nes tuo 
metu jau spėjo prisistatyti baudžiamasis būrys, kurį, nesupras- 
damas kalbos, palaikiau garbės sargyba. Jei ne Donda, tikrai 
neaprašinėčiau nei šių, nei kitų įvykių. Europoje ne kartą buvau 
perspėtas, kad Donda - įžūlus sukčius, išnaudojantis jaunuolių 


* Atmintinė (pranc.). 

patiklumą bei naivumą, besivejantis jaukų lizdelį jų sąskaita, kad 
jis bedėdiškai pakėlė šamanų fokusus į teorinės disciplinos | 
aukštybes, ir dėsto ją čionykščiame universitete. Patikėjęs infor- | 
matoriais, laikiau profesorių aferistu ir sukčiumi, todėl oficialių 
priėmimų metu vengdavau jo, nors jau tada jis man atrodė visai 
simpatiškas. Prancūzijos generalinis konsulas, kurio rezidencija 
buvo arčiausiai (nuo Anglijos ambasados skyrė upė, pilna kroko- 
dilų), atsisakė mane priglobti, nors pasprukau iš “Hiltono" vien 
su pižama. Teisinosi valstybės reikmėmis, būtent grėsme Pran- 
cūzijos interesams, kurią aš neva sukėlęs. Šiam pokalbiui su Judu 
akompanavo karabinų salvės, nes būrys jau miklinosi už viešbu- 
čio, todėl apsisukęs ėmiau svarstyti, kas geriau - iš karto eiti į 
egzekuciją ar plaukti tarp krokodilų, nes stovėjau prie upės; 
staiga iš ajerų išniro pilna bagažo profesoriaus piroga. Kai jau 
sėdėjau ant lagaminų, įbruko man rankon irklą ir paaiškino, kad 
kaip tik baigėsi jo sutartis su Kulahariouniversitetu, tad plaukiąs 
į gretimą Gurunduvajaus valstybę, kur esąs pakviestas kaipo 
eilinis švarnetikos profesorius. Gal ir keistokai atrodė toks 
universitetų keitimas, bet nelengva svarstyti panašius klausimus 
mano padėtyje. 

Net jei Dondai ir reikėjo irkluotojo, vis vien faktas: profeso- 
rius išgelbėjo man gyvybę. Plaukėme keturias dienas, taigi visai 
nenuostabu, kad susidraugavome. Ištinau, sukandžiotas moski- 
tų, kuriuos Donda vaikė nuo savęs repelentu, o man kartojo, kad 
skardinėje jau mažai kas beliko. Atsižvelgdamas į padėties speci- 
fiką, nepykau ir už tai. Jis buvo skaitęs mano knygas, tad nedaug 
tegalėjau papasakoti, užtat sužinojau profesoriaus gyvenimo 
istoriją. Nepaisant slaviškai skambančios pavardės, Donda nėra 
slavas, ir jo pavardė ne Donda. Afidavito vardu vadinosi šešetą 
metų - nuo tada, kai išvykdamas iš Turkijos priėmė valdininkų 
reikalaujamą afidavitą* ir įrašė šį žodį ne tame anketos skyriuje, 
taigi pasą, kelionės čekius, skiepijimo pažymą, kreditinę ir 
draudimo korteles gavo Afidavito Dondos vardu, o paskui nusp- 
rendė, kad neverta vargti besiaiškinant, nes, tiesą sakant, koks 
skirtumas, kaip kas vadinasi. 

Profesorius Donda atėjo į pasaulį keleto nesusipratimų dėka. 
Jo tėvas buvo metisė iš navaho genties indėnų, o motinas turėjo 
dvi su trupmena, būtent: baltąją rusę, raudonąją negrę, o galiau- 


* Priesaika raštu. 

siai - mis Ailiną Siberi, kvakerę, kuri po septynių dienų nėštumo 
pagimdė jį sudėtingomis aplinkybėmis - skęstančiame povande- 
niniame laive.“ 

* Moteris, tapusi Dondos tėvu, buvo nuteista kalėti iki gyvos 
" galvos už teroristų būstinės susprogdinimą bei tuo pat veiksmu 
sukeltą “Pan American Airlines“ lėktuvo katastrofą. Ji turėjo 
įmesti į teroristų štabą juoko dujų petardą - šitaip ketinta anuos 
perspėti. Tuo tikslu atskrido iš Valstijų į Boliviją. Patikrinimo 
aerouosto muitinėje metu suklydusi paėmė ne savo neseserą, 0 
stovėjusio gretimais japono lagaminėlį, todėl teroristai ir išlėkė 
į orą - japono sakvojaže būta tikros bombos, skirtos kažkam 
kitam. Lėktuvas, kuriuo išskrido japono bagažas per dar vieną 
klaidą, įvykusią dėl aerouostą aptarnaujančio personalo streiko, 
subyrėjo iškart po starto. Tikriausiai pilotas iš juoko nebeįstengė 
valdyti lėktuvo: kas nežino, kad reaktyviniai laineriai nevėdina- 
"mi. Nelaimingąją nuteisė, ir kas jau kas, bet toji mergaitė, 
atrodytų, tapo pasmerkta nebeturėti palikuonių - tačiau gyvena- 
me mokslo eroje. 

. Būtent tuo metu Bolivijos teritorijoje profesorius Harlis 
Pombernakas tyrinėjo kalinių paveldimumą. Kalinių organizmo 
ląsteles paimdavo paprasčiausiu būdu: kiekvienas kalinys turėjo 
palaižyti mikroskopo stiklelį, kadangi to pakanka, kad atsilaupy- 
" tųtruputis gleivinės ląstelių. Kitas amerikietis, daktaras Džager- 
nautas, toje pačioje laboratorijoje dirbtiniu būdu apvaisindavo 
žmogaus kiaušialąstes. Pombernako stikleliai kažkaip susimaišė 
su Džagernauto stikleliais ir pateko į šaldytuvą kaipo vyriški 
spermatozoidai. Dėl to metisės liežuvio gleivinės Iąstele tapo 
apvaisinta kiaušialąstė, kurios donorė buvo baltoji rusė, emi- 
" grantų dukra. Dabar jau aišku, kodėl vadinu metisę Dondos 
tėvu. Jei kiaušialąstę davė moteris, tai asmuo, kurio ląstele 
apvaisinta toji kiaušialąstė, logiškai pripažintinas tėvu. 

Paskutinę akimirką susigriebęs Pombernako asistentas įpuo- 
lė į laboratoriją ir suriko “Do not do it*!", bet suriko, kaip jau 
anglosaksas, neaiškiai, ir jo riksmas nuskambėjo “Dondo!" Vė- 
liau, pildant metriką, vėl netyčia pasipainiojo tas garsas, ir šitaip 
atsirado Dondos pavardė - taip bent paaiškinta profesoriui po 
dvidešimties metų. 


" *Nedarykto (angl). 

Kiaušinėlį Pombernakas padėjo į inkubatorių, nes anuliuoti 
apvaisinimo jau nebebuvo galima. Embriono vystymasis retorto- 
je trunka maždaug dvi savaites, po to embrionas atmiršta. O čia 
lyg tyčia kaip tik tuomet amerikiečių Kovos prieš Ektogenezę 
Lyga po gausybės procesų išsikovojo palankų sau nuosprendį, 
pagal kurį visas laboratorijos kiaušialąstes areštavo teismo ants- 
tolis, ir negaišuojant imtasi anonsų spaudoje pagalba ieškoti 
gailestingų moteriškių, kurios sutiktų tapti vadinamosiomis 
motinomis išnešiotojomis. Į kvietimą atsiliepė nemažai moterų, 
tarp jų ir ana negrė ekstremistė, kuri sutikdama išnešioti vaisių 
net nenutuokė, kad po keturių mėnesių įsivels į pasikėsinimą 
prieš valgomosios druskos sandėlį - “Nadlbeker Korporeišn" 
firmos nuosavybę. Mat negrė priklausė aktyvių aplinkos gynėjų 
grupuotei, kuri priešinosi atominės jėgainės statybai Masačiu- 
setse, ominčtosios grupuotėsvadovai neapsiribojo propagandi- 
ne veikla, bet troško sunaikinti druskos sandėlį dėl to, kad iš tos 
druskos elektrolizės būdu gaunamas grynas natris naudojamas 
kaip šilumokaitis reaktoriuose, teikiančiuose energiją turbi- 
noms bei dinamomašinoms. Tiesa, reaktoriui, kurį ketinta staty- 
ti Masačiusetse, metalinio natrio nereikėjo, nes tai turėjo būti 
greitųjų neutronų katilas su naujovišku šilumokaičiu, o firma, 
kuri gamino tą naują šilumokaitį, buvo Oregone ir vadinosi 
“Madlbeker Korporeišn"; kai dėl sunaikintosios druskos - tai ji 
buvo ne valgomoji, o kalio karbonatinė, skirta dirbtinių trąšų 
gamybai. Negrės byla ilgai klajojo po instancijas, nes buvo 
pateiktos dvi versijos - kaltinimo ir gynybos. Prokuratūra tvirti- 
no, jog tai pasikėsinimas į federalinės valdžios nuosavybę, mat 
atsižvelgtina į sabotažo planą bei išankstinius kėslus, o ne 
atsitiktinę vykdytojo klaidą; tuo tarpu advokatūra laikėsi nuo- 
monės, jog tai buvo ir šiaip suplėkusių trąšų - privačios nuosa- 
vybės - apgadinimo aktas, taigi bylą turi nagrinėti valstijos 
teismas, 0 ne federalinė jurisdikcija. Supratusi, kad, šiaip ar taip, 
teks gimdyti kalėjime, ir nenorėdama traumuoti kūdikio, negrė 
atsisakė motinystės tęstinumo kitos filantropės - kvakerės Siberi 
- naudai. Norėdama truputį prasiblaškyti, kvakerė šeštąją nėštu- 
mo dieną leidosi povandeniniu vietinio superakvariumo laivu 
ekskursijon į Disneilendą. Laivą ištiko avarija, ir, nors viskas 
baigėsi laimingai, ponia Siberi iš susijaudinimo persileido. Ka- 
dangi nešiojo vaisių savaitę, sunku ją pripažinti pilnaverte mo- 

tina - iš Čia trupmeninis įvertinimas. Paskui prireikė suvienytos 
dviejų stambių sekimo agentūrų veiklos - išsiaiškinti tikrąją 
padėtį, tiek dėl tėvystės, tiek dėl motinystės. Juk senąją romėnų 
teisės taisyklę - “mater semper certa est*" - likvidavo mokslo 
pažanga. Tvarkos dėlei pridursiu, kad profesoriaus lyties mįslė 
taip ir liko neiminta, nes mokslas nedviprasmiškai teigia, kad iš 
dviejų moteriškų ląstelių privalėtų gimti moteris. Iš kur atklydo 
vyriškoji chromosoma - neaišku. Išėjęs į pensiją Pinkertono 
darbuotojas, atvykęs Lamblijon pamedžioti, kartą prasitarė, esą 
Dondos lytis - anokia mįslė, nes trečiajame Pombernako labora- 
torijos skyriuje stikleliai duodami laižyti varlėms. | 

Vaikystę profesorius praleido Meksikoje, vėliau priėmė Tur- 
kijos pilietybę, iš katalikų tikėjimo perėjo prie dzenbudizmo, o 
kartu baigė trejetą fakultetų, ir galiausiai išvyko į Lambliją 
vadovauti Kulahario universiteto švarnetikos katedrai. 

Tikroji jo specialybė - broilerių gamyklų projektavimas, bet 
tapęs budistu nebeįstengė pakęsti minties apie kančias, kurias 
tokiose gamyklose patiria viščiukai. Kiemą jiems atstoja plastiko 
tinklas, saulę - kvarco lempa, perekšlę - mažas beširdis kompiu- 
teris, olaisvą lasiojimą - spaudimo pompa, kemšanti į skrandžius 
planktono ir žuvies miltų tyrę. 

Jiems sukami muzikos įrašai, ypač Vagnerio uvertiūros, ka- 
dangi jos sukelia paniką. Viščiukai pradeda plasnoti sparneliais, 
otai skatina krūtinės raumenų - kulinariniu požiūriu svarbiausių 
-augimą. Ko gero, Vagneris ir tapo paskutiniu lašu, perpildžiusiu 
taurę. Tuose, pasak profesoriaus, paukščių osvencimuose nelai- 
mingieji padarai besivystydami juda kartu su juosta, prie kurios 
yra pritvirtinti, iki pat konvejerio galo, kur, visą gyvenimą nere- 
gėjęanei lopelio žydrynės, anei žiupsnelio smėlio, tampa nukirs- 
dinti, sumarinuojami ir užkonservuojami. Įdomu, kaip mano 
atsiminimuose vis iškyla konservų skardinės motyvas. 

Taigi, kai viešėdamas Stambule profesorius gavo telegramą, 
klausiančią: “Will you be appointed professor of svarnetics at 
kulaharian university ten kilodollars yearly answer please imme- 
diately colonel Droufoutou Lamblian Bamblian Dramblian secu- 
rity police*** - tuojau pat atsakė teigiamai, remdamasis prielai- 


* Motina visuomet aiški (/o£.). 

** Ar sutiktumėte būti paskirtas švarnetikos dėstytoju Kulahario univer- 
sitete dešimt kilodolerių per metus prašome atsakyti nedelsiant pulkinin- 
kas Drufutu Lamblijos Bamblijos Dramblijos saugumo policija. 

da, kad apie tai, kas yra švarnetika, sužinos vietoje, o trejeto jo 
diplomų pakaks bet kokios tiksliosios disciplinos dėstymui. 
Lamblijoje paaiškėjo, kad pulkininko Drufutu nieks net nebep- 
risimena. Klausinėjamieji dangstė sumišimą negarsiu kosčioji- 
mu. Kadangi kontraktas buvo pasirašytas, o nutraukus sutartį 
vyriausybė būtų privalėjusi išmokėti Dondai trejų metų algą, tai 
jis gavo katedrą. Niekas neįkyrėjo profesoriui klausimais apie 
dėstomąjį dalyką, studentų buvo nedaug, kalėjimai, kaip jau po 
perversmo, buvo sausakimši, o viename jų tikriausiai sėdėjo 
žmogus, žinantis, kas ta švarnetika. Donda ieškojo to termino 
visose enciklopedijose, bet bergždžiai. Vienintelis Kulahario 
universiteto turimas tikslusis prietaisas buvo naujutėlis IBM 
kompiuteris, UNESCO dovana. Tad tokia brangi aparatūra pra- 
šyte prašėsi išnaudojama. 

Tiesa, toks sprendimas ne ką tepadėjo: Donda negalėjo 
dėstyti paprastos kibernetikos - tai būtų prieštaravę sutarties 
taisyklėms. Bjauriausia, paaiškino jis man (irklavome, kol buvo 
įmanoma atskirti rąstą nuo krokodilo) - tai vienatvės valandos 
viešbutyje, belaužant galvą dėl švarnetikos. Paprastai pirmiausia 
atsiranda nauja tyrimų kryptis, o jau po to nukalamas pavadini- 
mas - tuo tarpu profesorius turėjo pavadinimą be disciplinos. 
Ilgai svyravo tarp įvairių galimybių ir galiausiai pasitelkė būtent 
tas abejones. Nutarė, jog naująją žinių šaką apibūdina žodis 
“tarp". Argi neatėjo metas sukurti tarpdisciplininį mokslą, nagri- 
nėjantį visų kitų sandūrą? Europos leidiniams skirtuose prane- 
šimuose iš pradžių vartojo terminą “interistika", o šiosios šali- 
ninkus imta vadinti “tarpikliais". Bet nepaprastą - deja, negerą 
- šlovę Donda pelnė būtent kaip švarnetikos kūrėjas. 

Visų specialybių sandūros tyrinėti nesisekė - ir čia į pagalbą 
atskubėjo atsitiktinumas. Kultūros ministerija pažadėjo dotuoti 
tą katedrą, kurios tyrimų pobūdis atitiks vietinių gyventojų 
tradicijas. Iš tos sąlygos Donda išsunkė nemažą naudą. Jis nutarė 
tyrinėti ribą, skiriančią racionalizmą ir iracionalizmą. Pradėjo 
kukliai - nuo užkeikimų matematizavimo. Lamblijos Hotu Vabo- 
tu gentis praktikavo priešų persekiojimą im effigie*. Priešo 
kaliausę, subadytą šipuliais, sušerdavo asilui; jei asilas pasprin- 
gęs nugaišdavo, tai buvo geras ženklas, pranašaujantis greitą 
priešo mirtį. Taigi Donda įniko į priešų, asilų, šipulių ir t.t. 


* Už akių (/ot.). 
218 


skaitmeninį modeliavimą. Šitaip prisikapstė iki švarnetikos pras- 
mės. Pasirodė, jog tai - angliško sakinio “Stochastic Verification 
of Automatised Rules of Negative Enchantment" (tai yra, “auto- 
matizuoto piktų kerų užtraukimo taisyklių tikimybinis patikrini- 
mas“) santrumpa. Anglų žurnalas “Gamta", kuriam profesorius 

torius apšaukė Dondą kiberšamanu, prikaišiojo, esą profesorius 
pats netiki tuo, ką daro, vadinasi, yra - tokia išvada piršosi - 
paprasčiausias sukčius. Donda atsidūrė nepaprastai keblioje 
padėtyje. Netikėjo ir straipsnyje netvirtino tikįs kerais, tačiau 
viešai to pareikšti negalėjo, nes kaip tik pradėjo vykdyti žemės 
ūkio ministerijos pakištą kerų prieš sausrą ir javų kenkėjus 
optimizavimo projektą. Negalėdamas nei atsiriboti nuo magijos, 
nei prisipažinti jos šalininku, surado išeitį švarnetikoje, kaip 
TARPdisciplininiame moksle. Nusprendė laviruoti tarp magijos 
ir mokslo! Jei šį žingsnį profesorius ir žengė aplinkybių verčia- 
mas, vis vien nepaneigsi, kad būtent tada atsidūrė pakeliui į 
didžiausiąjį visoje žmonijos istorijoje atradimą. 

Negera šlovė, apgaubusi profesorių Europoje, jo, deja, jau 
nebeapleido. Menkas Lamblijos policijos aparato veiksmingu- 
mas sudarė sąlygas žymiai išaugti nusikaltimų, ypač pasikėsini- 
mų į gyvybę, skaičiui. Apsikrėtę visuotiniu diletantiškumu vadu- 
kai nuo magiško oponentų persekiojimo perėjo prie realaus; 
nebuvo dienos, kai besitvarsantys seklumoje priešais parlamen- 
tą krokodilai negraužtų kažkieno galūnių. Donda ėmėsi skait- 
meninės to reiškinio analizės, o kadangi tuomet domėjosi dar ir 
statistika, apibūdino projektą kaip “Methodology of Zeroing 
Illicite Murder*". Grynas atsitiktinumas lėmė, kad pavadinimo 
santrumpa skambėjo: MZIMU. Po visą šalį pasklido gandas, kad 
Kulaharyje veikia galingas kerėtojas Bvana Kubva Donda, kurio 
MZIMU stebi kiekvieną piliečių žingsnį. 

Per kelis mėnesius nusikalstamumo kreivė gerokai smukte- 
lėjo. 

Susižavėję politikai puolė reikalauti profesoriaus tai užpro- 
gramuoti tokius ekonominius kerus, kad Lamblijos iždo balan- 
sas taptų teigiamas, tai padaryti nelaimių ir prakeiksmų svaidiklį 
gretimai Gurunduvajaus valstybei, kuri išstūmė lambliškuosius 


* Neteisėtų Žudynių Išgyvendinimo Metodologija (angl): 

. kokosus iš daugelio užsienio rinkų. Donda priešinosi spaudi- 
mui, bet jam sekėsi sunkiai, nes daugybė jo aspirantų įtikėjo 
magiška kompiuterio galia. Tiems aistringiems atsivertėliams 
vaidenosi jau nebe kokosinė, o politinė magija, galinti suteikti 
Lamblijai svarbiausią pasaulyje vaidmenį. Suprantama, Donda 
galėjo viešai pareikšti, kad iš švarnetikos šito tikėtis negalima. 
Bet tada būtų privalėjęs pagrįsti švarnetikos reikšmingumą argu- 
mentais, kurių joks valstybės šulas neįstengtų suprasti. Taigi 
profesoriui beliko laviruoti. Tuo tarpu gandai apie Dondos 
MZIMU pakėlė darbo našumą, ir net biudžeto reikalai šiek tiek 
pagerėjo. Atsiribodamas nuo to pagerėjimo, profesorius būtų 
atsiribojęs ir nuo dotacijų, o šito padaryti negalėjo, atsižvelgda- 
mas į sumanytus didžius darbus. 

Kada jam galvon šovė ta mintis - nežinau, nes apie tai 
pasakojo kaip tiktą akimirką, kai išimtinai nirtulingas krokodilas 
nukrimto mano irklo galą. Trenkiau jam tarpuakin akmenine 
taure, kurią Dondai neseniai įteikė kerėtojų delegacija, suteikusi 
jam šamano bonoris causa titulą. Taurė įskilo, ir susisielojęs 
profesorius pradėjo man išmetinėti, tad pykomės iki pat naujos 
stovyklavietės. Atsimenu tik, kad Katedra persitvarkė į Eksperi- 
mentinės ir Teorinės Švarnetikos Institutą, o Donda tapo 2000 
Metų Komisijos prie Ministrų Tarybos prezidentu ir gavo naują 
užduotį: sudarinėti horoskopus bei įgyvendinti juos magijos 
pagalba. Pamaniau sau, kad profesorius labai jau nuolankus 
aplinkybėms, tačiau nieko nesakiau - juk jis išgelbėjo man 
ByVYDĘL S : 

Kitą dieną kalbėtis trukdė ir tai, kad dvidešimties mylių ruože 
upėsudaro Lamblijos ir Gurunduvajaus sieną, taigi kartkartėmis 
mus apšaudydavo (laimė, netaikliai) tai vienos, tai kitos valstybės 
sargybiniai. Krokodilai paspruko, nors mieliau jau būčiau kentęs 
jų draugiją, negu tuos incidentus; Donda turėjo parengęs Lamb- 
lijos ir Gurunduvajaus vėliavas, kuriomis mojavome kareiviams, 
bet kadangi upė teka vingriomis kilpomis, porą kartų mostelėjo- 
me netavėliava, tad tekdavo kuo skubiau gultis kniūpstiems ant 
pirogos dugno, be to, nuo kulkų nukentėjo profesoriaus ba- 
gažas. 

Labiausiai jam pakenkė “Gamta" - šio leidinio dėka jis įsigijo 
sukčiaus reputaciją. Bet Lamblijos Ambasadai spaudžiant Užsie- 
nio Reikalų Ministeriją, profesorius vis vien buvo pakviestas į 
pasaulinę kibernetikų konferenciją Oksforde. 

Ten profesorius perskaitė pranešimą apie Dondos Dėsnį. 
Kaip žinote, perceptronų išradėjas Rozenblatas subrandino te- 
zę, jog kuo perceptronas didesnis, tuo mažiau jam reikia moky- 
tis, kad atpažintų geometrines figūras. Rozenblato taisyklė skel- 
bia: “Be galo dideliam perceptronui visai nebūtina mokytis, nes 
jis viską permano iš karto". Norėdamas atrasti savo taisyklę, 
Donda pasuko priešinga kryptimi. Tai, ką gali mažas kompiute- 
tis su didele programa, gali ir didelis kompiuteris su maža 
programa; iš čia logiška išvada: be galo didelė programa gali 
veikti pati, t.y. be jokio kompiuterio. 

Kas gi atsitiko? Konferencija pasveikino tuos žodžius pašai- 
piu švilpimu. Šitaip tatai mokslininkų geras manieras šuo ant 
uodegos nusinešė. “Gamta" rašė, jog, pasak Dondos, kiekvienas 
be galo ilgas užkeikimas negali neišsipildyti: tokiu būdu profe- 
sorius atseit pila nonsenso drumzles į abejotino tikslumo vande- 
nis. Nuo to laiko profesorius pradėtas vadinti kibernetinio 
Absoliuto pranašu. Galutinai Dondą paskandino Kulahario do- 
cento Bohu Vamohu, kuris pateko į Oksfordą, nes buvo kultūros 
ministro svainis ir pateikė veikalą “Akmuo kaip skatinantis 
europiečių matymą veiksnys", pranešimas. 

Docentas įrodinėjo, kad fundamentaliųjų dėsnių atradimo 
autorių pavardėse figūruoja akmuo - tai, pvz., matome didžiau- 
siojo fiziko (EinŠTEINas), didžiausiojo filosofo (VitgenŠTEINas), 
didžiausiojo režisieriaus (EizenŠTEINas), Teatro žmogaus (Fel- 
zenŠTEINas) pavardėse, tas pat pasakytina ir apie rašytoją Gert- 
rūdą ŠTEIN bei filosofą Rudolfą ŠTEINerį. 

Kai dėlbiologijos - Bohu Vamohu priminė hormoninio atjau- 
ninimo skelbėją ŠTEINachą, o galų gale baigdamas neužmiršo 
pridurti, kad lambliečių kalba Vamohu reiškia nei daugiau, nei 
mažiau, tik “Visų Akmenų Akmenį". Kadangi docentas nuolat 
citavo Dondą ir savo “akmeninę esmę" vadino “švarnetiškai 
imanentiška predikato būti akmenimi dedamaja", eilinėje žinu- 
tėje "Gamta" pavaizdavo jį ir profesorių kaip porą viens kito 
vertų kvaišų. Klausydamasis to pasakojimo - Bambezės užlajos 
karštos miglos tvaike, su pertraukomis, sukeltomis reikmės 
daužyti įžūlesniesiems krokodilams per makaulės, nes jie apk- 
ramtė kyšančius iš pundų profesoriaus rankraščius ir linksmino- 
si, sūpuodami pirogą - jaučiausi patekęs į gana keblią padėtį. Jei 
profesorius įgijo tokią tvirtą padėtį Lamblijoje, tai kodėl sprunka 

vogčiomis? Ko iš tikrųjų siekia ir ką jau pasiekė? Jeigu netiki 
magija ir šaiposi iš Bohu Vamohu, tai kodėl keikia krokodilus 
visais akmenimis, užuot griebęsis šautuvo? (Tik Gurunduvajuje 
„pasisakė, jog tai draudžia budistinė tikyba.) Tačiau varžiausi 
įkyrėti jam panašiais klausimais. Kaip tik dėl to, tai yra, iš 
smalsumo, priėmiau Dondos pasiūlymą tapti jo asistentu Gu- 
runduvajaus universitete. Po bjauriosios istorijos su konservų 
fabriku grįžti į Europą neskubėjau. N. orėjau luktelėti, kol triukš- 
mas nutils. Mūsų laikais tai nesunku - juk nuolat kylantys nauji 
skandalai išstumia vakarykštes sensacijas į užmarštį. Nors vėliau 
išgyvenau namaža sunkių akimirkų, nesigailiu to skuboto sp- 
rendimo; o kai pirogos dugnas pagaliau sugirgždino gurundu- 
vajietiškąjį Bambezės krantą, pirmas iššokau ant žemės, pada- 
viau profesoriui pagalbos ranką, ir sujungusiame mūsų delnus 
paspaudime buvo kažkas simboliška, kadangi nuo tol mūsų 
likimai tapo neišskiriami. : a 

Gurunduvajus - triskart didesnė už Lambliją valstybė. Žaibiš- 
ką industrializaciją, kaip įprasta Afrikoje, lydėjo neatskiriama 
korupcija. Kai mudu atvykome į Gurunduvajų, jos mechanizmas 
jau beveik liovėsi veikęs. 

Kyšius dar ėmė visi, bet jau nieko nebeduodavo mainais. 
Tiesa, nedavęs kyšio galėjai būti apmuštas. Iš pradžių nesupra- 
tome, kodėl vis dar veikia pramonė, prekyba ir administracija. 
Pagal europietiškus kriterijus valstybė jau turėjo būti subyrėjusi 
į druzgus. Tik ilgiau pagyvenus paaiškėjo naujojo mechanizmo 
veikimo paslaptis - to, kas senajame žemyne vadinama visuome- 
nės sutartimi, pakaitalas. Liumilio pašto viršininkas Mvahis Ta- 
buhinė, pas kurį apsigyvenome (sostinės viešbutis buvo jau 
septyniolika metų remontuojamas), tiesiai šviesiai paaiškino, 
kuo vadovavosi, leisdamas už vyrų šešetą savo dukterų. Per 
vyriausiąją vienu pradėjimu susigiminiavo su elektrine ir avaly- 
nės gamykla, kadangi fabriko direktoriaus uošvis buvo vyriausia- 
sis energetikas. Todėl Mvahis nevaikščiojo basas ir visuomet 
turėjo elektrą. Antrą dukrą išleido už rūbininko, tokiu būdu 
sutuokdamas su kulinarijos kombinatu. Ir tvirtino, jog tai - 
nepaprastai sėkmingas žingsnis. Piktnaudžiavimų atskleidimo 
išdavoje direkcija po direkcijos sėdo į kalėjimą, tik rūbininkas 
likdavo savo poste, nes pats nepiktnaudžiavo, o vien gaudavo 
atminimo dovanėles. Todėl pašto viršininko stalas visuomet 

buvo gausiai apkrautas. Trečią dukrą Mvahis išpiršo vyriausiam | 
remonto kooperatyvų kontrolieriui. Todėl net liūčių sezonais 
jam ant galvos nevarvėjo, spalvingos namo sienos švytėjo, durys 
užsidarydavo taip sandariai, kad jokia gyvatė neišliauždavo į 
vidų, o languose netgi buvo stiklai. Ketvirtą dukrą išleido už 
vietinio kalėjimo prižiūrėtojo - dėl visa ko. Penktą vedė miesto 
tarybos raštininkas. Aišku, raštininkas, o ne, pavyzdžiui, vicebur- 
mistras, kuriam Mvahis patiekė juodą putrą iš krokodilo kepenų. 
Tarybos keitėsi nelyginant debesys danguje, o raštininkas nep- 
rarasdavo savo pareigų, tiktai pažiūrų kaitaliojimu priminė mė- 
nulį. Pagaliau šeštą dukrą per žmoną paėmė atominių karinių 
pajėgų tiekimo šefas. Tos pajėgos egzistavo tik popieriuje, tačiau 
tiekimas buvo realus. Be to, šefo pusbrolis iš motinos pusės 
dirbo Zoologijos sodo sargu. Pastaroji giminystė man atrodė 
nenaudinga. O gal jam drambliai parūpo? Pranašiai šypsodama- 
sis, Mvahis nuolaidžiai gūžtelėjo pečiais ir tarė: - 

- Kam iškart dramblys, o skorpionas ar kartais negali pra- 
versti? 

Pats būdamas pašto viršininku, Mvahis apsiėjo be santuoki- 
nių ryšių su paštu, ir net man, jo nuomininkui, laiškus bei 
siuntinius atnešdavo į namus dar neatplėštus - negirdėtas Gu- 
runduvajuje dalykas, nes normalus pilietis, geidžiantis atsiimti 
siuntą nuo atokiau gyvenančio žmogaus, privalo keliauti jos 
asmeniškai, nebent turėtų giminystės privilegijų. Ne kartą esu 
matęs, kaip ryte išėję iš skyriaus su prikimštais krepšiais laiška- 
nešiai išverčia krūvas be būtinos apsaugos patikėtų dėžutėms 
laiškų tiesiai į upę. Na, osiuntiniais darbuotojai žaisdavo azartinį 
žaidimą - spėliodavo, koks siuntinio turinys. Kas įspėdavo teisin- 
gai, atminčiai išsirinkdavo iš siuntinio ką panorėjęs. 

Mūsų šeimininką jaudino tik vienas dalykas: giminių nebuvi- 
mas kapinių valdyboje. “Išmes mane krokodilams, nenaudėliai!" 
- kartais dūsaudavo jis, aplankytas negerų minčių. 

Aukštas natūralaus prieauglio Gurunduvajuje lygis aiškinti- 
nas tuo, kad joks šeimos tėvas nenurims tol, kol nesusisaistys | 
giminystės saitais su gyvybiškai svarbių tarnybų tinklu. Mvahis 
pasakojo, kaip prieš Liumilio viešbučio remontą dažnas svečias 
apalpdavo iš bado, o iškviesta greitoji pagalba neatvykdavo, nes 
greitosios pagalbos automobiliais brigados vežioja pažįstamiems 
kokoso plaušo demblius. Beje, Hauvaris, buvęs Svetimšalių 

Legiono kapralas, kuris įgavęs valdžią pakėlė save į maršalus ir 
kas antrą dieną pasidabindavo naujais Apdovanojimų už Ypatin- 
gus Nuopelnus Ministerijos skiriamais garbingais ordinais, nes- 

' merkė visuotinio siekimo kuo patogiau įsitaisyti; dargi girdėjau, 

„ kadbūtent jis sumanė suvalstybinti korupciją. Hauvaris, vietinė- 
je spaudoje vadinamas Vyresniuoju Amžinybės Broliu, negailėjo 
išlaidų ir mokslui, o tam reikalingas lėšas Finansų Ministerija 
surinkdavo iš mokesčių, uždedamų užsienio firmoms, turin- 
čioms atstovybes Gurunduvajuje. Tokius mokesčius parla- 
mentas patvirtindavo staiga, po to prasidėdavo konfiskavimai, 
turto išvaržymai, diplomatinis tarpininkavimas - beje, nerezulta- 
tyvus, - o kai viena kapitalistų grupė susirinkusi skudurus išsi- 
nešdindavo, visuomet atsirasdavo kitų, trokštančių išmėginti 
laimę Gurunduvajuje, kurio iškasenų, ypač chromo ir nikelio, 
ištekliai buvo neva milžiniški, nors kai kas tvirtino, jog geologi- 
niai duomenys suklastoti vyriausybei paliepus. Hauvaris pirkda- 
vo kreditan ginklus, net naikintuvus ir tankus, kuriuos už grynus 
parduodavo Lamblijai. Vyresnysis Amžinybės Brolis juokų ne- 
mėgo: kai užėjo baisi sausra, jis suteikė lygias galimybes krikš- 
čionių Dievui ir Mėlynajam Tumutu - vyriausiai šamanų dvasiai; 
kai per trejetą savaičių lyti nepradėjo, šamanus nukirsdino, o 
misionierius ištrėmė visus iki vieno. 

Atrodo, perskaitęs - kaipo instrukciją- Napoleono, Čingischa- 
no bei kitų valstybės vyrų biografijas, sumanė skatinti pavaldi- 
nius grobti - svarbu, kad tik plačiai užsimojus. Antai vyriausybi- 
niai pastatai iškilo iš medžiagų, kurias Statybos Ministerija nuk- 
niaukė iš Laivybos Ministerijos, ketinusios iš jų pastatyti uostą 
Bambezės pakrantėje; kapitalą, skirtą geležinkelio tiesimui, išeik- 
vojo Kokosų Apyvartos Ministerija, taip pat klastočių dėka su- 
rinktos lėšos teismo rūmų bei sekimo aparato sukūrimui, ir 
šitaip vagystės bei nusavinimai palaipsniui ėmė duoti gerus 
rezultatus. O Hauvaris, jau besivadinantis Amžinybės Tėvu, 
patsai iškilmingai atidarė Korupcinį Banką, kuriame kiekvienas 
verslininkas gali gauti ilgalaikę paskolą kyšiams, jei direkcija 
pripažins, kad jo interesai sutampa su valstybės interesais. 

Mvahio dėka mudu su profesoriumi įsitaisėme neprasčiau- 
siai. Gardžias rūkytas kobras pristatydavo pašto inspektorius. 
Kobros buvo iš siuntinių, kuriuos opozicijasiuntinėjo aukštiems 
„pareigūnams, o inspektorienė išrūkydavo jas kokoso dūmuose. 

Kepinius atveždavo “Air France" autobusas. Išmanantys tvarką 
keleiviai žinojo, kad autobuso laukti neverta, o nepatyrusieji po 
neilgo stovyklavimo ant lagaminų įgydavo patirties. Pieno ir 
sūrio turėjome iki kaklo telegrafistų dėka - pastarieji už juos 
reikalavo vien distiliuoto vandens iš mūsų laboratorijos. Ilgai 
laužiau galvą, kam jiems tas vanduo; pagaliau paaiškėjo, kad 
telegrafistams rūpi mėlyni plastmasiniai buteliukai, į kuriuos 
išpilstydavo Antialkoholiniame Miesto Komitete varomą nami- 
ne. Taigi vaikščioti į parduotuves nereikėjo - ir labai gerai, nes 
Liumilyje niekada nemačiau atidarytos parduotuvės; ant durų 
visuomet kabodavo rašteliai: “amuletų priėmimas", “išėjau pas 
šamaną" ir pan. Iš pradžių mums sunkiai sekėsi įstaigose, nes 
tarnautojai nekreipia į interesantus anei menkiausio dėmesio; 
pagal čiabuvių papročius kontora - tai pasilinksminimų, azarti- 
nių žaidimų, o labiausiai - piršliavimo vieta. Visuotines linksmy- 
bes tik retkarčiais aptemdo įsisukusi policija, kuri susemia visus 
be jokių tardymų ar apklausų, nes nuosprendžiai daromi vado- 
vaujantis prielaida, kad vis vien kalti visi, o skirstyti nusikaltimų 
sunkumą - per didelė gaišatis. Teisėjai susirenka tik išimtiniais 
atvejais. Po mūsų atvykimo kilo katilų skandalas. Haumaris, 
Amžinybės Tėvo pusbrolis, Švedijoje nupirko parlamentui cent- 
rinio šildymo katilus vietoje kondicionierių. Reikia pridurti, kad 
Liumilyje temperatūra nebūna žemesnė nei 25*C. Haumaris 
stengėsi įtikinti meteorologijos institutą sumažinti šilumą, nes 
tai pateisintų pirkinį; parlamentas posėdžiavo be perstojo - juk 
paliesti jo interesai; sudarė ir tyrimo komisiją, kurios vadovu 
tapo Mnumnu -kiek girdėjau, Amžinybės Tėvo varžovas. Prasidė- 
jo rietenos, paprasti šokiai plenarinių posėdžių pertraukose 
virto karo šokiais, opozicijos vietos mėlynuote sumėlynavo nuo 
tatuiruočių, staiga Mnumnu dingo. Sklandė trys versijos: vieni 
šnekėjo, kad Mnumnu suėdė vyriausybinė koalicija, kiti - kad jis 
nukniaukė katilus ir paspruko, treti - kad pats save suėdė. Mvahis 
galvojo, kad pastarąją versiją skleidžia Hauvaris. Ir dar mįslingai 
pareiškė (tiesa, po tuzino gerai išraugintos kivu kivos ąsočių): 
“Kai skaniai atrodai, geriau nevaikštinėk po parką vakare“. 
Galbūt tai tik pokštas. K 

Liumilio universiteto švarnetikos katedra atvėrė Dondai nau-. 
jas veiklos perspektyvas. Privalau pridurti, kad tuo metu parla- 
mento motorizacinė komisija nusprendė pirkti šeimyninio ma- 

lūnsparnio “Bell 94" licenziją, nes apskaičiavimai rodė, kad 
šalies malūnsparnizacija būsianti pigesnė už kelių tiesimą. Tiesa, 
' sostinėje yra autostrada, bet vos šešiasdešimties metrų ilgio, 
skirta kariniams paradams rengti. Žinia apie įsigytą licenziją 
sukėlė gyventojų paniką: jukvisi suprato, kad artėja matrimonia- 
lizmo kaip industrializmo ramsčio žlugimas. Malūnsparnį suda- 
ro 39000 detalių, jam reikia degalų ir penkių rūšių tepalų, taigi 
niekas neįstengs viso to užsitikrinti, net jeigu iki pat mirties 
gimdytų vien dukras. Pats apie tai nutuokiu, nes kai nutrūko 
mano dviračio grandinė, turėjau samdyti medžiotoją, kad pa- 
gautų jauną babūną, kurio oda pateko ant tamtamo, skirto 
Hiivu, telegrafo direktoriui, už ką tasai pasiuntė užuojautos 
telegramą Umiamiui, kurio komandiruotojo viršininko senelis 
mirė džiunglėse, o Umiamis per Matarerę buvo susigiminiavęs 
su armijos intendantu, ir dėl to turėjo nemažai dviračių, kuriais 
laikinai važinėjo priešakinė brigada. Be abejo, su malūnsparniu 
būtų žymiai blogiau. Laimė, Europa - amžinas inovacijų šaltinis 
- pateikė naują pavyzdį: laisvai praktikuojamą grupinį seksą. Tai, 
kas Europoje tėra grynas pojūčių žaismas, dar žaliame krašte 
atspindi elementarias gyvenimo reikmes. Taigi profesorius be 
reikalo baiminosi, kad mokslo labui mudviem gali tekti atsisakyti 
viengungystės. Įsitaisėme neblogai, nors papildomos pareigos, 
kurias teko užsikrauti atsižvelgiant į katedrą, sekinte sekino. 

Profesorius patikėjo man savojo projekto paslaptį: ketino 
įvesti į kompiuterio atmintį visus užkeikimus, magiškas proce- 
dūras, burtininkų užkalbėjimus, inkantacijas bei šamaniškas 
formules, kokias tik yra sukūrusi žmonija. Aš čia neįžvelgiau 
jokios prasmės, bet Donda buvo nepalenkiamas. Nepaprastai 
gausūs duomenys tegalėjo tilpti tik į naujausiąjį optinį IBM 
kompiuterį, kuris kainavo 11 milijonų dolerių. 

Netikėjau, kad gautume tokį milžinišką kreditą, juoba kai 
finansų ministras atsisakė skirti Švarnetikos Institutui keturias- 
dešimt tris dolerius tualetiniam popieriui pirkti; tačiau profeso- 
rius neabejojo. Savosios kampanijos smulkmenų man neatsklei- 
dė, bet mačiau, kad pasiryžo kautis žūtbūtinai. Vakarais išeidavo 
nežinia kur iškilmingai išsitatuiravęs, išsirengęs iki šimpanzės 
kailio strėnjuostės - o tai aukščiausiųjų Liumilio sluoksnių vizi- 
tinis kostiumas; siųsdinosi iš Europos kažkokius paslaptingus 
siuntinius; kai kartą vienas netyčia išsprūdo man iš rankų, 

negarsiai suskambo Mendelsono maršas; ieškojo receptų seno- 
se kulinarijos knygose, išnešė iš laboratorijos stiklinius distilia- 
toriaus aušintuvus, paliepė man gaminti misą, karpė iš “Pleibo- 
jaus" ir “Oui" moterų nuotraukas, rėmino kažkokius paveikslus, 
kurių niekam nerodė, pagaliau leido, kad daktaras Alfvenas, 
valstybinės ligoninės direktorius, nuleistų jam kraują - mačiau, 
kaip vynioja buteliuką į auksinį popierių. Paskui vieną dieną 
nusiprausė nuo veido tepalus ir dažus, sudegino “Pleibojų" 
liekanas ir keturias dienas flegmatiškai papsėjo pypkę Mvahio 
verandoje; penktą dieną mums paskambino Uabamotu, investi- 
cijų departamento direktorius. Paskyra kompiuteriui pirkti iš- 
duota. Nepatikėjau savo ausimis. Kamantinėjamas profesorius 
vien blankiai šypsojosi. 

Magijos programavimas truko daugiau nei porą metų. Susi- 
dūrėme su gausybe objektyvių, o taip pat ir visiškai kitokių 
kliūčių. Pavyzdžiui, buvo sunku versti Amerikos indėnų užkeiki- 
mus iš kipu - mazgelinio rašto, kurilų ir eskimų genčių sniegi- 
nius-ledinius burtažodžius, dvejetas programuotojų pasiligojo, 
manau, dėl sekinančios užuniversitetinės veiklos, nes grupiniai 
santykiai pasidarė labai madingi, tačiau sklido gandai, esą čia 
prikišęs nagus šamaniškasis pogrindis, kurį suneraminęs Don- 
dos tobulėjimas amžinosios kerėtojų praktikos baruose. Be to, 
pažangaus jaunimo grupė, viena ausimi nugirdusi apie maišta- 
vimą, padėjo institute bombą. Laimė, sprogimas sugriovė tik 
klozetus viename pastato skyriuje. Jie taip ir nebuvo suremon- 
tuoti iki pat pasaulio galo, nes tušti kokosų kevalai, turėję, pagal 
kažkokio racionalizatoriaus sumanymą, funkcionuoti kaip plū- 
dės, atkakliai skendo. Užsiminiau profesoriui, kad galėtų pasi- 
telkti galingają savo įtaką santechnikai gauti, tačiau jis pareiškė, 
kad sekinančias priemones pateisina tik didis tikslas. 

Taipogi mūsų kvartalo gyventojai porą kartų surengė anti- 
dondiškas demonstracijas, nesgi baiminosi, kad įjungus kom- 
piuterį, universitetą, taigi ir juos, užgrius kerų lavina - juk kerai 


gali būti netaiklūs. Profesorius paliepė apjuosti pastatą aukšta | 


statinių tvora, ant kurios savo rankomis pripaišė toteminių 
ženklų, sergstinčių nuo piktų apžavų poveikio. Tvora, pin 
kainavo ketvertą statinių naminės. 

Palaipsniui atminties bankuose sukaupėme 490 milijardų 
' magiškų bitų - švarnetikos vienetais tai sudarytų dvidešimt 
tetragigamagemų. Mašina, atliekanti 18 milijonų operacijų per 

sekundę, darbavosi be pertraukos trejetą mėnesių. “Internatio- 
nal Business Machines" atstovas inžinierius Džefris, dalyvavęs 
„Įjungime, laikė Dondą ir visus mus pamišėliais. O jau tai, kad 
atminties blokus Donda įtaisė ant ypatingai jautrių svarstyklių, 
"parsisiųsdintų iš Šveicarijos, išprovokavo Džefrį svaidytis neska- 
niomis pastabomis profesoriui už akių. 

Programuotojai vaikščiojo nukabinę nosis, nes tiek mėnesių 
veikęs kompiuteris neužkerėjo nė skruzdėlės. Tačiau Donda 
nuolat buvo sudirgęs, neatsakinėjo į jokius klausimus, užtat 
kasdien vaikščiojo patikrinti, kaip atrodo diagrama, kurią svars- 
tyklės brėžė ant besivyniojančios nuo būgno popieriaus juostos. 
Indikatorius, savaime suprantama, brėžė tiesią liniją. Ji liudijo, 
jog kompiuteris nė nekrusteli - o ir kodėl jis turėtų krutėti? 
Baigiantis paskutiniam mėnesiui, profesoriui pradėjo reikštis 
depresijos požymiai. Į laboratoriją eidavo jau po tris, net keturis 
kartus per dieną, į telefono skambučius neatsakinėjo, nelietė 
besikaupiančių laiškų. O rugsėjo dvyliktąją, man jau besiren- 
giant miegoti, išblyškęs ir susijaudinęs įvirto pas mane. 

- Pagaliau! - jau nuo slenksčio rėkė jis. - Dabar jau nebeliko 
abejonių. Visiškai nebeliko. 

Prisipažįstu, kad persigandau dėljo proto. Profesoriausveide 
švytėjo keista šypsena. Jis dar kelis kartus pakartojo: 

- Pagaliau. 

- Kas pagaliau? - galų gale šūktelėjau aš. Donda pažiūrėjo į 
mane lyg iš miegų prikeltas. 

- Tiesa, tu nieko nežinai. Pasunkėjo. 0,01 gramo. Tos prakeik- 
tos svarstyklės tokios nejautrios! Jei turėčiau geresnės, būčiau 
viską žinojęs jau prieš mėnesį, gal net anksčiau! 

- Kas pasunkėjo? 

- Kas, kas! Kompiuteris. Atminties bankas. Juk žinai, kad . 
materija ir energija turi masę. Tad štai informacija nėra nei 
materija, nei energija, bet vis vien egzistuoja. Pradėjau galvoti 

apie tai, formuluodamas Dondos dėsnį. Na, nes ką tai reiškia, 
kad be galo plati informacija gali veikti betarpiškai, be jokių 
aparatų pagalbos? Tai reiškia, kad milžiniška informacija atsisk- 
leidžia tiesiogiai. Aš tai nuspėjau, bet nežinojau pusiausvyros 
formulės. Ko taip spoksai? Paprasčiausiai - kiek sveria informaci- 
ja. Todėl privalėjau apgalvoti visą projektą. Privalėjau. Dabar jau 
žinau. Mašina pasunkėjo0,01 gramo: tiek sveria įvestoji informa- 
cija. Supranti? 

- Profesoriau, - išmikčiojau aš, - o tie visi kerai, tie burtai, 


užkalbėjimai, užkeikimai - KGS vienetai, Keras Gramui per 


Sekundę... 

Nutilau - man pasirodė, kad profesorius verkia. Pradėjo 
krūpčioti - bet tai tebuvo bebalsis juokas. Nubraukė pirštu nuo 
vokų ašaras ir ramiai tarė: 

- O kas beliko daryti? Suprask: informacija turi masę. Visokia. 
Bet kokia. Turinys visiškai nesvarbu. Atomai taip pat vienodi - 
tiek akmens luite, tiek mano galvoje. Informacija sveria, bet jos 
masė negirdėtai maža. Visos enciklopedijos žinios sveria apie 
miligramą. Todėl man būtinai reikėjo tokio kompiuterio. Bet 
pagalvok: kas jį man būtų davęs? 11 milijonų kainuojantį kom- 
piuterį pusmečiui, tam, kad jame būtų kaupiami visokie niekai, 
nesąmonės, kratinys? Bet kas! 

Vis dar neįstengiau atsipeikėti. 

- Na... - pratariau dvejodamas, - jei dirbtume rimtame moks- 
liniame centre, Pažangiųjų Tyrimų Institute, arba Masačiusetso 
Technologijos Institute... 

- Kurgi ne, - purkštelėjo jis, - juk neturėjau jokių įrodymų, 
nieko, išskyrus Dondos dėsnį, iš kurio visi juokiasi! Neturint 
kompiuterio, būtų tekę jį nuomotis, o žinai, kiek kainuoja tokio 
modelio darbo valanda? Viena valanda! O man reikėjo mėnesių. 
Ir kur būčiau įsibrukęs Valstijose! Ten prie tokių mašinų dabar 
sėdi pulkai futurologų - skaičiuoja nulinio ekonomikos augimo 
variantus. Štai kas dabar madinga, o ne kažkokio Dondos iš 
Kulahario spėlionės! 

- Tad visas projektas - tie būrimai - viskas veltui? Niekam 
nereikalinga? Taigi vien medžiagos surinkimui per porą metų 
išleidome... 

Jis nekantriai gūžtelėjo pečiais. 


- Būtinybės akivaizdoje nereikalingų dalykų nėra. Jei ne tas 


projektas, nebūtume gavę anei skatiko. 


- Betgi Uabamotu - vyriausybė - Amžinybės Tėvas - jie tai kerų 


laukia! 


- Ok, patirs jie kerus, ir dar kokius! Tu kol kas nežinai... 1 | 


Klausyk: informacijos svorio atradimas nebūtų reikšmingas, jei 
ne pasekmės... Yra, kad žinotum, kritinė informacijos masė - 
lygiai kaip urano kritinė masė. Mes prie jos artėjame. Ne mudu 


A 


čionai, bet visa Žemė. Prie jos artėja kiekviena civilizacija, gami- 

nanti kompiuterius. Kibernetikos vystymasis - tai Gamtos pas- 
pęsti Protui spąstai! 

« Kritinė informacijos masė? - pakartojau aš. - Bet juk kiekvie- 
"no žmogaus galvoje yra baisybė informacijos, ir jei nesvarbu, ar 
ji išmintinga, ar kvaila... 

-Liaukis vis nutraukinėjęs. N ieko nešnekėk, nes nieko nesup- 
ranti. Išdėstysiu pasitelkęs palyginimus. Svarbu žinių tankis, o 
ne kiekis. Čia - kaip su uranu. Šis palyginimas neatsitiktinis! 
Išsklaidytas uranas - uolienose, dirvoje - yra nekenksmingas. 
Sprogimo sąlyga - išgryninimas ir koncentravimas. Taip ir čia. 
Informacija knygose arba galvose gali būti didžiulė, bet išlieka 
pasyvi. Nelyginant išsklaidytos urano dalelytės. Ją rekia sutelkti! 

- Ir kas tada bus? Stebuklas? 

- Koks ten stebuklas! - pyktelėjo profesorius. - Matau, kad iš 
tikrųjų įtikėjai paistalais, kurie pasitarnavo pretekstu. Anoks 
stebuklas. Aukščiau kritinio taško prasideda grandininė reakci- 
ja. Obiit animus, natus est atomus*! Ir informacija dingsta, nes 
virsta materija. 

- Kaip materija? - nesupratau aš. 

- Materija, energija ir informacija - tai trys masės būviai, - 
kantriai aiškino jis, - kurie pagal tvarumo dėsnį gali pereiti viens 
į kitą. Nieko veltui - taip sutvarkytas pasaulis. Materija virsta 
energija, energijos ir materijos reikia informacijos kūrimui, o 
informacija gali vėl grįžti į pradinį būvį - suprantama, ne bet 
kada. Viršijus kritinę masę, dings it nupūsta. Štai Dondos barje- 
ras, žinių augimo riba... Tai yra, jas galima kaupti ir toliau - bet 
tiktai išretintu pavidalu. Kiekviena to nenumačiusi civilizacija 
pati sau duobę kasa. Kuo daugiau sužino, tuo labiau priartėja 

prie neišmanymo, prie vakuumo - argi tai ne originalu? Tad ar 
mums dar toli iki slenksčio? Jei kaupsime kaip dabar, po dvejeto 
metų jį pasieksime... 2 

- Kas tai bus - sprogimas? 

- Nieko panašaus. Daugių daugiausia menkutis žybtelėjimas, 
net musė nenukentės. Ten, kur glūdėjo milijardai bitų, atsiras 
saujelė atomų. Grandininės reakcijos banga šviesos greičiu 
 apskries pasaulį, siaubdama visus atminties bankus, kompiute- 
"rius, visur, kur informacijos tankumas viršija milijoną bitų ku- 


* Mirus protui, gimsta atomas (lot. ). 

biniame milimetre, teliks proporcingas protonų kiekis - ir tuš- 
tuma. | 

- Tai reikia perspėti, paskelbti... 

- O kaipgi. Jau pasirūpinau. Bet veltui. 

- Kodėl? Per vėlu? 

- Ne. Tiesiog nieks man nepatikės. Paskelbti tokią žinią 
privalo autoritetas, o aš - juokdarys ir sukčius. Gal ir įrodyčiau 
nesąs sukčius, bet juokdario etiketės neatsikratysiu. Galų gale - 
nenoriu meluoti - net ir nemėginsiu. Pasiunčiau į Valstijas 
įvadinį pranešimą, o į “Gamtą" - šitą telegramą... 

Jis padavė man juodraštį. “Cognovi naturam rerum. Lord's 
countdown made tbe world. Truly yours Donda.*" 

Pamatęs mano apstulbimą, profesorius piktai nusišaipė. 

- Smerki mane, ką? Mieliausias mano, aš taip pat žmogus, ir 
už gera moku geru. Manoji telegrama iš tiesų svarbi, bet ją išmes 
į šiukšlių krepšį arba išjuoks. Tai mano kerštas. Nesupranti? O 
juk girdėjai apie madingiausiąją: Kosmoso atsiradimo teoriją - 
Big Bang Theory? Kaip atsirado Visata? Sprogo! Kas sprogo? Kas 
staiga materializavosi? Štai Dievulio receptas: suskaičiuoti nuo 
begalybės iki nulio. Kai jį pasiekė, informacija materializavosi 
pliūpsniu - pagal tvarumo formulę. Taip žodis tapo kūnu - 
išsiveržė ūkais, žvaigždynais... Iš informacijos užgimė Kosmosas! 

- Profesoriau, iš tikrųjų taip manai? 

- Šito įrodyti neįmanoma, tačiau tai tobulai atitinka Dondos 
dėsnį. Ne, nemanau, kad Dievas. Tačiau kažkas tai jau padarė 
anksčiau - gal kelios civilizacijos sprogo iškart, kaip kartais 
sprogsta supernovų telkinys... O dabar mūsų eilė. Kompiuteriza- 
cija nusuks sprandą civilizacijai - tiesa, neskausmingai... 

Supratau profesoriaus apmaudą, bet nepatikėjau. Manatrodė, 
kad jį apakino patirtos nuoskaudos. Deja, jis buvo teisus. Tarp 
kitko, kad ir ana telegrama - pats prisidėjo prie savojo atradimo 
suniekinimo... 

Ranka tirpsta, o ir molis baigiasi, tačiau privalau rašyti toliau. 
Futurologiniame šurmulyje į Dondos žodžius neatkreipta dėme- 
sio. “Gamta" tylėjo, apie profesorių berašė vien humoristiniai ir 
bulvariniai leidiniai. Pora laikraščių netgi pateikė jo perspėjimo 


* Daiktų prigimties žinovui. Viešpaties skaičiavimas sukūrė pasaulį. 
Nuoširdžiai jūsų, Donda. 


232 


nuotrupas, bet mokslo pasaulis nė nemirktelėjo. Man tai galvoj 
netilpo. Kai supratau, kad stovime ant bedugnės krašto, o mūsų 
šauksmas - nelyginant to pasakos piemens, pernelyg dažnai 
gąsdinusio vilkais, riksmai, vieną naktį nesuvaldžiau karčių 
žodžių. Prikaišiojau profesoriui, kad pats užsimaukšlino juokda- 
rio kepurę, kad sukompromitavo tyrimus šamaniškomis puoš- 
menomis. Išklausė su bjauria, virpinančia burnos kampučius 
šypsena, kuri taip ir nedingo nuo jo veido. Beje, gal tai buvo 
nervinis tikas. 

-Apgaulė, - galų gale pratarė jis, - apgaulė. Jei magija - niekai, 
tai pagrindžiau savo darbą niekais. Negaliu pasakyti, kada mano 
svaičiojimai virto hipoteze, nes pats nežinau. Juk matei - lošiau 
abejotiną partiją. Manasis atradimas - tai fizika, priklauso fizikai, 
bet tokiai, kurios niekas nepastebėjo, nes kelias vedė per išjuok- 
tas, netekusias bet kokių teisių sritis. Juk reikėjo pradėti nuo 
minties, kad žodis gali tapti kūnu, kad užkeikimas gali materia- 
lizuotis - reikėjo nerti į tą absurdą, įsitraukti į uždraustus ryšius 
tam, kad pasiektum kitą krantą, kur informacijos ir masės 
tapatumas jau neabejotinas. Taigi reikėjo pereiti per magiją... 
Gal nebūtinai žaidžiant, kaip žaidžiau aš, bet kiekvienas įžangi- 
nis ėjimas privalėjo būti dviprasmiškas, įtartinas, eretiškas, ver- 
tas patyčių. Ir ką padariau? Užsidėjau juokdario kaukę, pakišau 
tariamą pagrindą? Tu teisus - suklydau, bet tik dėl to, kad 
neįvertinau nūnai viešpataujančios išminties kvailumo. Mūsų 
epochoje - įpakavimo epochoje - svarbu ne turinys, o etiketė... 
Apšaukę apgaviku ir sukčiumi, ponai mokslininkai įstūmė mane 
į nebūtį, iš kurios negaliu būti išgirstas, nors riaumočiau kaip 
triūbos Jerichono. Kuo garsesnis riaumojimas, tuo didesnis 
juokas. Tai kurioje pusėjeiš tiesų liko magija -ar tasai atstūmimo, 
prakeikimo gestas ne magiškas? Pastaruoju metu apie Dondos 
Dėsnį rašė “Njuzvik", anksčiau -“Taim", “Špigelis", "Ekspresas". 
Negaliu skųstis populiarumo stoka! Kaip tik todėl padėtis yra be 
išeities, kad mano darbus skaito visi - ir mano darbų neskaito 
niekas. Kas dar nėra girdėjęs apie Dondos dėsnį? Skaito ir plyšta 
juokais: “Do. not do it!" Matai, jiems rūpi ne rezultatai, o kelias, 
kuriuo į juos ateini. Yra žmonių, neturinčių teisės ką nors atrasti 
- pavyzdžiui, aš. Dabar galėčiau šimtą kartų prisiekti, kad projek- 
tas tebuvo taktinis manevras, gal ir negraži, bet būtina gudrybė, 
galėčiau viešai muštis į krūtinę ir atgailauti - visi atsakys juoku. 

Va štai šito - kad kartą leidęsis į klounadą, nebegalėsiu iš jos 
ištrūkti - šito nenumačiau. Vienintelė paguoda - kad katastrofos 
išvengti vis vien nepavyks. 

Rėkiau, bandydamas protestuoti. O balsą pakelti teko todėl, 
kad artėjo didžiosios šeimyninių malūnsparnių gamyklos palei- 
dimo metas, ir laukdami puikiųjų mašinų Gurunduvajaus gyven- 
tojai sukandę dantis, įsiręžę, it paklaikę ieškojo visų tam būtinų 
ryšių: už mano kambario sienos šurmuliavo pašto viršininko 
šeimyna, susikvietusi aukštus pareigūnus, monterius, pardavė- 
jas, ir pagal didėjantį triukšmą galėjai spręsti, kaip geidžia 
motorizuotis dorieji žmonės. Profesorius išsitraukė iš užpakali- 
nės kišenės plokščią “Baltojo Žirgo" butelį, ir pildamas viskį į 
taures tarė: 

- Vėl klysti. Net ir patikėjus mano žodžiais, mokslo pasauliui 
reikėtų juos patikrinti. Mokslininkai turėtų sėsti prie savo kom- 
piuterių, o kočiodami tą informaciją, tuo pačiu artintų galą. 

- Tai ką daryti! -beviltiškai surikau aš. Profesorius pakėlė galvą 
dangop, mėgindamas išvarvinti iš butelio skysčio likučius, tuščią 
butelį išmetė pro langą ir žiūrėdamas į sieną, už kurios kunku- 
liavo aistros, paskelbė: 

- Miegoti. Ė 

Vėl rašau, suvilgęs ranką kokoso pienu, nes sutraukė mėšlun- 
gis. Maramotu sako, kad šiemet liūčių sezonas bus ankstyvas ir 
ilgas. Vis dar esu vienas - nuo tada, kai profesorius leidosi į 
Liumilį ieškoti tabako pypkei. 

Netgi seną laikraštį skaityčiau, bet teturiu tik pundą knygų 
apie kompiuterius ir programavimą. Radau džiunglėse, beieško- 
damas batatų. Suprantama, teliko vien supuvėliai - geruosius, 
kaip visuomet, surijo beždžionės. Buvau ir prie senojo savo 
būsto, bet gorila, nors ir dar labiau pasiligojusi, neįleido manęs 
vidun. Manau, kad tą maišą su knygomis kaip balastą gabenosi 
didelis oranžinis balionas su užrašu “DRINK COKE", kuris prieš 
mėnesį prasklendė virš džiunglių pietų kryptimi. Matyt, dabar 
keliaujama balionais. Maišo dugne radau pernykštį “Pleibojų": jį 
bevartant, mane užklupo Maramotu. Apsidžiaugė: nuogumą 
senis laiko padorumo apraiška, aktai jam reiškia grįžimą prie 
senų, gerų papročių. Nepagalvojau, kad Maramotu nuo mažų 
dienų vaikščiojo plikas, kaip ir visa jo šeima, tad mini ir maksi 
kūrinius, kuriais rėdytis įniko juodosios gražuolės, laikė išsigi- 

mėliško palaidumo simboliais. Klausinėjo, kas girdėti plačiaja- 
me pasaulyje, bet aš nežinojau -baigėsi tranzistoriaus elementai. 
Kol imtuvas veikė, klausydavausi ištisas dienas. Katastrofa vyko 
lygiai taip, kaip išpranašavo profesorius. Skaudžiausiai nukentė- 
jo išsivysčiusios valstybės. Kiekgi bibliotekų kompiuterizuota 
per pastarąjį dešimtmetį! O čia iš juostų, kristalų, feritinių diskų, 
kriotronų per sekundės dalelę išgaravo ištisas išminties vande- 
nynas. Girdėjau pridususių spikerių balsus. Žlugimas ne visiems 
buvo vienodai skausmingas. Kuo aukščiau užsikorei pažangos 
kopėčiomis, tuo skaudžiau nuo jų nusiritai. 

Trečiajame Pasaulyje po trumpalaikio šoko įsiviešpatavo eu- 
forija. Nebereikia vargti, galvotrūkčiais lėkti paskui avangardą, 
lįsti iš strėnjuosčių ir nendrinių sijonėlių, urbanizuotis, indust- 
rializuotis, o svarbiausia - kompiuterizuotis. Ir čionykštis gyveni- 
mas, jau prikaišiotas komisijų, futurologų, patrankų, valymo 
įrenginių bei sienų, suiro, ištirpo maloniame liūnėe, šiltoje amži- 
nos siestos monotonijoje. Ir kokosų vėl lengva gauti, o dar 
pernai buvo nepasiekiami, kaip eksportinė prekė, ir armija pati 
išsivaikščiojo, taigi slampinėdamas po džiungles dažnokai užk- 
liūvu už dujokaukių, kombinezonų, kuprinių, vijokliais apžėlu- 
sių mortyrų: kartą naktį mane prižadino sprogimas, galvojau, gal 
pagaliau gorila, bet ne - tik pavianai aptiko dėžę sprogmenų. 
Taip, o Liumilyje negrės, neslėpdamos palaimingo stenėjimo, 
išmetė žvilgančius batelius, velniškai šutinančias moteriškas 
kelnes, ir grupinį seksą kaip ranka nuėmė, nes, pirma - malūns- 
parnių nebebus (gamyklą, suprantama, turėjo valdyti kompiute- 
riai), antra - nėra benzino (naftos perdirbimo gamyklos irgi 
automatizuotos), o trečia - niekam nesinori niekur važiuoti, o ir 
ko? Dabar jau niekam nesarmata vadinti masinį turizmą Baltojo 
Žmogaus Kvailyste. Kaip dabar tikriausiai tylu Liumilyje. 

Tiesą sakant, pasirodė, kad ta katastrofa ne tokia jau ir baisi. 
Nors tu ant galvos stokis, vis vien nebūsi po valandos Londone, 
podviejų-Bankoke, o potrijų- Melburne. Na, nebūsi -tai nebūsi, 
ir kas iš to? Kaipgi, daugybė firmų patyrė krachą, kad ir toks IBM 
koncernas - girdėjau, dabar gamina lenteles ir kreideles, bet gal 
čia tik anekdotas. Strateginių kompiuterių irgi nebeliko, nei 
automatinių torpedų, nei skaitmeninių mašinų, povandeninių, 
antžeminių bei orbitinių karų, informatika pasiskelbė bankruta- 
vusi, biržas ėmė krėsti karštinė, girdėjau, lapkričio keturioliktąją 

Penktojoje Gatvėje biznesmenai šokinėjo pro langus taip gau- 
siai, jog susidurdavo ore. Susipainiojo visi transporto grafikai, 
- skrydžių tvarkaraščiai, viešbučių rezervavimai, taigi metropolių 
gyventojams nebereikia kankintis, svarstant, ar čia skristi į tą 
Korsiką, ar automobilių važiuoti, ar nuomotis vietoje per kom- 
piuterį, ar per trejetą dienų aplankyti Turkiją, Mesopotamiją, 
Antilus ir Mozambiką su Graikija priedo. Įdomu, kas gamina 
balionus? Tikriausiai namudininkai. 

Paskutinio baliono, į kurį žiūrėjau pro binoklį, koljo neatėmė 
beždžionė, tinklas buvo nuregztas iš stebėtinai trumpų virvelių, 
sakytum, iš batraiščių - gal Europoje irgi jau vaikštoma basomis? 
Matyt, ilgesnes virveles pastaruoju metu vydavo vien pančių 
gamybos kompiuteriai. Baisu ir sakyti, bet savo ausimis girdėjau, 
kad jau nebėra dolerio. Nugaišo, vargšelis... Tik gaila, kad 
nemačiau Lūžio Akimirkos iš arti. 

„Pasakojama, kad pasigirdo silpnas spragtelėjimas ir pykštelė- 
jimas, mašininė atmintis akimoju tapo balta nelyginant naujagi- 
mio sąmonė, O iš informacijos, išverstos į apčiuopiamą pusę, 
netikėtai atsirado mažulytis Kosmosėlis, Pasaulėlis, Visatėlė - va, 
amžiais kauptos žinios virto atominių dulkelių gumuliuku. Taip 
pat per radiją išgirdau, kaip toks Mikropasaulėlis atrodo - jis 
mažutėlaitis, toks jau uždaras, kad jokiu būdu neįmanoma į jį 
įsibrauti. Mūsiškės fizikos požiūriu jis, atseit, sudaro ypatingą 
nebūties formą, otiksliau -Visurtankią N ebūtį, absoliučiai Nelai- 
džią. Nesugeria šviesos, jo negalima ištempti, suspausti, sudau- 
žyti, išskaptuoti, nes jis egzistuoja už mūsų Visatos ribų, nors ir 
atrodo, kad yra jos viduje. Šviesa nuslysta aptakiais jo šonais, jį 
aplenkia kad ir labiausiai įgreitintos dalelės, tik nesuprantu, 
kodėl autoritetai apskelbė, jog tasai, pasak Dondos, “Kosmosiu- 
sėlis" neva yra Visata, prilygstanti mūsiškei, tai yra turinti savus 
ūkus, galaktikas, žvaigždžių telkinius, o gal jau net ir planetas, 
kuriose pradeda vystytis gyvybė. Tuo pačiu galima pareikšti, kad 
žmonės, dievaži, pakartojo Genezę, tiesa, netyčiomis, netgi prieš 
savo valią - juk tai jiems mažiausiai rūpėjo. 

Užgimus Kosmosėliui, mokslininkų tarpe įsiviešpatavo vi- 
suotinis sąmyšis, ir tik vėliau tas ar anas prisiminė Dondos 
perspėjimus, tada viens per kitą puolė siųsti jam laiškus, šūkius, 
telegramas, paklausimus, o taip pat net kažkokius garbės diplo- 
mus skubos tvarka. Bet kaip tik tuomet profesorius ėmėsi krautis 

lagaminus ir įšnekėjo mane vykti į šitą pasienio rajoną, nes jau 
anksčiau spėjo jį ištyrinėti ir pamėgti. Dar pasiėmė siaubingai 
* sunkią skrynią su knygomis - jau aš tai žinau, nes pats tempiau 
. ją paskutinius penketą kilometrų, kai baigėsi benzinas, ir džipas 
įstrigo; iš jo jau beveik nieko nebeliko - pavianai pasistengė. 
Maniau, kad profesorius ketina tęsti mokslinius darbus ir padėti 
kertinį akmenį civilizacijos atstatymo pamatams, tačiau nieko 
panašaus. Betir nustebino mane Donda! Suprantama, turėjome 
baisybę štucerių, instrumentų, pjūklų, vinių, kompasų, kirvių ir 
kitų daiktų, kurių sąrašą - notabene - profesorius sudarė remda- 
masis pirmuoju “Robinzono Kruzo" leidimu. Bet vis vien pasi- 
ėmė “Gamtą", “Fizikos apžvalgą", “Fizikos konspektus", “Futu- 
rum" bei iškarpų iš Dondos dėsniui skirtų straipsnių prikimštus 
aplankus. 

Kasnakt po vakarienės prasidėdavo Palaimos, arba Vendetos 
Seansas - imtuvas pusbalsiu transliuodavo naujausias košmariš- 
kas žinias, užgardintas mokslininkų bei kitokių ekspertų pasisa- 
kymais, o profesorius prisimerkęs papsėdavo pypkę ir klausyda- 
vosi, kaip aš skaitau išrinktus tam vakarui kur kandesnius pasi- 
tyčiojimus iš Dondos dėsnio, o taipogi šmeižtus bei įžeidinėji- 
mus: pastaruosius, paties profesoriaus pabrauktus raudonu 
rašalu, dažnai tekdavo perskaityti po porą kartų. Prisipažįstu, 
kad tie posėdžiai veikiai man įgriso. Ar tik didžio proto neįveikė 
manija? Kai atsisakiau toliau skaityti, profesorius pradėjo traukti 
džiunglėsna pasivaikščioti - kolužklupau jį  aukymėje beskaitant 
taiklesnes ištraukas iš “Gamtos" nustebusių pavianų pulkui. 

Profesorius pasidarė nepakenčiamas, bet vis vien ilgiuosi, 
laukiu jo sugrįžtant. Senis Maramotu tvirtina, kad Bvana Kubva 
negrįš, nes jį pagrobė Piktasis Mzimu. Asilas. Atsisveikindamas 
profesorius man pasakė du dalykus. Jo žodžiai mane tiesiog 
sukrėtė. Pirmiausiatai, jogiš Dondos dėsnio išplaukia bet kokios 
informacijos lygiavertiškumas: nesvarbu, ar žinių bitai genialūs, 
ar kretiniški -vieno protono sukūrimui jų reikia šimto milijardų. 
Taigi kūnu tampa tiek išmintingas, tiek idiotiškas žodis. Ši 
pastaba parodo būties filosofiją visai nauju aspektu. Nejau 
gnostikai manicheistai nebuvo tokie atskalūnai, kokiais juos 
apšaukė Bažnyčia? Be to, ar gali būti, kad Kosmosas, sutvertas 
išartikuliavus heptilijoną kvailysčių, visiškai nesiskirtų nuo Kos- 
moso, užgimusio iš pagarsintos išminties? Ž 

Pastebėjau, kad Donda kažką rašo naktimis. Nenoriai, oi 
nenoriai, bet pagaliau pasisakė, jog tai “Introduction to Svarne- 
tics", arba “Inguiry into the General Technology of Cosmopro- 
duction". Rankraščius profesorius, deja, išsinešė. Taigi žinau tik 
tiek, kad, jo nuomone, kiekviena civilizacija pasiekia kosmokrea- 
cijos slenkstį, kadangi pasaulį vienodai kuria tas, kuris per daug 


sugenialėja, kaip ir tas, kuris pernelyg suidiotėja. Astrofizikų | 


atrastos vadinamosios Baltosios ir Juodosios Skylės - tai vietos, 
kuriose nepaprastai galingos civilizacijos mėgino apeiti Dondos 
barjerą arba sugriauti jo pamatus, tik joms nieko neišėjo: užtat 
pačios išgriovė save iš Visatos. 

Atrodytų, jau nebėrnieko didingesnioužtokį išmąstymą. Nes 
jeigu jau Donda ėmėsi aprašinėti Genezės metodiką ir teoriją! 

Betgi prisipažinsiu, kad labiau mane sujaudino jo žodžiai, 
pasakyti paskutinę naktį prieš išvykstant tabako. Gėrėme kokosų 
pieną, fermentuotą pagal senio Maramotu receptą; šleikštųjį 
raugalą vartojome atsižvelgdami į gamybos sunkumą (ne viskas 
seniau buvo blogai - prisiminkime viskį), ir štai vieną akimirką, 
skalaudamas burną šaltinio vandeniu, profesorius prabilo: 

- Jonai, ar atsimeni tą dieną, kai pavadinai mane juokdariu? 
Matau, kad atsimeni. Tuomet pasakiau, jog mokslo pasaulio 
akivaizdoje apsikvailinau, išgalvojęs magišką švarnetikos turinį. 
Tačiau jei žvelgtumei ne į tą sprendimą, bet į visą mano gyveni- 
mą, pamatytumei kratinį, kurio vardas - Mįslė. Visas mano 
likimas klostėsi aukštyn kojomis! Jį visą sudaro atsitiktinumai, ir 
dar kvaili. Per klaidą atėjau į pasaulį. Klaidos dėka gavau vardą. 
Mano pavardė - nesusipratimas. Per klaidą sukūriau švarnetiką: 
juk tikriausiai supranti, kad telegrafistas paprasčiausiai iškraipė 
esminį žodį, kurį pavartojo man nežinomas, tačiau neužmiršta- 
mas Kulahario saugumo policijos pulkininkas Drufutu! Šituo 
neabejojau nuo pat pradžių. Kodėl nebandžiau atkurti telegra- 
mos teksto - pakoreguoti, pataisyti, išsiaiškinti? Še tau! Padariau 
geriau -priderinau prie tos klaidos veiklą, kuri, kaip matai, turėjo 
šiokią tokią ateitį! Tad kaipgi taip - neaiškus tipas, su atsitiktine 


karjera, įsipainiojęs i afrikietiškų nesusipratimų makalynę, atra-. 
do, iš kur ėmėsi pasaulis ir kas jam nutiks? O ne, mano mielas. 


Per daug tų liapsusų! Per daug pakankamam pagrindui! Ne tai, 
į ką žiūrime, reikia pertvarkyti - būtinas kitoks požiūrio taškas. 
Pažvelk į gyvybės evoliuciją. Prieš milijardus metų atsirado 

proamebos, ar ne? Ką jos mokėjo? Kartotis. Kokiu būdu? Pavel- 
dimų bruožų pastovumo dėka. Jei paveldimumas iš tikrųjų vyktų 
neklaidingai, ir po šiai dienai mūsų gaublyje nebūtų nieko, 
' išskyrus amebas. Kas gi atsitiko? Taigi įsivėlė klaidos. Biologai jas 
- vadina mutacijomis. Bet kas gi toji mutacija, jei ne akla klaida? 
Nesusipratimas tarp gimdytojo-siuntėjo ir palikuonies-gavėjo. 
Pagal savo atvaizdą ir panašumą, taip... Bet netvarkingai! Netiks- 
liai! Ir kadangi panašumas nuolat pasigadindavo, atsirado trilo- 
bitai, gigantozaurai, sekvojos, ožkos, beždžionės ir mes. Iš aplai- 
dumų, apsirikimų sankaupos - bet juk taip pat atsitiko ir su 
manuoju gyvenimu. Užgimiau per neapsižiūrėjimą, atsitiktinai 
atsidūriau Turkijoje, iš ten netyčia pakliuvau į Afriką - tiesa, 
nesilioviau kovojęs, nelyginant plaukikas su banga, bet tai ji 
mane nešė, ne aš ją kreipiau... Ar supranti? Neįvertinome, 
brangusis, istorinio klaidos - fundamentalios Būties Kategorijos 
- vaidmens. Negalvok manicheistiškai! Pagal tą mokymą, Dievas 
“sukuria tvarką, kuriai Šėtonas amžinai stengiasi koją pakišti. Ne 
taip! Jei gausiu tabako, parašysiu paskutinį skyrių, kurio trūksta 
filosofinėse knygose, būtent - Apostazės antologiją, arba būties 
teoriją, nes būtis yra klaidinga, kadangi klaida atsispaudžia 
klaidingai, virsta klaida, kuriasi klaidų pagrindu, kol loterija 
virsta pasaulio Likimu. 

Pasakė, susikrovė mantą ir išėjo į džiungles. O aš pasilikau 
laukti jo sugrįžtant - su paskutiniu “Pleibojumi", iš kurio į mane 
žiūri seksbomba, nuvainikuota Dondos dėsnio, nuoga kaip 
tiesa. . 

